
De la vârsta dobândirii autono- 
miei de mișcare, o imagine defi- 
nitorie a fricii timpurii normale 
de singurătate o constituie scena 
unui copil rătăcit, plângând cu 
disperare într-un magazin. Sen- 
timentul de protecţie și siguranţă 
a dispărut. Conexiunea s-a rupt. 
Adulții din apropiere se îndreaptă 
repede spre acel copil, până când 
unul ajunge la el si se conectează. 
Ceilalţi încep s-o caute pe mamă. 
Jar mama, odată conștientă de ab- 
senta copilului, îl caută disperată. 
Din depozitele inconștiente și con- 
stiente ale memoriei, în care s-au 
păstrat amintirile lor timpurii, 
majoritatea adulților știu că sunt 
martorii unei nevoi disperate de 
protecţie și siguranţă. 

Despre coordonator și autori 


Salman Akhtar, M.D., este profesor de psihiatrie la 
Jefferson Medical College și analist formator și super- 
vizor în cadrul Centrului de Psihanaliză din Phila- 
delphia. A făcut parte din colectivul de redacţie al 
publicaţiilor International Journal of Psychoanalysis și 
Journal of the American Psychoanalytic Association. Din- 
tre cele peste 300 de titluri publicate, este autorul a 
14 cărți — Broken Structures (1992), Quest for Answers 
(1995), Inner Torment (1999), Immigration and Iden- 
tity (1999), New Clinical Realms (2003), Objects of Our 
Desire (2005), Regarding Others (2007), Turning Points 

(2009), Comprehensive Dictionary of Psychoanalysis 
(2009), Immigration and Acculturation (2011), Mat- 
ters of Life and Death (2011), Psychoanalytic Listening 
(2013) $i Good Stuff! (2013) —, precum si coordona- 
torul a 41 de volume de psihiatrie si psihanaliza. Dr. 

mii, printre care Premiul pentru cea mai bună lucrare 

nalytic Association, Premiul pentru literatură Margaret 

din partea Asociației Americane de Psihanaliză, Pre- 
miul Robert Liebert (2004), din partea Universităţii 
Columbia, pentru contribuţii remarcabile la psihana- 
liza aplicată, Premiul Kun Po Soo (2004), din partea 
Asociaţiei Americane de Psihiatrie, Premiul Irma Bland 
(2005), pentru abilitățile remarcabile ca formator al 
medicilor psihiatri rezidenţi din ţară, și Premiul Nancy 
Roeske (2013). De curând, i-a fost acordat și Premiul 
Sigourney (2012), cea mai prestigioasă distincţie în 
domeniul psihanalizei. Dr. Akhtar a susținut prelegeri 
și cursuri pe plan internaţional, iar cărțile sale au fost 
traduse în multe limbi, printre care germană, turcă și 
română. Se caracterizează printr-un spectru vast de 
interese, fiind în trecut redactor al rubricii destinate 
recenziilor de film publicate în International Journal 
of Psychoanalysis, iar în prezent fiind responsabil de 
recenziile de carte publicate în International Journal of 
Applied Psychoanalytic Studies. A publicat șapte colecţii 
de poezie și deține poziția de Scholar-in-Residence în 
cadrul Companiei de Teatru Inter-Act din Philadelphia. 

list formator și supervizor în cadrul Societăţii Freu- 
diene Contemporane din Washington, DC; a ocupat 

Universităţii Beijing, Universității de Medicină Fu Dan 
(Shanghai) și a Facultăţii de Medicină Zhe Jiang din 
Hangzhou, China. Premiul acordat formatorilor în psi- 
hiatrie de către Naval Medical Center, Portsmouth, VA 
îi poartă numele din 1992. Este autorul cărții 101 apă- 
rari. Cum se autoprotejează mintea (2010)?, precum și 
al volumelor Get the Diagnosis Right: Assessment and 
Treatment Selection for Mental Disorders (2010) și The 
Therapist's Answer Book: Solutions to 101 Tricky Problems 
in Psychotherapy (2013). Prima dintre aceste cărți a fost 
tradusă în română, chineză și turcă. 


Calvin Colarusso, M.D., este profesor clinician de psihi- 

atrie în cadrul Universităţii California din San Diego, 
precum și analist formator și supervizor în psihana- 
liza adultului și a copilului în cadrul Institutului de 
Psihanaliză din San Diego. Este autorul a mai mult de 
cincizeci de articole evaluate inter pares și capitole din 
cărți. Apărând ca martor-expert in mai mult de o sută 
de cazuri de abuz sexual asupra copiilor, a avut în tra- 
tament atât victime, cât și agresori. Dr. Colarusso a fost 
coautorul a două texte de importanță majoră cu pri- 
vire la dezvoltarea psihologică a adultului: Adult Deve- 
lopment: A New Dimension in Psychodynamic Theory and 
Practice (1981) și New Dimensions in Adult Development 
(1990). in plus, a fost autorul unic al unui mare numar 
de carti, printre care Child and Adult Development: A 
Psychoanalytic Introduction for Clinicians (1992) și The 
Long Shadow of Sexual Abuse: Developmental Effects 
Across the Life Cycle (2010). 

acreditat în lucrul cu copii și adulți, desfășurându-și 
activitatea în practică privată. A lucrat în multiple 
cadre, atât cu pacienţi în ambulatoriu, cât și cu pacienți 
în regim de internare, acordând consultaţii psihiatrice 
copiilor, adolescenților și adulților. De-a lungul a peste 
treizeci de ani, a activat ca moderator, coordonator, 
colaborator și deține în prezent poziţia de copreședinte 
senior al Grupului de discuţii cu privire la copiii vul- 
nerabili din cadrul Asociaţiei Psihanalitice Americane 
și a Asociaţiei de Psihanaliza Copilului. Dr. Etezady a 
scris numeroase articole dedicate studiului clinic, teo- 
retic și de cercetare în cadrul psihanalizei copilului și 
adultului. Scrierile sale recente includ perspective psi- 
hanalitice actualizate cu privire la teme precum dez- 
voltarea sinelui, narcisismul în contextul patologiei și 
al normalitatii, credinţa și transformarea, creativita- 
tea și jocul. În plus, a fost coordonatorul unui număr 
de cărţi, printre care: The Neurotic Child and Adolescent 
(1990), Psychoanalytic Treatment of the Young (1993), 
The Vulnerable Child, vol. I (1993), The Vulnerable Child, 
vol. II (1995), The Vulnerable Child, vol. III (1996) si Clini- 
cal Perspectives on Reflective Parenting. (2012) Este unul 
dintre coordonatorii a trei alte volume din seria The 
Vulnerable Child, incluzând From Chaos to Organization, 
în curs de publicare. Începând din 2007, dr. Etezady 
a deținut funcția de președinte al Catedrei și al Comi- 
tetului Educaţional al noului Institut Psihanalitic din 
Teheran, în cadrul căruia a fost activ implicat în con- 
struirea și implementarea programului de formare în 
psihoterapie psihanalitică. Dr. Etezady face parte din 
conducerea Fundaţiei de Cercetare Psihiatrică Margaret 
Mahler și este membru al Catedrei Centrului Psihana- 
litic din Philadelphia, PA. 

vizor în cadrul Institutului Psihanalitic din Florida și 
fostul președinte al Societății și Fundaţiei Psihanalitice 
din Florida. Face parte, ca voluntar, din Catedra Depar- 
tamentului de Psihiatrie a Facultăţii de Medicina Mil- 
ler din cadrul Universității Miami, unde deține poziția 
de profesor clinician. În urma absolvirii Facultăţii de 
Medicină din cadrul Universităţii Temple din Phila- 
delphia, și-a desfășurat formarea psihanalitică în cadrul 
Institutului Psihanalitic Baltimore-Washington. A făcut 
parte din multe comitete importante ale Asociaţiei 
Psihanalitice Americane, precum și din colectivul de 
redacţie al Journal of the American Psychoanalytic Asso- 
ciation. Dr. Hutson a susținut numeroase prezentări 
adresate grupurilor psihanalitice din Statele Unite; 
temele abordate de aceasta au inclus tulburarea ima- 
ginii de sine, tulburări ale stimei de sine, invidia, frica 
de succes, rușinea, iubirea și ura. Lucrările sale au fost 
publicate în Psychoanalytic Inquiry, iar recenziile sale de 
carte au fost incluse atât în revista anterior menționată, 
cât și in Psychoanalytic Quarterly. Este membră a Foru- 
mului International al Femeilor, o organizație globală 
a femeilor profesioniste, care contribuie la creșterea 
socioeconomică a comunităților regionale. 


Susan Kavaler-Adler, PhD, ABPP, NPsyA, DLitt, este psi- 
holog și psihanalist în practică privată, dedicându-se 
lucrului cu indivizi și grupuri. Este fondatoarea Insti- 
tutului de Relaţii de Obiect în Psihoterapie și Psiha- 
naliză din New York City, unde a deţinut funcţiile de 
director executiv, analist formator, supervizor senior 
și membru al catedrei. Este, de asemenea, o autoare 

de articole, fiind laureată a unsprezece premii pentru 
scrierile sale. Cărțile sale sunt: The Compulsion to Create: 

Women Writers and Their Demon Lovers (Routledge, 1993; 
Other Press, 2000); The Creative Mystique: From Red 
Shoes Frenzy to Love and Creativity (Routledge, 1996); 
Mourning, Spirituality and Psychic Change: A New Object 
Relations View of Psychoanalysis (Routledge, 2003, pen- 
tru care a câștigat Premiul National Gradiva, din par- 
tea NAAP); The Anatomy of Regret: From Death Instinct 
to Reparation and Symbolization in Vivid Case Studies 
(Karnac, 2013) și Klein-Winnicott Dialectic: New Trans- 
formative Metapsychology and Interactive Clinical Theory 
(Karnac, 2013, în curs de publicare.) Dr. Kavaler-Adler 
îmbină studiul psihanalitic asupra creativității, a 
evoluţiei spirituale a sinelui și a transferului erotic cu 
doliul ca proces de dezvoltare, de asemenea abordând 
dependentele de obiecte rele/traumatice erotizate, care 
împiedică elaborarea doliului. 

New York, unde a urmat și colegiul, și Facultatea de 
Medicină. S-a format ca psihiatru și a ocupat funcţia de 
Sef al medicilor rezidenţi în cadrul Universităţii Tho- 
mas Jefferson din Philadelphia, PA. În anul 2000, a 
fost recrutat ca nou membru al Catedrei Departamen- 
tului de Psihiatrie din cadrul Universităţii Cincinnati, 
unde continuă să predea teoria și tehnica psihotera- 
piei psihodinamice medicilor psihiatri rezidenți. Dr. 
Klafter și-a desfășurat formarea analitică în cadrul 
Institutului Psihanalitic din Cincinnati, fiind în pre- 
zent profesor în cadrul Catedrei de formare analitică 
și de programe de formare avansată în psihoterapia 
psihodinamică. Lucrează în practică privată ca psiha- 
nalist, psihoterapeut și psihoterapeut supervizor. Dr. 
Klafter a fost invitat să susțină prelegeri și ateliere pe 
plan naţional și internaţional asupra teoriei și tehnicii 

A câștigat numeroase premii pentru munca de profe- 

care i-a fost oferit de Universitatea din Cincinnati în 
2008, 2009, 2010 și 2011. Dr. Klafter este, de asemenea, 
membru al Comitetului executiv al Consiliului Evre- 
iesc de Apărare a Copiilor, o organizaţie internaţională 
dedicată prevenirii abuzurilor fizice și sexuale asupra 
copiilor. În cadrul vieţii sale personale, are deosebite 
realizări ca muzician și fotograf. Locuiește în Cincin- 
nati, Ohio, cu soţia și cele patru fiice. 


Elaine Zickler și-a obținut titlul de doctor în literatura 
engleză din partea Bryn Mawr College și masteratul 
în științe sociale din partea Universităţii Rutgers. Și-a 
desfășurat formarea psihanalitică în cadrul Centrului 
Psihanalitic din Philadelphia. A scris recenzii și eseuri 
teoretice asupra genului și a sexualității, a teoriei fran- 
ceze contemporane, a intersectării literaturii cu psiha- 
naliza, dedicându-se în prezent operei lui W.G. Sebald. 
A creat și organizat, de asemenea, o conferință bianuală 
dedicată literaturii pentru copii și psihanalizei, cospon- 
sorizată de Centrul Psihanalitic din Philadelphia și Uni- 
versitatea din Pennsylvania. Dr. Zickler face parte din 
Catedra Centrului Psihanalitic din Philadelphia, unde 
predă cursuri asupra genului și sexualității, adresate 
candidaţilor analitici și studenților la Psihoterapie, 
lucrând în practică privată ca psihanalist și psihotera- 
peut in Moorestown, New Jersey. 


Le 


Introducere 


Conceptul de anxietate se află în centrul teoretizării psih- 
analitice. Considerată a fi un agent de inhibitie a Eului 
și un factor motivator al creării de apărări, anxietatea a 
fost meticulos studiată și catalogată. Multiplele forme ale 
acesteia includ anxietatea automată, anxietatea-semnal, 
anxietatea de anihilare, anxietatea psihotică, anxietatea 
nevrotică, anxietatea de separare, anxietatea de castrare 
ș.a.m.d. Dacă îi adăugăm fiecăreia dintre aceste forme ori- 
ginile de dezvoltare, fantasmele concomitente și alterarea 
consecutivă a Eului, ne putem face o idee cu privire la cât 
de vastă este prezenţa anxietatii în literatura psihanali- 
tică. Ar părea chiar că nu ne mai putem opri din a tot vorbi 
despre anxietate. 

Cu toate acestea, rar se întâmplă ca pacienţii noștri 
să folosească acest termen. Vorbesc, în schimb, despre 
frică. Unul ne imploră să-l vindecam de frica de câini. Altul 
prezintă frica de singurătate ca raționament din spatele 
rămânerii într-o căsnicie nefericită. Un altul evită orice 
activitate sportivă pe baza unei frici de vătămare corpo- 
rală. lar un al patrulea trăiește într-o negare absolută a 
trecerii timpului, pentru a evita confruntarea cu frica sa 
de moarte. Lista ar putea continua la nesfârșit, dar cred 

că ideea principală s-a înțeles. Anxietatea este un con- 
struct teoretic separat de experiență. Ceea ce simt pacienții 
noștri este frică. Le face sângele să îngheţe, genunchii, să 
li se taie, îi tine treji noaptea. Sau, cel putin, este vorba 
despre ceea ce pacienţii noștri definesc ca „frică“. Adevă- 
rul este, așa cum va demonstra această colecţie de eseuri, 
că aceste două concepte — anxietatea și frica — sunt con- 
siderabil suprapuse. 

Capitolul meu introductiv se dedică tocmai acestei ches- 
tiuni, în același timp extinzând domeniul fenomenologic 
și psihodinamic, pentru a include fobia și lașitatea carac- 
terologică. Astfel, pregătește terenul pentru discuţiile cu 
privire la șase mari frici din viata care, într-o mare măsură, 
sunt aranjate în ordinea cronologiei de dezvoltare a primei 
lor apariţii. Acestea includ (i) frica de prăbușire psihică, 
(ii) frica de singurătate, (iii) frica de intimitate, (iv) frica 
de vătămare, (v) frica de succes și (vi) frica de moarte. 
Fiecare dintre aceste frici este pusă în discuţie de cătreun 
psihanalist de renume, în cadrulunui eseu scris cu scopul 
includerii în acest volum. Deși toți acești autori utilizează 
o perspectivă fenomenologică și metapsihologică, fiecare 
dintre ei adaugă propria voce descrierii sale. În consecință, 
unele eseuri au o nuanță mai teoretică, in timp ce altele au 
o înclinație mai tehnică. Unele sunt orientate spre proce- 
sele de dezvoltare, iar altele sunt deosebit de bogate din 
punct de vedere descriptiv. O asemenea trecere de la un 
unghi de observaţie la altul adaugă consistență conceptu- 
alizărilor prezentate și sporește plăcerea lecturii. Întregul 
material atinge un gestalt armonios odată cu capitolul de 
încheiere a cărții. Acest capitol revine asupra fiecăreia din- 
tre textele anterioare, le reexaminează și le intretese cu 
iscusinta pentru a crea un tablou de profunzime al empa- 
tiei și înțelegerii. Ne simțim mai aproape de experiențele 
subiective ale pacienţilor noștri, îi înțelegem mai bine și 
ne regăsim mai pregătiți să-i ajutăm să-și gestioneze fricile. 

PROLOG 


Goce RE OR 


Frica, fobia si lasitatea 


Salman Akhtar 


Frica este omniprezentă. Cu toții avem câteodată momente 
în care simțim frică. Sunetul de pași care se apropie din 
spatele nostru pe o alee întunecată, o vizită neașteptată 
la morgă, privirea care ni se întâlnește cu a unui crocodil 
uriaș la Grădina Zoologică sau o „cădere“ bruscă în timpul 
unei curse de montagne-russe, toate acestea ne fac pielea 
de găină de groază. Tipam, urlăm sau pur și simplu sun- 
tem paralizati de frică. Îi recunoaștem imediat apariția 
întunecată la poarta inimilor noastre și o simțim cum ne 
pătrunde în sânge. 

Dar înțelegem noi, oare, natura propriu-zisă a fricii? 
Știm cărui scop îi servește? Ne putem pune de acord cu 
privire la circumstanţele în care este „normal“ să-ţi fie 
frică? Și când socotim că frica devine anormală sau mor- 
bidă? Ar trebui frica să fie evitată cu orice pret sau ar putea 
această inghititura amară de emoții să se transforme într-o 
dulce aromă, aducătoare de desfătare culturală? Între- 
bările de acest fel sugerează că frica este simplă și de la 
sine înțeleasă numai la un nivel de suprafață. Examinată 
cu atenție însă, se dezvăluie a fi un fenomen complex și 
nuantat. 

Dicţionarul Webster definește frica drept „o emoție 
neplăcută, adesea intensă, provocată de anticiparea sau 
conștientizarea pericolului“ (Mish, 1998, p. 425). Deși nu 
este specificată sursa amenințării, tonul definiției exprimă 
cu claritate faptul că pericolul menționat rezidă în realita- 
tea externă. Cu alte cuvinte, frica este o reacție disforică 
fata de un obiect propriu-zis (de ex., un animal sălbatic, 
un betiv cu un cuţit în mână), un eveniment (de ex., un 
cutremur, o busculadă) sau o situaţie (de ex., urmărirea 
unui film de groază, pierderea controlului volanului pe un 
drum cu polei), resimţită ca amenințătoare. Intensitatea 
disforiei la confruntarea cu apropierea pericolului vari- 
ază, iar în limba engleză sunt identificate patru niveluri 
ale severitatii fricii: (a) teama, care se referă la o antici- 
pare moderată a unui rău care ti se poate întâmpla; (b) 
spaima, care îmbină convingerea existenţei unui pericol 
cu o puternică reticenta la a se confrunta cu obiectul sau 
situația înspăimântătoare; (c) panica, denotând un senti- 
ment coplesitor de frică, însoţit de hiperactivitate cauzată 
de starea de alarmă (de ex., mersul agitat, fuga) și excitație 
fiziologică (de ex., puls crescut, respiraţie întretăiată) și 
(d) teroarea, care presupune un nivel extrem de conster- 
nare, un sentiment de pieire, o „singurătate catastrofică“ 
(Grand, 2002) și paralizie psihomotorie. 

Faptul că frica este omniprezentă în lumea animală 
sugerează că este o „emoție necesară“, anume una impor- 
tantă pentru supraviețuirea și funcţionarea organismului. 
Pentru toate vietuitoarele, incluzând ființele umane, sen- 
timentul de frică servește drept un dispozitiv de protecţie; 
le avertizează că se apropie un pericol și că ar fi bine să 
ia măsuri pentru a-l evita. Acestea pot avea forma comba- 
terii active a „inamicului“ sau a evadării rapide din fata 

acestuia — bine-cunoscuta reacție de „luptă sau fuga“ in 
fata amenințărilor. 

Unele frici sunt foarte răspândite în lumea animală și 
par înscrise biologic. Altele constituie rezultatul unei suc- 
cesiuni epigenetice de fantasme specifice ființelor umane, 
care se manifestă pe măsură ce are loc dezvoltarea. Prin- 
tre primele, se află frica de zgomote puternice, de mișcări 
bruște și convulsive, de a privi în jos de la înălțimi mari 
și de animale cu colti, gheare, dinţi ascuțiți sau care se 
pot mișca sau sări cu o mare rapiditate (Abraham, 1913a; 
Akhtar & Brown, 2005). Prezente încă de la naștere și 
persistând de-a lungul întregii vieți (chiar dacă sub forme 
atenuate și la un nivel preconștient), aceste frici oferă 
dovada înrudirii fundamentale dintre oameni și animale, 
de vreme ce funcţia lor este una de autoprotectie, orien- 
tată spre supravieţuire. Printre cele din a doua categorie, 
se înscriu fricile apărute pe parcursul dezvoltării, pre- 
cum cea a pierderii obiectelor de iubire, a dragostei și 
frica de castrare (Freud, 1926/2010); frica de moarte se 
include acestei liste oarecum mai târziu în cursul dez- 
voltării psihice. Aceste frici înscrise biologic și apărute 
de-a lungul dezvoltării sunt prezente la ambele sexe, 
deși există unele dovezi (Horner, 1968; Miller, 1994; 
Symonds, 1985) că, din cauza tiparelor sociale și a pola- 
rizărilor culturale internalizate, frica de a rămâne în sin- 
guratate și frica de succes sunt întru câtva mai prevalente 
printre femei. 

Mai trebuie făcută aici încă o menţiune. Experiența 
fricii este mediată pe două trasee diferite: un traseu mai 
scurt, rapid, subcortical, care trece direct prin amigdală, 
și unul mai lung, mai lent și mai complex, care include 
participarea hipocampului și a cortexului (Damasio, 
1999; Emanuel, 2004; Pally, 2000). Fiecare traseu are 
un rezultat identic: o reacţie de frică. Însă traseul mai 
scurt este lipsit de beneficiul informaţiilor contextuale 

pe care le furnizează traseul mai lung. În consecinţă, tra- 
seul mai scurt produce o reacţie de frică directă și simplă, 
care poate fi temperată sau chiar întru totul inhibată de 
traseul mai lung. Implicatiile profunde ale acestui fapt in 
ce privește dezvoltarea psihică și intervenţia terapeutică 
nu au fost sub nicio formă mai bine ilustrate decât prin 
experimentul „prăpastiei vizuale“ elaborat de Gibson și 
Walk (1960). 

Acest experiment constă în tapetarea pe dedesubt a 
podelei de sticlă a unei încăperi, până la mijlocul aces- 
teia, cu un model cu pătrăţele. Ca rezultat, prima juma- 
tate a podelei nu pare cu nimic diferită de podelele 
obișnuite, dar, odată ce se termină partea tapetată de 
dedesubt, podeaua pare dintr-odată amenințătoare, din 
cauza percepţiei de adâncime dată de sticla transparentă. 
Punctul în care începe sticla transparentă reprezintă „pră- 
pastia vizuală“. În acest context, un bebeluș sau un copil 
mic, care abia a început să meargă, este așezat la mar- 
ginea părții tapetate a podelei, iar mamei acestuia i se 
solicită să îl urmărească cu privirea din partea cealaltă a 
încăperii. Bebelușul începe să meargă de-a bușilea către 
ea, dar se oprește brusc când ajunge la „prăpastia vizu- 
ală“. Dacă mama rămâne impasibilă, copilul nu înaintează. 
Însă, dacă mama zâmbește, își întinde braţele către el și 
îl încurajează vocal să vină către ea, copilul înaintează — 
de-a bușilea sau în picioare — peste sticla transparentă. 
Susținerea iubitoare a mamei activează sistemul hipocam- 
pic-cortical, care atenuează frica produsă pe traseul care 
trece prin amigdală menţionat mai sus. 

Deși aceasta constituie o consecinţă salutară a modu- 
lării de către mediu a fricilor înscrise biologic ale copiilor, 
există, de asemenea, maniere de interacțiune adverse și 
chiar sinistre între vulnerabilitatea copilului și contribuția 
persoanei îngrijitoare. Copiii au nevoie de companie 
(într-o mai mare măsură decât adulții) și 

[...] nevoile acestora de experienţe de atașament si 
chiar de momente de intimitate îi vor conduce la a-i 
urma, a-i căuta și a-i angaja submisiv în interacțiuni 
pe părinţii care, în cea mai mare parte a timpului, 
le provoacă durere și dezamăgire. Aviditatea lor de 
explorare și afirmare îi va determina să intre în urma 
unei mingi pe o stradă periculoasă, să se urce pe un 
obiect instabil sau să bage degetele în priză. Apleca- 
rea lor spre plăcere senzorială provocată de mangaiat, 
pupat și legănat va rezulta în participarea lor la jocuri 
supraexcitante sexual sau la seductii fatise din partea 
copiilor mai mari sau a adulților. Plăcerea contactului 
social îi va expune pe copiii mai mari la ispitirea de 
către un răpitor zâmbitor și aceeași dorință, îmbinată 
cu lăcomia, îi lasă pe adulți expuși la psihopati din 
domeniul vânzărilor și la escroci. Așadar, părinţii tre- 
buie să facă un efort educativ activ pentru a le inculca 
copiilor un sentiment al pericolului (Lichtenberg, 1991, 


Pp. 396-397). 


O asemenea interdependenta nuanțată a variabilelor 
care tin de „natură versus cultură“ în cadrul genezei și 
a modulării fricii se află la baza apariţiei în succesiune 
epigenetică a fricilor specifice fiecărui stadiu al dezvol- 
tării de-a lungul copilăriei. Fricile „naturale“ de inanitie 
și de vătămare corporală primesc o coloratură specific 
„umană“ prin intermediul pericolului potenţial de tră- 
dare și pierdere anaclitică din timpul primului an de 
viata, al castrării și al mutilării genitale în timpul copi- 
lăriei mici și al anxietatii morale (consecinţa internali- 
zată a fricii precedente) pe parcursul copilăriei târzii și 
al adolescenţei (Freud, 1926/2010). Mai apoi, de-a lungul 
vieții adulte, frica de moarte apare la orizontul psihic; cu 
factori determinanti multipli și variații culturale, aceasta 
frică reprezintă o combinare a fricilor de infirmitate fizică, 

de separare de obiectele de iubire și de pierdere a sine- 
lui (Akhtar, 2010; Chadwick, 1929; Freud, 1923/2010; 
Hoffman, Johnson, Foster & Wright, 2010; Natterson & 
Knudson, 1965; Zilboorg, 1943). 


Anxietatea 


Frica și anxietatea au câteva trăsături comune. Ambele 
evocă un sentiment că urmează să se întâmple ceva rău. 
Ambele constituie experiențe neplăcute și indezira- 
bile. Ambele pot servi ca semnale de alarmă, astfel pro- 
tejându-ne de pericol. Cu toate acestea, în alte privințe, 
cele două experienţe sunt diferite. Frica reprezintă o 
reacţie la un pericol extern; anxietatea, la pericole deri- 
vate din lumea internă. Încă din 1985, Freud a semnalat 
relaţia dintre „neplăcere“ (încă nedefinită ca anxietate) și 
experienţele dureroase timpurii. Acesta scria: 


Dacă imaginea mnezică a obiectului (ostil) este într-un 
fel sau altul nou-investită, de exemplu printr-o nouă 
P[erceptie], atunci se creează o stare care nu este 
durere, dar care se aseamănă totuși cu ea. Ea include 
neplăcere si înclinația spre descărcare ce corespunde 
experienţei durerii. [...] Nu ne rămâne decât să pre- 
supunem că prin investirea de amintiri este eliberată 
neplăcere din interiorul corpului, că este din nou 
transportată în sus (1950/2007, p. 60). 


Treizeci de ani mai târziu, Freud (1926/2010) și-a 
publicat lucrarea majoră asupra problemei anxietatii și a 
reiterat această teză. De această dată însă, a asociat inves- 
tirea traumelor din trecut și a amintirilor cu privire la 
acestea cu afectul specific al anxietatii. În cuvintele sale: 

[...] refularea nu creează o anxietate nouă, ci anxieta- 
tea se reproduce ca reacție afectivă la o imagine mne- 
zică anterioară. Cu întrebarea care urmează, despre 
originea acestei angoase, ca și a afectelor în general, 
părăsim terenul necontestat al psihologiei și intrăm 
în tărâmul vecin, al fiziologiei. Stările afective sunt 
încorporate în viața sufletească sub formă de precipi- 
tate ale unor trăiri traumatice primitive și vor fi evo- 
cate în situații asemănătoare acestora, ca simboluri 
mnezice (p. 268). 


În cadrul aceleiași lucrări, Freud a adus, de aseme- 
nea, în discuție „situaţii de pericol“ fundamentale care 
cauzează anxietatea. Acestea includeau amenințarea cu 
(a) pierderea unui obiect al iubirii, (b) pierderea iubirii 
din partea obiectului de iubire, (c) castrarea și (d) con- 
damnarea morală endopsihică. „Orice situație de pericol 
corespunde unei anumite perioade a vieții sau faze de dez- 
voltare a aparatului psihic și pare justificată pentru aces- 
tea“ (p. 321). Unele „situaţii de pericol“ își pierd puterea 
evocativă pe măsură ce individul se maturizează, în timp 
ce altele supraviețuiesc, dobândind forme mai actualizate. 
Există și unele (de ex., atacul Supraeului) care îi însoțesc 
pe oameni pe parcursul întregii vieți. „Situaţiile de pericol“ 
mobilizează anxietatea și pun în mișcare apărările Eului. 
Aceasta reprezintă „anxietatea-semnal“. În contrast, „anxi- 
etatea automată“ este rezultatul copleșirii Eului de către 
amenințări interne. Sentimentul caracteristic anxietății că 
urmează să se întâmple ceva rău este cauzat de sentimen- 
tul Eului că individul ar putea să se supună pulsiunilor 
Se-ului, ceea ce ar conduce la vătămare corporală, deza- 
probarea celorlalți sau critica propriei conștiințe. Cu toate 
acestea, de vreme ce pulsiunea cu pricina este aproape 
întotdeauna refulată, natura pericolului resimţit rămâne 
vagă. Acest model explicativ se aplică însă numai la ceea 

ce este generic numit „anxietatea nevrotică“. Nu se referă 
și la anxietatea presupus originară din epoca infantilă, în 
care nu se instituise încă un Eu coerent și, în consecinţă, 
nici o intentionalitate alimentată de dorinţă. În cazul unei 
astfel de anxietati, spaima nu este provocată de o ieșire din 
matcă a pulsiunilor, ci de o „prăbușire“ (Winnicott, 1974). 
Regăsită în literatură sub diverse denumiri — „anxietate 
psihotică“ (Klein, 1932/2010), „anxietate de negândit“ 
(Winnicott, 1962/2004) și „anxietate de anihilare“ (Hur- 
vich, 2003), o asemenea disforie ameninţă să dezorgani- 
zeze întregul ansamblu al funcționării mentale. În cadrul 
altei lucrări, am enumerat caracteristicile principale ale 
acestei anxietati. 


[...] (i) isi are originile în primele luni de viata; (ii) 
poate fi insa reactivata de anxietati ulterioare, speci- 
fice altor stadii; (iii) o îmbinare între o agresivitate 
constituțională excesivă și experienţe traumatice 
severe conduce la o slăbiciune a Eului, care amplifică, 
la rându-i, vulnerabilitatea față de o asemenea anxi- 
etate; (iv) ar putea exista în forme preverbale sau ar 
putea dobândi un conținut fantasmat retrospectiv din 
cadrul unor etape de dezvoltare ulterioare; (v) este 
asociată în general cu predispoziția la psihoză, dar 
s-ar putea afla, de asemenea, la baza unor afecțiuni 
nepsihotice, precum cele de tip adictiv, psihosoma- 
tic si pervers; si (vi) mobilizează apărări deosebit de 
rezistente (Akhtar, 200ga, p. 22). 


Indiferent de natura „nevrotică“ sau „psihotică“ a 
acesteia, originea intrapsihica a anxietatii împiedică, 
de asemenea, posibilitatea de a fi controlată prin fuga 
fizică; putem fugi de frică, dar nu și de anxietate. Așadar, 
frica și anxietatea sunt atât similare, cât și diferite. Tere- 
nul fenomenologic este cu atât mai derutant cu cât se 

întâmplă adesea ca acestea două să coexiste. Amenintarile 
externe sunt preluate de vulnerabilitatile interne, iar 
amenintarile intrapsihice pot fi cu usurinta internalizate. 
Unele combinaţii de frică și anxietate sunt comune, altele 
sunt neobișnuite. 


Fobia 


De sine stătătoare, frica reprezintă o reacție rațională, în 
consecinţă, punând puţine probleme. Însă, atunci când 
este alimentată de anxietate în contextul unei estompări 
regresive a graniței dintre realitățile externă și internă, 
încep să se ivească dificultăți de proporții clinice. Un ter- 
men derivat din grecescul phobos (care înseamnă fugă, 
spaimă și panică), fobia este definită ca „frică marcată 
și persistentă, excesivă sau nejustificată, provocată de 
prezența sau anticiparea unui obiect sau situații specifice“ 
(DSM-IV-TR, 2003, p. 449). In consecință, atât anxietatea 
(pericol intern), cât și frica (pericol extern) coexistă cu 
fobia, deși, în formele pure ale acestora, anxietatea și frica 
sunt destul de diferite (Vezi Tabelul 1). Fobia se distinge de 
frică pentru că este disproportionata în raport cu situația 
din realitate. Într-adevăr, o frică trebuie să întrunească 
următoarele criterii pentru a se califica drept o fobie: (i) 
trebuie să nu fie specifică vârstei, (ii) trebuie să nu fie larg 
acceptată ca normală în cadrul unei culturi sau subculturi, 
(iii) trebuie să fie vădit disproportionala în raport cu peri- 
colul plauzibil din partea obiectului sau a situaţiei, (iv) tre- 
buie să rezulte într-un deficit al funcționării psihosociale, 
(v) trebuie să fie asociată unei evitări active a stimulului 
înspăimântător și (vi) o astfel de evitare trebuie să furni- 
zeze o diminuare a simptomatologiei. 

Tabelul |. Frica, anxietatea și fobia. 


Variabile Frica Anxietatea Fobia 

Sursă Extemă Internă Externalizată 
Risc Prezent Necunoscut Imaginat 
Amenintare Clara Vaga Clara 

Pericol Plauzibil Neplauzibil Exagerat 
Evitare De ajutor Inutilă De ajutor 
Prevalență Universală Limitată Limitată 


De asemenea, fobia trebuie distinsă de frica paranoidă, 
în măsura în care, în cazul fobiei, obiectului înspăimântă- 
tor nu îi este atribuit niciun motiv; afirmaţia „Mi-e frică de 
porumbei“ reprezintă fobia, în vreme ce afirmaţia „Porum- 
beii sunt pe urmele mele“ reprezintă paranoia. Prima este 
o consecinţă a deplasării, iar a doua, a proiecției. 

Fobiile pot fi de multe tipuri, așa cum demonstrează 
abundența de prefixe grecești utilizate în denumirile fobi- 
ilor specifice3, și există multe clasificări. Deși este putin 
mai veche, clasificarea întocmită de psihiatrul britanic 
Isaac Marks (1970a) pare să fie nu numai validă în prezent, 
ci poate și cea mai rezonabilă. Conform acestuia, fobiile 
pot fi grupate în următoarele categorii: 


e Sindromul agorafobic: este tipul cel mai comun, desem- 
nând aproximativ 60% dintre toate fobiile. Pacienţii 
agorafobici prezintă frici nu doar de spaţii deschise, ci 
și de mersul la cumpărături, de mulțimi, de călătorii 


3 O lista evident incompletă include ablutofobia (frica de a se 
spăla), acrofobia (frica de înălțimi), agorafobia (frica de spaţii 
deschise), arahnofobia (frica de păianjeni), batracofobia (frica 
de broaște), claustrofobia (frica de spaţii închise), homofobia 
(frica de homosexuali), islamofobia (frica de musulmani), foto- 
fobia (frica de lumini) ș.a.m.d. Lista poate fi, de fapt, nesfarsita; 
unul dintre site-uri conţine 530 de intrări! 

și chiar si de spații închise. Alte simptome nevrotice 
includ atacuri de panică și ameteala, fiind adesea pre- 
zente și ritualuri compulsive și sentimente de deperso- 
nalizare. Majoritatea agorafobicilor sunt femei și cea 
mai mare parte dintre aceștia dezvoltă simptomatolo- 
gia după vârsta pubertatii. 

Fobia de animale: constituie cel mai bine conturat tip 
de fobie, dar este foarte rar întâlnită în practica cli- 
nică în forma pură a acesteia. Simptomul se dezvoltă 
în genere odată cu debutul perioadei de latenta sau in 
jurul vârstei de 6 până la 8 ani. Tendinţa la „generali- 
zare“ este minimă, tot minimă fiind și tensiunea pre- 
zentă în absenţa obiectului fobic. 

Fobia socială: implică frica de a vorbi în public, de a roși, 
de a tremura, de a scrie, de a mânca, de a bea, de a voma 
sau de a avea incontinenta in public. Se întâlnește cu 
aceeași frecvență printre bărbaţi și femei și începe de 
obicei după pubertate, cu un vârf al incidentei printre 
anii târzii ai adolescenței. 

Diverse fobii specifice: încep in orice punct al vieții și 
persistă cu o destul de mare consecvență. Situatiile 
fobice variază de la un caz la altul, dar se mențin des- 
tul de specifice pentru un anumit individ. Situatiile 
înspăimântătoare includ călătoriile, înălțimile, vân- 
tul, furtunile, întunericul, podurile și întinderile mari 
de apă. 


Dintre aceste patru tipuri, fobiile de animale și diver- 


sele fobii specifice au primit cea mai multă atenție din 
partea psihanalizei. Începând cu bine-cunoscutul studiu 
freudian al Micului Hans (1909/2010), continuând cu 
numeroase contribuţii ulterioare (de ex., Campbell & 
Pile, 2011; Kulish, 1996; Lewin, 1952; Rangell, 1952; San- 
dler, 1989; Tyson, 1978; Wangh, 1959), psihanaliștii au 
cautat sa elucideze ce anume se afla in spatele unor astfel 

de centre de dominanta a terorii asupra Eului. Freud a 
conchis că frica Micului Hans de a fi mușcat de un cal 
își avea originile în groaza acestuia de a fi castrat de 
tatăl său; aceasta era, la rându-i, pedeapsa conform legii 
talionului pentru a fi avut dorinţe incestuoase fata de 
mama sa. Adepții timpurii ai lui Freud (Abraham, 1913a; 
Deutsch, 1929; Fenichel, 1945) au aderat cu fervoare la 
această explicaţie și au început să considere toate fobiile 
ca derivând din anxietatea de castrare. Cu toate acestea, 
pe măsură ce teoria psihanalitică a avansat și atenţia s-a 
redirecționat înspre vicisitudinile dezvoltării preoedipi- 
ene, „situaţia de pericol“ (Freud, 1926/2010) a pierderii 
iubirii a dobândit o ascendență explicativa.4 Centralita- 
tea anxietatii de castrare a fost pusă la îndoială, iar anxi- 
etatea cu privire la înăbușirea obiectelor interne bune 
de către agresivitatea internă (o nouă formulare a ipo- 
tezei „pierderii iubirii“) a preluat o importanță egală, 
dacă nu chiar mai mare, ca forță motivatoare a formării 
simptomului. 

Indiferent de sursa acestora, atâta vreme cât aseme- 
nea anxietati rămâneau refulate, individul pur și simplu 
nu reușea să vadă, să audă sau să aibă vreo altă formă de 
contact cu stimulii amenintatori interni (dorințe, pulsi- 
uni) sau externi. (Catalizatori, tentaţii.) Cu toate acestea, 
materialul refulat continua să-și caute o formă de a se 
exprima. În cuvintele lui Freud (1915b/2010), „refulatul 
exercită o presiune continuă în direcția conștientului“. 
(p. 104) Această tendință devine mai puternică odată cu 
confruntarea cu o creștere reactivă a intensității pulsio- 
nale. Multe „fobii simple“ (Fenichel, 1945) pot fi astfel 
explicate. 


Acest fapt a influenţat, de asemenea, reconstrucția ulterioară a 
copilăriei Micului Hans (Joseph, 1990; Silverman, 1980), unde 
s-a acordat mai multă atenţie dezvoltării preoedipiene a acestuia. 

În anumite cazuri, deplasarea nu este masivă; anxie- 
tatea este resimțită pur și simplu în situații în care 
o persoană neinhibată va simți fie excitație sexuală, 
fie furie. [...] În aceste cazuri, este valabilă o formulă 
care ar putea fi o simplificare în unele cazuri mai com- 
plicate: o persoană se teme de ceea ce își dorește în 
mod inconștient... În alte fobii, care au, de asemenea, 
un caracter simplu, situația temută nu reprezintă o 
tentatie de care individului îi este frică; mai degrabă, 
este vorba despre amenințarea care face ca tentatia sa 
fie temută: castrarea sau pierderea iubirii. Există fobii 
fata de cuțite sau foarfece, care presupun că atinge- 
rea sau chiar imaginea acestor ustensile trezesc ideea 
temută referitoare la o posibilă castrare. (Și, într-ade- 
văr, în majoritatea cazurilor, este totodată o tentatie 
inconștientă fata de ostilitatea refulată.) Anumitor 
persoane le este frică să vadă oameni infirmi sau să 
fie martorii unor accidente, deoarece pentru ele acest 
lucru înseamnă „nu vreau să mi se amintească ce ar 
putea să mi se întâmple“. (Și, din nou, teama poate să 
apară ca urmare a faptului că astfel de imagini repre- 
zinta o tentatie fata de dorinţe ostile inconștiente) 
(pp. 221-222). 


În practică însă psihodinamica majorităţii fobiilor este 
mult mai complicată. Înainte totuși de a intra în detalii 
în această privinţă, ar trebui menționat că există și multe 
modele etiologice nonanalitice ale fobiei. Învăţarea după 
model, învățarea indirectă și conditionarea observationala 
constituie mijloace alternative prin care animalele își 
dobândesc potenţialul fobic (Cook & Mineka, 1987; Emde, 
1983; Eysenck, 1965, 1976; Marks, 1987; Mineka, David- 
son, Cook & Keir, 1984; Solyom, Beck, Solyom & Hugel, 
1974; Wolpe & Rachman, 1960). Această perspectivă 
explică unele cazuri de fobii dezvoltate după ce copilul 

observa un părinte reactionand cu frică fata de un ani- 
mal (Solyom, Beck, Solyom & Hugel, 1974) sau, precum 
în experimentele desfășurate de Mineka, Davidson, Cook 
și Keir (1984), maimutele rhesus crescute în condiții de 
laborator observă reacţia de frică la șerpi a unor maimuțe 
sălbatice. Mai recent, teoria învățării a fost chestionată și 
extinsă prin intermediul cercetărilor biologice cu privire 
la fobiile animale (Bennett-Levy & Marteau, 1984; Davey, 
1992; Davey, Forster & Mayhew, 1993; McNally & Steketee, 
1985; Mineka, Davidson, Cook & Keir, 1984). Aceasta per- 
spectivă sugerează că învățarea este „pregătită biologic“, 
în sensul că există părți anatomice ale creierului prepro- 
gramate să perceapă mișcări animale specifice, evocatoare 
de frică, foarte similare manierei în care lobul parietal 
nedominant percepe chipurile. Mișcările bruște și rapide 
sunt „selectate“ ca provocatoare de frică. Unii dintre acești 
autori au semnalat faptul că majoritatea fobiilor animale 
au ca obiect animale inofensive (păianjeni, gândaci, 
viermi, șerpi și șobolani) și nu animale prădătoare (lei, 
tigri, rechini); aceștia postulează faptul că fobiile animale 
sunt corelate mai degrabă cu contaminarea și dezgustul 
decât cu frica. Împreună, aceste trei perspective etiolo- 
gice — anume învățarea după model, învăţarea indirectă 
și conditionarea observationala, alături de luarea în calcul 
a factorilor determinanti ereditari potenţiali ai fricilor și 
fobiilor (Delprato, 1980) — ar putea explica de ce anu- 
mite animale s-au păstrat atât ca obiecte fobice „selectate“, 
cât și ca simboluri mitologice în aproape orice cultură. 

Întorcându-ne la perspectiva psihanalitică asupra fobi- 
ilor, observăm că marea complexitate a dinamicii acestora 
este dată de faptul că refularea singură devine incapabilă 
de a menţine amenințarea îndeajuns de departe de pla- 
nul conștient. Drept rezultat, intră în joc deplasarea, sim- 
bolismul și regresia. Deplasarea, procesul prin care un 
afect sau o atitudine este transferată în mod inconștient 

de la un obiect la un substitut mai acceptabil, este apoi 
adăugată refulării. Trebuie aici menţionat că nu situaţiile 
sexuale, ci cele sexualizate sunt cele temute. Anxietatea 
difuză devine asociată unui anumit obiect ori unei anu- 
mite situații. Acest fapt ușurează viata, întrucât specifici- 
tatea fricii face acum ca lucrurile să fie gestionabile prin 
intermediul procesului activ de evitare. Avantajul oferit de 
deplasare constă în faptul că ideea/afectul originar ofen- 
sator nu devine conștient. De asemenea, prin asocierea 
vectorului ostil al ambivalentei fata de tată, spre exemplu, 
cu o frică de cai, deplasarea tinde să rezolve conflictele 
implicate de ambivalenta. În plus, așa cum a semnalat 
Freud (1909/2010), deplasarea ușurează prin ea însăși pro- 
cesul de evitare. 

Obiectul/situatia temută adesea reprezintă o crista- 
lizare întru totul unică și simbolică a tuturor factorilor 
determinanti importanți ai fobiei, incluzând pulsiunea 
amenințătoare predominantă în fata căreia apărarea este 
fobia. Jones (1948) a accentuat rolul simbolismului în 
fobie, observând că există o anumită afinitate între indi- 
vid și simbolurile prin care alege să-și exprime preocupă- 
rile intrapsihice. Lewin (1952) a asemănat procesul care 
determină fobiile specifice cu travaliul visului, cele două 
având în comun aceeași supradeterminare, precum și alte 
fenomene paralele, inclusiv urme ale unor experiențe 
timpurii. Deși ar putea fi sugerate semnificații simbolice 
universale pentru varii fobii, acestea nu sunt în mod inva- 
riabil valide. De aceea este mai bine să nu abordăm fobia 
pacientului pornind de la opinii preconcepute cu privire 
la semnificaţia acesteia. Adevărata semnificaţie a orică- 
rui simbol pentru un anumit pacient poate fi determinată 
doar prin intermediul ascultării asociaţiilor acestuia. 

Toate fobiile au, de asemenea, ca punct central un 
anumit nivel de regresie. Cognitia fobicului, în aria 
restricționată a simptomului său nevrotic, este remarcabil 

de similară cu percepția animistă a copilului cu privire la 
lume ca fiind amenințătoare și copleșitoare. Regresia este 
evidentă și în măsura în care 


[...] toate persoanele fobice se comportă ca niște copii 
ale căror anxietati sunt temperate daca mama stă 
lângă ei și îi tine de mână. O astfel de cerinţă a unor 
măsuri de liniștire din partea unui substitut paren- 
tal este evidentă în special la cei agorafobici care se 
simt protejaţi în compania unei persoane apropiate. 
[...] în cadrul fobiilor în care compania este esenţială, 
relația cu această persoană are o importanţă funda- 
mentală. Insotitorul il reprezinta nu doar pe parintele 
protector, ci și pe părintele urât in mod inconștient; 
prezenţa lui servește scopului de a abate atenția 
pacientului de la fantasmele inconștiente către rea- 
litate — adică asigurarea în privința faptului că nu 
a ucis persoana care pășește în siguranţă alături de 
el. În astfel de cazuri, teama că pacientului i s-ar 
putea întâmpla ceva este precedată de teama în ceea 
ce privește siguranța aceleiași persoane care, ulte- 
rior în cadrul agorafobiei, este folosită în calitate de 
însoțitor (p. 232). 


Agorafobia, ale cărei origini fuseseră trasate de Freud 
(1897, citat în Masson, 1985, p. 253) ca aflându-se într-o 
fantasmă refulată de prostituție, de fapt reprezintă mai 
frecvent rezultatul unor conflicte ce tin de „distanța 
optimă“ (Akhtar, 1992; Escoll, 1992; Mahler, Pine & 
Bergman, 1975). În cadrul unei lucrări timpurii asupra 
„anxietăţii locomotorii“, Abraham (1913b) a remarcat că 
inhibitiile de motilitate nevrotice nu derivă numai din apă- 
rari împotriva puternicei plăceri constituționale oferite de 
mișcare și împotriva unei preocupări sexuale inconștiente, 
ci și din dificultatea de separare de obiectele de iubire. 

Agorafobicii se tem să iasă afară, dar sunt nefericiti si 
dacă sunt lăsaţi singuri înăuntru. Vorbind despre o astfel 
de „topofobie“, Abraham spunea cu privire la pacienții 
care sufereau de această afecţiune: 


[...] anxietatea îi împiedică să se elibereze de ei înșiși 
și de obiectele asupra cărora își fixaseră iubirea în 
copilărie și să-și găsească drumul către obiecte care 
aparțin de lumea exterioară. Fiecare drum care îi înde- 
părtează de cercul fermecat format din acei oameni 
asupra cărora sunt fixati le este închis (p. 241). 


Câţiva ani mai târziu, Deutsch (1929) a afirmat că impli- 
carea unui partener constituie un factor determinant 
crucial al afecțiunii agorafobicului. Cu toate acestea, 
autoarea era de părere că, în spatele nevoii de atașament 
libidinal resimtite în mod conștient, se ascundeau adesea 
fantasme ostile și de control. Continuând această idee, 
Mittelmann (1957) a observat închiderea agorafobicului 
într-o „circumferință limitată“ (p. 289), iar Weiss a remar- 
cat că astfel de pacienţi devin din ce în mai anxioși pe 
măsură ce se îndepărtează mai mult de casă. Acest fapt l-a 
condus la a defini agorafobia drept o reacție de anxietate 
provocată de abandonarea unui punct fix de sprijin. Mai 
recent, Kohut (1980) a concluzionat că nevoia resimțită 
conștient a agorafobicului de a avea un companion care 
să-l calmeze este cheia către ceea ce se ascunde în profun- 
zimile psihicului, anume căutarea continuă a unui obiect 
matern al sinelui. 

În mod evident, toţi acești autori consideră fobia ca 
fiind o tulburare centrată în jurul distanței. Propria mea 
explicaţie drept fantasmă omniprezentă, deși inconștientă, 
a unui „pripon psihic“ (Akhtar, 1992) sprijină o astfel 
de formulare. Se pare că întrebarea care se pune este cât 
de mult se poate îndepărta un individ de obiectele sale 

fără a-și pune în pericol coeziunea sinelui.5 Întrebarea 
opusă, anume cât de mult se poate apropia individul de 
o altă persoană fără a-și pune în pericol autonomia, se 
aplică în cazul claustrofobiei. Și, la fel ca în agorafobie, 
și în claustrofobie anxietatile privind distanța optima (de 
obiectele de iubire) se întrepătrund cu anxietatile psiho- 
sexuale și cu alte spaime asociate conflictelor oedipiene. 
Postulatul lui B.D. Lewin (1935) — cu privire la existența 
unei legături între claustrofobie și a te afla în interiorul 
mamei, precum și că frica de a fi îngropat de viu cores- 
punde transformării unei dorințe de întoarcere in pân- 
tece — poate fi interpretat în maniere atât oedipiene, cât 
și preoedipiene. Adevărul este că aproape toată psihopa- 
tologia se trage din ambele surse. Se întâmplă rar să fie o 
chestiune de tip „ori, ori“. Un simptom fobic derivă din 
diverse surse și conține elemente tributare mai multor sta- 
dii ale dezvoltării. Această afirmaţie se aplică atât fobiei 
monosimptomatice, cât și sindromului agorafobic difuz. 
Este chiar mai adevărată atunci când preocupările fobice 
impregnează întregul caracter. 

Introdusă de Fenichel (1945/2013), denumirea de 
„caracter fobic“ se referă la indivizii „al căror compor- 
tament reactiv se limitează la evitarea situațiilor iniţial 
dorite“ (p. 549). Aceia care suferă de inhibitii severe ale 
sexualității și agresivitatii prezintă, de asemenea, un 
tablou similar de teamă generalizată și retragere socială. 
Continuând de la teza lui Fenichel, Mackinnon și Michels 
(1971) au evidenţiat că, în mod mai comun decât cazu- 
rile de egodistonie, fobia monosimptomatică reprezintă 
utilizarea evitării temătoare drept o apărare caracterială, 


5 Tulburarea din copilărie cunoscută în mod comun sub numele 


de „fobie școlară“ are foarte putin de-a face cu scoala per se; cea 
mai mare contribuţie la o asemenea frică o are anxietatea stâr- 
nită de separarea de părinți (de obicei, de mamă) si de mediul 
familiar de acasă. 

adăugând că un asemenea individ „se imaginează în mod 
constant în situaţii de pericol, în același timp urmând 
cursul marcat de cea mai mare siguranță“ (p. 49). Mai 
recent, Stone (1980) a descris un tip de personalitate 
„fobic-anxios“, care prezintă extreme de „frică și evitare 
cu privire la cele mai inofensive obiecte și situații“ (p. 332). 
Deși se aseamănă cu indivizii schizoizi din perspectiva sti- 
lului de viata restrictiv, caracterele fobice diferă în mani- 
ere semnificative. Aceste persoane nu sunt „rușinoase“ 
și idiosincrasice ca indivizii schizoizi. Evita situaţii (si 
obiecte fizice), nu oameni. Evitarea anumitor situaţii (de 
ex., vizitarea unui parc de distracţii, urmărirea unui film 
pornografic, mersul la un restaurant nou) poate conduce 
la falsa aparenţă a disconfortului fata de oameni în general. 
În fapt, atunci când nu se află în situaţii provocatoare de 
frică, pot avea interacțiuni empatice și semnificative afec- 
tiv cu alții. Caracterele fobice nu sunt asociate cu „difuzia 
identitară“ (Akhtar, 1984; Kernberg, 1975) și nici nu se 
bazează în mod deosebit pe mecanisme de clivaj. Așadar, 
nu prezintă o organizare de personalitate borderline 
(Kernberg, 1967); organizarea acestora este la un nivel 
mai înalt, fricile derivând din externalizarea și reificarea 
simbolică a conflictelor interne. Fricile lor sunt imagi- 
nare. În contrast, lasitatea implică o retragere din fata 
unor amenințări plauzibile, nu neapărat reale. Simbolis- 
mul se află în centrul caracterului fobic, iar anxietatea cu 
privire la pierderea obiectului formează terenul lasitatii. 


Lașitatea 


O reacție obișnuită la amenințare și pericol, lasitatea — cel 
putin la suprafață — constituie un răspuns de frică fata 
de un rău real. Implică o „schilodire a voinţei“ (Menaker, 

1979, Pp. 93); individul cedează fricii și se retrage din 
„luptă“. Lașitatea poate fi evidentă în palierul fizic, în 
cel intelectual sau în cel moral. Lașitatea fizică implică o 
frică excesivă de vătămare și, în consecinţă, restricționarea 
activității motorii exploratoare și de joacă; individul evită 
activitățile sportive, atracțiile mecanice din parcurile de 
distracţii și orice posibilitate de altercatii fizice. Lasitatea 
intelectuală are ca rezultat inhibarea activității mentale; 
individul nu poate gândi „în afara cutiei“ și, dacă se întâm- 
plă să-i apară în minte idei revelatoare, se sperie. Lașitatea 
morală se manifestă sub forma unei incapacitati de a res- 
pecta standarde etice și de a spune adevărul în circumstanțe 
dificile; individul minte, pare deodată să rămână fără 
cuvinte și adoptă „tăcerea complice“ (Akhtar, 2013). 

Lașul reacționează la confruntări printr-un profund 
disconfort. Acest fapt este cauzat în parte de „anxietatea 
(angoasa) automată“ (Freud, 1926/2010), anume reacția 
spontană de spaimă și neajutorare în fata unei situații 
extrem de traumatice. Iar în parte, acest fapt este cau- 
zat de proiecția propriei furii a lasului. Incapabil să-și 
exprime resentimentele în mod direct, lașul îi atribuie o 
intenție feroce adversarului și se înspăimântă de acesta. 
În consecință, amână „controversa“, îi dă în mod fals 
dreptate adversarului sau, mai rău, fuge propriu-zis din 
situație. Recunoașterea timiditatii sale îl umple de rușine 
și dezgust de sine; aceste sentimente sunt adesea înecate 
în alcool sau acoperite de fantasma narcisică de a-și fi pro- 
vocat strategic și deliberat înfrângerea. Astfel, combatan- 
tul lipsit de coloana vertebrală de ieri se transforma fata 
de ceilalți în nobilul furnizor al victoriei. 


Pare să existe o suprapunere curioasă între lașitate și tergiver- 
sare. (Procrastinare.) Biswas-Diener (2012) observă că nefinali- 
zarea unei sarcini începute se asociază în mintea multor oameni 
cu un tip de „lașitate minoră“ (p. 7). 

Dar lașitatea nu se limitează la dinamica narcisică a 
acesteia. Baza lasitatii se formează printr-un psihic „cu 
piele subțire“ (Rosenfeld, 1971), care constituie consecința 
unei contineri materne slabe a anxietatilor infantile tim- 
purii (Bick, 1968). Individul laș tinde să devină copleșit 
afectiv în fata unei amenințări narcisice; ceea ce urmează 
este retragerea dintr-o confruntare deplină. Identificarea 
deficitară cu părintele de același sex contribuie, de ase- 
menea, la o astfel de vulnerabilitate psihică. Însă cel mai 
important factor etiologic al lasitatii este o condensare a 
anxietatilor de mutilare corporală (cuprinzând, desigur, 
anxietatea de castrare) și a unei groaze de separare și sin- 
guratate. Un „ocnofil“ (Balint, 1968) prin excelenţă, lasul 
se agaţă de obiectele sale și este dispus să-și sacrifice dem- 
nitatea pe altarul relationarii. Orice formă de lașitate este, 
la bază, o frică de a nu fi plăcut și de a fi singur. Meltzer 
(1973) remarcă: 


Acolo unde dependenţa de obiectele interne bune 
devine nefezabilă din cauza atacurilor masturbatorii 
nocive și unde dependența de un obiect extern bun nu 
este disponibilă sau conștientizată, se creează o relație 
adictivă cu o parte rea a sinelui — supunerea fata de 
tiranie. Omniscienta părții distructive promulgă o 
iluzie a siguranţei. [...] Acolo unde în structura psi- 
hică se găsește o groază de pierdere a unei relaţii de 
dependență fata de un tiran, in nucleul acesteia se va 
găsi problema terorii, ca forță din spatele groazei si 
al supunerii (p. 78). 


Propunerea lui Meltzer are implicaţii pentru gestio- 
narea tehnică a indivizilor captivi în relaţii cu parteneri 
sadic-narcisici. Înainte însă de a le pune în discuție, este 
pertinent să facem câţiva pași în spate și să acordăm 
atenție multiplelor maniere în care frica este exploatată, 

utilizată, promovată și savurată de instituţiile sociale cre- 
ate de om. 


O digresiune culturală 


Deși frica este omniprezentă în existența umană, între 
aceasta și cultură există totuși o relație profundă și com- 
plexă. Relaţia dintre cele două este adesea de o natură dia- 
lectică. Frica poate tulbura somnul unei culturi și poate 
mobiliza reacții adaptative și maladaptative. Naratiunile 
culturale pot infrumuseta frici existente, pot crea frici noi 
și pot oferi o simbolistică bogată atât pentru unele, cât și 
pentru celelalte. Toate acestea devin evidente în palierele 
preocupărilor regionale, ale prejudecatilor, politicii, lite- 
raturii și chiar și ale divertismentului. Următoarele pasaje 
abordează pe scurt aceste chestiuni. 

Unele frici (de ex., privitul în jos de la o mare înălțime, 
frica de animalele cu mișcări rapide) par atât de vast răs- 
pândite pe mapamond, încât dau impresia de a fi inde- 
pendente de influențele culturale. Asemenea „viselor 
universale“ (Freud, 1900/2010)’, astfel de „frici univer- 
sale“ constituie o îmbinare a predispozitiei filogenetice, 
a avantajelor evoluționiste și a elementelor derivate din 
experiențele copilăriei timpurii. Alte frici sunt idiosincra- 
sice, limitate la un număr de oameni și, uneori, limitate 
la anumite regiuni sau epoci. Spre exemplu, frica de fan- 
tome și de spirite rele a dispărut într-o mare măsură din 


Conform lui Freud (1900/2010), următoarele vise aveau o atât 
de mare răspândire și prevalenta, încât puteau fi considerate 
„universale“: visele de (i) zbor, (ii) cădere, (iii) urmărire, (iv) 
îmbrăcăminte inadecvată sau nuditate în public, (v) moarte a 
unei persoane iubite, (vi) dificultate de a se descurca la o exami- 
nare sau în cazul supunerii la un test și (vii) cădere a dinţilor. 

cadrul societăților modernizate, în vreme ce a persistat 
în comunități mai putin educate, mai putin industriali- 
zate, rurale si subrurale ale lumii. Fricile de cutremure, 
inundatii si tornade sunt in general limitate la zone cu 
vulnerabilitati la asemenea dezastre. In mod similar, fobi- 
ile de animale sunt ancorate regional; este greu de inchi- 
puit că unei persoane care locuiește în Arabia Saudită i-ar 
putea fi frică de urși polari. 

Fenomenologia „sindroamelor psihiatrice de bază cultu- 
rală“ (Guarnaccia & Rogler, 1999; Meth, 1974; Yap, 1969) 
abunda de observatii care sprijina aceasta perspectiva de 
gandire. Animalele care populeaza o anumita regiune nu 
doar ca sunt alese ca obiecte fobice de către oamenii care 
locuiesc acolo, ci pot și deveni continatoare adecvate ale 
proiectiilor atributelor curajului și ale lasitatii. Spre exem- 
plu, în engleza colocvială, un laș este descris ca având „o 
inimă de (pui de) găină“ sau pur și simplu numit „(pui 
de) găină“, iar în spaniolă este numit gallina. (Găină.) În 
arabă, un om curajos este descris ca un assag (leu), în 
vreme ce în urdu o astfel de persoană este numită sher-dil 
(un om cu inimă de leu); în contrast, un laș este descris 
ca fiind un buz-dil. (Un om cu inimă de capră.) Ceea ce 
demonstrează toate acestea este că nu doar obiectele pro- 
vocatoare de frică sunt adesea determinate regional, ci și 
metaforele referitoare la curaj și lasitate. 

Frica joacă un rol important și în prejudecăți. „Xeno- 
fobia nementalizată“ (Akhtar, 2007), care are ca rezultat 
o pură indiferență fata de cei diferiți de sine însuși și evi- 
tarea lor, nu reprezintă în această privință decât vârful 
aisbergului. Nevoia necontenită de a externaliza agresi- 
vitatea și utilizarea paranoiei ca „vitamină psihică pentru 
identitatea ameninţată și un analgezic puternic împotriva 
durerii care ar rezulta în urma unei autoreflectii auten- 
tice“ (ibid., p. 17) are drept consecinţă crearea unor figuri 
exterioare înspăimântătoare. De vreme ce minoritățile 

constituie adesea „rezervoare adecvate pentru proiecții“ 
(Volkan, 1988), există aparența unui întreg ansamblu de 
frici și pericole legate de acestea. Persoanele de culoare, 
homosexualii și musulmanii sunt în mod frecvent ţintele 
unor proiecții ostile și, drept rezultat, obiecte provoca- 
toare de frică, la rându-i utilizată ca rationalizare a dis- 
criminării și prejudecatilor. Retorici hipnotizante ale urii, 
susţinute de conducători charismatici, deși paranoizi, ali- 
mentează pericolele reprezentate de Celălalt și aprobă acte 
de cruzime și violență. Nu-i deloc de mirare că frica și 
politica sunt adesea intretesute. 

Monarhiile și regimurile totalitare sunt în mod obișnuit 
înclinate la a crea o „cultură a fricii“ pentru cetăţenii lor. 
Termenul „terorism“ — utilizat în prezent în cea mai mare 
parte pentru a desemna violenţa politică a unor grupuri 
mici — își are, de fapt, originile în contextul intimidării 
încurajate de stat. Folosit pentru prima oară în 1795, „tero- 
rismul“ se referea la Regimul de teroare (1785-1794) insti- 
tuit cu câțiva ani înainte de Revoluţia Franceză de omul 
politic Maximilien de Robespierre. Acesta argumenta 
necesitatea controlului prin instaurarea fricii și a pumnu- 
lui de fier, precum și prin terorizarea maselor, susținând 
că Revoluţia constituia o punere în scenă a despotismului 
libertăţii împotriva tiraniei. Cu toate acestea, el însuși nu 
făcea o excepţie. Timpurile mai recente au fost martorele 
Holocaustului lui Adolf Hitler, gulagurilor și epurărilor 
lui Iosif Stalin și ale câmpurilor de execuţie ale lui Pol Pot. 
Guvernul, devenit mercenar, poate într-adevăr să repre- 
zinte o sursă enormă de frică. 

Din nefericire, chiar și națiunile democratice pot regresa 
și-i pot face pe oameni să tremure când își exprimă opini- 
ile sau, mai rău, să devină întru totul muti. Asa-numitul 
„regim de urgenţă“ instituit de prim-ministrul Indiei, Indira 
Gandhi (1917-1984), înainte de asasinarea acesteia, și 
interceptarea neautorizată a convorbirilor și programul 

de „extrădări extraordinare“ derulat de CIA în urma atacu- 
rilor din 11 septembrie, în timpul mandatului lui George 
W. Bush, au indus un la fel de mare sentiment de teroare 
cetăţenilor țărilor respective.® Chiar și în cadrul psihana- 
lizei, au existat indivizi și organizaţii proeminente care 
au inculcat o „cultură a fricii“. Aceasta a variat de la supri- 
marea de către Freud a dezacordurilor (Rudnytsky, 2012) 
la putemica impresie în cadrul domeniului că exprimarea 
deschisă a unei poziţii propalestiniene este riscantă, dacă 
nu chiar echivalentă cu sinuciderea profesională. Inutil 
să mai spunem că, atunci când un astfel de sentiment de 
groază impregnează țesătura unei organizaţii, progresul 
acesteia este grav compromis. 

Evocarea și alimentarea fricilor unor grupuri largi con- 
stituie o strategie favorită a liderilor politici cu tendințe 
narcisice și paranoide (Volkan, 1997). Proclamaţia lui 
Hitler că evreii reprezentau o ameninţare la adresa eco- 
nomiei Europei, atentionarea veninoasă a lui Slobodan 
Miloșevici către sârbi cu privire la faptul că unii dintre 
ceilalți cetățeni ai țării sunt, de fapt, turci, precum și con- 
stanta evocare de către israeliți a pericolului mortal pe 
care îl constituie arabii și viceversa reprezintă ilustrații 
evidente ale instaurării fricii ca tactică de întărire a pute- 
rii politice a unora. Frica devine apoi un pretext pentru 
oprimare, privare de drepturi și chiar și genocid al celor 
care fac obiectul urii. 


Sistemul de alertă pe niveluri evidenţiate distinct pe bază de 
culori, elaborat în 2003 de Administraţia de Securitate Naţională 
a SUA, avea scopul de a menţine publicul informat cu privire la 
potentiala ameninţare a atacurilor teroriste. 

În același timp, ne întrebăm în ce măsură trecerile de la Roșu 
(pentru severă) la Portocaliu (pentru amplificată) la Galben 
(ridicată) etc. erau utilizate pentru a-i menține pe oameni 
speriați și, în consecinţă, ezitanti în a pune sub semnul intreba- 
rii supravegherea guvernamentală a vieţii lor private. 

O interacțiune considerabil diferită între frică și cultură 
are loc atunci când o frică judicios titrată și curățată este- 
tic alcătuiește baza literaturii. Tradiția orală a poveștilor 
de groază datează încă din Antichitate, iar genul literar 
al ficţiunii îmbibate de frică nu a înregistrat nicio scădere 
de-a lungul veacurilor. Astfel de povești se înscriu în prin- 
cipal în două categorii, anume cea a literaturii de groază 
supranaturale (de ex., povești cu fantome, povești pri- 
vind reîntoarcerea din morti, intrigi satanice, atacuri ale 
extratereștrilor sau zombi) și cea referitoare la maleficul 
din sufletul uman în sine. (De ex., literatura criminalistica, 
povești sadomasochiste de suspans.) Lectura unor astfel de 
romane și povestiri stârnește teroare psihică; aceasta este 
adesea însoțită de un sentiment de neajutorare. (Rezultat 
al identificării cu protagonistul victimizat.) Mai este și un 
sentiment de imersare în intrigi, concomitent cu o senzație 
de stranietate. Lucrarea lui Freud (1919/2010) cu privire 
la unheimlich sau straniu afirmă cu claritate că acest sen- 
timent nu-și derivă teroarea din ceva exterior și străin ori 
necunoscut, ci, din contră, din ceva în mod bizar familiar 
care ne învinge eforturile de a ne separa de acesta. Există 
senzaţia că ni se impune o idee „de fatalitate, inevitabili- 
tate“ (p. 340). Freud continuă prin a afirma că: 


Este vorba despre impresia de stranietate produsă ade- 
sea și cu multă ușurință de ștergerea graniţei dintre 
imaginație și realitate; așa se întâmplă atunci când 
ceva, considerat până în acel moment ca fantastic, se 
manifestă în realitate sau când simbolul preia funcţiile 
și importanţa simbolizatului etc. Astfel se explică o 
parte considerabilă a impresiei de stranietate produsă 
de practicile magiei (p. 347). 


Autorii de ficțiune de groază — începând de la Clara Ree- 
ves (1729-1807) și Ann Radcliffe (1764-1823), continuând 

cu Edgar Allan Poe (1809-1849) și Bram Stoker, și ajun- 
gând la Anne Rice (n. 1941) și Stephen King (n. 1947) — 
au darul evocării cu iscusinta a unei reacţii de stranietate 
prin incetosarea graniței dintre realitate și irealitate atât 
în cadrul intrigii, cât și în detalierea trăsăturilor perso- 
najelor. Acești autori reușesc să conducă la prăbușirea 
zidului dintre minte și materie, dintre obișnuit și straniu, 
precum și dintre natural și diabolic. 

Cu toate acestea, pentru unii indivizi, ameninţarea de pe 
hârtie nu este îndeajuns. Ei au nevoie de imagini vizuale și 
de efecte sonore pentru a experimenta frica. Bun-venit fil- 
melor de groază! Un gen care și-a avut începuturile aproape 
încă de la nașterea cinematografiei comerciale (circa 1910), 
filmele de groază exploatează multe tendințe umane omni- 
prezente, chiar dacă acestea sunt în mod comun izgonite 
din planul conștient. Printre acestea se numără nevoia de 
senzații palpitante, căutarea de nou, plăcerea unei creșteri 
rapide a adrenalinei, presiunea contrafobică de a învinge 
frica și gratificarea indirectă a pulsiunilor și fantasmelor 
perverse refulate de a încălca normele sociale. (Goldstein, 
1998)9 Atrăgându-i în special pe bărbații tineri, astfel de 
filme devin un subiect de conversaţie captivant și un liant 
în apropierea de ceilalți. Trebuie însă adăugat că filmele de 
groază nu urmează aceleași teme, existând multe subge- 
nuri. Unele includ teme centrale de tipul: 


e Copil-demon, precum Exorcistul (1973) si Profetia 
(1976). 

e Invazie extraterestră — Războiul lumilor (1953) si 
Păpușarii (1994). 

e Animale periculoase — Păsările (1963) și Fălci (1975). 


Unele dintre aceste pulsiuni sunt gratificate și de atracțiile meca- 
nice din parcurile de distracţii, mai ales cursele de mon- 
tagne-russe, cu căderile și întoarcerile sale bruște și puternice. 

e Violenta extremă — Masacrul din Texas (1974) și Porto- 
cala mecanică (1971). 

e Cruzime perversă și psihotică — Psycho (1960) și Stră- 
lucirea (1980). 


Elementul comun din toate filmele de acest gen este 
provocarea fricii, deseori într-o măsură tulburătoare și 
aproape traumatica.’° Acestea oferă o întâlnire cu „stra- 
niul“ (Freud, 1919/2010) prin perturbarea rutinei și prin 
transformarea unor elemente cât se poate de familiare în 
unele bizare și imprevizibile. În vreme ce violenţa gratu- 
ită „cu sânge pe pereţi“ le poate provoca spectatorilor un 
entuziasm chinuit, ceea ce îi îngrozește cu adevărat este 
anticiparea marcată de neajutorare. Marele maestru al fri- 
cii, Alfred Hitchcock (1899-1980), a realizat acest lucru 
și a declarat: „Nu este nimic palpitant în lovitura în sine, 
ci doar în anticiparea ei“. Hitchcock știa că, în măsura în 
care frica este neplăcută, jocul cu frica, dacă este înfăptuit 
într-o manieră artistică, poate provoca plăcere. 


Revenire la domeniul clinic 


Acum, că am discutat despre diagnosticul diferenţial din 
tărâmul fricii (i.e., frica, anxietatea, fobia, lasitatea), 
mi-aş dori să aduc niște comentarii cu privire la gesti- 
onarea fricii și la fenomenele asociate fricii în cadrul 
situaţiei clinice.!! Este de la sine înțeles faptul că o 


10 Adevărul este că unii oameni chiar sunt traumatizati de urmări- 


rea filmelor de groază. A fost evidentă traumatizarea relativ răs- 
pândită în urma lansării filmului Fălci, prin faptul că un mare 
număr de oameni evita să mai inoate in mare. 

Observațiile mele se limitează la lucrul cu adulți. Nedetinand 
experiența lucrului cu copii, nu mi-ar fi confortabil să fac comen- 
tarii referitoare la vicisitudinile practicii clinice în acel palier. 

asemenea muncă implică o mare doză de vigilenta 
contratransferentiala și că poate fi costisitoare pentru 
Eul analistului. Într-adevăr, toate intervenţiile din cadrul 
unui astfel de travaliu necesită răbdare, tact și ingaduinta 
din partea analistului (firește, in plus fata de abilitățile 
sale de interpretare), iar categorisirea aici a unor aseme- 
nea intervenții are ca scop principal o facilitare didactică. 
Acestea fiind spuse, cele trei sarcini în lucrul cu cei care 
suferă de frică și cu cei capabili să-i inducă frică analis- 
tului sunt (i) detectarea fricii, evaluarea periculozitatii 
și stabilirea limitelor, (ii) tolerarea si continerea fricii 
pacientului și (iii) gestionarea propriei frici și învăţarea 
din aceasta. Faptul că am selectat aceste trei arii asupra 
cărora să mă concentrez nicidecum nu exclude travaliul 
obișnuit de interpretare și reconstrucţie care alcătuiește 
materialul de bază al tuturor analizelor. Analiza apă- 
rărilor si a rezistentelor, confruntarea cu materialul 
preconștient respins, crearea de legături între derivate 
și ajutorul acordat în descifrarea elementelor subterane 
formelor simbolice și deplasate ale fricii reprezintă pâi- 
nea și cuțitul muncii psihanalitice. O astfel de muncă este 
necesară indiferent dacă fricile pacientului sunt nevro- 
tice, paranoide sau de anihilare a sinelui. Cele trei arii 
pe care le-am ales a fi puse în discuție sunt adiționale, 
și nu alternative în raport cu travaliul obișnuit al 
psihanalizei. 


Detectarea fricii, evaluarea periculozitatii 
și stabilirea limitelor 


De vreme ce majoritatea analistilor și a terapeutilor de 
orientare psihanalitică își evaluează pacienții în terme- 
nii detinerii unui „caracter întru câtva stabil“ (Freud, 
1905/2010, p. 54) și nu-i primesc în tratament decât pe acei 
indivizi care nu au o funcționare sociopată și nici tendințe 

suicidare sau de omucidere, evaluarea periculozitatii paci- 
entului nu figurează în repertoriul obișnuit al criteriilor 
de evaluare. Cu toate acestea, situațiile pot evolua — și 
chiar se întâmplă să evolueze — într-o direcţie în care 
analistul trebuie să se decidă dacă nu este riscant să con- 
tinue să lucreze în maniera obișnuită și tradițională. În 
acest context, este pertinentă următoarea afirmație a lui 
Hoffer (1985): 


Neutralitatea analistului cu privire la conflict poate 
fi suspendată în situații care analistul consideră că ar 
constitui (a) urgente pentru pacient — de ex., ideatie 
suicidară, psihoză, stare de intoxicatie etc.; (b) urgente 
pentru o persoana potential vulnerabila la distructivi- 
tatea pacientului — de ex., copiii analizandului; si (c) 
urgente pentru analist — amenintani fizice sau psiho- 
logice (p. 786). 


În asemenea circumstanțe, analistul s-ar putea pe 
bună dreptate teme și îngrijora cu privire la propria sa 
siguranţă, a altora sau a pacientului. Acest lucru s-ar putea 
întâmpla în cursul unui tratament sau, câteodată, în prima 
întâlnire dintre pacient și analist.!? 


Vinietă clinică: 1 


Sarah Green, o bibliotecară în vârstă de 45 de ani, a 
solicitat o programare în urma insistențelor surorii 
ei. Părea copleșită de durerea pricinuită de încheierea 
unei relații de cuplu. Întrucât fusese singură pentru cea 
mai mare parte a vieţii, considerase acest atașament, 


12 Primele trei dintre cele patru viniete clinice incluse în acest capi- 


tol au fost publicate și în cadrul altei lucrări (Akhtar, 2013), 
dintr-o perspectivă oarecum diferită. 

care întârziase foarte mult să apară, ca fiind profund 
semnificativ. Bărbatul cu care avusese relația era căsă- 
torit. O părăsise brusc, spunându-i că nu mai putea 
continua să-și înșele soţia. Vestea o devastase. Cu sufle- 
tul frânt, a venit la consultatie. 

Am început prima oră a întrevederii în maniera 
obișnuită a discutării istoricului. Însă, la douăzeci 
de minute de la începerea ședinței, m-a anunţat că 
se hotărâse să-și zboare creierii cu o arma pe care o 
cumpărare mai devreme în ziua respectivă. Alarmat 
de onestitatea din tonul ei, i-am sugerat să facem 
imediat pașii necesari pentru ca arma să fie înde- 
părtată din apartamentul ei, pentru a obține niște 
informaţii colaterale cu privire la intensitatea depre- 
siei sale și a lua în calcul posibilitatea începerii tra- 
valiului nostru în condiţii de internare. Pacienta a 
reacționat brusc și tăios la sugestia mea și, refuzând 
să mă lase s-o contactez pe sora ei, care ar fi putut să 
ia arma din apartament, s-a ridicat să plece. În acel 
moment, i-am spus: „Uitaţi, fiecărui om i se dă o fla- 
cara de viata de cam cât ar arde zece lumânări, iar 
înăuntrul dumneavoastră, opt s-au stins deja. Vântul 
suflă cu putere și pentru a vă proteja cele două lumâ- 
nări rămase, ati venit aici și le-aţi așezat în inima 
mea. Acum, de vreme ce m-ati ales în acest scop, este 
de datoria mea să tin aceste două lumânări prote- 
jate de vânt. Atunci când furtuna se va opri, vi le voi 
înapoia, pentru a putea să le reaprindeti pe celelalte 
opt cu ajutorul lor“. Pacienta a început deodată să 
plângă și, după ce s-a gândit puţin, mi-a oferit per- 
misiunea de a o contacta pe sora ei, care a îndepărtat 
ulterior arma din apartamentul pacientei și a încura- 
jat-o să rămână acasă la ea pentru următoarele câteva 
zile. 

O astfel de îmbinare între stabilirea de limite, măsuri 
de suport, intervenţii de mediu și o abordare interpre- 
tativă ar putea înclina balanţa în beneficiul unuia din- 
tre componente, în funcție de gravitatea și/sau urgenţa 
violenței amenințătoare. (Faţă de sine sau față de ceilalți.) 
În genere, în practicile psihanalitice primează mijloacele 
interpretative și cele de suport, în timp ce în spitalele de 
psihiatrie (mai ales în cadrul sistemului de urgență sau 
al camerei de gardă), stabilirea limitelor, internarea și 
medicatia ar putea deveni necesare pentru gestionarea 
agresivitatii pacientului și a fricii induse celorlalți printr-o 
asemenea agresivitate.!3 Recomandările lui Kernberg 
(1984) în privința gestionării urii la pacienţii cu forme 
borderline severe facilitează asigurarea unui mediu de 
siguranţă prin intermediul stabilirii unor limite stricte. 
Înspăimântătoarele explozii de furie ale acestor pacienți 
trebuie întâmpinate nu doar prin susținere și continere, 
ci și prin informarea pacientului într-o manieră explicită 
cu privire la ceea ce îi este și ceea ce nu îi este permis să 
facă în cadrul clinic. 


Vinietă clinică: 2 
Bob Dolinski, un tânăr borderline aflat într-o psihote- 
rapie cu două ședințe pe săptămână, a avut o explozie 
de furie atunci cand am refuzat să mă supun cerintei 
lui de a-i prescrie analgezice. Pe un ton menit să inti- 
mideze, m-a ameninţat că îmi va scoate ochii și-i va 
călca în picioare. Alarmat de erupția sa emoțională si 


de dezintegrarea rapidă a capacităţii sale de testare 
a realităţii, i-am spus cu fermitate să nu se miște de 


13 Evaluarea riscului de violență devine o măsură cu adevărat 


importantă într-un astfel de cadru de lucru. Pentru mai multe 
detalii în această privinţă, vezi Otto (2000) și Gellerman și 
Suddath (2005). 

pe fotoliu. Am adăugat că, dacă ar fi îndrăznit să mă 
atingă chiar și cu un deget, tratamentul său s-ar încheia 
și nu l-aș mai primi niciodată. I-am spus că avea nevoie 
de cineva care să-l asculte cu calm, nu de cineva căruia 
să-i fie frică de el, iar că mie mi s-ar face frică de el 
dacă s-ar fi întâmplat chiar și numai o dată să dea curs 
impulsului de a-mi face rău. Observând că începuse 
să se liniștească, am adăugat că gândul că mi-ar putea 
scoate ochii era unul atât nerealist, cât și interesant. 
N-ar fi putut s-o facă; nu l-aș fi lăsat. Și, până una-alta, 
ce anume îl făcuse să se gândească la a-mi scoate ochii? 
Să fi avut, oare, ceva de-a face cu amintirea mamei sale 
privindu-l dispretuitor? Intervenţiile in această nota 
l-au calmat și, curând, ședința a început să avanseze 
într-o manieră de mai mare reciprocitate în relationare. 


În mod similar intervențiilor tehnice din cadrul vinietei 
precedente, poziţia pe care am adoptat-o în cursul acestui 
episod înspăimântător, caracterizat printr-un risc iminent 
de violenţă fizică, a inclus o stabilire fermă a limitelor, 
îmbinată cu comentarii menite să îmbunătățească abilita- 
tea sa de testare a realității. În plus, am făcut și o încercare 
de a lega conținutul amenințării sale de anumite amintiri 
pe care le relatase pe parcursul unei etape mai timpurii a 
travaliului nostru. În vreme ce, în acest caz, erau necesare 
astfel de eforturi active, în cazurile în care amenințarea 
este subtilă și lentă, putem menţine o relativă neutralitate 
și, făcând doar efortul de tolerare a fricii induse, putem 
pregăti terenul travaliului interpretativ obișnuit. 


Tolerarea si continerea fricii pacientului 


Una dintre sarcinile cele mai importante ale analistului 
este de a susţine și de a conţine fricile pe care pacientul le 
poate simți si verbaliza, precum și pe acelea care rămân 

inexprimabile pentru pacient. Decodificând astfel de „ele- 
mente beta“ (Bion, 1967) prin intermediul reveriei sale, al 
rezonantei cu identificările proiective ale pacientului și al 
„identificărilor de probă“ (Fliess, 1942), bazate pe empatia 
fata de pacient, analistul simte fricile pacientului sau, dar 
nu se grăbește să le devoaleze. În schimb, își asumă rolul 
de depozitar al unor asemenea afecte, așteptând ca pro- 
cesul de analiză a apărărilor și de dezvoltare consecutivă 
a Eului pacientului să permită verbalizarea anxietatilor 
anterior repudiate. Așa cum este înscris în limbajul psih- 
analizei relationale contemporane, frica este o reacție 
intersubiectivă, care, asemenea oricărei alte reacţii 
contratransferentiale, îl ajută pe analist să se înțeleagă 
pe el însuși, pe pacientul său și natura interacțiunii lor. 
Mai mult decât atât, de vreme ce pacientul și analistul au 
nevoie să se simtă în siguranţă, este importantă pentru 
diadă existența unui minimum de reglare afectivă reci- 
procă, în termenii „stabilirii și recalibrării echilibrului 
pericol-siguranta în travaliul analitic al celor doi“ (Kafka, 
1998, p. 102). 

În aceste linii decurge procesul în majoritatea analize- 
lor pe termen lung. Există însă situaţii în care fragmen- 
tele înspăimântătoare din psihicul pacientului străpung 
mintea rațională a Eului și rezultă o stare de „erupție 
emoțională“ (Volkan, 1976). În asemenea circumstanţe, 
capacitatea de continere a analistului dobândește o mult 
mai mare importanţă; această capacitate pregătește apoi 
terenul pentru o demonstrare interpretativă a ceea ce toc- 
mai a avut loc. 


Vinietă clinică: 3 


Rebecca Cohen, fiica în vârstă de 26 de ani a unui tată 
supraviețuitor al Holocaustului, se afla în analiză cu 
mine. Parcursul etapei de început a tratamentului 

fusese foarte încărcat cu fantasme marcate de anxie- 
tate cu privire la experiența trăită de tatăl său în lagă- 
rul de concentrare nazist. Rebecca era preocupată de 
scenarii înspăimântătoare de violenţă și ură etnică, 
iar acest lucru a impregnat în scurtă vreme transferul. 
Îi era frică de mine $i mă ura, mă percepea ca fiind 
un musulman sau un arab plin de ură fata de evrei 
și mă suspecta de a fi un susținător al violenţei anti- 
israelite a palestinienilor. Proiectiile propriului cli- 
vaj posttraumatic evreiesc-nazist al sinelui, dobândit 
pe cale transgenerationala, erau constant active in 
relationarea ei cu mine. O zi eram urât și atacat cu 
ferocitate. În ziua următoare eram extrem de temut. 

Într-o ședință, in timp ce vorbea despre Holocaust, a 
tasnit deodată de pe divan și a fugit în colțul cel mai 
îndepărtat de mine al cabinetului, tremurând și vădit 
tulburată de ceva ce tocmai trăise intern. Rebecca a 
rămas acolo plângând. Eu mi-am păstrat tăcerea. Apoi 
a găsit o cutie de servetele pe biroul din apropiere, 
și-a șters fata și a părut a fi mai adunată. Nu am spus 
nimic și am așteptat cu răbdare derularea lucrurilor. 
Rebecca a făcut o săritură, s-a așezat pe biroul meu 
și m-a întrebat dacă știu ce s-a întâmplat. Am dat din 
cap, spunându-i că nu știam. Mi-a dezvăluit apoi că 
avusese senzaţia că voi scoate un cuțit și o voi înjun- 
ghia în timp ce stătea întinsă pe divan și acesta fusese 
motivul pentru care trebuise să se îndepărteze rapid 
de mine. În timp ce îmi relata aceste lucruri, am obser- 
vat că devenise mult mai calmă. Mi-am păstrat tăcerea. 
Rebecca a continuat prin a-mi spune: ,,Stiti, nu v-am 
văzut niciodată cabinetul din unghiul acesta. Arată atât 
de straniu... Stiti, cum arată... Arată atât de nemișcat. 
Totul este în nemișcare, în tăcere. Este ca o învelitoare 
a copertei unui roman de mister și crimă extrem de 
bine vândut. Și mai știți ce, uneori, când citești toată 

cartea, iti dai seama că toate indiciile erau deja pre- 
zente în fotografia de pe coperta cărții. Da, cabinetul 
dumneavoastră, din partea asta, arată exact ca o foto- 
grafie de tipul acela, cu toate indiciile intacte“. Acum 
am vorbit eu. l-am spus: „Și bănuiesc că eu aș fi cada- 
vrul din această scenă a crimei“. Rebecca a zâmbit, și-a 
întins braţele și, îndreptându-și palmele împreunate 
în direcția mea, a scos un sunet care sugera zgomo- 
tul unei impuscaturi. l-am răspuns, spunându-i: ,,Stiti 
ce, acum foarte putin timp credeati că o să vă ucid, 
iar acum, ca ati luat ceva distanţă de la acea poziţie, 
se pare că ma ucideti dumneavoastră pe mine. lată, 
această crimă și acest criminal fac amândouă parte din 
propriul dumneavoastră sine și, pentru travaliul pe 
care l-am parcurs împreună, speranța mea este că vom 
păstra în minte ambele perspective și vom vedea cum 
se întâlnesc una cu cealaltă, de unde se trag și căror 
scopuri servesc“. Rebecca a coborât de pe birou, s-a 
îndreptat înapoi înspre divan și s-a întins. Sedinta a 
continuat în maniera „obișnuită“. 


Acest schimb din cadrul situaţiei clinice ilustrează un 
număr de intervenții, incluzând interpretarea clivajului 
și a identificării proiective. Însă ceea ce doresc să sub- 
liniez aici este modul în care poziția mea neperturbată 
și nonintruzivă a facilitat derularea materialului clinic. 
Intervenţiile mele verbale erau importante, dar au deve- 
nit posibile numai datorită materialului care devenise la 
rându-i disponibil în urma continerii de către mine a tero- 
rii pacientei printr-o poziţie netulburată și tăcută. 


Gestionarea propriei frici si învăţarea din aceasta 


Pe parcursul muncii sale clinice, psihanalistul trăiește un 
spectru larg de emoții, iar frica ocupă o poziție importantă 

de pe acea listă. Warren Poland (citat în Mathias, 2008) 
a descris patru moduri diferite în care frica se ivește în 
interiorul analistului: (i) stârnită de pacient, (ii) derivată 
din analistul însuși, (iii) aparținând de procesul analitic 
și (iv) avându-și originile în realitățile condiției umane. 
Considerând că aceste categorii au arii de suprapunere, 
clasificarea mea cu privire la frica analistului include (i) 
frica acestuia de pacientul său, (ii) frica de a trece la act si 
de a face greșeli, (iii) frica de eșecul analizei și (iv) frica 
de a face intervenţii neobișnuite. Admitand faptul că ase- 
menea aspecte nu pot fi categorisite cu precizie și că o 
anumită clasificare ar putea clarifica unele elemente, în 
același timp încurcându-le pe altele, îmi voi urma propria 
schemă pe parcursul pasajelor următoare. 

Prima este frica analistului de pacient. Aceasta are cea 
mai mare intensitate în lucrul cu indivizi paranoizi sau 
borderline, mai ales dacă aceștia prezintă o tendință la 
explozii de furie (Vezi Vinieta clinică 2). Și aceia care 
se află într-o manieră cronică la un pas de a se sinucide 
pot să-i inducă frică analistului. În aceste circumstanțe, 
pot deveni destul de puternice fricile de a fi acuzat în 
instanță sau de a se aduce daune imaginii sale profesio- 
nale. Aceste motive de îngrijorare ar putea constitui răs- 
punsuri raționale la autodistructivitatea pacientului și pot 
fi accentuate de proiecția urii inconștiente a analistului 
fata de pacient (Maltsberger & Buie, 1974). Uneori, ana- 
listul reușește să îndure astfel de frici de-a lungul unor 
mari perioade și poate continua să lucreze cu pacientul 
într-o modalitate continator-interpretativa. Decizia sa de 
a nu stabili limite, ci de a permite derularea procesului, se 
bazează pe un sentiment că pacientul are nevoie ca analis- 
tul să tolereze frica și că această cerință transferentiala va 
deveni accesibilă unei solutionari interpretative. Iar apoi 
se întâmplă ceva și întregul edificiu se prăbușește. 

Vinietă clinică: 4 

Pe măsură ce tratamentul a continuat, Sarah Green 
(pacienta menționată în Vinietaclinică 1) mi-a relatat 
în detaliu despre dorinţele de suicid pe care le avusese 
de o vreme îndelungată și despre sentimentul ei con- 
stant, din timpul perioadei de creștere, că mama sa o 
ura și că îi dorea moartea. Mi-a vorbit și despre critica 
aspră la care o supusese mama: o numise în mod repe- 
tat pe Sarah „un monstru“ și „o ființă malefică“. Deloc 
surprinzător, Sarah era terifiată de mama sa și îi soli- 
cita acesteia foarte putin timp și atenţie. 

Pe măsura derulării acestor relatări, Sarah a furat un 
revolver din casa surorii ei și a început să doarmă cu 
acesta — complet încărcat — în mână. Eram îngro- 
zit, dar m-am simţit însă impulsionat să mă abtin, de 
această dată, de la a insista să scape imediat de armă. 
Aveam vaga senzaţie că frica pe care o trăiam era o 
consecinţă a identificării proiective cu sinele ei copil, 
precum și un rezultat direct al fantasmelor sale de răz- 
bunare. Cu alte cuvinte, devenisem Sarah cea micuță și 
speriată, iar ea, mama sa terifiantă. Și în același timp, 
ea se transformase din sărmana Sarah cea micuță în 
Sarah cea intimidantă, iar eu, în rolul de mamă, tre- 
buia să fiu chinuit pentru ce-i făcusem când era mică. 
Simplul fapt că puteam conceptualiza punerea în scenă 
și puteam pune în cuvinte mentale ceea ce probabil 
avea loc îmi sugera că aici se găsea ceva ce putea fi 
conținut și, în cele din urmă, interpretat. Riscul (ei) 
era înalt, iar frica (mea), palpabilă, dar, ședință după 
ședință, vorbeam despre potențialul care se ascundea 
în spatele a ceea ce avea loc — sentimentele, undeva în 
adâncurile sufletelor noastre, că nu trebuia să fractu- 
ram punerea în scenă printr-o stabilire de limite com- 
portamentală, că avea nevoie ca eu să îndur anxietatea. 


Frica 


Aveam amândoi senzaţia că ceea ce se întâmpla avea 
loc într-o manieră în care „ne făceam că“ (Fonagy & 
Target, 1997). 

Apoi, într-o după-amiază, Sarah m-a sunat să-mi spună 
că avea din nou un sentiment cu adevărat suicidar. 
Aveam un alt pacient în sala de așteptare și am între- 
bat-o dacă mă poate asigura că nu va face nimic impul- 
siv si autodistructiv pe durata următoarei ore. Mi-a 
promis acest lucru și am stabilit că o voi suna imediat 
ce pleacă pacientul pe care urma să îl primesc. Însă 
când am sunat-o, telefonul tot suna și suna, iar Sarah 
nu răspundea. M-am îngrozit și am crezut că Sarah se 
sinucisese. Tremurând de frică și blestemându-mi ero- 
ismul nejustificat și spiritul aventurier într-o situație 
clinică, am sunat-o pe sora ei, care a plecat imediat 
către apartamentul lui Sarah. Următoarele treizeci de 
minute au fost cele mai lungi treizeci de minute pe 
care le-am trăit vreodată. Apoi am primit un telefon 
de la sora ei, care mi-a spus că o găsise pe Sarah dor- 
mind dusă și că totul era în regulă și sub control. Sarah 
a venit la telefon și și-a cerut iertare din tot sufletul 
pentru ce se întâmplase. I-am acceptat scuzele, dar 
simțind că fusese depășită o anumită limită (și că, 
dintr-o mamă continatoare, deveneam o mama igno- 
rantă și distructivă), am insistat ca sora sa nu numai 
să ia arma de acolo, ci și să o facă imediat pierdută, de 
o manieră în care Sarah să nu mai poată niciodată să 
pună mâna pe ea. Această intervenţie și discuţiile ulte- 
rioare pe marginea ei au deschis drumul către creșterea 
în profunzime a travaliului nostru terapeutic. 


A doua este frica analistului de propriile impulsuri de 
a trece la act. Dacă analistul se află sub un foarte mare 
stres personal (de ex., doliu, divorț, boală gravă), frica 
sa de a nu face treceri la act în raport cu pacienții săi, de 


61 


a nu se folosi de aceștia pentru a-și diminua singurăta- 
tea și a-și ventila afectele sexuale sau agresive (chiar dacă 
într-o manieră moderată și cu scop inhibat) este plauzi- 
bilă și demnă de atenţie; în asemenea circumstanţe, tre- 
buie luate în calcul consultarea cu un coleg de încredere 
sau întoarcerea într-o scurtă tranșă de analiză. Cu toate 
acestea, există alte situații în care funcționarea analistului 
este optimă, dar acesta totuși dezvoltă o frică de a nu face 
ceva neobișnuit sau straniu în raport cu pacientul. Aces- 
tea sunt aspecte care tin de contratransfer, iar abstinenta, 
îmbinată cu autoreflectia, adesea dezvăluie natura transfe- 
rului care creeaza o astfel de presiune asupra analistului. 
Iată un exemplu clinic al unei asemenea situații. 


Vinietă clinică: 5 

Melanie Wright, o tânără baietoasa, solicitase începe- 
rea tratamentului din cauza unor sentimente de anxi- 
etate și a unor tensiuni maritale. Intrase în panică 
atunci când soțul ei fusese concediat de la serviciu si, 
deși acesta reușise să-și găsească un post bine plătit la 
scurtă vreme după, ea rămăsese anxioasa; în fapt, frica 
ei era că vor rămâne fără mijloace de a se întreține. Ea 
$i soțul se certau frecvent din cauza acestei frici a ei, 
iar tensiunea dintre cei doi creștea. 

Ceea ce mi-a creat însă cea mai puternică impresie 
când am cunoscut-o nu era această anxietate nejusti- 
ficată, ci faptul că ea — o tânără aflată în jurul vârstei 
de 25 de ani — arăta ca un băiat adolescent. Propu- 
nându-mi să retin acest aspect, am început să adun 
informaţii cu privire la istoricul său. S-a dovedit că 
părinții ei divortasera pe când ea avea 6 ani si că fusese 
crescută de o mama iubitoare, dar implicată în munca 
ei și ocupată. Două alte aspecte importante erau că 
divorțul fusese cauzat de anunţul făcut de către tata 


62 Frica 


că era homosexual și că micuța Melanie a trebuit să 
crească alături de un frate mai mare foarte dificil care 
o rănea în mod constant, uneori fizic. Părea că tot felul 
de factori conlucraseră și conduseseră la compromite- 
rea feminității ei. Faptul că fusese căsătorită timp de 
trei ani și că aparent își iubea soțul părea putin ieșit 
din context. 

Începând o analiză, m-am trezit resimtind ceva ce nu 
simtisem niciodata in timpul unei sedinte. In timp ce 
Melanie vorbea — uneori ezitant, alteori liber — despre 
una sau alta, eu aveam o senzaţie ciudată de discon- 
fort in cutia toracica si in zona superioara a abdome- 
nului. Era ca și cum cineva m-ar fi gâdilat foarte tare. 
(Mintea mi-a zburat către niște amintiri din copilărie, 
care îl implicau pe fratele meu mai mare.) Am vrut în 
mod repetat să-mi schimb poziţia în fotoliu, ca pentru 
a scăpa de aceasta gâdilare. Alături de disconfortul fizic, 
aveam și impulsuri de a o întrerupe pentru a spune ceva 
absurd și complet disparat de lucrurile despre care vor- 
bea Melanie. Spre exemplu, dacă vorbea despre divorțul 
părinților ei, îmi venea s-o întreb dacă știa care este 
capitala statului Iowa si dacă era preocupată de viito- 
rul ei financiar sau îmi venea foarte tare să-i povestesc 
despre complexitatile poeziei în limba urdu. 

Deși reuseam să-mi tin impulsurile în frâu, experiența 
era totuși stresantă. Mă tot întrebam despre ce este 
vorba. Care ar fi impactul asupra ei dacă mi-aș exprima 
gândurile pasagere? Cu siguranţă că ar fi șocată. Ar 
avea senzaţia că sunt bizar, dacă nu chiar întru totul 
nebun. 

Câteva săptămâni în care fusesem însoțit de aceste 
impulsuri, așteptând, permițând materialului să se 
deruleze mai departe și întreținând o analiză defen- 
siva și fragmentară, au condus-o pe pacientă la a-mi 
dezvălui că tatăl ei nu devenise doar homosexual, ci 

și destul de „nebun“: zugrăvise tavanul salonului de zi 
si al sufrageriei în mov, începuse să-și invite prietenii 
homosexuali la ei acasă și făcuse sex în fața lui Mela- 
nie și a fratelui ei. (Când mama era la muncă.) O dată 
sau de două ori, îi invitase pe copii să li se alăture lui 
și iubitului său în pat în timp ce făceau dragoste. Pe 
măsură ce acest material ieșea la iveală — cu multă 
durere și plâns —, am realizat cum impulsurile mele 
de a face „acte nebunești“ s-au diminuat brusc! 


Tensiunea contratransferentiala putând să fie mai bine 
ţinută sub control, am devenit mai capabil să mă gândesc 
la ce ieșise la suprafață între mine și pacientă. „Conjec- 
tura“ (Brenner, 1976) mea a fost că pacienta fusese șocată 
de comportamentul pervers al tatălui și internalizase acest 
scenariu traumatic de relații de obiect. Acesta rămăsese însă 

„nemetabolizat“ și trebuise să fie depozitat în mine, aseme- 
nea elementelor beta ale lui Bion (1962), pentru ca eu să le 
conţin și să le procesez. Pacienta le putea recupera numai 
odată ce capacitatea ei de a îndura trauma și de a „menta- 
liza“ (Fonagy & Target) ar fi crescut. Între timp, eu trebuia 
să îndur experiența nocivă alternativ, ca victimă (de ex., 
simtindu-ma gâdilat fără milă) și ca autor al violenței psi- 
hice. (De ex., dorința mea de a o soca spunând absurditati.) 

O a treia frică trăită de analist este aceea a eșecului ana- 
litic. Deși există excepții, în general, această frică reflectă 
faptul că pacientul nu era, de fapt, potrivit pentru analiză 
(de ex., prea concret, prea paranoid, prea apăsat de singu- 
rătate) și a fost primit în tratament din cauza unei erori 
de judecată sau din motive greșite. (De ex., nevoia de bani 
a analistului, seductia pacientului.) În general, acest fapt 
se evidențiază prin concretetea gândirii, prin permanenta 
incapacitate sau prin refuzul de a asocia liber și/sau sără- 
cia vieţii afective manifestate de pacient. Un tip diferit de 
scenariu are loc în cazul pacienţilor care umplu situația 

clinică cu „neajutorarea militantă“ (Poland, citat în Jor- 
dan, 2002, p. 989) pe care o prezintă. Sedinta de ședință, 
se plâng despre cât de lipsite de sens sunt vieţile lor, des- 
pre cum analistul nu-i ajută și despre cum sunt siguri că 
analiza va eșua. Se poate ca aceștia să înșire vorbe goale, 
aparent recunoscând faptul că analistul este dedicat și face 
tot ce poate, dar natura discursului lor împiedică în con- 
tinuare toate intervențiile acestuia. Manati de un soi de 
forță „demonică“ (Freud, 1920/2010, p. 251) despre care 
Freud vorbea în cadrul încercării sale de a elucida pul- 
siunea de moarte, asemenea pacienţi suferă îngrozitor, 
făcându-și în același timp și analistul să sufere. Antici- 
pându-le suicidul (care pare iminent în fiecare zi), analis- 
tul simte o groază care-i îngheaţă sângele în vine la gândul 
că i-ar putea fi distruse reputaţia profesională și bunăsta- 
rea personală. Judith Chused menționează, de asemenea, 
frica generată de a te simți complet neajutorat ca analist și 
admite că este bântuită de amintirea unor astfel de analize 
eșuate care o fac să-i fie „frică nu de acești pacienți, ci de 
valoarea limitată a ceea ce facem noi“. (Citată în Jordan, 
2002, p. 992.) O altă situaţie în care apare frica de eșecul 
analizei este atunci când pacientul întreţine o fantasmă 
tenace centrată pe „într-o bună zi...“ (Akhtar, 1996.) Paci- 
entul continuă să spere, reflectând o stare de optimism 
patologic, că lucrul după care tânjește atât de mult și de 
atâta timp (de ex., revenirea la viata a unui părinte decedat, 
căsătoria cu analistul) se va îndeplini „într-o bună zi“. Și, 
în urma unui travaliu interpretativ îndelungat, analistul 
începe să simtă teroarea că acest pacient nu va renunța la 
speranţă, iar analiza fie va continua la nesfârșit, fie se va 
încheia abrupt; în oricare dintre cazuri, va fi una eșuată. 
În asemenea circumstanţe, este indicată consultarea unui 
coleg sau supervizor. Și ar putea deveni necesară trece- 
rea de la psihanaliză la psihoterapie (Vezi Akhtar, 2009 a, 


pp. 57-58). 

În ultimul caz, analistului (mai ales analistului începă- 
tor) îi este frică de a nu face ceea ce ar putea fi considerate 
a fi — în lipsa unor termeni mai potriviti — „intervenții 
neobișnuite“ (Akhtar, 2011). Aici, frica este mai degrabă 
în raport cu atitudinea supervizorilor, a mentorilor și a 
eroilor analitici internalizati în Supraeului analistului, 
decât vizavi de „sinele implicat în muncă“ (Bolognini, 
2011). „Ce-o să spună?“ devine mandatul călăuzitor, în 
locul a ceea ce ar cere adevărul unui anumit moment clinic. 
Fireşte că acesta este un teren mlăștinos, iar analistul lipsit 
de experiență este mai înclinat să pășească cu prudenţă, 
însă frica de a acţiona într-o manieră „neobișnuită“ va 
trebui înlăturată mai devreme sau mai târziu, pentru ca 
analistul să poată lucra în contextul unei ,,receptivitati 
liber-flotante“ (Sandler & Sandler, 1998) și a autenticității 
participării. În cadrul unui volum pe care l-am coordo- 
nat (Akhtar, 2011/2021), am reunit nouă așa-numite 
intervenții neobișnuite, incluzând (i) stabilirea unor aran- 
jamente financiare excepționale, (ii) desfășurarea trata- 
mentului în afara cabinetului, (iii) modificarea frecvenței, 
a duratei și a ritmului sedintelor, (iv) refuzul de a asculta 
un anumit tip de material, (v) oferirea de sfaturi, (vi) 
interpretarea sub formă de acțiune, (vii) autodezvaluirea, 
(viii) atingerea pacientului și (ix) oferirea de suvenire si 
daruri pacientului. Volumul mai elucidează și avantajele 
și dezavantajele utilizării unor astfel de intervenții, iar 
cititorul ar putea beneficia de pe urma lecturării materi- 
alului respectiv. 


Remarci de încheiere 


În cadrul acestui capitol, am descris frica, am categorisit 
nivelurile de intensitate ale acesteia și i-am trasat originile 

de dezvoltare. Am evidenţiat similitudinile și diferențele 
dintre frică și anxietate, arătând și cum acestea coexistă 
în cadrul stării de fobie. În continuare, am făcut o scurtă 
incursiune în palierul cultural și am încercat să demon- 
strez maniera prin care emoția neplăcută a fricii poate fi 
transformată în entuziasm în raport cu filmele de groază, 
literatura gotică și divertismentul pe bază de adrenalină, 
în vreme ce, în extrema negativă a lucrurilor, face parte 
din baza de la care pornesc prejudecățile etnic-rasiale și 
opresiunea politică. Întorcându-ne la palierul clinic, am 
discutat despre prezenţa fricii în matricea transferential- 
contratransferentiala și am evidenţiat strategiile de ges- 
tionare a problemelor rezultante. 

Cu toate acestea, înainte de încheiere, pare corect să 
fac câteva comentarii cu privire la stările psihice aparent 
opuse fricii. Există trei asemenea stări: (i) neînfricarea, 
(ii) contrafobia și (iii) curajul. Neînfricarea este de două 
tipuri. Neînfricarea primară este prezentă la bebeluși și 
la copiii mici, care nu sunt conștienți de pericolele care îi 
înconjoară; aceștia pot să bage în gură lucruri potenţial 
otrăvitoare și pot băga degetele în priză. Rănirea survenită 
de câteva ori și instrucţiunile primite în mod repetat din 
partea părinților limitează treptat o asemenea „ne-frică“. 
Neînfricarea secundară se observă printre executantii 
de nivel inferior din organizaţiile infractionale; aceștia 
desfășoară activităţi infame și riscante, sub protecţia unui 
șef puternic și cu senzaţia că nu poate să lise întâmple si 
nici nu li se va întâmpla nimic. 

Starea de contrafobie se referă la acea atitudine incon- 
știentă a Eului care-l împinge pe individ la a desfășura si 
chiar la a se bucura de exact acele activități care-i stârnesc 
frica și anxietatea. Un asemenea comportament se carac- 
terizează însă printr-un aspect exagerat și rigid. Conform 
lui Fenichel (1945), 

Maniera obsesivă în care sunt căutate situațiile cândva 
temute arată că anxietatea nu a fost complet depășită. 
Pacienţii încearcă la nesfârșit să repete modalita- 
tea prin care au stăpânit în copilărie alte anxietati, 
adică prin repetarea activă a situațiilor generatoare 
de excitație. Placerea de tip contrafobic reprezintă o 
repetiție a plăcerii „funcționale“ a copilului: „Nu tre- 
buie să-mi fie frică“ (Silberer, 1909). Și, la fel ca în 
situația copilului, tipul de plăcere dobândit dovedește 
că persoana nu este sub nicio formă convinsă de con- 
trolul său; înainte să se implice într-o astfel de activi- 
tate, persoana trece printr-o stare de tensiune și de 
anxietate cauzată de așteptare, bucurându-se apoi de 
depășirea acestei stări (pp. 501-502). 


Un exemplu comun de atitudine contrafobică îl con- 
stituie îndrăzneala nebunească socială și motorie a 
adolescenților. (De ex., vitezomania, experimentarea 
drogurilor, sfidarea etichetei sociale, înfruntarea direc- 
torului liceului.) O altă ilustrare o reprezintă asimilarea 
impresionant de rapidă în cadrul culturii-gazdă de către 
unii imigranți (Akhtar, 1999). Aceștia adoptă noile obice- 
iuri locale într-o manieră magică, pentru a înlătura anxi- 
etatea socială a statutului de a fi „diferit“. Pot fi oferite și 
alte exemple. Un individ care acceptă recomandarea unei 
intervenţii chirurgicale într-o clipită sugerează cel mai 
probabil o atitudine contrafobică. Atitudinea tinerească 
grotescă a unor narcisici înaintați în vârstă (Kernberg, 
1980) și umorul macabru al unor indivizi suferinzi de o 
boală terminală reflectă, de asemenea, o evitare defen- 
sivă a unor ameninţări din ce în ce mai apropiate. În 
toate aceste situaţii, regăsim o absență suspectă a fricii 
firești în contextul dat. Adevărul este că frica există, dar 
este menţinută în suspensie prin reasigurări forțate ale 
contrariului. 

Nu în ultimul rând, există curajul. Nicidecum sinonim 
cu neînfricarea, curajul implică faptul că persoana știe 
că poziția pe care și-o asumă și acțiunile sale pot avea 
consecinţe nefaste: pierderi financiare, izolare socială, 
ridicol personal, pedepse fizice ș.a.m.d. Și totuși, se încu- 
metă să trăiască experiența atacului lor iminent. Numai 
atunci se poate aceasta confrunta cu distrugerea și moar- 
tea, fără a trăda sensul fundamental al propriei existente. 
John Wayne, actorul care, în rolurile sale, a personificat 
cutezanta, glumea spunând că, de fapt, „curajul înseamnă 
să fii înfricoșat de moarte și totuși să urci în șa“. (Descăr- 
cat de pe www. Thinkexist.com.) Generalul William T. Sher- 
man (după care a fost numit Tancul Sherman) definea 
curajul drept „o realizare precisă a măsurii pericolului si 
o disponibilitate psihică de a-l îndura“ (Citat în Kidder, 
2006,p.9). 

Omul curajos acordă o mare greutate propriilor gânduri 
și percepții. Acesta nu are nevoie de niciun acord extern și 
nu depinde de nicio aprobare din partea celorlalți. Poate 
să stea pe propriile-i picioare, chiar și atunci când ceilalți 
nu sunt de acord cu el sau i se opun. Pentru el, curajul 
devine „o stare psihică excepţională, care permite și pro- 
duce o formă de comportament extraordinar“ (Coles, 1965, 
p. 85). 

În esență, curajul constituie o varietate particulară a 
răspunsului la frică, la fel cum sunt contrafobia și lașitatea. 
Iar adevărul este că noi — cu toții — avem capacitatea de 
a reacționa la frică în toate cele trei moduri. Care dintre 
acestea predomină, în ce contexte și cu ce consecinţe este 
ceea ce ne modelează în cele din urmă adaptarea la reali- 
tatea internă și externă, caracterul general și direcția în 
care se îndreaptă viețile noastre. 

ȘASE MARI FRICI 
DIN VIETILE 
NOASTRE 


el AONE 


Frica de prăbușire!“ 


Elaine Zickler 


Începând cu publicarea postumă a colecţiei de articole 
ale lui Winnicott, „Frica de prăbușire“ (1974), expresia 
omonimă a intrat în limbajul comun al literaturii psiha- 
nalitice, în mod deosebit în scrierile centrate pe relaţiile 
de obiect, considerată a se referi în sens larg la ceea ce 
analiștii mai clasici numeau ,,anxietatile (angoasele) pri- 
mitive“. (Abram, 1996; Blum & Ross, 1993; Faimberg, 
2007; Friedman, 1983; Mitrani, 1998; Phillips, 1988; 
C. Winnicott, 1980.) De fapt, utilizarea acestei expresii 
a devenit indicatorul unei indepartari semnificative de 
teoriile freudiene cu privire la anxietate, ținând cont de 
faptul că acestea erau sprijinite de o construcție funda- 
mentată pe starea bazală de neajutorare a bebelușului 
și, în ordinea ascendentă a dezvoltării, frica de castrare, 
frica de pierdere a obiectului și a iubirii obiectului și frica 
de Supraeu și de pierdere a aprobării și iubirii din partea 
Supraeului. În contrast, „frica de prăbușire“ sugerează o 
„agonie primitivă“ de dezintegrare a Eului și o descindere 


14 Doresc sale mulțumesc lui Vincent Hausmann, Jonathan House 
și Societăţii de vineri pentru lecturarea atentă și sugestiile utile 
pe care mi le-au făcut atunci când am pregătit acest capitol. 

într-o stare a minții atât preoedipiana, cât și caracterizată 
de o rezistență opacă fata de memorie și istoricizarea 
subiectivă. A ajuns, în timp, să sugereze frici de pierdere 
a organizării Eului sau frici de o decompensare psiho- 
tică (Bollas, 2019). Ca indicator atât în cadrul teoriei, cât 
și al practicii, este utilizată pentru a pune în valoare și, 
uneori, a rectifica o noţiune cu privire la traumă, întot- 
deauna localizată în realitatea istorică (în comparație cu 
Realul lacanian) și opusă suferinței interne sau nevro- 
tice, nu asociată acesteia prin complexitatile timpului, 
ale memoriei și ale fantasmei. Winnicott accentuează pri- 
oritatea acestei frici față de anxietatea de castrare, astfel 
excluzând rolul sexualității infantile și conceptualizând 
existența unei epoci infantile în absența unei organizări 
retrospective a sexualității oedipiene, așa cum o postu- 
lase Freud, și în mod cert în absenţa noțiunii de „seducţie 
generală“, așa cum o postulează Laplanche (2011). Cu 
toate acestea, eseul lui Winnicott este chinuitor de ambi- 
guu în termenii unei serii de întrebări teoretice și clinice 
importante și prezintă falii în mod deosebit în palierele 
temporalitatii, ale sexualităţii infantile, ale posibilității 
traumei concepute ca experiență universală cu efect de 
„umanizare“, precum și ale noţiunii de intervenţie psih- 
analitică drept interpretare, construcție sau retraducere. 
Soarta conceptului de sexualitate infantilă va face obiectul 
unei atentii deosebite, întrucât centralitatea sau neglija- 
rea teoretica a acestuia ne afecteaza intelegerea tuturor 
celorlalte concepte: temporalitatea, trauma si rolul inter- 
pretării. Scopul acestui capitol este de a crea un spațiu de 
conversaţie între Winnicott, Freud, Lacan și Laplanche, 
folosindu-ne de „Frica de prăbușire“ a lui Winnicott ca 
punct de plecare în revizuirea acestor problematici psiha- 
nalitice și a direcțiilor în care s-au îndreptat din perspec- 
tivele unor asemenea figuri psihanalitice importante și a 
succesorilor acestora. 

„Frica de prăbușire“ la Winnicott: 
o revizuire cu întrebări 


Winnicott își începe articolul cu ceea ce pare destul de 
evident a fi o discuţie referitoare la fenomene psihotice și 
pacienţi psihotici, ca distincti de pacienţii psihonevrotici. 
Spune cu foarte mare claritate că: „Deși are sens să con- 
siderăm că, în cazul psihonevrozei, anxietatea (angoasa) 
de castrare este cea care se află în spatele apărărilor, în 
cazul fenomenelor mai psihotice pe care le examinăm, 
se observă o prăbușire a stabilirii unității sinelui“ (1974, 
p. 88). Autorul enumeră „agoniile primitive“ infantile 
timpurii, esențialmente nonnevrotice, care pot constitui 
această frică, una pe care o asociază eșecurilor „mediului 
facilitator“, fata de care individul nu se poate apăra, fiind 
dependent tocmai de acel mediu pentru furnizarea unui eu 
auxiliar suportiv sub forma mamei. Apoi lista sa, una pre- 
liminară și incompletă, include „o întoarcere la un stadiu 
de neintegrare“, apărarea fata de care fiind „dezintegrarea“ 
(p. 89). Postulatul lui Winnicott este că dezintegrarea sau 
prăbușirea reprezintă o apărare fata de frica de prăbușire, 
care este o frică de „starea de fapt de negândit aflată la 
baza organizării defensive“ (p. 88). Acest raționament 
oarecum tautologic pare o reiterare a observaţiei lui Freud 
că psihoza este o încercare de autovindecare. Într-adevăr, 
Winnicott continuă prin a afirma că boala psihotică nu 
constituie o prăbușire, ci „o organizare defensivă în raport 
cu o agonie primitivă, care are de obicei succes“ (p. 90). 
Rezumând, o prăbușire psihotică poate furniza un leac 
al fricii de prăbușire, sub forma unei apărări organizate 
împotriva agoniei primitive. 

Winnicott continuă prin cea mai citată, întrucât este 
și cea mai intrigantă, frază din articolul său, anume 
teza sa că „[...] frica de prăbușire clinică este frica de o 


75 


prăbușire care a fost deja trăită. Este o frică de agonia ori- 
ginară care a determinat organizarea defensivă, mani- 
festată de pacient ca sindrom patologic“ (p. go, italice 
în original). Aici, autorul reintroduce schema tempo- 
rală freudiană a anxietatii traumatice copleșitoare, in 
termenii căreia anxietatea se manifestă la ceva vreme în 
urma traumei originare care copleșise apărările Eului, 
într-o încercare post-facto de a preveni trauma deja pro- 
dusă de la a avea loc pentru prima oară. Însă tocmai în 
cadrul acestei „expuneri [a] tezei principale“, Winnicott 
introduce distincții fundamentale și, din punctul meu 
de vedere, oarecum derutante, între fenomenele pe care 
încearcă să le definească și să le teoretizeze $i ceea ce 
fusese deja discutat de Freud. Winnicott definește o stare 
specifică a inconștientului, anterioară integrării nece- 
sare a Eului, cu scopul de a „cuprinde toate fenomenele 
în aria omnipotentei personale“ (p. 91). Acesta scrie ca 
„inconștientul, aici, nu este tocmai inconștientul refu- 
lat din psihonevroză și nici inconștientul formulat de 
Freud ca parte a psihicului aflată la foarte mare apropi- 
ere de funcționarea neurofiziologică“ (p. 90). Winnicott 
propune ideea că, în cadrul tratamentului, miza nu este 
de readucere a traumei de sub refulare, ci de a-i permite 
acesteia să aibă loc pentru prima oară în analiză, analis- 
tul putând reuși să faciliteze acest lucru, „presupunând 
că funcţia de eu auxiliar suportiv a mamei“ (p. 91) poate 
fi îndeplinită cu succes de analist. Ceea ce a început ca o 
frică de o stare primitivă de neajutorare, starea fiecărui 
bebeluș uman neajutorat, s-a transformat subtil într-o 
frică de repetiție a unui anumit eșec al mediului. 

În cadrul acestei schimbări de perspectivă, suntem 
acum, ca analiști, în poziţia de a-l asista pe pacient în 
căutarea a ceea ce Winnicott numește „acest detaliu“ care 
„este deja un fapt“. Autorul admite că este „un straniu 
tip de adevăr, anume că o experienţă care nu a fost încă 

trăită a avut totuși loc în trecut“, iar dacă pacientul poate 
fi convins de acest fapt, „atunci se deschide calea către 
experiența agoniei în transfer, ca reacţie la eșecurile și 
greșelile analistului“ (p. 91). Există până acum două tipuri 
de confuzii. Una este cu privire la natura psihozei și a 
prăbușirii psihotice în limbajul utilizat de Winnicott, iar 
cealaltă este cu privire la natura și recuperabilitatea tra- 
umelor originare. Dacă această traumă poate fi trăită în 
transfer, atunci nu ne aflăm, prin definiţie, în tărâmul psi- 
honevrozelor? Dacă prăbușirea temută constituie întoar- 
cerea la o stare de dezintegrare anterioară formării Eului, 
n-ar constitui aceasta, într-o anumită măsură, o traumă 
umană universală, trauma neajutorării infantile? Mai mult 
decât atât, limbajul se modifică, redirectionandu-se înspre 
un „eșec“ al mediului facilitator, introducând o modificare 
sau o profundă instabilitate în definiția traumei utilizate 
de Winnicott, precum și o modificare concomitentă în 
privinţa localizării traumei, relativ la sexualitatea infan- 
tilă (după cum vom vedea) și la rolul analistului. În acest 
punct al tezei sale, Winnicott conceptualizeaza analistul în 
rolul matern al dobândirii funcţiilor de eu auxiliar supor- 
tiv. De asemenea, conceptualizează prăbușirea drept un 
eșec simetric al funcţiei originare a mamei de susţinere și 
sprijin al Eului infantil incipient. Winnicott incriminează 
ceea ce numește ,,zadarnicia“ unei analize desfășurate ca 
și cum pacientul ar fi psihonevrotic, când acesta este, de 
fapt, psihotic, și afirmă că, chiar și în cazul în care ana- 
liza merge bine, are loc o negare coluzivă între analist și 
analizand. Autorul scrie că această încercare analitică „în 
zadar a fost validă, a fost inteligentă, a fost plăcută, dată 
fiind coluziunea. Dar fiecare așa-zis progres sfârșește prin 
distrugere“ (p. 91). Analiza nu este doar zadamică, ci și 
nesfârșită, interminabilă: „Dar, vai, nu poate exista un 
sfârșitpână nu s-a ajuns la fundul sacului, până nu a fost 
trăită experiența lucrului temut. Şi, într-adevăr, o cale de 

ieșire pentru pacient este de a suferi o prăbușire (fizică 
sau psihică), iar aceasta poate să funcționeze foarte bine“ 
(p. 92, italice în original). Din nou apare o confuzie în 
privința definiţiei prăbușirii. Dacă Winnicott se referă la 
o stare de dezintegrare sau de preintegrare anterioară for- 
mării Eului, atunci aceasta nu este o prăbușire care a avut 
deja loc (care ar necesita existența unui Eu structurat), 
ci o potentialitate, o stare presimbolică, a cărei amintire 
s-ar putea reprezenta, spre exemplu, ca o cădere în spațiu. 
Ambiguitatea logicii autorului pare să se exprime uneori 
în faptul că postulează o primă prăbușire cauzată de un 
eșec al mediului, care afectează o stare a Eului deja oare- 
cum organizată, precum atunci când scrie: 


Scopul acestei lucrări este de a atrage atenția asupra 
posibilității ca prăbușirea să fi avut deja loc, la scurtă 
vreme după începutul vieții individului. Este necesar 
ca pacientul să-și „amintească“ acest lucru, dar nu este 
posibil să-ți amintesti ceva care încă nu s-a întâmplat, 
iar acest fapt din trecut nu s-a întâmplat încă pentru 
că pacientul nu era încă acolo, pentru ca acest lucru să 
i se întâmple. În acest caz, singura cale prin care paci- 
entul își poate „aminti“ este să trăiască pentru prima 
oară această experiență trecută în prezent, anume în 
transfer. Astfel, acest lucru trecut și viitor devine un 
fapt din aici și acum, iar experiența este trăită de paci- 
ent pentru prima oară. Aceasta reprezintă echivalen- 
tul amintirii, iar rezultatul este echivalent cu ridicarea 
refulării, care are loc, în cazul pacientului psihone- 
vrotic, în analiză [cea clasic freudiană] (1974, p. 92). 


Psihoza la care se referă pare ascunsă în interiorul unei 
personalități psihonevrotice, în sine asemenea noțiunii 
sale de sine fals, dezvoltat ca reacţie la ingerintele materne, 
care ascunde sau protejează sinele adevărat. Această idee 

pare confirmată de o prezentare de caz a lui Clare Winnicott 
(1980) bazată pe acest articol. Problematicile acestui tip de 
teoretizare constituie o adevărată provocare. Pornind de 
la ce ipoteze începem o analiză? Cum este concepută sepa- 
rarea nevrotic-psihotic? Sub forma unui continuum? Ori 
ca o etapizare regulată din cadrul oricărei analize? Toate 
aceste posibilități par a fi cel puţin sugerate de eforturile 
lui Winnicott din acest articol. (Și par a se situa aproxi- 
mativ în aceeași linie cu teoriile lacaniene ulterioare, așa 
cum sunt discutate acestea de Kalaidjian, 2012.) Pe alocuri, 
pare să descrie un univers paralel cu cel freudian, iar în 
alte momente, să sugereze că această arie a prăbușirii, atâta 
vreme cât nu este parcursă în analiză, va persista precum 
un element straniu, menit să se repete și să bântuie per- 
soana în cauză. Ceea ce începe sub forma unei avertizări cu 
privire la a nu analiza o psihoză ca și când ar fi o nevroză 
pare a ajunge la o bifurcatie a drumului ori chiar într-o 
fundătură. Cum ar putea un analist, confruntându-se cu 
posibilitățile descrise de Winnicott, să meargă pe ambele 
drumuri simultan? Pare că acest articolprezintă un set de 
circumstanţe clinice care necesită în mod evident alegeri 
clinice specifice, în același timp fără a fi el însuși clar cu 
privire la poziţia sa teoretică. Este o minune a instabilității 
și a ambiguitatii; cu toate acestea, apelul pe care îl face la 
adevărul experiential este unul indubitabil. 

Winnicott oferă un foarte scurt exemplu clinic pen- 
tru a ilustra „vidul“ din analiză, care ilustrează această 
prăbușire proleptică. O tânără femeie „stătea întinsă inutil 
pe divan“ și se plângea că „nu se întâmplă nimic în analiza 
asta!“ Winnicott scrie că: 


Avusese emoţii pe care le resimtise dispărând treptat, 
conform tiparului său, un tipar care o aducea la dis- 
perare. Emotiile erau sexuale și femeiești. Nu se mani- 
festau clinic. 

Iată cum aici, în transfer, eu (aproape că) eram acum 
cauza pălirii sexualităţii sale feminine; atunci când 
acest lucru a fost clar enunțat, am avut un exemplu în 
prezent a ceea ce i se întâmplase de nenumărate ori. În 
cazul său (simplificând de dragul descrierii), existase 
un tată care la început abia dacă fusese prezent, apoi, 
când venise la ea acasă, în vremea când era mică, nu 
acceptase sinele feminin al fiicei sale și nu avusese nimic 
de oferit în sensul unui stimul masculin“ (1974, p. 94, 
italicele mele). 


După ce a exclus că sexualitatea ar fi jucat vreun rol în 
cadrul agoniilor primitive pe care le descrie, Winnicott 
prezintă cazul unei femei ale cărei dorințe sexuale dis- 
par sau slăbesc în cadrul situaţiei transferentiale, iar el 
face două lucruri cu acest element al materialului ana- 
litic. Îl deplasează imediat asupra realităţii absenței 
tatălui din primii ani de viata ai pacientei și a refuzului 
acestuia cu privire la sexualitatea feminină incipientă 
a fiicei sale; apoi acest fapt este „clar enunțat“ fata de 
pacientă prin intermediul interpretării dilemei acesteia. 
Care este miza într-un asemenea moment clinic? Care 
este efectul acestei interpretări a transferului, una în 
sine neremarcabilă, exceptând faptul de a nu fi caracte- 
ristică practicii winnicottiene (Phillips, 1988) și pe care 
o putem cu toţii recunoaște în termenii naturii sale coti- 
diene, directionand-o pe pacientă înapoi înspre dorința 
sa sexuală imposibilă fata de tată? Nu avem certitudinea 
că Winnicott i-a interpretat dorința fata de tată sau numai 
indisponibilitatea tatălui față de ea drept un alt obiect de 
satisfacere a nevoii. Există o absenţă notabilă a oricărei 
conexiuni din partea lui Winnicott între teoria pe care 
o aplică acestui moment și efectul acesteia (precum și 
efectul său ca analist) cu privire la repetarea contribuţiei 
tatălui la dilema pacientei, anume că „nu avusese nimic de 

oferit în sensul unui stimul masculin“ (Winnicott, 1974, 
p. 94). Am putea cu adevărat să ne întrebăm in acest punct 
dacă nu suntem martorii unei întoarceri a refulatului în 
cadrul acestei lucrări târzii a lui Winnicott, o întoarcere 
a sexualității infantile, o întoarcere a tatălui, o întoarcere 
a interpretării propriu-zise, toate acestea în contrast cu 
premisele teoretice și clinice de la care pornește perspec- 
tiva lui Winnicott. 


Momentele de traumă, anxietate și prăbușire: 
ce are sexualitatea de-a face cu acestea? 


Până la momentul scrierii lucrării Inhibitie, simptom, 
angoasă în 1926, Freud a pus în discuţie problema tempo- 
ralitatii în numeroase alte scrieri (1899a, 1914, 1915a, 
1918). În cadrul celei menționate, acesta prezintă o inte- 
grare atât a dinamicii temporale, cât și a celei spaţiale, 
în problematica traumei, a situaţiilor de pericol și a 
anxietatii, precum și a dezvoltării umane. Trecerea tim- 
pului, alături de maturizarea Eului (și, implicit, a corpu- 
lui sexual biologic), este cea care transformă trauma în 
anxietate; pericolul extern, în pericol intern; realitatea, în 
fantasmă sau în așteptare. În cadrul acestei scheme, care 
o antedatează pe a lui Winnicott cu mai mult de patru- 
zeci de ani, rolul temporalitatii este spatializat (așa cum 
este și în Dincolo de principiul plăcerii) și ni se prezintă o 
complexitate mai asemănătoare cu o bandă a lui Möbius 
decât cu o cronologie sau un telos al dezvoltării. Nachtra- 
glichkeit sau apres-coup preia două semnificaţii în scrierile 
lui Freud. Există o atribuire retroactivă a semnificației, 
în cazul căreia o situație de pericol curentă devine astfel 
prin prisma proiecției retroactive asupra unei situaţii ante- 
rioare; există însă și posibilitatea unei acțiuni amânate, 

caz în care situaţia care a avut loc în perioada de pruncie 
sau în copilăria timpurie dobândește semnificație numai 
în urma maturizării, asemenea unei bombe cu ceas. lată 
cuvintele lui Freud (1907) cu privire la Nachtraglichkeit 
dintr-o scrisoare către Karl Abraham: „Copilul nu este 
dotat pentru a face fata mental unor impresii sexuale mai 
puternice, așadar reacționează la acestea compulsiv, ca și 
cum reacţia ar fi inconștientă — aceasta constituie prima 
deficiență a mecanismului; drept consecinţă a intensifică- 
rii somatice a descărcării sexualității, aceste impresii pro- 
voacă ulterior niște efecte mai puternice, sub forma unei 
reacții retroactive [nachträglich] și a amintirilor, decât au 
făcut-o la momentul când erau impresii reale — aceasta 
constituind a doua deficiență psihologică, întrucât această 
constelație de neplăcere eliberată de amintiri [Erinnerung- 
sunlust], devenită mai puternică retroactiv, face posibilă 
refularea, care nu ar putea reuși în ce privește percepțiile“ 
(p. 3, italice în original). A se observa aici fina distincție 
între imposibilitatea refulării unei percepții și posibilita- 
tea refulării unei amintiri, aflată ea însăși deja în tărâmul 
reconstrucției sau Nachtraglichkeit. 

Atât în istoria narativă a analizandului, cât și în travaliul 
analitic, există un joc constant între realitate și fantasmă 
sau reconstrucție. Freud scrie că, în vreme ce „pericolul 
real“ constituie o amenințare din partea unui „obiect exte- 
rior, iar cel nevrotic, din partea unei cerințe pulsionale“ 
(1926/2010, p. 342), distincţia este cu siguranță neclară, 
întrucât o cerere pulsională ori o presiune pulsională este 
și ea o realitate. Mai mult decât atât, este o realitate care 
poate constitui un pericol sau o ameninţare reală pentru 
individ, „pentru că satisfacerea ei ar putea provoca un 
pericol extern, deci pentru că acest pericol intern repre- 
zintă un pericol extern“ (Ibid., p. 343). Așadar, pentru 
Freud, pulsiunea este cea localizată în spaţiul separării 
dintre extern și intern, precum și dintre trecut și viitor, in 

termenii determinării unei situații de anxietate. Din per- 
spectiva ierarhiei familiare a situaţiilor de pericol tipice 
ale acestuia, sexualitatea în dezvoltare, precum și Eul și 
Supraeul aflate în dezvoltare sunt cele care prelucrează 
permanent starea originară de neajutorare pentru a lua 
forma unor scene de anxietate mai complexe și mai sexu- 
alizate. Așadar, anxietatea de castrare va subsuma retro- 
activ scene mai timpurii de separare, precum intarcarea și 
educarea controlului sfincterian; iar fricile de nivel oedi- 
pian de pierdere a iubirii Supraeului vor readuce în scenă 
frici anterioare, de această dată cu o semnificație morală 
și punitivă. 

Critica și reformularea conceputului de Nachtragli- 
chkeit de către Laplanche sunt circumscrise proiectului 
acestuia de readucere în scenă a teoriei freudiene generale 
a seducţiei, ce fusese abandonată, și, prin acest mijloc, 
de a recupera rolul realului'5 în cadrul unei psihanalize 
care păruse să-l abandoneze în favoarea fantasmei endo- 
gene. Laplanche postulează că sexualitatea infantilă este 
implicată în orice compulsie de a repeta trauma și în orice 
formulare a acţiunii amânate, tocmai pentru că în sexua- 
lizarea bebelușului este implicată o traumă universală, cu 
efect de umanizare, care include cazuri reale de molestare 
sexuală sau abuz, deși nu se limitează la acestea. 

Pentru Laplanche, conceptul de apres-coup nu repre- 
zintă nici o proiecţie retroactivă a prezentului asupra tre- 
cutului, nici o conștientizare tardivă a semnificației din 
trecut. Conceptul de apres-coup poate avea o semnificație 
numai în aria specifică a sexualului. Să ne gândim, spre 
exemplu, la interpretarea lui Laplanche a acestei anec- 
dote freudiene din Interpretarea viselor: „La sânul femeii se 


15 Noţiunea de „real“ a lui Laplanche este fenomenologică și dife- 


rită de definiția Realului în versiunea lui Lacan, ca unul dintre 
cele trei registre ale vieții psihice. 

întâlnesc iubirea și foamea. O anecdotă povestește că un 
tânăr, care era un mare admirator al frumuseții feminine, 
a spus odată, când a fost vorba despre frumoasa doică ce 
îl hrănise în pruncie: «Îmi pare rău că nu am folosit pe 
atunci mai bine această ocazie bună»“ (Caruth, 2001, p. 3). 
Pentru Laplanche, această anecdotă este un exemplu al 
ambelor temporalitati la Freud. Anume, se observă sexu- 
alitatea înnăscută a bebelușului la sân; se observă însă și 
sexualitatea adultă a bărbatului care regretă oportunita- 
tea pierdută. Laplanche propune o a treia posibilitate, o 
sinteză care să „[...] ţină cont de ceea ce nu tine acesta 
[Freud] cont, anume de doică. Dacă nu ținem cont de doica 
însăși și de contribuţia acesteia când îi oferă sânul copi- 
lului — dacă nu avem în minte persoana externă, anume 
străinul, și caracterul străin al celuilalt —, nu putem 
înțelege cu adevărat ambele direcții implicite în carac- 
terul retroactiv“ (p. 4, italice în original). Nu este vorba 
nici despre determinismul unui bebeluș cu caracteristici 
sexuale înnăscute, biologice, încă de la naștere, și nici 
despre sexualizarea retroactivă a unei scene infantile de 
către adultul sexualizat, ci tocmai despre mesajele sexuale 
transmise de inconștientul acelei doici, neconștientizate 
însă de aceasta, dar receptate de copil, care nu le-ar putea 
niciodată traduce ori decodifica întru totul, nu din cauza 
imaturitatii sale în termenii dezvoltării, ci din cauza fap- 
tului că aceste mesaje sunt enigmatice atât pentru adul- 
tul care le transmite, cât și pentru copilul neajutorat care 
le receptează. Astfel că scena este întotdeauna/deja o 
scenă sexuală, o scenă care ilustrează seductia sexuală 
și traducerea acesteia. Ni se prezintă bebelușul, care se 
dezvoltă într-un adult, și adultul, ale cărui căi de comu- 
nicare cu bebelușul sunt compromise și se destabilizează 
din cauza inconștientului sexual, astfel încât bebelușul 
resimte comunicarea ca pe o enigmă, una supradetermi- 
nată și polisemică, asemenea unui act ratat, supus unui 

număr de traduceri succesive, pe măsură ce copilul crește. 
Am putea deduce că, în cadrul scenei citate în anecdota 
lui Freud, sunt prezente cel putin trei persoane: în afară 
de bebeluș și de mamă, mai sunt și dorinţele fata de tatăl 
(posibil absent); propriul tata; și poate o retrăire a pro- 
priei situații infantile care creează un mise en abyme — o 
poveste într-o poveste —, o regresie infinită a acestei scene 
aparent simple de alăptare și îngrijire. 

Scrierile lui Laplanche dedicate mesajului sexual și 
traducerii sunt semnificative în privinţa acestei arii a 
temporalitatii pentru că se opun unei hermeneutici bazate 
pe recuperarea traumei originare, așa cum s-a observat în 
cazul interpretării winnicottiene a vidului pacientei sale. 
Laplanche propune o versiune sexuală a enigmaticului 

„lucru“ descris de Winnicott, care s-a întâmplat, dar care 
nu poate fi reamintit pentru că nu s-a întâmplat, și se 
opune în același timp concepţiei lui Winnicott că tot ceea 
ce este necesar este o afirmare clară a repetitiei: 


Chiar dacă acordăm întreaga atenţie direcției tempo- 
rale retroactive — în sensul că individul își reinter- 
pretează trecutul —, acest trecut nu poate fi unul pur 
factual, un „dat“ neprocesat sau brut. Acesta conține 
într-o manieră mai degrabă imanentă ceva care vine 
înainte — un mesaj de la celălalt. De aceea este imposi- 
bil să propunem o poziție pur hermeneutică în această 
privință — anume că oricine își interpretează trecutul 
în funcție de prezent —, pentru că trecutul are deja 
ceva depozitat în interiorul său care cere să fie des- 
cifrat, anume mesajul celeilalte persoane (Laplanche, 
2011, p. 265). 


Laplanche propune o „hermeneutică a mesajului“ și, 


în mod specific, a mesajului sexual enigmatic care este 
inițial implantat în mintea bebelușului și apoi tradus de 

copil, iar mult mai târziu posibil, decodificat în cadrul 
analizei, presupunând că analistul înțelege că el deține 
acum poziția seducătorului originar și că analiza consti- 
tuie o altă scenă primară. Acesta este un comentariu sem- 
nificativ cu privire la statutul construcțiilor într-o analiză, 
care îl poziţionează in mod activ pe analist ca receptor al 
mesajelor enigmatice și ca deținător al poziției unui celui- 
lalt enigmatic pentru analizand, dar nu într-o manieră 
simetrică, precum în teoriile intersubiective și relationale. 
Pentru Laplanche, situația asimetrică a scenei primare de 
seducţie este cea reprodusă în scena analitică. „Am consi- 
derat că situaţia analitică nu putea fi înțeleasă numai ca 
retrăire a unei situații factuale, ci ca retrăire a situaţiei de 
confruntare cu enigma celuilalt“ (Caruth, 2001, p. 17). Așa 
cum înțeleg eu această conceptualizare a scenei analitice, 
ceea ce trebuie să-i rămână analistului în minte, ceea ce 
îl poziţionează asimetric fata de analizand, este că mesa- 
jele pe care i le va adresa acesta din urmă i se vor adresa, 
de fapt, acestui celălalt seducător și enigmatic, iar comu- 
nicările analistului vor fi receptate ca și când ar veni din 
partea aceluiași celălalt. 

Laplanche argumentează o poziţie opusă hermeneuti- 
cii sau interpretării, în sensul refuzării posibilității de a 
recupera o situaţie originară din limbajul analizandului. 
Aceasta este o problemă care i-a fost nocivă psihanalizei 
încă de la început, una pe care Freud a abordat-o în cazul 
din 1914 (1918/2010) al Omului cu lupi și pe care a aban- 
donat-o într-o faimoasă (și curajoasă) ambiguitate. 

În recenta sa carte dedicată psihanalizei „prăbușirii“, 
Christopher Bollas încearcă să diferentieze categoriile de 
pacienţi care ar putea ajunge sau nu la o prăbușire psihică, 
de o manieră care să necesite intervențiile sale terapeu- 
tice eroice; făcând acest lucru, autorul realizează implicit 
și o distincţie în privința conceptului de apres-coup, defi- 
nindu-l nu atât în termenii mișcării sale temporale, cât 

prin ai originilor acestuia fie „în eșecurile timpurii paren- 
tale sau ale mediului“ — astfel că trauma este localizată 
în tărâmul „realului“ —, fie într-un „război predominant 
intern între pulsiuni și mintea persoanei“ (2013/2019, 
p. 157). În cadrul teoretizării de bază clinică a lui Bollas, 
primul grup de pacienți — format din cei care au suferit un 
eveniment în aria „realului“ — este alcătuit din cei care se 
prăbușesc în maniera specifică pe care autorul o circum- 
scrie descrierii lui Winnicott. Este important de remarcat 
că în niciunul dintre aceste două cazuri pe care Bollas 
încearcă să le diferentieze dorința sexuală a persoanei nu 
joacă vreun rol în experiența acestora de apres-coup. Nu 
există nici posibilitatea unei puneri în scenă, atât interne, 
cât și externe, a conflictului și nici posibilitatea ca sexuali- 
tatea infantilă să fie implicată în ambele. 

Să fie o separare de tipul celei făcute de Bollas și de 
Winnicott cu totul posibilă sau utilă? Atenţia acestor doi 
autori pare să se directioneze asupra unui moment origi- 
nar al traumei, teoretizand ca, daca respectivul moment 
are loc indeajuns de timpuriu in viata bebelusului, se va 
repeta sub forma unei „frici de prăbușire“, iar dacă are 
loc mai târziu — într-un moment oedipian nedefinit sau 
în momentul anxietatii de castrare —, atunci se va repeta 
sub o formă nevrotică ceva mai comună. Acest fapt pare 
problematic dintr-o multitudine de perspective, de la cea 
a elaborării teoretice până la cea a luării de decizii clinice. 
Rămânând deocamdată la nivelul teoretic, putem să indi- 
căm cel puţin posibilitatea ca ambele tipuri de traume să 
fie prezente, sub o formă sau alta, la toți pacienţii. Chiar 
și în cazul pacienţilor extrem de traumatizati sau al celor 
cu istorice de traume multiple sau cumulative (Khan, 1963, 
1974), este vreodată valabil ca anxietatile de nivel oedi- 
pian ale acestora să fie absente ca factor în fricile lor de 
prăbușire psihică? Jocul temporalitatii implicit in Nachtra- 
glichkeit face ca această ipoteză să fie imposibilă, la fel cum 

este imposibil de realizat „triajul“ psihic al lui Bollas și 
Winnicott în lipsa unei anume decizii a analistului de a 
bloca accesul către sexualitatea infantilă, chiar dacă numai 
în cazul anumitor pacienţi. Pare mult mai important să 
teoretizăm că acel ceva enigmatic din „real“ pe care atât 
Bollas, cât și Winnicott (și, anterior, Ferenczi) îi ajutau 
pe pacienţi să și-l amintească se regăsește sub forma unui 
moment fundamental din viaţa infantilă, unul atât real, cât 
și inaccesibil memoriei; atât unic pentru fiecare individ, 
cât și supus repetitiei. 

O altă perspectivă asupra dilemei de tip „ori, ori“ cu pri- 
vire la apres-coup așa cum este concepută aceasta de Winni- 
cott este propusă de Haydee Faimberg (2007; Markman, 
2010) în lucrarea sa recentă dedicată conceptului de 
Nachtraglichkeit. Faimberg citează articolul lui Winnicott 
ca având un rol-cheie în dezvoltarea „conceptului mai 
extins de Nachtraglichkeit“, care este în principal centrat 
asupra rolului de a atribui sau de a crea semnificație în 
contextul analitic ca manieră de afectare a temporalitatii 
inconștiente, anume de transformare specifică a fricii de 
o viitoare prăbușire într-un eveniment din trecut, astfel 
eliberând viitorul de acest tip de determinism. Articolul 
lui Faimberg este semnificativ în mai multe moduri. Este 
aproape singurul din literatură care se folosește de articolul 
lui Winnicott pentru a trata un concept teoretic și, prin aso- 
ciere, clinic, important. Articolul ei încearcă să explice pro- 
blematica interpretării analitice în cazul unei traume care 
nu poate să se dezvăluie. Printr-o mișcare poststructura- 
listă care ne amintește de Spence (1982) și de alții (Fonagy, 
1999; Friedman, 1983), autoarea afirmă că nu este necesar 
ca o construcție din cadrul analizei să fie adevărată din 
punct de vedere istoric pentru a servi funcția terapeutică 
de dizolvare a anxietatii ce-și are originile într-un trecut 
inaccesibil. Dar la fel de semnificativă este și neglijarea 
de către autoare a rolului jucat de sexualitatea infantilă în 


88 Frica 


Nachtraglichkeit sau în apres-coup. La Freud și, mai târziu, 
la Laplache, cele două idei sunt inseparabile; faptul că aces- 
tea sunt separate constituie marca desexualizării teoriei, 
iar articolul lui Winnicott este unul emblematic în privința 
acestei separări conceptuale. La fel cum acesta punea în 
discuţie „pălirea“ sexualității pacientei sale în cadrul tran- 
sferului, putem și noi pune în discuţie pălirea sau dispariția 
treptată a sexualității infantile din discursul psihanalitic. 


Aphanisis1€ sau castrare? 


Se pare că Winnicott a fost intrigat de conceptul lui Jones 
de „aphanisis“ sau dispariţia treptată a dorinţei (Jones, 
1927; Winnicott, 1974). Am putea chiar considera că uti- 
lizarea termenilor de „pălire“ și „dispariţie treptată“ în 
articolul său era o aluzie la aphanisis și la articolul lui 
Jones, precum și marca unui refuz de a utiliza „anxieta- 
tea (angoasa) de castrare“ în contextul fricii de prăbușire. 
Jones apropus ipoteza conform căreia lucrurile nu se limi- 


tează la amenințarea cu castrarea, ci: 


[...] frica fundamentală care se află la baza tuturor 
nevrozelor [...] este această aphanisis, extinctia totală 
și, desigur, permanentă a capacității (incluzând opor- 
tunitatea) de plăcere sexuală [...] Cea mai mare apropi- 
ere de ideea de aphanisis pe care o întâlnim în clinică o 
au castrarea și gândurile de moarte (groaza conștientă 
de moarte și dorințele de moarte inconștiente) [...] 
Groaza masculină de a fi castrat poate sau nu să aibă 


16 Termenul de ,,aphanisis“ îi aparţine lui Ernest Jones (1879- 


1958) — autor care nu a fost tradus în limba română —, însă este 
inclus în Vocabularul psihanalizei, de Jean Laplanche și 
J.B. Pontalis, publicat de Editura Humanitas, în 1994. (N. t.) 


89 


un corespondent feminin, dar ceea ce este mai impor- 
tant este să realizăm că această groază nu constituie 
decât un caz special, iar ambele sexe resimt în cele din 
urmă groază cu privire la exact același lucru, aphanisis 


(pp. 461-462). 


Lacan (1982) este cel care continuă, în urma lui Jones, 
dezvoltarea acestui concept de aphanisis, pornind în mod 
specific de la următoarele premise: că Jones concepe cas- 
trarea drept un concept nemediat, în cadrul registrului 
real, ca opus celui simbolic; că, în consecință, Jones alu- 
necă în discursul său de la anxietate la frică (aceasta fiind 
aceeași „alunecare“ pe care o parcurge și Winnicott în arti- 
colul sau); că dorința este indestructibilă, deși supusă refu- 
lării; că, din acest motiv, nu ne putem imagina pe cineva 
ca trăind o frică de o refulare care se află în desfășurare. 
Critica adusă de Lacan articolului lui Jones rezonează cu 

„frica de prăbușire“ a lui Winnicott în câteva puncte fun- 
damentale. Acesta scrie: 


Fără îndoială că aphanisisul dorinţei corespunde unei 
etape recognoscibile din tratamentul clinic al nevro- 
zei; dar acest fapt nu ar trebui să ne oprească de la a 
vedea că nevroticul, departe de a se teme de acesta, se 
refugiază în el și pretinde că renunță la dorința sa toc- 
mai pentru a proteja acel lucru care este mai prețios 
decât dorința însăși — simbolul acesteia: falusul. Ceea 
ce înseamnă că, intrând în discursul referitor la apha- 
nisis, analistul devine complice, în mod egal, la încer- 
carea de a evita ceea ce este de nesuportat în complexul 
de castrare (pp. 109-110). 


Consecința imediată a eșecului sau a refuzului de a 


tolera implicaţiile „insuportabile“ ale castrării în câmpul 
psihic este aceea de a fi martorii întoarcerii acesteia la 

teorie, anume la o teorie castrată, precum și la o prac- 
tică clinică esențialmente caracterizată de o diminuare 
a naturii simbolice a realităţii psihice și a privilegierii 
realului; o insistență asupra primatului primitivului și a 
maternului în fața nevroticului și a oedipianului/pater- 
nului, într-o încercare de a localiza o arie de dezvoltare 
complet separată de sexual; și punerea repetitivă în scenă 
a acestei „păliri“ a dorinței sexuale fără a lua in conside- 
rare rezistența analistului în contextul punerii în scenă a 
acestei drame anticulminante. Desigur, o serie similară 
de tendinţe sunt prezentate în scrierile teoretice și clinice 
ale lui Ferenczi. (1930-1931, 1933) În ce privește artico- 
lul lui Winnicott și dezvoltările conceptuale ulterioare, 
importanța criticii extinse întreprinse de Lacan asupra 
lui Jones constă în maniera în care acesta situează pro- 
blematica relațiilor de obiect din perspectiva chestiunii 
sexualității, așa cum este înfățișată aceasta în articolul 
lui Jones despre aphanisis. Lacan îi reproșează lui Jones 
trei aspecte importante: în primul rând, faptul că Jones 
se întoarce la biologic și se distanțează de psihic, astfel 
confundând dorința cu nevoia, în contradicție cu proble- 
matizarea freudiană a dorinţei sexuale ca fiind repetitivă 
și „dincolo“ de principiul plăcerii; în al doilea rând, faptul 
că Jones reduce și confundă noţiunile de „privare, frus- 
trare și castrare“ cu „frustrarea si gratificarea“, eludând 
din nou domeniul simbolicului; și, în cele din urmă, dar 
de cea mai mare importanță, din perspectiva modului în 
care înţelegem noi articolului lui Winnicott, 


[...] o aducere în prim-plan a criteriului de adaptare 
la realitate, în cadrul căreia tocmai chestiunea aflată 
în discuţie esteluată de bună — anume momentul cas- 
trării, ca fiind momentul care ar trebui recunoscut ca 
elementul catalizator pentru subiect în confruntarea 
cu realul diferenței sexuale (Lacan, 1982, p. 110). 

Dacă acceptăm că dorința nu se stinge, ci este refu- 
lată, începem să vedem dimensiunile unei dorințe sexuale 
excesive și tulburătoare, chiar traumatice, din punctul de 
vedere al efectelor pe care le are asupra psihicului ima- 
tur. Winnicott avea această perspectivă asupra pulsiunilor, 
anume că sunt trăite de bebeluș ca un „atac coplesitor“, și 
considera că rolul mamei este de a-l sprijini pe bebeluș, 
din poziţia sa de eu auxiliar, la metabolizarea acestor 
intruși tulburători și străini din interior (Phillips, 1988, 
p. 100). Atât Lacan, cât și Laplanche tratează, în abordă- 
rile lor teoretice diferite, acest aspect excesiv, trauma- 
tic, al dorinţei, așa cum făcuse și Freud, în teoretizarea 
suprapunerii pulsiunii sexuale cu pulsiunea de moarte, 
ca trecând dincolo de principiul plăcerii, într-un tărâm al 
purei repetiții și al unui straniu tulburător. (1920) Odată 
ce sexualul a fost delimitat de orice imperative biologice, 
așa cum face Freud în Trei eseuri (1905/2010), acesta nu 
mai poate fi redus la un telos al dezvoltării și nici la alegorii 
normativ-morale sau romantice, fără a trezi suspiciuni cu 
privire la ce refulare ar putea să fie în desfășurare (Fonagy, 
2008; Mitchell, 1997; Stein, 1998). 

Blevis și Feher-Gurewich (2003) descriu juisanta ca 
diferită atât de dorinţă, cât și de resimtirea plăcerii, ca 
fiind o stare „nesimbolizată“ și un indicator al abisului 
de necunoaștere dintre un subiect și altul, ca „enigma- 
tica“ și „având capacitatea de a amenința însuși miezul 
fiinţei subiectului“ (p. 243). În descrierea pe care o fac 
diadei mamă/bebeluș la primele momente ale inițierii 
bebelușului în propria-i subiectivitate, „subiectivizarea“ 
acestuia, autorii fac referire la stadiul oglinzii, concep- 
tualizat de Lacan, și remarcă faptul că mama este pri- 
mul sau prototipicul Celălalt enigmatic pentru copil, ale 
cărui fantasme ulterioare vor fi determinate de mani- 
era în care acesta „se situează în relaţie cu juisanta și cu 
dorinţa Celuilalt“ (p. 243). În descrierea pe care autorii o 

fac cu privire la prima structuralizare a Eului din stadiul 
oglinzii, este interesant de observat că povara seducţiei 
este dusă de bebeluș, care se află în poziţia de a lucra 
la „captarea atenției mamei“ și de a descifra „ce anume 
îi lipsește mamei“, iar el, bebelușul, i-ar putea furniza. 
Astfel că în această descriere a schemei lacaniene com- 
plexul de castrare este inițiat în acest moment formativ 
structural, simultan cu sentimentul extatic, proleptic, de 
suficienta falica, pe care bebelușul îl trăiește în oglindă, 
în raport cu mama sa. În această structură, castrarea con- 
stă în groaza lipsei, atât pentru mamă sau Celălalt, cât și 
pentru bebeluș. Este surprinsă în enigma: „Ce mi se cere?", 
„Ce vrea de la mine?“, precum și în discrepanta dintre cor- 
pul resimţit al bebelușului și corpul reflectat și mediat de 
oglindă. Conform lui Lacan, din acest moment structurant 
derivă Idealul Eului, precum și absența fundamentală a 
corespondenței pe care acesta o expune. Limbajul utilizat 
aici de Blevis și Gurewich ni-l evocă pe Winnicott, întrucât 
aceștia descriu situaţia copilului ca fiind una de „angoasă 
fundamentală“; dar, în comparaţie cu Winnicott, care nu 
poate atribui această angoasă sau agonie castrării, intu- 
ind în mod corect că este anterioară stadiului oedipian 
freudian, o identifică drept tocmai angoasa de castrare și, 
în limbajul de traducere pe care îl utilizează Laplanche în 
a o defini, apariţia sexualului în viata subiectului uman. 
Această definiție a castrării o situează: 


[...] la momentul când copilul are capacitatea de a oferi 
o traducere a cererii incomprehensibile a mamei: există 
altceva sau altcineva pe care și-l dorește, așa că trebuie 
să renunţ la poziţia de a fi obiectul exclusiv al dorinţei ei 
(p. 245, italice în original). 


Bebelușul lacanian face o traducere care se dovedește 
a fi extrem de umilitoare și terifiantă: el nu este îndeajuns 

sau totul pentru mama sa și, mai mult decât atât, mamei îi 
lipsește ceva esenţial, ce nu poate fi satisfăcut, deci nu va 
putea niciodată să o satisfacă pe mamă. Bebelușul laplan- 
chian pare mai specific și mai fenomenologic, formându-și 
fantasma unică de seducţie și sexualul pe baza propriilor 
traduceri parțiale ale enigmei inconștientului sexual al 
mamei; în această schemă, inconștientul este comunicat 
prin cuvinte și comportamente conștiente și preconștiente, 
limbajul îngrijirii obișnuite a bebelușului. Bebelușul 
winnicottian suferă o „agonie primitivă“ cel mai proba- 
bil universală, dar nu cu certitudine; acesta fuzionează cu 
eul mamei, iar rolul acesteia este de a-l proteja de atacu- 
rile propriilor lui pulsiuni; această mamă nu este ea însăși 
sexuală și pare să nu fie tulburată de propriile-i pulsiuni 
sau dorințe, mai ales nu în raport cu tatăl bebelușului. 
Tatăl este la fel de absent din scrierile lui Winnicott pre- 
cum pare să fie el din sexualitatea pacientei sale.17 

În termeni lacanieni, actul de semnificare pune deja 
în scenă separarea de matern, ceea ce este în același timp 
necesar pentru a-l salva pe bebeluș de la a fi înghițit de 
juisanta maternă, cât și narcisic terifiant, întrucât con- 
firmă castrarea, insuficiența bebelușului pentru mamă. 
Pentru Lacan, castrarea este un fapt psihic pentru ambele 
sexe și instituie o lege împotriva incestului, care prote- 
jează subiectul aflat în dezvoltare de la a fi copleșit de 
juisanta mamei. În descrierea acestuia, castrarea emerge 
ca limita subiectivă care impulsionează dorința sexuală 
și o apără; asigură capacitatea subiectului de a continua 
să dorească. Lacan respinge noţiunea unei posibilități 


17 Din biografia semnată de Rodman (2003), de remarcat acest 
fragment: „În scrierile asupra «utilizării obiectului» apare o tri- 
mitere la Moise și monoteismul, în legătură cu ideea că tatăl este 
prima persoană încă de la început întreagă. Această apariție fără 
precedent a tatălui a avut loc, la Winnicott, sub umbra morții“ 
(p. 352). 

ca dorința să „pălească“ sau să dispară treptat vreodată. 
În schimb, interpretează dispariţia ca fiind de partea 
subiectului, care se retrage din fata amenințării juisanței. 
În toate aceste trei teoretizări, intră în discuţie o formă 
de traducere în limbaj. Atât pentru Lacan, cât și pentru 
Laplanche, din perspectivele lor diferite, travaliul ana- 
litic constă în a descoperi, prin intermediul asocierii 
și al limbajului, fantasma sexuală, traducerea infantilă, 
dacă se poate spune așa, și apoi a o supune „de-traduce- 
rii“, în termenii lui Laplanche; în psihanaliza lacaniană, 
este vorba despre a deconstrui fantasma inconștientă 
care a fost construită pentru a împiedica, într-o manieră 
nevrotică (sau psihotică), elaborarea dorinţei în limbaj. 
Aici, sarcina analistului este de a directiona tratamentul 
departe de „magnetismul unei asemenea juisante“ (Blevis 
& Feher-Gurewich, 2003, p. 259) și înspre stabilirea unei 
structuri nevrotice la care dorința încearcă să împlinească 
o nazuinta oedipiana. În termenii lui Winnicott, pare că 
direcţia tratamentului este regresivă, presupunându-se a 
se afla în serviciul reconstruirii Eului; în direcția poziţiei 
unei traume originare iluzorii, dar reale și recognoscibile, 
cauzate de eșecul mediului parental. 

Acestea sunt punctele comune și distinctiile pe care le 
putem trasa între încercările acestor diverși teoreticieni de 
a elucida, fiecare în maniera sa, o experienţă timpurie, fun- 
damentală, o experiență universală a primului an de viata, 
care ar putea explica formarea fantasmei sexuale, a senti- 
mentului unei lipse în a fi și a incapacității de traducere 
în limbaj a acestor mesaje enigmatice originare, primite 
în respectiva perioadă de viata. „Frica de prăbușire“ este 
ea însăși un concept enigmatic, implicând dărâmarea unei 
structuri, o întoarcere la fragmentare și la haos intern. Este 
interesant că Lacan pare a fi singurul care a teoretizat posi- 
bilitatea acestui moment cu eleganţă, ca ținând de stadiul 
oglinzii, în sensul că sentimentul de fragmentare internă 

apare la momentul în care bebelușului îi este prezentată 
o imagine în oglindă întreagă, una care prezintă un ges- 
talt, în cuvintele lui Lacan (1949, p. 95). În acel moment 
al oglindirii, Idealul Eului, un întreg proleptic, formează, 
împreună cu un sentiment concomitent de lipsă sau frag- 
mentare internă, un sistem binar, un sistem imaginar, unul 
însă formativ, care conduce la dezvoltare prin intermediul 
seducţiei și care este, în mod semnificativ, erotogen, anume 
provoacă dorință sexuală, oricât de primitivă ar fi aceasta. 
Este, așadar, de înțeles faptul că sexualul este implicat în 
toate teoriile ce privesc formarea inconștientului. Efortu- 
rile lui Winnicott de a plasa „frica de prăbușire“ într-un 
timp anterior sexualității copilului revin în cazul pe care 
îl exemplifica sub forma „pălirii“ dorinței sexuale a paci- 
entei sale. Acest fapt îmi stârnește curiozitatea atât din 
punct de vedere tehnic, cât și teoretic. Spre exemplu, să fie 
invitaţia la regresie ea însăși un provocator al acestei „frici 
de prăbușire“ pentru că, în termeni lacanieni, îl supune 
pe analizand amenințării cererii excesive, juisantei, ana- 
listului? Mai mult decâtatât, dacă analistul crede că există 
un „ceva“ analitic care poate fi recuperat din regresie sub 
forma unei traume specifice, atunci producerea acestei tra- 
ume sexuale devine singura manieră prin care analizandul 
poate scăpa de juisanta maternă a analistului?*® 

În încercarea de descifrare a mizei care ar putea 
exista în privința analizandului din aceste perspective 


18 Pentru exemple ale acestui fenomen, vezi Jurnalul clinic al lui 


Ferenczi (1988/2005); de asemenea, biografia lui Winnicott, 
scrisă de Rodman (2003), în care relatează povestea pacientei 
lui Winnicott care s-a sinucis, într-o reacție de furie și răzbunare 
la adresa bolii critice de care suferea însuși Winnicott; acesta pare 
să accepte responsabilitatea într-o demonstrație de masochism 
omnipotent; o plasează pe pacientă în „categoria pacienţilor care 
constituie o ameninţare fizică propriu-zisă la supraviețuirea ana- 
listului“ (p. 333). De asemenea, vezi Mitrani (1998). 

teoretice și clinice diferite, importanţa direcţiei oedipi- 
ene a interpretării are mai puţin de-a face cu plasarea 
oedipianului la o anumită vârstă de dezvoltare sau cua 
decide dacă patologia analizandului este una de natură pre- 
oedipiana sau oedipiana, și mai mult cu orientarea oedi- 
piană a analistului. Să ne amintim ca, daca narcisismul 
primar al stadiului oglinzii este întrerupt de castrare, de 
un sentiment de lipsă, acesta este simultan marcat de 
prezența unui altul, nevăzut, poate tatăl, poate viitorul 
copilului. Oglinda mediază atât privirea mamei, cât și 
pe cea a bebelușului. Dacă bebelușul se uită către chipul 
mamei, va vedea privirea acesteia întoarsă către oglindă; 
dacă bebelușul se uită în oglindă, cele două priviri ale 
lor se vor întâlni undeva în acea imagine reflectată, aflată 
deja în viitor. Atunci, acest moment este deja oedipian 
sau cel putin nediadic, așa cum se regăsește in dezvolta- 
rea winnicottiană a teoriei lui Lacan, „Rolul de oglindă al 
mamei și familiei în dezvoltarea copilului“ (1971/2006). 
Este mai degrabă vorba despre un moment de înstrăinare 
profundă, formativă, în care atât bebelușul, cât și mama 
sunt percepuți ca alții. Așadar, pe scena analizei, numită 
de Laplanche „noua scenă primară“, reactivarea din cadrul 
transferului face posibilă „de-traducerea“, în termenii 
acestuia sau „atât recuperarea, cât și fabricarea fantasmei 
oedipiene“, în termenii lui Lacan (Blevis & Fehrer-Gure- 
wich, 2003, p. 260; Laplanche, 2011). 

Noţiunea sexualului, așa cum este aceasta articulată de 
Laplanche, dizolvă esențialmente granița preoedipian/ 
oedipian, conceptualizând în schimb toată activitatea 
pulsională ca existând separat de sexualitatea instinctu- 
ală, care are ca scop orgasmul și relaxarea; în contrast, 
pulsiunea, ceea ce autorul numește sexual’9, are ca scop 


19 În utilizarea de către Laplanche a „sexualului“, termenul este 
opus „sexualității infantile“ și alcătuiește inconştientul freudian. 

excitatia și are o natură infantilă. Se menţine apoi în timp, 
niciodată total supusă de relațiile oedipiene sau sexuale, 
ori de activitățile sublimatorii. Rămân întotdeauna rezi- 
duuri ale excesului. În consecință, odată cu restaurarea 
completă a conceptului de sexualitate infantilă ca repre- 
zentând tocmai tărâmul inconștient căruia i se dedică psih- 
analiza, Laplanche respinge noţiunile preoedipiene, care 
l-ar putea distinge ca o perioadă separată de dezvoltare ce 
precedă sexualul. În scrierile lui Laplanche, ca și în cele ale 
lui Freud, este mai degrabă vorba despre faptul că sexualul 
precedă sexul. Sexul propriu-zis, ca activitate instinctuală, 
este ceea ce leagă parţial sexualul — ceea ce Freud a numit 
„organizare genitală“. Dar trebuie subliniat faptul că, din 
perspectiva interpretării lui Freud de către Laplanche, în 
măsura în care sexualul este primul, din punct de vedere 
temporal, anterior sexului, având un vector opus, căutând 
excitație și nu relaxare, sexualul este cel care alcătuiește 
inconștientul din psihanaliză. 


Interpretare, construcţie și retraducere 


Laplanche nu pune în prim-plan noţiunile de castrare sau 
complex Oedip, considerându-le doar categorii de tradu- 
cere, ca distincte de interpretare sau hermeneutică: 


Putem avea, de asemenea, o traducere într-un tip de 
cod intern limbajului, precum, spre exemplu, codul 
castrării sau al mitului lui Oedip, care constituie un 
tip de cod în care se poate traduce ceva. De ce vor- 
besc atunci despre traducere și nu despre interpretare? 
Interpretarea poate însemna că interpretezi o anumită 
situaţie concretă. Traducerea înseamnă că nu există 
nicio situație concretă care să poată fi tradusă. Dacă un 

ceva anume este tradus, acel ceva este deja un mesaj. 
Acest lucru înseamnă că nu poţi traduce decât ceea 
ce a fost deja pus în comunicare sau făcut sub forma 
unei comunicări. Acesta este motivul pentru care vor- 
besc de traducere și nu de înțelegere sau interpretare 
(Caruth, 2001, p. 15). 


Nu înțeleg (sau traduc) acest pasaj ca pe unul ce eli- 
mină noțiunile referitoare la orice traume sexuale origi- 
nare sau anxietati bazale într-o manieră care să pară a 
plasa psihanaliza într-un univers cu tendințe poststruc- 
turale, un univers care depinde de circulația permanentă 
a limbajului și a semnificației, de o scriere care să cir- 
cumscrie deja și întotdeauna lipsa unei origini fixe sau a 
unui text originar. În practică, este greu de regăsit o ast- 
fel de psihanaliză, una care să menţină în permanență la 
distanță o afirmare a semnificației, o construcție, o inter- 
pretare. Dar Laplanche nu face decât să sublinieze rolul 
comunicării sau al mesajului ca reprezentând deja o tra- 
ducere, o scriere, aproape întru totul în aceeași notă cu 
comentariul făcut de Freud în scrisoarea adresată lui Abra- 
ham, citat anterior. 

Teoreticienii relationali și ai relaţiilor de obiect sunt 
cei la care regăsim atât chestionarea postmodernă a ori- 
ginilor, cât și imperativul de a vorbi cu analizandul, de a 
coconstrui și de a cocrea semnificaţie și nu neapărat de a 
o dezvălui sau descoperi (Blum, 2003; Fonagy, 1999). Cu 
toate acestea, odată ce noţiunile de sexualitate infantilă 
și corolarul acesteia, anxietatea de castrare, sunt excluse, 
devine inevitabilă emfaza acordată semnificației traumei 
specifice sau a unei „prăbușiri“ concomitent cu origini 
nespecifice și oferind posibilitatea de a fi descoperită, ceea 
ce împinge procesul analitic înspre ceea ce Adam Phillips 
a numit „localizarea nedreptatilor legitime“ (1988, p. 125; 
vezi și Mitrani, 1998). 

Winnicott recomandă rolul matern pentru analist în 
transfer. Ce formă presupun limbajul și interpretarea 
in această situație diadica? Să fie, oare, fundalul muzi- 
cal care are ca efect evitarea semnificației? Bollas (2013), 
spre exemplu, se referă la un anumit tip de interpretare 
sau „reverii puse în cuvinte“, oferite pacienţilor care trec 
printr-o prăbușire psihică, creând „o matrice verbală pe 
care pacientul o poate folosi pentru a-și imagina ceva com- 
plet diferit“, cum s-ar spune, un spațiu potential winni- 
cottian (pp. 160-161). Să fie acesta, prin prisma funcţiei 
de sprijin și de „eu auxiliar“, un furnizor de limbaj, de 
cuvinte și semnificații? Este greu de spus. Winnicott este 
enigmatic. Își asumă ambele poziţii: analistul trebuie să 
„exprime clar“ ce se întâmplă, dar analistul trebuie să nu 
ofere interpretări care să fie percepute ca ingerinte asupra 
spaţiului personal al sinelui adevărat. Direcţia clinică, pre- 
cum si direcția teoretică au vizat întotdeauna continerea 
și oglindirea diadică, considerând orice exces sau eșec ca 
fiind nociv și traumatic pentru bebeluș și pentru anali- 
zand, luând în același timp în considerare faptul că eșecul 
analistului, ca și cel al mamei îndeajuns de bune, este 
inevitabil și necesar. În acest context, ceea ce Winnicott a 
interpretat ca dispariţia treptată sau pălirea dorinței sexu- 
ale, aphanisisul pacientei sale, poate fi perceput, într-o 
manieră posibil mai fertilă, ca reprezentând respingerea 
de către pacientă și analist a acestui exces al sexualului. 
Însă sexualul va eluda mereu o asemenea continere, fie 
că este vorba despre părinți sau despre analist, din toate 
motivele expuse teoretic de Laplanche. Ar părea că găsirea 
limbajului excesului sexual în transfer ar fi o mare pro- 
vocare, de vreme ce tendinţa analistului, ca și a părinte- 
lui, este de a evita atât polul Scilei — a împărtăși excesul 
sexual —, cât și pe cel al Caribdei — a se supune inhibitiei 
și reprimării. „Incompatibilitatea fundamentală dintre 
copil și adult în termenii sexualității“ amintită de Stein ar 

părea să se transfere asupra perechii analitice, sub forma 
poziționării asimetrice a scenei primare transferentiale 
(Fonagy, 2008; Stein, 2008). În măsura în care analistul, 
ca mamă, se insinuează înăuntrul și în spatele discursului 
analizandului, există un pericol de netăgăduit cu privire 
la cele mai insuportabile tipuri de invadare a spațiului 
personal. Acesta este paradoxul perspectivei psihanalitice 
a lui Winnicott: tendința la revoltă împotriva mediului 
matern excesiv, simultană cu tendinţa către întoarcerea 
tatălui și a sexualității. 

S-ar putea, oare, ca în acest univers psihanalitic postmo- 
dern să existe totuși o nevoie de anxietate de castrare? 
Ca o prezenţă paternă mai puternică să conţină lumea 
nesfârșită și devoratoare a susţinerii și juisantei materne? 
Teoria conţine în ea însăși o cecitate, o compulsie la 
repetiție și o întoarcere inevitabilă a refulatului. Am 
observat cu siguranţă acest lucru în psihanaliză odată cu 
distantarea de teoria pulsiunii și o apropiere de o teorie 
reificată a relaţiilor de obiect; distantarea de tatăl oedi- 
pian și apropierea de mama preoedipiana; distantarea 
de limbajul însuși și apropierea de preverbal sau chiar și 
de tărâmurile nonverbale. Să existe măcar o posibilitate 
ca dispariția treptată a dorinţei pacientei lui Winnicott 
să fi fost parte a unui mise en abyme al prăbușirii simbo- 
lice, al prăbușirii ordinii simbolice, al cărei moment fun- 
damental este castrarea? Să fie posibil ca emfaza asupra 
prăbușirii din cadrul analitic să emeargă dintr-o excludere 
a funcţiei paterne, a anxietatii de castrare, a sexualității 
infantile, care să se întoarcă apoi sub forma unei cerințe 
de intervenţie a legii, o solicitare de castrare care să facă 
posibile simbolizarea și vorbirea, o solicitare ca, în cuvin- 
tele lui Winnicott, ceva să fie „clar enunțat“? 

CETE SEUES 


Frica de singurătate 


Peggy B. Hutson 


Pe parcursul vieții, frica de singurătate este un senti- 
ment resimțit cu intermitenta de toți oamenii. Acesta 
reflectă prima și permanenta nevoie a tuturor, o nevoie 
de protecție și siguranță. Simptomele cauzate de frica de 
singurătate se pot manifesta fiind sau nu însoţite de gân- 
duri. În perioada timpurie a vieţii, se prezintă sub forma 
unei intense anxietati și a unei frici de separare. Atunci 
când bebelușul este efectiv neajutorat, acest sentiment 
alarmant de singurătate apare chiar și în urma unei scurte 
separări de mamă. (Persoana îngrijitoare.) De la vârsta 
dobândirii autonomiei de mișcare, o imagine definitorie 
a fricii timpurii normale de singurătate o constituie scena 
unui copil rătăcit, plângând cu disperare într-un magazin. 
Sentimentul de protecţie și siguranţă a dispărut. Conexi- 
unea s-a rupt. Adulții din apropiere se îndreaptă repede 
spre acel copil, până când unul ajunge la el si se conec- 
tează. Ceilalţi încep s-o caute pe mamă. lar mama, odată 
conștientă de absenţa copilului, îl caută disperată. Din 
depozitele inconștiente și conștiente ale memoriei, în care 
s-au păstrat amintirile lor timpurii, majoritatea adulților 
știu că sunt martorii unei nevoi disperate de protecţie și 
siguranță. Această realizare a fost activată de cumplita 

frică de singurătate a acestui micut. Cea mai bună soluţie 
într-un astfel de moment este reconectarea cu o mamă sau 
cu o figură maternă caldă, alinătoare și matură. 


Fundamente de dezvoltare 


Fiecare individ care a avut experiența unei mame „îndea- 
juns de bune“ (Winnicott, 1965/2004) va deţine, în viata 
adultă, capacitatea de a fi singur, dar și aceea de a forma 
un cuplu și de a avea prieteni buni. Va avea libertatea de 
a avea opinii diferite și de a se simţi confortabil, în ter- 
menii stimei de sine, alături de ceilalți. Va găsi confort 
în sublimări de tipul legăturilor semnificative din cadrul 
diverselor organizaţii. Experiența pozitivă de a găsi con- 
fort prin intermediul conexiunii în timpul perioadelor 
de singurătate se va menţine ca o lumină călăuzitoare. 
Din nefericire, uneori, unele tipuri de parentaj timpu- 
riu îl lasă pe copil nesigur, în termenii sentimentului de 
protecţie și siguranţă, pentru tot restul vieții. Așadar, acel 
copil rămâne afectat de fricile timpurii de singurătate. Gri- 
jile inconștiente și soluţiile găsite la vârstă mică pentru 
fricile timpurii de singurătate se menţin în viata adultă, 
avându-și originile în această perioadă preoedipiană. În 
acest caz, obiectul este utilizat pentru sprijin, drept un 
obiect al sinelui. Acest lucru se poate deghiza sub multe 
forme. Adesea, trece neobservat de către subiect, întru- 
cât soluţiile sunt parcurse cât se poate de lin. Acestea pot 
include prezentarea sa ca o persoană foarte agreabilă. Dar 
în subteran se ascunde o inhibitie a agresivitatii. De ase- 
menea, problemele de stimă de sine pot avea o multitudine 
de forme de prezentare odată ce rușinea a declanșat activi- 
tatea defensivă. Aceasta poartă numele de rușine ascunsă. 
Utilizarea obiectului sinelui pentru calmarea sinelui și 

pentru deținerea sentimentului de siguranță poate să nu 
fie observată până în momentul în care apare o reacţie 
foarte puternică la un nou episod de frică de singurătate. 

Atât preocupările soluționate, cât și cele nesolutionate 
cu privire la frica de singurătate se vor menţine în inte- 
rior pe drumul către viata adultă. Pe parcursul vieții, 
preocupările nesolutionate se vor adăuga deseori auto- 
mat noilor episoade de frică de singurătate. Există două 
contribuţii foarte comune la această frică de singurătate 
care pot rămâne nesolutionate în copilăria timpurie, ast- 
fel mentinandu-se în viata adultă. Prima se referă la un 
maternaj timpuriu furnizat de un îngrijitor care nu are 
capacitatea de a se conecta empatic îndeajuns de bine pen- 
tru a oferi „un maternaj îndeajuns de bun“ bebelușului 
și/sau, mai târziu, copilului mic. Acest lucru ar putea fi 
cauzat de lipsa dorinţei de a se afla în acea poziție de 
maternaj sau de repetarea unui parentaj deficitar pri- 
mit de persoana îngrijitoare ori de probleme fizice sau 
emoționale de care suferă aceasta, precum și de multe 
alte motive. De asemenea, se întâmplă frecvent ca per- 
soana îngrijitoare să aibă prea puţină răbdare pentru 
expresiile timpurii de opoziţie și de furie ale copilului și 
să retragă prea mult conexiunea de iubire și de înțelegere. 
În aceste cazuri, copilul — și, ulterior, adultul — înțelege 
inconștient încă de timpuriu că opoziţia sau agresivitatea 
echivalează cu abandonul și, deci, cu lipsa protecţiei și 
siguranţei. În aceste cazuri, adultul continuă inconștient 
să aibă nevoie să primească reasigurări din partea obiec- 
tului că nu va fi singur. Agresiunea din exterior sau din 
interior provoacă activitatea defensivă. Exact sentimen- 
tul care îl atenționează în general pe individ să protejeze 
sinele a fost dezactivat. Obiectul este utilizat ca obiect al 
sinelui pentru protecţia și siguranţa sinelui. De obicei, 
cu cât este mai timpurie dezvoltarea problemei, cu atât 
sunt mai puternice simptomele. A doua contribuţie apare 

la ceva vreme după ce dezvoltarea reprezentării sinelui 
și a reprezentării obiectuale a evoluat în timpul acestei 
perioade preoedipiene, începând să se definească sen- 
timentul de sine al copilului, iar apoi, idealurile. Aces- 
tea îi sunt transmise verbal și nonverbal de către părinți. 
Această a doua vastă contribuţie timpurie la preocupările 
inconștiente cu privire la frica de singurătate, însoţită de 
sentimente de lipsă de protecţie și siguranţă, rezultă și ca 
urmare a parentajului foarte timpuriu; de asemenea, și în 
urma transmiterii către copil a „definiţiilor“ negative ale 
persoanei îngrijitoare privind sinele, precum și a idealu- 
rilor nerealizabile. Acelea care produc probleme creează 
o vulnerabilitate a stimei de sine. Vom detalia pe scurt 
acest aspect. Ne-am putea întreba care este sensul inclu- 
derii sale aici. De vreme ce înţelegerea sinelui, iar apoi 
cea a idealurilor provin de la îngrijitorii timpurii, odată 
ce începe procesul de separare-individuare, în anumite 
moduri persoana îngrijitoare nu oferă „îndeajuns“ iubire 
și acceptare atunci când îl etichetează pe cel mic „urâtul“, 
„prostul“, când este dezamăgit de sexul nou-născutului, 
când pielea acestuia este prea închisă sau prea deschisă 
la culoare sau când îi transmite acestuia credința că sexul 
ideal este cel masculin sau că bebelușul trebuie să fie per- 
fect. Etichetările sinelui și idealurile de acest tip ori de 
altele sunt însoţite de o anumită devalorizare și respin- 
gere. În absenţa cuvintelor, acești copii nu doar că se simt 
respinși de persoana îngrijitoare, ci se tem din nou de sin- 
guratate, dată fiind continua lor neajutorare la acea vârstă. 
Dar acum vor fi dezvoltat probleme de stimă de sine care 
continuă să le creeze sentimentul că ceilalți nu vor vrea 
să le fie în preajmă și nu-i vor respecta. Afectul resimțit 
este rușinea, de care adulții se apără imediat, dar ușor 
observabilă la copii. Aceste tulburări sunt ușor ascunse de 
către adulți, prin intermediul activităţii defensive, care are 
drept rezultat noi formaţiuni de compromis. Acești adulți 

continuă să aibă nevoie de reasigurări pe tot parcursul 
vieţii pentru a se putea simți acceptaţi și valoroși. Reasi- 
gurările sunt adesea obținute pe calea activității defen- 
sive, care conduce la eforturi intense, ce-i determină, la 
rândul lor, pe ceilalți să le aducă laude și să-i aprecieze. O 
manieră de a atinge un asemenea rezultat este de a obține 
din ce în ce mai multe titluri și poziţii înalte, pentru a se 
simţi bine în raport cu sinele. Însă niciun un câștig nu 
este îndeajuns și aceștia trebuie să-și continue compor- 
tamentul atâta vreme cât acele definiții se mențin intern, 
atât conștient, cât și inconștient. Motivația a fost dorința 
de protecţie și siguranţă. Frica de singurătate a fost și este 
prezentă. Sinele continuă să folosească obiectul ca obiect 
al sinelui, pentru reasigurarea valorii și pentru un senti- 
ment îndeajuns de bun în raport cu sinele. 

Diverse alte situaţii — precum boala, războiul, foametea 
și alte dezastre — adesea interferează cu o călătorie de suc- 
ces pe drumul timpuriu al dezvoltării. Atunci când frica de 
singurătate se menține în viata adultă, utilizarea celorlalți 
ca obiecte ale sinelui se menţine și ea la adult. Dinamica și 
tratamentul în aceste cazuri vor fi expuse în continuare pe 
scurt. Deși frica de singurătate la adult se prezintă destul 
de diferit fata de aceea din perioadele timpurii ale vieții, 
nevoia bazală de conexiune/conexiuni, însoțită de căutarea 
sentimentului de protecţie și siguranţă, este întotdeauna 
prezentă. Există multe elemente care determină nevoia de 
protecţie și siguranţă, dar această frică de singurătate a 
provocat prima nevoie observabilă de protecţie și siguranță 
în viața timpurie. Această nevoie bazală constituie fun- 
damentul relațiilor noastre de parteneriat, al prieteniilor 
strânse și al multor sublimări care ajută la furnizarea acelui 
sentiment de protecție și siguranță necesar fiecărui individ. 
Călătoria parcursă pe drumul cel mai timpuriu al dezvoltă- 
rii va avea efecte durabile asupra reacţiilor acelui individ 
la separare și asupra echilibrului stimei de sine a acestuia, 

însoțite de credinţele că alții vor fi sau nu disponibili, îl 
vor aprecia sau nu. În cazul celor cu traume de orice tip, 
nevoia normală în copilărie ca obiectul să fie utilizat ca 
obiect al sinelui se va menţine în viata adultă, unde pro- 
blemele narcisice vor predomina. 

Pe parcursul vieţii adulte, fricile de singurătate pot fi 
trăite în multe circumstanțe. Acestea pot apărea odată cu 
plecarea la facultate, absolvirea formării profesionale și 
intrarea în câmpul muncii, schimbarea locului de muncă, 
mutarea într-o cultură diferită, căsătoria, divorțul, asu- 
marea parentajului, plecarea de acasă a copiilor deveniți 
adulți, promovarea pe o anumită poziție sau pierderea 
acesteia, acceptarea unei poziții de mare responsabilitate 
și/sau părăsirea acesteia, neacceptarea la un loc de muncă 
sau respingerea eforturilor creative, atingerea vârstei mij- 
locii, îmbătrânirea, pierderea partenerului sau a unui pri- 
eten, boala și confruntarea cu sfârșitul vieţii. Această frică 
se ivește și în timpul unor perioade nesigure, precum in 
cazul comportamentului violent al altcuiva, în vreme de 
război sau ca urmare a dezastrelor naturale, precum cutre- 
murele sau uraganele. 

Deși frica de singurătate la adult nu este niciodată atât 
de frecventă și de obicei nu la fel de severă ca aceea a 
copilului mic, ea poate reapărea în mod intermitent în 
momente de schimbare sau pericol, reale sau imaginare, 
până la sfârșitul vieții, asa cum am mai precizat. Cea mai 
mare importanţă este deținută de maniera în care au fost 
gestionate aceste frici în viata timpurie. Modurile în care 
au fost gestionate fricile timpurii de singurătate de către 
tipul de „maternaj“ timpuriu va deveni parte din depozi- 
tele memoriei conștiente și inconștiente a acelui individ, 
umbra acestora lăsându-se asupra perioadelor ulterioare 
de singurătate din cursul vieţii. Acestea sunt responsa- 
bile pentru tipologiile în care ne încadrăm sau pentru 
atașamentele și sublimările care ne servesc de-a lungul 

vieții ca ancore. În cazul unui „maternaj îndeajuns de 
bun“, frica de singurătate apare la adulți numai atunci 
când circumstanțe reale solicită conștient sau inconștient 
mai multă protecție și siguranță. Uneori, indivizii sunt 
atât de traumatizati în viata timpurie, încât există zilnic 
semne și simptome ale traumelor. Acestea pot lua forma 
unor atacuri de panică frecvente. În timpul episoadelor 
intermitente de frică de singurătate, reacţiile pot varia 
de la o oarecare frică și tristețe, care solicită ca individul 
să apeleze la „conexiunile“ și ancorele sale și să se regru- 
peze... la un apel la consiliere... la a avea atacuri de panică 
severe și, uneori, gânduri că moartea ar fi preferabilă fata 
de aceste sentimente. Acestea din urmă ar putea necesita 
spitalizarea. Întrucât separarea-individuarea este resimţită 
ca mentinandu-se întreaga viata și de vreme ce noi etape 
ale vieții adesea provoacă o anxietate de separare sau o 
frică de singurătate, urmează o trecere în revistă a lite- 
raturii dedicate studiului stadiilor adulte ale dezvoltării. 


Stadiile adulte ale dezvoltării 


La începutul anilor ’40, în Anglia, a fost studiată dezvolta- 
rea copilului, alături de relaţiile de obiect. Abia mai târziu 
atenţia s-a direcționat asupra adolescenței, apoi, a perioa- 
delor adulte ale dezvoltării. Acestea au fost considerate 
de unii autori stadii ulterioare ale separării-individuării. 
În toate stadiile de dezvoltare ulterioare, toți indivizii vor 
fi trăit unele pierderi planificate și neplanificate în cur- 
sul stadiilor evolutive ale separării-individuării. Pentru 
individul care trăiește o pierdere există, oare, o capaci- 
tate de rezilienta sau o dorință de compensare, pentru a se 
menţine în cadrul curentului principal? Dacă nu, care este 
reacția? Lecturi recomandate cu privire la vicisitudinile 
separării-individuării în viata adultă se regăsesc în Intimacy 
and Infidelity (Akhtar & Kramer, 1996) și The Seasons of 

Life: Separation-Individuation Perspectives (Akhtar & Kramer, 
1997). Aceste colecţii de articole conțin multe eseuri impor- 
tante, cele mai remarcabile contribuţii apartinandu-le lui 
Ross (1996), Colarusso (1997) și Prall (1997). În afară de 
elementele obișnuite ale parcursului vieţii, o altă variabilă 
care afectează individuarea în timpul vieții adulte implica 
imigrarea. (Pentru detalii, vezi Akhtar, 1995.) 

Adesea, în cazul pierderii familiei, a culturii și a țării, 
pentru a da doar câteva exemple, acestea reprezintă 
situaţii aflate mult dincolo de pierderile normale întâm- 
pinate de-a lungul individuării. În asemenea circumstanţe, 
problemele fundamentale de dezvoltare din copilărie con- 
tinuă să fie reperlaborate într-o formă oarecum modificată. 
Dr. Ross a exprimat diferența după cum urmează: „Indi- 
ferent de elasticitatea acesteia, nu reprezentarea centrală 
a sinelui este cea care se organizează (în viața adultă), ci 
stratul mai diversificat și mai permeabil al sinelui, mai 
apropiat de contextul social și mai reactiv în raport cu 
acesta. Identitatea eului atinsă în cadrul parcurgerii actua- 
lizării și afirmării este mai volatilă și mai afectată dinamic 
în viata adultă decât această structură primordială stabi- 
lita în primii ani de viata“ (1996, p. 125). Într-o ultimă 
referință făcută de Weinstein (1971), se relatează că Mar- 
garet Mahler (1965) considera separarea-individuarea ca 
fiind un proces desfășurat pe tot parcursul vieții, din cauza 
amenințării inerente a pierderii obiectului din fiecare sta- 
diu al independenței. 


Evaluarea ancorelor bazale ale celor care 
manifestă frică de singurătate în viata adultă 


În cadrul măsurării individului care întâmpină dificultăți 
de adaptare la schimbările din viata adultă, evaluarea ar 
trebui să includă treptat tipul de parentaj timpuriu, orice 
frici de separare timpurii și problemele de stimă de sine 


109 


din viata timpurie. Acestea pot activa simptomele noi- 
lor frici. Se poate ca individul să utilizeze acum obiectul 
ca obiect al sinelui, dar era acest lucru valabil și ante- 
rior? Uneori, rezultatele activității defensive sunt atât de 
bine reușite, încât dificultatea nici nu este vizibilă până 
la momentul în care această nouă frică de singurătate nu 
„strică socotelile“. Exemplele de probleme ascunse cu suc- 
ces includ situaţiile în care o persoană care prezintă o 
inhibare a agresivitatii este percepută ca o persoană foarte 
bună, care nu-i refuză niciodată pe ceilalți. În cazul unui 
individ care prezintă o vulnerabilitate a stimei de sine, 
apărările pot să încline către reasigurarea valorii propriei 
persoane prin obținerea multor succese. Acestea sunt ase- 
menea unor pansamente temporare ale unor răni provo- 
cate de faptul că nu se simte îndeajuns de bun. 

Protecţia și siguranţa vor constitui întotdeauna o 
nevoie importantă. De vreme ce frica de singurătate este 
legată de lipsa acestora, stim că deținerea de conexiuni 
bune cu oamenii și sublimările acestei frici ne sunt de aju- 
tor în călătoria vieţii. Atunci cand maternajul „îndeajuns 
de bun“ a susținut dezvoltarea de conexiuni îndeajuns de 
bune în lumea copilului, acel adult ar trebui să aibă capa- 
citatea de a-și crea ancore sau conexiuni. Pentru a evalua 
acest fapt, ar trebui urmărite următoarele aspecte. 


1. Are individul un cămin și o familie intacte? 

2. Există o ancorare socială (nu familială) — școală — 
joacă — serviciu/carieră etc.? 

3. Siguranţa economică. (De ex., capacitatea de a lucra 
și de a avea un venit.) 

4. Există un scop semnificativ al vieţii (de ex., subli- 
mări, religie, artă, muzica, munca)? 

5. Are individul un corp sănătos? Deseori, perioade 
îndelungate de stres excesiv afectează sistemul imu- 
nitar. De asemenea, depresia conduce adesea la lipsa 

alimentaţiei și la scădere în greutate, iar în unele 
cazuri, la creștere în greutate. 

6. Are individul o imagine de sine sănătoasă? Proble- 
mele de această natură se regăsesc frecvent la cei a 
căror stimă de sine a avut de suferit în copilăria tim- 
purie, așa cum sunt persoanele anorexice. 


Două situaţii majore care împiedică libertatea indivi- 
dului de a dezvolta astfel de ancore includ dezvoltarea 
timpurie (i) a anxietatii de separare, adesea însoţită de 
inhibarea agresivitatii, și (ii) a vulnerabilitatii stimei de 
sine. Aceste două arii ar trebui, de asemenea, să fie atent 
urmărite. 


Evaluarea inhibării agresivitatii 


Aceasta se regăsește adesea în cazurile în care agresivita- 
tea este echivalată inconștient și timpuriu cu abandonul. 
Trebuie evaluate problemele de atașament sau anxietatile 
de separare... Există vreun istoric de probleme de sepa- 
rare în partea mai timpurie a vieţii, precum fobia școlară, 
sau a unora ulterioare, precum incapacitatea de a merge 
într-o tabără sau de a pleca la facultate? Cum gestiona 
mama furia copilului? Utilizează individul obiectul 
drept un obiect al sinelui? Se simte pacientul confortabil 
în prezența furiei externe și a furiei interne? Poate per- 
soana să stabilească limite? Există un istoric de atacuri 
de panică? 


Evaluarea vulnerabilitatii stimei de sine 


și a rușinii ascunse defensiv 


Ce părere are individul despre el însuși? Cum s-ar descrie? 
Cum crede că îl văd ceilalți? Cum credea că îl vedeau mama 
și tatăl său? Cum reacţionează la insulte? Utilizează 

individul obiectul drept obiect al sinelui? Cunoaște indi- 
vidul valoarea de gen și caracteristicile de gen transmise 
mai departe de familia și cultura sa? Ce idealuri consideră 
acesta a fi valoroase pentru sine? Unele sunt conștiente, 
iar altele, nu. 

De vreme ce conflictele la adulți se manifestă rar sub 
forma rușinii, se caracterizează individul prin oricare din- 
tre obișnuitele tablouri de prezentare sau formaţiuni de 
compromis? Acestea includ denigrarea celuilalt în contex- 
tul percepţiei frecvente de insulte, comportamentul aro- 
gant, invidia intensă, externalizarea și invitarea denigrării, 
precum și lipsa de rușine, adesea observată la adolescenți 
care se prezintă în această manieră ori în altele (Hutson, 
Pulver, Kilbourne, Lansky & Morrison, 2003; Morrison, 
1989). În toate stadiile de dezvoltare ulterioare, toţi indi- 
vizii vor fi trăit unele pierderi planificate și neplanificate 
pe parcursul etapelor evolutive ale separării-individuă- 
rii. Așa cum s-a menţionat anterior, există o capacitate 
de rezilienta sau o dorință de compensare pentru a se 
menţine în cadrul curentului principal? Dacă nu, care este 
reacţia? 


Descoperiri clinice 


În urma revizuirii multor cazuri de adulţi pe care i-am avut 
în tratament psihanalitic sau psihoterapeutic în timpul 
ultimelor două decenii, am constatat că mulți dintre cei 
care prezentau probleme implicând frica de singurătate 
și absenţa sentimentului de protecţie și siguranță necesi- 
taseră un travaliu semnificativ al materialului de origine 
preoedipiană. Adesea, unii dintre acești indivizi nu rapor- 
taseră probleme timpurii până la momentul pierderilor 
catalizatoare din viața adultă. Atunci, reacţiile la pierderi 

declanșau o frică de singurătate și un sentiment de lipsă 
de protecţie și siguranţă in viata adultă, ceea ce condu- 
cea la dezvoltarea simptomelor. Cele mai frecvente pro- 
bleme descoperite erau probleme care implicau inhibitii 
ale agresivitatii asociate unor frici inconștiente timpurii 
de abandon sau singurătate și probleme de stimă de sine 
care necesitau ca activitatea defensivă să ascundă un sen- 
timent de rușine și de anticipare a unei lipse de acceptare 
din partea celorlalți. Ambele se înscriau în tulburări nar- 
cisice cu origini preoedipiene. Mai mult de jumătate din- 
tre cazuri erau imigranți, iar traumele legate de acest fapt 
se adăugaseră factorilor declanșatori timpurii. Istoricul 
timpuriu de viata era unul crucial, precum și înțelegerea 
faptului că, în transfer, analistul urma să fie utilizat 
initial ca obiect al sinelui. Așa relationase pacientul și cu 
cei apropiaţi. Exista o empatie scăzută fata de alti adulți. 
Unica excepţie la unele dintre cazuri consta în capacita- 
tea acestora de a avea o poziție empatica fata de copii sau 
animale de companie neajutorate. Altfel, printre cei care 
sufereau de tulburări narcisice, capacitatea de a dezvolta 
legături empatice era diminuată. 

În multe cazuri, travaliul analitic a dezvăluit o intele- 
gere timpurie a agresivitatii drept cauza a abandonului. In 
trei cazuri de analiza, am descoperit frici timpurii similare 
de singurătate și absența sentimentului de protecţie și 
siguranță, asociate unor sentimente sexuale. Concluziile 
importante în aceste cazuri au fost cele privind maniera 
în care pulsiunea sexuală a unor copii foarte mici fusese 
stimulată de un părinte exhibitionist sau de expunerea 
prea mare a unui părinte neglijent. Părintele îl umilise 
și etichetase negativ reacțiile normale ale micului copil 
ca fiind perverse sau inacceptabile. În lipsa cuvintelor, 
înțelegerea fusese ca excitatia sexuală conduce la aban- 
don. Într-un caz, fusese că excitatia sexuală conduce la un 
tip de castrare. Din nou, acest lucru se petrecuse într-o 

perioadă în care copiii nu dețineau cuvinte care să desem- 
neze pulsiunea sexuală. Într-un caz, aceasta a condus la un 
clivaj vertical al oricărui tip de sentimente libidinale (de la 
atracție până la sentimente sexuale), începând de la vâr- 
sta de 15 ani, în contextele în care pacientul era aproape 
de persoanele „iubite“. Într-un alt caz, sentimentele sexu- 
ale ca reacție la exhibitionism au fost înțelese ca inac- 
ceptabile, putând conduce la vătămarea copilului de către 
părinte. Aceasta ar constitui un soi de „castrare“. Această 
ameninţare a fost regăsită atât la baietei, cât și la fetițe. 
Persoana cu clivajul vertical a suferit de acesta timp de 
douăzeci și cinci de ani, până la a se putea confrunta cu 
problema în terapie. Prin intermediul unui travaliu asiduu 
în terapie, la vârsta mijlocie, a reușit treptat să trăiască 
sentimentele libidinale ca fiind normale. 

Multe dintre cazurile adulte de frică de singurătate, 
care declanșează nevoia de protecţie și siguranţă, includ 
contribuții din partea problemelor timpurii de dezvol- 
tare la episoadele de frică de singurătate din viata adultă. 
Așadar, acestea necesită travaliul cu probleme de ori- 
gine preoedipiană. Astfel, vor fi tratate progresele utile 
aparținând variilor paradigme teoretice și tehnice, precum 
și rezultatele provenite din cercetările asupra copilăriei 
timpurii. Aceste concepte sunt utile desfășurării procese- 
lor psihanalitice și psihoterapeutice ale pacienţilor care 
suferă de frică de singurătate. 


Studii asupra dezvoltării timpurii 
și tiparelor de maternaj 


La începutul anilor '40, în Anglia, a fost studiată dezvol- 
tarea copilului, alături de relaţiile de obiect. Relaţiile de 
obiect se referau la structuri intrapsihice specifice (Horner, 
1984). Acestea includeau sinele intrapsihic și obiectul 
intrapsihic. Kernberg (1976) a definit teoria relaţiilor de 

obiect ca fiind studiul psihanalitic al relaţiilor interperso- 
nale și al manierei în care structurile intrapsihice se dez- 
voltă pornind de la internalizarea relaţiilor cu ceilalți din 
trecut. Cercetările din domeniul dezvoltării copilului au 
condus la stabilirea unei cronologii a începerii dezvoltării 
reprezentării de sine ca separată de reprezentarea men- 
tală a obiectului. Pe măsură ce studiile asupra dezvoltă- 
rii copilului au evoluat, s-a evidenţiat cu claritate prima 
nevoie/dorinta. Prima nevoie în viata s-a dovedit a fi cea de 
protecție și siguranţă, care se dezvoltă atunci când cel mic 
devine, într-o anumită manieră, conștient de singurătatea 
cauzată de separare. Pe măsură ce dezvoltarea evoluează, 
această perioadă timpurie a dezvoltării este intretesuta 
cu aspecte libidinale și agresive. Modul în care individul 
va deveni în cele din urmă capabil să-și gestioneze în vii- 
tor fricile de singurătate și, în consecinţă, perioadele de 
absenţă a sentimentului de protecţie și siguranță depinde 
în mod deosebit de gestionarea timpurie de către mamă a 
mișcărilor asertive ale copilului (agresivitatea sa) și, mai 
târziu, a expresiilor de independență ale acestuia. Cer- 
cetările asupra copilului au dezvăluit că, înainte de a se 
putea produce integrarea reprezentării obiectului libidi- 
nal cu reprezentarea obiectului agresiv, cele două sunt 
separate în cadrul psihicului în proces de dezvoltare. Dacă 
mama poate gestiona mișcările asertive, în același timp 
mentinandu-se foarte iubitoare, există toate șansele ca 
respectivului copil să-i fie confortabilă opoziţia fata de o 
persoană iubită. 

Kernberg a evidenţiat modul în care structurile intra- 
psihice se dezvoltă pornind de la internalizarea relațiilor 
cu ceilalți din trecut. Experiențele afective bune constituie 
baza pentru pulsiunile libidinale, în vreme ce experiențele 
afective rele constituie baza pentru pulsiunile agresive. 
Acesta a remarcat că în relaţiile de obiect afectele de iubire 
și ură în relaţie cu obiectul preced și construiesc pulsiunile. 

Aceleași concluzii au fost atinse și de cercetarea asupra 
copilului. Individul este înnăscut reactiv și relational și 
nu înnăscut sexual sau agresiv. În aceste studii, atenţia 
se acordă dezvoltării preoedipiene. Kernberg a descris 
cinci stadii ale dezvoltării. Al treilea stadiu acoperă cu 
aproximaţie aceeași perioadă precum stadiul de separare 
și individuare descris de Margaret Mahler (1965) și se 
desfășoară de la 6 la 8 luni și de la 18 la 36 de luni. 

În timp, parcursul de integrare a descoperirilor teo- 
riei atașamentului și ale psihanalizei a evoluat, dupa 
cum se va arăta în cele ce urmează. Bowlby (1940, 1969) 
pusese bazele teoriei atasamentului, care constituie un 
set de ipoteze derivate empiric, referitoare la nevoia 
bebelușului de a deţine o legătură de siguranţă centrată 
în jurul mamei. Această teorie a extins motivația umană 
dincolo de atenţia acordată iniţial pulsiunilor, accentu- 
ând motivaţia umană timpurie de a crea un atașament 
fata de persoana îngrijitoare (majoritar, mama) ca 
reprezentând o pulsiune primară și factorul principal 
în structurarea psihică. Teoria s-a bazat pe observaţie 
și furnizează o înțelegere a dezvoltării treptate a repre- 
zentării sinelui și a reprezentării obiectului ca separate 
în cadrul psihicului aflat în proces de dezvoltare. Dez- 
voltarea face subiectul următorului fragment, referitor 
la stresul din primul an de viata. 

În cartea sa intitulată Scared Sick (îmbolnăvit de frică), 
Karr-Morse (2012) prezintă rezultatele unei cercetări care 
dezvăluie că, la naștere, aspectul de gândire al creierului 
nu este încă total dezvoltat. Studiile anatomice și neu- 
roendocrinologice arată că un copil poate reacționa la 

„pericol“ datorită sistemului înnăscut de alarmă, în scopul 
supraviețuirii. Această reacție este în mod comun numită 
„luptă sau fugă“. Are loc un răspuns neurochimic, care 
conduce la aceasta. Poate deci să existe o reacție de tresă- 
rire. Amigdala este singura bine dezvoltată la naștere. Alte 

parti ale creierului vor continua să se dezvolte în aceasta 
perioadă timpurie a copilăriei. Amintirile înregistrate 
vor fi inconștiente. Hipocampul, mediatorul amintirilor 
conștiente, nu va fi complet dezvoltat pentru încă trei 
sau patru ani. S-a menţionat anterior dezvoltarea trep- 
tată a reprezentărilor de sine și obiect. Aceasta este legată, 
printre altele, de dezvoltarea biologică. Cele mai timpurii 
amintiri sunt inconștiente și inmagazinate de amigdală. 
Acest fapt este important de știut și de inclus în lucrul cu 
cei traumatizati la o vârstă foarte mică. Cercetările din 
acest domeniu continuă și conduc la înțelegerea conexiu- 
nii dintre stresul cronic și deficite și boli. Acestea pot avea 
loc foarte de timpuriu dacă bebelușul sau mama însărci- 
nată sunt supuși unui nivel excesiv de stres, ceea ce poate 
conduce la scăderea nivelurilor de cortizon atât la mamă, 
cât și la copilul în dezvoltare. 

Acest tip de informaţii este de ajutor în tratamentul 
problemelor preoedipiene care implică anxietati de sepa- 
rare si ulterioarele probleme de stima de sine, probleme ce 
cauzeaza o absenta timpurie a sentimentului de protectie 
și siguranţă. Atunci cand amintirile nu pot fi recuperate, 
în comparaţie cu situaţiile în care există această posibi- 
litate, pot fi utilizate diverse abordări. În fiecare dintre 
cazuri, absenţa sentimentului de protecție și siguranță s-ar 
fi dezvoltat din cauza unei frici excesive de singurătate. 
De asemenea, în toate aceste cazuri, obiectul va fi utili- 
zat drept un obiect al sinelui, ceea ce, practic, este impor- 
tant de înţeles. De obicei, amintirile care au devenit prima 
acceptiune a sinelui și a idealului s-au dezvoltat ulterior 
dezvoltării reprezentării sinelui și reprezentării obiectului 
în mintea copilului. Poate că o parte din ce s-a transferat în 
sine a parcurs acest transfer prin intermediul procesului de 
internalizare transmutantă (St Clair, 1996). Unele amintiri 
ale traumelor din trecut pot fi transmise în acest mod mai 
departe de un părinte, așa cum s-a întâmplat în cazul ce 

urmează a fi prezentat. În general, amintirile construite 
ulterior dezvoltării sinelui și a obiectului în cadrul psihi- 
cului pot rămâne inconștiente, dar pot fi deseori recupe- 
rate printr-o abordare analitică. În cazuri de probleme de 
stimă de sine, aceste rezultate ale psihanalizei sau terapiei 
dinamice au permis modificări sau maturizare în termenii 
sentimentului de sine și ai idealurilor timpurii. 

Până în anii '80, Emde si McDevitt au lucrat la dez- 
voltarea comunicării între teoria atașamentului și psih- 
analiză. Fonagy (2001; Fonagy, Gergely, Jursit & Target, 
2002) a remarcat faptul că teoria atasamentului si psih- 
analiza susțin că dezvoltarea personalităţii este cel mai 
bine studiată în relaţie cu mediul social al copilului. Teoria 
atașamentului ia mai mult în calcul bazele cognitive ale 
dezvoltării emoţionale, iar psihanaliștii încep cu certitu- 
dine să acorde mai multă atenţie acestei parti a dezvoltării. 
În prezent, ambele modele teoretice subliniază și acceptă 
semnificaţia esențială a nevoii de a deţine un sentiment 
de protecție și siguranţă în copilărie. 

Kohut a dezvoltat psihologia sinelui, care s-a dedi- 
cat dezvoltării și funcționării personalităţii (1971, 1977). 
Acesta a dezvoltat conceptul de investire narcisică în 
obiect, în comparaţie cu investirea libidinală. Deși Modell 
(1963) este cel care a introdus termenul de obiect al sine- 
lui, Kohut l-a utilizat pentru a desemna orice obiect care 
(i) nu este resimțit ca deţinând o intentionalitate și un 
control separat de sine însuși și (ii) este în mod primar 
util în susținerea coeziunii și vitalitatii sinelui (Akhtar, 
2009b). Înțelegerea conceptului de sine care utilizează 
obiectul ca obiect al sinelui este fundamentală în lucrul 
cu aceia care au rămas cu traume în urma absenței senti- 
mentului de protecţie și siguranţă, din cauza unei frici de 
singurătate avându-și originea într-o neajutorare timpu- 
rie preoedipienă. Acest fapt va transpărea în mod cert în 
transfer, care va fi unul diferit fata de situația analizării 

dificultăților oedipiene. Wolf (1994) a împărțit obiectele 
sinelui în următoarele tipuri: de oglindire, idealizabile, 
de alter-ego și adverse. Toate acestea ajută la susținerea 
vitalitatii sinelui prin diferitele tipuri de afirmare, fur- 
nizare de glorie învăluitoare, oferire de gemelaritate și 
opoziţie fortifiantă. În vreme ce considerăm utilizarea 
obiectului ca obiect al sinelui ca fiind normală în copilărie 
și poate chiar nenumită așa, continuarea utilizării obiec- 
tului ca obiect al sinelui în viata adultă prezintă dificultăți 
derivate din dezvoltarea timpurie. Acest lucru ar putea fi 
valabil în privinţa pacienţilor noștri adulți care manifestă 
anxietate de separare și atacuri de panică, precum și a 
celor ce manifestă o instabilitate a stimei de sine. 
Înțelegerea tulburărilor narcisice a fost sprijinită de 
teoreticienii din domeniul relaţiilor de obiect și le-a oferit 
un fundament semnificativ celor care au suferit de frică 
de singurătate și de absența sentimentului de protecţie și 
siguranţă în partea timpurie a vieţii. Dar tipurile de pro- 
bleme care apar ulterior chestiunilor ce tin de anxietatea 
de separare timpurie și ulterior dezvoltării reprezentării 
sinelui și reprezentării obiectului în problemele de stimă 
de sine permit observarea dezvoltării unei alte puternice 
contribuții la frica de singurătate și deci la absenţa senti- 
mentului de protecţie și siguranţă în primii ani de viata. 
Definiţiile și acceptiunile transmise mai departe, verbal și 
nonverbal, de părinţi, vor deveni parte din acest sentiment 
al sinelui. Idealurile vor fi transmise în aceeași manieră. 
Adesea, acest lucru se întâmplă fără ca părinţii să realizeze 
ce anume transmit mai departe, ca în cazul șovinismului. 
Diverși psihanaliști remarcabili au scris despre stima de 
sine, dar, cumva, aceasta nu s-a inclus ca parte cotidiană a 
acceptiunilor psihanalitice. A fost inclusă în narcisism, dar 
în lipsa unei elaborări ulterioare. Au existat multe opinii 
diferite cu privire la termeni precum sine versus Eu, dar 
și în privința abordărilor teoretice și tehnice care implică 

elemente ale sinelui. Idealurile eului și definițiile sinelui 
sunt incluse în primul nostru dicționar al vieţii, definit, 
prin cuvinte și acțiuni, de către părinți. Compararea inter- 
nalizată automată a idealurilor eului cu sinele conduce 
la stima de sine a individului. Rușinea constituie afectul 
resimţit când stima de sine este instabilă sau scăzută. 

Asociaţia Psihanalitică Americană a demarat în cele 
din urmă un grup de studiu cu Wurmser (1981), Morrison 
(1989) și Kilbourne (2002). Toţi contribuiseră semnifica- 
tiv la studii cu privire la rușine în Statele Unite. Întrucât 
lucrasem cu pacienţi care sufereau de dificultăți legate de 
imaginea corporală și de mesajele limitatoare referitoare 
la gen, am devenit și eu foarte interesată de dificultățile de 
stimă de sine. Un mare număr dintre pacienții mei erau 
imigranți și multi dintre aceștia fuseseră nevoiți să-și pără- 
sească tara din cauza revoluţiei sau a altor amenințări cu 
violența. Toate acestea avuseseră un puternic efect asupra 
lor și creaseră frici de singurătate asociate schimbărilor. 
Nevoia de protecție și siguranţă se accentuase foarte mult 
în cazul multora dintre ei. 

În ciuda frecvenţei tulburărilor de stimă de sine, aceste 
tipuri de probleme nu păreau să ocupe un loc important în 
cadrul teoriei și nici nu păreau a fi incluse în conferințe pe 
măsura nevoii. Am avut posibilitatea, alături de dr. Mor- 
rison și dr. Lansky, de a susține prima prelegere asupra 
rusinii, lucrarea noastră fiind acceptată și apoi prezentată 
cu ocazia unei întruniri naţionale a Asociaţiei Psihanali- 
tice Americane. Aceasta a avut loc în 2003, iar conferința 
era intitulată „Rușinea și conflictul intrapsihic“. Lucrările 
prezentate i-au avut ca autori pe Morrison, Hutson, Lansky 
și Kilbourne, Pulver având rolul de moderator. Foarte pe 
scurt, putem observa că tulburările de stimă de sine sunt 
tulburări narcisice dezvoltate initial în cursul relației dia- 
dice timpurii cu un părinte, ulterior dezvoltării în mintea 
copilului a reprezentării sinelui și reprezentării obiectului. 

Problemele de stimă de sine au implicat comparatia auto- 
mată între sentimentul internalizat al sinelui și idealurile 
eului. Dacă etichetarea sinelui este prea minimalizantă, 
precum în „Eşti prost“ sau „Pielea ta e prea neagră [sau 
albă]“, deductia este că idealul este altceva. Dacă idealurile 
sunt specifice... precum „Numai notele de 10 sunt accep- 
tabile ca rezultate școlare“, orice notă mai mică va crea 
rușine pentru deținătorul idealului de a avea numai note de 
10. Atunci când sinele și idealul nu se suprapun, individul 
simte rușine. Adulții ascund lucrurile de care le este rușine. 
Dar, de vreme ce rușinea este atât de dureroasă, aceasta 
declanșează activitate și reacţii defensive sau formaţiuni 
de compromis. Se poate observa un număr de reacții. Aces- 
tea includ denigrarea celuilalt pentru a se simţi bine în 
raport cu sine însuși, înclinația către succes (dar niciun 
succes nu este îndeajuns) și dezvoltarea pizmuirii, care, în 
combinaţie cu rușinea, echivalează cu invidia. Există multe 
alte formaţiuni de compromis. Așa cum se poate vedea, 
înţelegerea activității defensive și a conflictului este nece- 
sară în lucrul cu cei care prezintă tulburări ale stimei de 
sine. Dorinţa nu este de descărcare pulsională, ci aceeași 
ca în cazul fricilor de separare. Dorinţa este de protecţie 
și siguranță, stimulată de frica de singurătate. 

Dată fiind descoperirea frecventă a anxietatilor de sepa- 
rare, adesea însoţite de frică de agresivitate și probleme 
de stimă de sine ale individului care manifestă frici de sin- 
gurătate în viata adultă, aceste două arii vor fi elaborate 
în cele ce urmează. 


Frica de singurătate timpurie a copilului 
și frica de agresivitate 


Pe parcursul dezvoltării timpurii, în timpul căreia copi- 
lul este efectiv neajutorat, frica de singurătate constituie 
un sentiment foarte frecvent și intens, trăit în timpul 

scurtelor separări intermitente ale bebelușului de per- 
soana îngrijitoare. Acestea sunt situaţii de neajutorare 
totală. Sentimentul de separare al bebelușului neajuto- 
rat este urmat de unul de alarmă, pe baza unui sistem 
înnăscut de alarmă, existent încă de la început. Iniţial, 
bebelușul nu poate concepe să fie separat de persoana 
îngrijitoare. (Starea simbiotică.) Dar separările fizice 
trebuie să aibă loc cu intermitenta, iar bebelușul devine 
conștient de această stare senzorială străină și de dorința 
sau nevoia de starea de alinare și siguranță. „Maternajul“ 
matur este esențial pentru dezvoltarea sănătoasă. Daca 
manifestarea de disconfort a bebelușului nu doar că aduce 
persoana îngrijitoare aproape fizic de copil, ci îi și cre- 
ează acesteia un disconfort empatic similar, atunci se cre- 
ează situația ideală pentru bebeluș de a trai experiența 
continerii. in acest caz, individuarea poate progresa in 
siguranță. Amintirea timpurie a confortului și siguranței 
de a nu fi singur este atunci fixată în depozitele memo- 
riei copilului. 

Pe măsură ce dezvoltarea copilului mic continuă, încep 
stadiile timpurii ale separării-individuării. Copilul care 
a dobândit autonomia de mișcare devine treptat capa- 
bil de a fi asertiv și de a se separa, spre exemplu, fugind 
în altă încăpere. Dar acesta devine treptat și din ce în ce 
mai conștient de propria-i neajutorare când este singur 
... $1 fuge înapoi la mama. O reacție matură de acceptare 
a mamei este esențială. Exemplul copilului pierdut, de 
la începutul capitolului, reflectă neajutorarea copilului 
în termenii supraviețuirii. Așadar, frica de singurătate și 
nevoia de protecţie și siguranţă sunt soluționate prin a 
rămâne lângă obiect, persoana îngrijitoare. 

În cadrul scrierii sale asupra drumului de la interacțiune 
la internalizare, Akhtar (2009b) a evidenţiat cu claritate 
și a descris pașii necesari în acest sens. Se remarcă fap- 
tul că, pe măsură ce copilul face pași rudimentari înspre 

separare (asertivitate sau agresivitate), disponibilitatea 
celuilalt (mama care încă este capabilă să iubească și să 
ofere stabilitate) constituie o necesitate paradoxală pentru 
dezvoltarea autonomiei. Acest lucru este esenţial pentru 
înțelegerea timpurie de către copil a faptului că impul- 
surile agresive și de independenţă, cu scopul dobândi- 
rii autonomiei, nu echivalează cu abandonul din partea 
obiectului. Cu toate acestea, atunci când reacția persoa- 
nei îngrijitoare nu este una de acceptare a pașilor rudi- 
mentari înspre separare ai copilului, separarea rămâne o 
stare extrem de temuta. De obicei, aceste acceptiuni tim- 
purii create de reacţiile părinților rămân inconștiente 
și nemodificate. Atunci când părinţii sau îngrijitorii 
de bază nu tolerează astfel de impulsuri independente 
înspre autonomie, în depozitele de memorie ale copilu- 
lui se va menţine ideea că agresivitatea sau impulsurile 
de independenţă conduc la abandon. Adesea, la adult, 
aceste amintiri timpurii rămân inconștiente și nemodi- 
ficate, înscrise în primul „dicţionar de viata“ al copilului. 
Acest aspect este frecvent regăsit în practică și descris ca 
inhibare a agresivitatii. Aici, frica de singurătate, însoțită 
de sentimentul de absenţă al protecţiei și siguranţei, ar 
necesita să nu existe nicio opoziţie și nicio agresivitate 
fata de partener. 

Atunci când frica timpurie de agresivitate este incon- 
știentă, se menține însoţită de aceeași ameninţare ca 
în zilele timpurii. Așadar, individul nu se poate opune 
partenerului din cauza fricii de abandon și a sentimen- 
tului de absenţă a protecţiei și siguranţei. Acest aspect 
este valabil atât în ce privește agresivitatea dinspre exte- 
rior, cât și în ce o privește pe cea dinspre interior. Fiecare 
trebuie investigată separat. Acestea sunt aspecte pe care 
le regăsesc deseori printre cazurile de adulți care mani- 
festa o inhibitie a agresivitatii. Unii suferă atacuri de 
panică de origini necunoscute, în timp ce alţii își inhibă 


123 


agresivitatea și manifestă rezultate ale activităţii defen- 
sive. Vor fi descrise astfel de exemple în cadrul prezentă- 
rii detaliate a cazului inclus în acest capitol, cel al dnei Z. 

O altă pacientă care suferea, de o vreme îndelungată, 
de atacuri de panică relata că, în timp ce locuia cu părinții, 
tatăl era cu regularitate violent fata de mamă, iar la un 
moment dat, ucisese un bărbat in fata copiilor. Violenţa a 
continuat pe toată durata copilăriei. În cursul vieţii adulte, 
femeia nu putea niciodată să facă opinie separată fata de 
un altul. Putea descrie părțile bune ale unor prieteni, dar 
nu putea fi conștientă de nicio parte rea, întrucât agresi- 
vitatea sa era inhibată. În primul dicţionar al vieţii sale, 
agresivitatea însemna singurătate și absența sentimen- 
tului de protecţie și siguranță. Avea un loc de muncă ce 
implica responsabilități, dar când venea vorba despre a 
evalua căror persoane să le permită să-i devină prieteni 
apropiaţi, nu le putea vedea lipsa de maturitate. Chiar și 
în urma căsătoriei, era incapabilă să observe multiplele 
aspecte negative ale soțului ei și, în consecință, a fost 
ani la rând supusă abuzului verbal. Întrucât libertatea ei, 
în termenii gândirii critice, era inhibată, a devenit o vic- 
timă. Traumele ei timpurii au mentinut-o într-o stare de 
disconfort psihic cronic și se prezenta adesea la ședințe 
fiind fizic bolnavă. Atunci când soțul ei se înfuria sau 
când suferea orice pierdere, avea atacuri de panică. Ast- 
fel că aici se regăseau traumele de la începuturile vieții, 
alături de atacuri de panică severe. Nu se putea apăra, iar 
sistemul său imunitar era unul deficitar, din cauza modi- 
ficărilor ce rezultaseră de pe urma unui îndelungat dis- 
confort psihic. Medicația era absolut necesară, precum și 
utilizarea unei combinaţii de terapii, una dintre acestea 
fiind o abordare psihodinamică. 

Frica de singurătate timpurie însoţită 
de instabilitatea stimei de sine 


Unii s-ar putea întreba de cesă includem problemele de 
stimă de sine în categoria fricii de singurătate. Cu toate 
acestea, atunci când un copil are o stimă de sine scă- 
zută, etichetările sinelui și idealurile au fost transmise 
de către părinţi. Dacă acestea sunt îndeajuns de negative, 
cei mici se simt minimizati și nedoriți. Aceste sentimente 
și definiții vor deveni părți integrante ale sinelui și, de 
asemenea, ale idealurilor. În poziţia de adult, acesta ar 
putea acum gândi sau spune: „Cine și-ar putea dori să fie 
cu mine?“ Acest parcurs este valabil în cazul dnei Z, pre- 
zentat în cele ce urmează. 

Persoana îngrijitoare care îi transmite asemenea 
definiții negative unui micut este incapabilă de a furniza 
„un maternaj îndeajuns de bun“, iar frica de singurătate va 
însoți, pentru copil, separarea. Sentimentul de protecție 
și siguranță este absent. În plus fata de etichetările trans- 
mise copilului, mesajele cu privire la valoarea de gen, pre- 
cum și caracteristicile de gen sunt transmise, verbal și 
nonverbal, baieteilor si fetitelor. Un exemplu de mesaj 
referitor la gen este că „genul ideal este cel masculin“. 
Sinele „știe“ de obicei ce gen are. Dacă genul ideal trans- 
mis este de a fi masculin, iar fetița știe că sinele este o 
fetiță, se va simți inferioară și rușinată de faptul că este 
fetiță. Este un lucru de obicei bine apărat, iar aceasta este 
situaţia în care analiza defenselor, de o natură sau alta, 
este utilă și delicată. Acest aspect se regăsește frecvent 
la femeile anorexice. O caracteristică de gen transmisă 
băieților poate fi aceea că „băieţii nu plang“. Astfel, daca 
băiatul plânge, chiar și în cadrul unui război, acesta va 
avea un sentiment de rușine. 

De asemenea, diferitele culturi si tari pot foarte bine 
sa subscrie la varii mesaje referitoare la gen. Atunci cand 

se dezvoltă rușinea, este prezentă vulnerabilitatea stimei 
de sine. Rușinea constituie un afect atât de dureros, încât 
este imediat ascunsă prin intermediul activităţii defen- 
sive declanșate de semnalul de rușine. Acest mecanism 
a fost deseori numit un conflict de rușine. La toți oame- 
nii, sinele este în mod automat comparat cu idealul eului. 
O diferență prea mare conduce la sentimentul de a nu 
putea fi acceptat și la trăirea rușinii. Activitatea defensivă 
inconștientă se poate manifesta prin a-i desconsidera pe 
alții, având o atitudine de superioritate ori de infatuare, 
prin a căuta succesul, precum și prin alte formațiuni de 
compromis. Un alt rezultat al activităţii defensive poate 
fi pizmuirea. Pizmuirea nu apare fără ca individul să se 
simtă într-o oarecare măsură inferior dintr-o anumită per- 
spectivă. O scădere a stimei de sine are ca rezultat rușinea, 
care declanșează apărarea; pizmuirea reprezintă unul 
dintre rezultatele activităţii defensive. Forța motoare din 
spatele pizmuirii este agresivitatea, iar când aceasta este 
conflictuală, se va declanșa o nouă activitate defensivă ce 
va avea, la rându-i, un nou rezultat. Dată fiind prezența 
acestora două împreună, m-am referit adesea la invidie 
ca la complexul de invidie. Ne-am aștepta să regăsim atât 
probleme de stimă de sine, cât și inhibitii ale agresivitatii 
la mulți dintre cei care au suferit de frici timpurii de singu- 
rătate. Această pacientă prezentată aici manifesta ambele 
complexe. Conceptele sunt rezumate de Hutson (1996) în 
The Envy Complex (Complexul de invidie). 

Conflictele care implică rușinea sunt omniprezente, dar 
au fost adesea omise atât de individul care prezintă conflic- 
tul, cât și de cei din jurul acestuia. Așa cum s-a menţionat 
anterior, la copil, acest aspect se poate reflecta prin aco- 
perirea de către copil a feţei ori prin fuga din încăpere. 
La adult, aceasta este ascunsă imediat, prin intermediul 
rezultatelor activității defensive. De aceea este deseori 
numită „rușinea ascunsă“. Rușinea, alături de numeroase 

rezultate ale activității defensive, este bine descrisă în car- 
tea doctorului Morrison (1989), Shame, the Underside of 
Narcissism. (Rușinea, partea nevăzută a narcisismului.) O 
altă descriere a rușinii și apărării se găsește în cartea lui 
Lansky și Morrison (1997). De asemenea, în cartea lui 
Blackman (2003) sunt incluse referinţe la un foarte mare 
număr de apărări. 

Unii dintre oamenii cei mai hotărâți și dintre cei de 
foarte mare succes deţin o vulnerabilitate a stimei de sine 
și și-au ascuns inconștientvulnerabilitatea sub „bandajele“ 
succesului. Uneori, atunci când cineva pierde o poziţie 
înaltă, o altă reușită sau averea care constituia „bandajul“, 
imediat apare frica de singurătate și depresia severă... iar 
uneori, sinuciderea. Nu doar că succesele sunt utilizate 
pentru susţinerea stimei de sine, ci și utilizarea obiectului 
drept obiect al sinelui servește aceluiași scop. 

Cazul prezentat este al unei paciente ce avea o foarte 
săracă stimă de sine. Este dificil ca unei persoane atât de 
pline de rușine să-i fie confortabil să comunice deschis 
cu privire la acest aspect. În ce privește tehnica, încerc 
inițial să extind perspectiva intrapsihică, astfel încât să 
fie ca și cum doi adulţi (analistul și partea mai matură și 
observatoare a pacientei) vizualizează partea mai tânără 
a pacientei. (Perspectiva intrapsihică.) Acest lucru facili- 
tează analiza apărărilor, ceea ce este atât de util în aceste 
cazuri. Și, ca în toate tipurile de psihanaliză, monitoriza- 
rea atentă a procesului ajută în această analiză a apărări- 
lor. Exemple în această privință sunt incluse în materialul 
cazului. 

Cazul doamnei Z 


Doamnei Z — o femeie de 38 de ani, central-europeană 
născută evreică, căsătorită și mamă a patru copii — îi 
fusese făcută recomandarea de către psihiatrul fiicei sale 
și de un psiholog. Cu un an în urmă, dezvoltase atacuri 
de panică invalidante frecvente, ulterior unui accident 
rutier minor pe care ea îl cauzase după ce-și lăsase copiii la 
școală. Îi fusese recomandat un psiholog de gen masculin, 
cu care începuse o terapie, iar un psihiatru îi administra 
medicatie. În terapie, îi oferea acestuia daruri constând in 
informații, pentru care el îi era recunoscător și o admira. 
În acea perioadă, ea și soțul său au hotărât să mai facă 
un copil. Ea a simțit că terapeutul se înfuriase cu privire 
la acest lucru și și-a dat seama că ceva era în neregulă. A 
căutat să obțină o consultatie și astfel i-a fost făcută reco- 
mandarea către mine. 

Doamna Z, o femeie care vorbea încet și cu blandete, 
era încă supărată de furia terapeutului. Era foarte activă 
în creșterea copiilor și gestionarea gospodăriei. ÎI spriji- 
nea foarte mult pe soțul său, care deţinea o afacere foarte 
puternică și profitabilă. Avea activități de voluntariat 
în cadrul comunităţii evreiești, iar familia era activă în 
sinagogă. Nu avea nici cea mai vagă idee de ce suferea 
de atacurile de panică, dar mai existaseră două episoade 
anterioare. Unul avusese loc la 16 ani, când mersese în 
Israel, iar celălalt, la 18 ani, când iubitul o părăsise, odată 
cu plecarea lui la facultate. 

Mama sa era supraviețuitoare a Holocaustului. Tatăl 
era și el din Europa. Se cunoscuseră după război și se 
căsătoriseră. După ce trăiseră timp de doi ani la Paris, se 
născuse dna Z. Pentru a se putea întreţine, mama devenise 
croitoreasă, dar nu prea își asumase niciodată merite pen- 
tru ce făcuse. Când dna Z avea 2 ani, părinții emigraseră 

în Statele Unite. Un an mai târziu, se născuse fratele ei. 
Ea avusese mereu impresia că el era „cel drăgălaș“, iar 
ea, „cea urâtă“. Deși atât mama, cât și tatăl lucrau, avea 
senzația că mama sa își punea la îndoială valoarea. Tatăl 
era capul familiei. Mama, o femeie temătoare, care trecuse 
prin lagăre de concentrare, își făcea mereu griji cu privire 
la ce-ar putea merge rău. Dacă unul dintre copii plângea, 
plângea și mama. Dna Z spunea că mama nu vorbise nici- 
odată despre ce i se întâmplase. 

Tatăl era adesea principala persoană îngrijitoare. Când, 
în cele din urmă, își găsise un loc de muncă în afara casei, 
cea mică îi mirosea hainele când era plecat, pentru a găsi 
alinare. Fusese înspăimântată când acesta o hrănise cu 
forța in pivnita casei, pe când ea era foarte mică (cu câțiva 
ani mai târziu, am aflat că i se spusese că eltrebuise să facă 
acest lucru pentru că ea pierdea foarte mult în greutate). 
După război, se cunoscuseră în Anglia cazuri de bebeluși 
care muriseră de inanitie — după ce mamele lor muriseră 
în război. Unii dintre bebeluși pur și simplu nu mai accep- 
taseră hrana. În acest caz însă mama era probabil foarte 
depresivă și deconectată de copil; tatăl îi salvase probabil 
viata prin hrănirea cu forța. Dna Z își amintește că acesta 
se certa des cu mama și că, în timpul adolescenței, dor- 
mea din cand în când în patul ei. Nu-si punea întrebări in 
legătură cu acest lucru și nici nu găsea nimic diferit sau 
ciudat în asta. Mama o încuraja să-l însoţească pe tată la 
cinele de la sinagogă, dar apoi devenea geloasă. În pre- 
zent, dna Z se simte inconfortabil în prezenţa tatălui dacă 
este îmbrăcată în haine de sport, dar nu știe de ce. Ea și 
fratele său nu au fost niciodată apropiați și, până în ziua 
de astăzi, el este cel apreciat din familie. 

Deși fusese o elevă cu rezultate excelente și-și dorise 
să meargă la Harvard, familia se mutase în Miami când ea 
era la liceu. Atunci, notele sale au scăzut. Avusese rezul- 
tate bune la colegiu și la studiile post-universitare, dar 

nu putea avea o părere bună despre ea însăși. Acest lucru 
era valabil și în privința activităților sale comunitare, în 
care era foarte implicată. Nu fusese niciodată apropiată de 
fete, nici până în prezent. Toate evenimentele pubertatii 
fuseseră „corect anticipate“ și a început să iasă la întâl- 
niri. Părinţii nu-i răspundeau la niciuna dintre întrebă- 
rile legate de dezvoltarea sexuală. Dar, odată cu începerea 
ieșitului la întâlniri, mama o întreba despre activitatea ei 
sexuală. Acest lucru îi păruse normal. Atunci când deve- 
nise activă sexual, mama o sfătuise să se oprească, pentru 
că acum știa despre ce este vorba. 

Pe vremea când amândoi își urmau studiile post-univer- 
sitare, se măritase cu un bărbat evreu. Apoi ea se angajase, 
în timp ce el își definitiva studiile. Spunea că nu avea nicio 
problemă sexuală, dar că, în cadrul căsniciei, nu initia 
niciodată activitatea sexuală. El era responsabil de acest 
lucru, iar ei îi era confortabil așa. Era maniera în care ea 
putea reacționa. 

În relaţiile cu adulții, îi era inconfortabilă atât furia din- 
spre exterior, cât și cea dinspre interior. Un comentariu 
critic îi diminua încrederea în sine și îi cauza anxietate, 
așa cum se întâmplase cu primul său terapeut. La vârsta de 
38 de ani, sentimentul de a fi îndeajuns de bună depindea 
încă de evenimente și comentarii externe. Îi făcuse atâta 
plăcere că darurile pe care i le oferea terapeutului anterior 
îi erau apreciate și că el avea o părere bună despre ea (ca 
adult, avea încă nevoie să-l utilizeze pe acesta ca obiect 
al sinelui). Deși avea multe realizări pozitive, acestea nu 

„rămâneau“ cu ea, în termenii stabilizării simei de sine. 
În timpul unei sarcini, se simțea fericită. Ca mamă, nicio 
piatră nu-i rămânea neintoarsa în această poziţie de res- 
ponsabilitate, una pe care o îndeplinea excesiv de bine. 
Dar apoi atenţia i se redirectiona înspre ce nu era inca 
realizat. Cu copiii era foarte empatică, dar nu și cu adulții. 
De fapt, adesea credea că aceștia nu vor să colaboreze cu 

ea în varii proiecte. Dna Z își iubea soțul și era de părere 
că el trebuia să ia toate deciziile. Acesta, ca și tatăl său, se 
înfuria des, iar ea era cuprinsă de panică. Era sigură că 
o va părăsi. Însă soţul era foarte responsabil în raport cu 
familia. Fiicele mai mari erau extrem de timide și urmau 
o psihoterapie. Pe de altă parte, fiul părea sigur de el și 
se descurca bine. Când și-a început psihanaliza, avea și o 
fetiță foarte mică. 


Parcursul tratamentului 


Atacurile de panică erau severe și ținute sub control prin 
medicatie. Deși plecase de la terapeutul anterior din cauza 
furiei acestuia, simțea nevoia să treacă cu mașina pe lângă 
cabinet sau să sune la acesta, pentru a-i auzi vocea. Am 
întrebat-o dacă înțelegea în ce manieră o ajuta acest lucru. 
Mi-a descris efectul de calmare pe care îl avea asupra ei. 
I-am răspuns atunci că intelegeam cu siguranţă valoarea 
pe care o avea pentru ea. 

Cu câteva ședințe mai târziu, a manifestat nevoia să 
simtă că eu eram responsabilă pentru plecarea ei de la 
terapeutul anterior. Era necesar ca perspectiva intrapsi- 
hică să se fi dezvoltat deja, pentru ca eu să pot gestiona 
acest fapt. Așa că am început să utilizez analiza apărări- 
lor, care se folosește de principiul determinismului psihic. 
Pe baza experienţei, pot afirma că aceasta facilitează de 
obicei perspectiva intrapsihică. Așadar, formam o echipă: 
partea mai matură a minții sale privea asociaţiile ei, iar eu, 
însoțită de formarea mea, priveam succesiunea asociațiilor 
ei spontane și a celor care urmau intervențiilor mele. În 
plus, îmi urmăream cu atenţie propriile gânduri și afecte. 
Rusinea este probabil afectul cel mai dureros și invatasem 
în timp că această metodă oferea extrem de mult ajutor 
celor ce sufereau de tulburări de stimă de sine. Era de aju- 
tor și pentru cei cu anxietate de separare. 

Voi cita un exemplu, pentru că repetiţia acestui lucru a 
fost cea care i-a permis să devină treptat liberă să se simtă 
confortabil în raport cu propria gândire critică. 


PACIENTA: Sunt atât de iritată pe dumneavoastră! 
Credeţi că nu are de-a face cu dumneavoastră... dar are... 
Cocowalk [un mall aflat la capătul străzii pe care se 
află cabinetul] este roz... e stupid să fiu iritată pe dum- 
neavoastră. 

ANALISTA: Ati observat cum, în gândirea dumneavoas- 
tra, pentru o clipă ati fost liberă să fiți furioasă pe mine, 
dar imediat gândurile vi s-au îndreptat în altă direcţie? 
Cocowalk... iar apoi mintea vi s-a răzgândit și v-aţi des- 
considerat pentru furie... ca și cum era cumva îngrijorător 
ca un gând de furie să fie direcționat în afară. 

PACIENTA: Azi-dimineata m-am trezit speriată... ma 
gândeam cum dr. X n-a fost acolo pentru mine. 

ANALISTA: Întorcându-vă la amintirea acestei deco- 
nectări de dr. X, poate că explicati motivul îngrijorării 
dacă sunteți furioasă pe cineva... vă gândiţi că persoana 
respectivă n-ar mai fi acolo. 

PACIENTA: Cred că eram tot timpul speriată de pier- 
dere când eram mică. 

ANALISTA: Așa că toate acestea s-au înregistrat în pri- 
mul dumneavoastră dicţionar al vieţii... În memoria dum- 
neavoastră, chiar și când nu vă amintiți conștient. 


Întoarcerea gândirii critice împotriva ei înseși ori 
alte mișcări defensive cu privire la furie erau recurente 
și analizate cu regularitate. În cele din urmă, s-a dez- 
voltat o mai bună înţelegere din partea ei cu privire la 
contextele în care acel pericol se poate să fi fost adevă- 
rat. Nu putea să se opună părinților, mai ales tatălui, 
care devenea furibund. Anxietatea sa părea să fie legată 
de deconectările din aceste zile timpurii, deconectări 

care însemnau abandon și pierderea sentimentului de 
protecţie și siguranţă. 

Treptat, a început să se poată opune, pe plan conștient, 
prietenilor, soțului, părinților și, în cele din urmă, mie. 
Putea să se oprească puţin și să se decidă ce să facă cu 
respectivele gânduri. Pot fi verificate visele, pentru a se 
evalua dacă se menţin apărări și care este nivelul acestora. 
A luat o hotărâre conștientă să nu-și exprime opiniile dife- 
rite fata de soțul sau, dar se putea gândi la ele. El nu-și 
dorea niciun ajutor terapeutic în această privință. Mai 
târziu, când mesajele referitoare la gen s-au dezvăluit în 
analiză, acest lucru s-a dovedit a fi de înțeles. „Bărbații 
sunt conducători și iau deciziile.“ Amândoi subscriau la 
aceleași mesaje de gen când se căsătoriseră. În această 
perioadă, atacurile de panică deveniseră rare. 


Probleme de stimă de sine legate de 
mesajele referitoare la gen 


A doua arie de dificultăți apărută în analiză era legată de 
mesajele referitoare la valoarea și caracteristicile de gen 
transmise mai departe de către părinți. Următorul este 
un exemplu cu privire la cum ieșeau acestea la suprafață 
și cum erau analizate. 

Doamna Z a început să-mi aducă și mie daruri con- 
stând în informații, așa cum făcuse și cu dr. X: articole 
despre politică, medicină etc. Am reușit treptat să o ajut 
să devină curioasă cu privire la aducerea acestor daruri. 
Mi-a spus că îi era foarte de ajutor dacă simţea că mă voi 
ocupa de ea și o voi aprecia datorită darurilor aduse. I-am 
menționat că se poate ca mintea ei să fi avut alte așteptări, 
mai mult decât să nu mă fi ocupat eu de ea. Dar crezuse în 
mod automat că nu mă voi ocupa în lipsa adăugării a ceva 
special, „darurile“ constând în informaţii. 

PACIENTA: Cine și-ar dori să stea de vorbă cu mine? 

Analiza aducerii de daruri a condus la progresul dez- 
văluirii unei imagini despre sine însăși ca nemeritând să 
fie ascultată în lipsa adăugării a ceva special, în acest caz 
darurile constând în informaţii. Uneori concretiza faptul 
că nu se simţea „îndeajuns de bună“ printr-o fantasmă 
conform căreia chipul ei era anormal, așa cum este frec- 
vent exprimat de anorexici. Într-o zi, când trecuse pe 
lângă un bărbat plecând, mi-a indicat că știa că preferam 
să lucrez cu bărbaţi. Aceasta era o proiecţie a sinelui tipar, 
a obiectului timpuriu și a persoanei care așa simțea: mama. 

ANALISTA: Nu mi-ati pus întrebări cu privire la asta, 
dar poate că această credinţă vine de altundeva. 

Din nou, intervenţia mea i-a stârnit curiozitatea cu 
privire la ce alegea să aștepte din partea celuilalt. A con- 
tinuat prin a spune că bărbaţii vin la terapie pentru a-și 
îmbunătăți vieţile, iar femeile vin pentru a se repara. A adă- 
ugat: „Fetele sunt dezgustătoare“. Deci, trăia cu rușinea. 
Apoi și-a amintit că, înainte de atacurile de panică, era 
introvertita în preajma altora și îngrijorată că nu va spune 
ce trebuie și că oamenii n-o vor plăcea. Nu-și putea face pri- 
eteni. Întrebarea care-i stătea mereu în minte fusese dacă 
era îndeajuns de bună. Identificările ei erau cu oameni cu 
defecte fizice și lucrase cu oameni cu defecte fizice. Valoa- 
rea personală fluctua în funcție de ce credeau alții despre 
ea și de produsele muncii sale. Dar niciun succes nu dura. 


Aceasta este vulnerabilitatea stimei de sine: spre exem- 
plu: „Genul ideal este cel masculin... sinele este feminin“. 
Trăiește cu rușinea. Apărarea ei este să acceadă la mai 
bine, prin mai multe și mai multe studii, mai multă bună- 
tate fata de ceilalți etc. Nimic nu se fixează, din cauza 
definiţiilor înscrise în acel prim dicţionar al vieţii. Pe 
măsură ce-a continuat, a început să-și verbalizeze con- 
stantele comparații, care au condus în cele din urmă la 

fantasmele de pizmuire, care constituie a doua parte a 
invidiei. În cele ce urmează, un exemplu despre cum era 
acest aspect adus în ședințe: 


PACIENTA: Sunteţi mai organizată decât mine. Atâtea 
lucruri sunt în neregulă cu mine. Asta mă face să mă simt 
groaznic. Am avut un vis în care coseam o mânecă la o 
haină. Apoi terminasem. Cred că asta îmi doresc pentru 
mine: să fiu terminată. 

ANALISTA: Fantasma și apoi rușinea de a nu fi cum tre- 
buie este depășită prin faptul de a finaliza ceva. Dar ati putut 
să exprimati ideea de reparație numai redirectionandu-va 
către două obiecte inanimate. Terminarea hainei, prin adău- 
garea unei mâneci. Ca și cum ceva cu privire la fantasma de 
reparaţie, în urma comparării cu mine, ar fi prea îngrijorător. 


Este important de menționat că invidia este alcătuită 
din două conflicte: (i) conflictul de rușine și (ii) fantasma 
agresivă de reparaţie. Ramasese ceva conflictual cu privire 
la agresivitate, care necesita analiză suplimentară. Restul 
analizei acestui conflict specific s-a desfășurat prin inter- 
mediul analizei asociaţiilor cu privire la fiica ei. Deplasarea 
era necesară din cauza fricilor care însoțeau agresivitatea. 
Era interesant că acest lucru o ajuta să fie mulțumită cu 
perspectiva mai clară pe care o dobândise asupra ei înseși. 
A început să-și dezvolte capacitatea de a aparţine unor gru- 
puri. Mai târziu, aveam să descoperim ce altă frică o făcea 
să se îngrijoreze cu privire la abandon și separare. 

În forma deplasată, vorbea despre o fantasmă agresivă 
de a repara. Într-o zi, după ce vorbise despre invidia cu 
privire la tot ce detineam eu, a făcut asociaţia că Emmie 
(fiica ei de 2 ani și jumătate) îi spusese că Darby, câinele, ar 
mânca-o dacă ar trece strada. (O fantasmă orală de încor- 
porare.) Și-a amintit apoi că Emmie o întrebase dacă, mân- 
când un covrigel, ar deveni unul. I-am indicat cum, sub 

o formă deplasată, aceasta se referea la cum să schimbi 
un corp. Și-a amintit apoi despre cum, când împrumu- 
tase umbrela terapeutului anterior, se simtise mai bine 
în raport cu ea însăși purtând-o. Pe măsură ce i-au reve- 
nit treptat în memorie aceste idei referitoare la defecte, 
care îi fuseseră transmise, a început să-și utilizeze gândi- 
rea adultă. A început să se simtă mai bine în raport cu ea 
însăși. Acest aspect s-a menținut pe măsură ce-am conti- 
nuat să lucrăm în această privință. Atunci când, întinsă 
pe divan, a început, în sfârșit, să vorbească despre lucruri 
bune, am observat că își ridica imediat antebraţul drept, 
ţinând degetul mare între cel arătător și cel mijlociu. Uti- 
lizând determinismul psihic — unul dintre ghidurile pe 
care ni le-a oferit Freud și despre care Paul Gray a scris 
exhaustiv —, i-am semnalat secvența. A râs și a spuscă 
nici nu fusese conștientă că făcuse acest lucru cu mâna. Nu 
știa ce însemna. În acea seară, i-a spus mamei sale despre 
asta, iar mama i-a spus că este pentru a împiedica lucrurile 
rele de la a se întâmpla. (Pentru a evita deochiul invidiei.) 
Și-a amintit apoi că exact înainte de accidentul în urma 
căruia au pornit atacurile sale de panică avusese gânduri cu 
privire la faptul că lucrurile, în sfârșit, mergeau bine. Acesta 
era un gând pe care nu-l avea frecvent. A început să dea cu 
spatele din curtea școlii și s-a produs „izbitura“ — lovise 
cu bara din spate bara din fata a altei mașini. Și-a amintit 
apoi despre cum mama sa o avertiza în mod repetat că, dacă 
va fi prea fericită, ar putea pierde totul. În viaţa ei cotidi- 
ană, această avertizare avusese un impact destul de mare, 
ea neputându-și da voie să cumpere necesarul de mâncare 
pentru mai mult de o zi odată. Dusese la bun sfârșit multe 


20 În cultura americană, gest care împiedică, în superstiție ca, 


atunci când o persoană verbalizează o anticipare pozitivă a unui 
eveniment, actul verbalizării să determine în mod magic trans- 
formarea evenimentului într-unul negativ (contrariu) ori să con- 
ducă chiar la a nu mai avea loc respectivul eveniment. (N.t.) 

proiecte pentru școală și pentru sinagogă, dar nu avea capa- 
citatea de a-și asuma meritele pentru succesele avute. Își 
amintea că, adesea, după ce lua „prea multe note bune“, 
ajungea automat să ia unele mai mici. Câţiva ani mai târziu, 
am aflat că mama plângea foarte des în primii ani de viata 
ai pacientei și că dna Z era nevoită să îndeplinească foarte 
multe dintre atribuţiile acesteia. Odată, chipul trist al unei 
prietene o făcuse să uite automat tot restul lucrurilor pe 
care le avea programate pentru ziua respectivă, ducându-se 
în schimb s-o ajute pe persoana respectivă. Acest lucru se 
întâmplase, cu toate că nu era bine pentru ea să facă acel 
lucru; persoana respectivă ar fi putut cu ușurință să ceară 
ajutorul altcuiva. Simtise că acel chip trist îi ștersese orice 
altceva din minte. Îi amintise de chipul mamei. 

Gestul făcut cu degetele — menţionat mai sus — consti- 
tuie un exemplu de avertizare transgenerationala, care-i 
fusese transmisă foarte timpuriu în viață, într-o vreme în 
care copiii sunt extrem de neajutorati. În realitate, în tim- 
pul celui de-al Doilea Război Mondial, mamei și familiei 
acesteia li se luase totul. Credinţa la care ajunsese dna Z 
era că, „dacă ești fericit, toate lucrurile care-ţi aduc ferici- 
rea iti vor fi luate“. Pusese în act soluția prin a nu fi fericită. 
Atunci când, în sfârșit, devenise fericită în legătură cu ceva 
în analiză, folosise în mod automat un gest pentru a evita 
invidia celorlalți. Așadar, într-o anumită formă, în mod 
inconștient, pierderile și tragedia îi erau cunoscute. Acest 
fapt, alături de mesajul referitor la gen, conform căruia 
nu avea cel mai bun gen, contribuiau la incapacitatea de 
a avea vreodată sentimentul de a fi îndeajuns de bună.?! 


21 Ca paranteză, am avut în tratament un număr destul de mare de 


pacienţi imigranţi, care proveneau din regiuni violente ale lumii, 
regiuni unde exista un mare pericol. Persoanele aparținând ace- 
lor grupuri dețin mai multe moduri de viata, zicale sau amulete 
cu scopul de a evita deochiul produs de invidie decât cele care 
provin din regiuni mai liniștite ale lumii. 

Pe măsură ce toate acestea au ieșit la suprafaţă, a devenit 
parte a unui grup de femei care luau micul dejun și prân- 
zul împreună destul de regulat. De asemenea, dezvoltase 
capacitatea de a se bucura de succesele copiilor săi, pre- 
cum și de a se bucura de activităţile proprii și de noul său 
grup coeducational de studiu. 

Ultimul palier în care nu se produsese maturizarea era 
cel legat de întreruperea liniei de dezvoltare a pulsiunii 
sexuale. Existau probleme atât de nivel diadic, cât și de 
nivel triadic. Dna Z se îmbrăca tot timpul în haine foarte 
simple, negre, și nu se machia. Prietenele ei se aranjau, 
dar ea nu putea s-o facă. Avea, de asemenea, capacitatea 
de a-i ajuta pe copii să se îmbrace frumos, dar nu și pe ea 
însăși. Spunea cu mândrie că nu flirta niciodată. Dacă ar fi 
făcut-o, i-ar fi provocat rușine. Asemenea idealuri trebuie 
să-i fost transmise de părinţi, spre exemplu, că „femeia 
ideală nu este exhibitionista“. Acesta este nivelul diadic. 

Nu vorbea despre a fi fost suprastimulată atunci când 
tatăl dormea în patul ei, dar atunci când, ca adult, era 
îmbrăcată sport în preajma lui, se simțea inconfortabil. 
Nu știa de ce. După aproximativ trei ani de analiză, con- 
flictul sexual s-a dezvăluit în transfer. A început să poată 
vorbi despre atracţia sexuală, dar a suferit și de o revenire 
intermitentă a anxietatii severe și a atacurilor de panică. 
Era îngrijorată cu privire la sistemul său de control, pre- 
cum și la al celor din jurul ei. Își făcea griji dacă treceam 
pe lângă ea când se îndrepta către divan. Atunci a reușit 
să-mi spună că era foarte atentă să nu atingă niciun băr- 
bat și nicio femeie, de teama de a nu-și pierde controlul. 
Ar fi vina ei, ceea ce era inacceptabil. 

Într-o dimineață, mi-a relatat că se trezise în mijlocul 
nopții cu senzaţia unui tremur în jurul ei. Soțul sau dor- 
mea, deci nu venise de la el. Mai târziu, a avut aceeași 
senzaţie în alt loc și-apoi din nou în sala mea de așteptare. 
Atacurile de panică intermitente au continuat. Acestea 

insotisera fricile de abandon și înainte. A început sa 
se îngrijoreze cu privire la propriu-i sistem de control, 
precum și la al celor din jur. În cadrul căsniciei, orice 
asertivitate sexuală din partea ei fusese inhibată. Pur și 
simplu stătea acolo nemișcată. Numai dacă soțul său era 
iniţiatorul activ, își permitea să simtă plăcere în timpul 
sexului și să aibă orgasm. În felul acesta, nu era vina ei. 
Spunea că și soţul își dorea ca lucrurile să fie așa: „O femeie 
acceptabilă nu inițiază sexul“. Altfel, s-ar fi făcut de rușine/ 
ar fi fost abandonată. Așadar, aici ne confruntam cu un 
ideal care ar fi făcut-o inacceptabilă dacă ar fi fost activă 
sexual. În contextul acestora, și-a amintit că intrase la un 
moment dat în cameră peste băieţelul său în timp ce acesta 
se masturba. A tipat atunci la acesta că, dacă va mai face 
acest lucru, îi va rupe piciorul. S-a șocat de propria reacție 
și s-a întrebat de unde îi veniseră acele cuvinte. Dacă un 
copil manifestă excitație, asemenea cuvinte reprezintă o 
severă respingere și sunt extrem de nocive pentru el. În 
consecință, sexualitatea conduce la pericol fata de sine 
și la abandon. S-a gândit că poate aceasta fusese reacția 
părinților ei la propriile-i manifestări de excitație la vârstă 
mică. Aceasta ar fi constituit o definiție timpurie și i-ar fi 
sporit sentimentul de lipsă a protecţiei și siguranței. Sexu- 
alitatea conduce deci la abandon. 

Dna Z nu apucase să atingă stadiul de dezvoltare la 
care să realizeze că oamenii se pot simţi excitati și se pot 
abia apoi decide ce să facă în această privință sau dacă să 
facă ceva. În cele din urmă, și-a amintit că se juca uneori 
cu pieptul tatălui când acesta se culca în patul ei și ador- 
mea. Mai târziu, a devenit conștientă de excitatia sexuală 
resimțită în timpul episoadelor de tremur. La scurtă vreme 
după aceea, au încetat atât aceste episoade, cât și atacurile 
de panică. Pe măsură ce-a continuat, i-a dispărut treptat 
teama că ea și toți ceilalți și-ar putea pierde controlul asu- 
pra pulsiunilor sexuale. Mi-a împărtășit faptul că nu se 

simtise niciodată confortabil în preajma prietenelor sale și 
nici a vreunui prieten bărbat, iar cu siguranţă nu atinsese 
niciodată pe nimeni. Continuându-ne travaliul, fricile i-au 
dispărut pe măsură ce analizam idealurile sale defectuoase, 
iar ea realiza că poate resimti excitatia și decide ce și dacă 
să facă ceva în privinţa acelor senzații. 

A început să vorbească despre cum Emmie se băga cu ea 
în pat. A menționat că Emmie venea „grămadă pe ea“ și a 
realizat că era responsabilitatea ei ca adult să nu-l suprasti- 
muleze pe copil și, dacă ar fi avut loc o suprastimulare, s-o 
definească în mod corect. Copiii încă nu-și dezvoltaseră un 
sistem de control. Dar ea — ca adult — avea unul. Putea să 
se simtă excitată acum și să se decidă. Era de părere că tatăl 
său n-ar fi protejat-o în această manieră, apoi probabil ar 
fi învinuit-o daca ar fi devenit excitată. Excitaţia echivala 
cumva și ea cu abandonul. A găsit cărți pentru Emmie, care 
s-o ajute să înțeleagă corpul și pulsiunile la nivelul de vâr- 
stă mică. De asemenea, și-a propus și să o ajute pe Emmie 
să vadă că și băieţii, și fetele sunt oameni „de nota 10“. 

Atunci când s-a finalizat analiza conflictelor sexuale 
diadice și triadice, a reușit să se simtă confortabil în raport 
cu ea însăși ca femeie, cu sexualitatea și cu agresivitatea sa. 
Stima de sine s-a stabilizat. Este important de menţionat 
că un părinte poate eticheta pulsiunea sexuală ca inaccep- 
tabilă în relaţia diadică. Acest lucru are loc exact înaintea 
stadiului oedipian. În general, materialul sexual este cen- 
trat doar în jurul aspectelor oedipiene. Astfel ca, acum, 
se poate observa maniera în care atât sexualitatea, cât și 
agresivitatea pot fi definite la acel nivel diadic drept o cale 
către abandon. 


140 Frica 


Remarci de încheiere 


Frica de singurătate se ivește cu intermitenta de-a lungul 
vieţii. În cea mai timpurie perioadă a vieţii, în care copi- 
lul este esențialmente neajutorat, această frică este cau- 
zată de absenţa sentimentului de protecţie și siguranţă. 
Percepția acestui sentiment constituie una dintre pri- 
mele nevoi/ dorinţe ale tuturor oamenilor și va rămâne 
una dintre nevoi pe tot parcursul vieţii. Soluţia timpurie 
constă în reconectarea cu mama. Modurile în care au fost 
gestionate primele frici de singurătate de către tipul de 
maternaj timpuriu va deveni parte a depozitelor memoriei, 
umbra acestora căzând asupra perioadelor ulterioare de 
frică de singurătate din viață. Fiecare individ care a avut 
„experiența“ unui „maternaj îndeajuns de bun“ va avea 
capacitatea, ca adult, de a fi singur, dar și de a forma un 
cuplu și de a avea prieteni buni. Acesta a dezvoltat în gene- 
ral și alte ancore bune, care îi vin în ajutor în diminuarea 
variilor reveniri ale fricii de singurătate si ale absenței 
sentimentului de siguranță și protecție. Datorită parenta- 
jului „îndeajuns de bun“, individul va avea libertatea de a 
se opune (agresivitatea) și, în consecință, de a se bucura 
de-a lungul vieţii de avantajele gândirii critice obiective 
și de utilizarea matură a acesteia. De asemenea, paren- 
tajul va fi definit sinele și idealurile copilului îndeajuns 
de corect încât să asigure dezvoltarea unei stime de sine 
stabile și a libertăţilor pe care aceasta le furnizează în 
confruntarea cu viaţa. 

Atunci când maternajul timpuriu nu este „îndeajuns 
de bun“, se pot menţine multe dificultăţi, bazate pe 
acceptiunile înscrise în depozitele memoriei copilului. 
Două dificultăți majore, care se dezvoltă frecvent, pentru 
a-l însoți apoi pe individ pe tot parcursul vieţii, implică (i) 
frica de agresivitate, care a fost echivalată cu abandonul, 

și (ii) instabilitatea stimei de sine, care provoacă frica de 
respingere a copilului, ce poate lua varii forme. Ambele au 
origini preoedipiene și sunt deci bazate pe o relaţie dia- 
dică. Pe măsură ce copilul se dezvoltă, nevoia de protecție 
și siguranță va fi declanșat activitatea defensivă, pentru 
a elibera sinele de fricile de singurătate. Individul con- 
tinuă în mod automat să utilizeze obiectul (și sublimă- 
rile aferente) drept un obiect al sinelui, pentru a se simți 
protejat și în siguranţă versus a se simţi singur. Așa cum 
reiese din materialul prezentat, acestea creează limitări 
în viata și adesea contribuie la frici de singurătate ulte- 
rioare, din timpul vieţii adulte. Multe dintre rezultatele 
activității defensive sunt necunoscute ca atare de către 
cel care le deţine. Uneori, sentimentele sexuale timpurii 
din perioada diadică sunt etichetate ca fiind inaccepta- 
bile de către persoana îngrijitoare. Acest lucru conduce 
la dezvoltarea fricii timpurii de singurătate, iar nevoia de 
protecţie și siguranţă va necesita în cele din urmă acti- 
vitatea defensivă. Mai târziu, acest aspect se poate pre- 
zenta ca o inhibitie încă necesară, bazată pe acceptiunile 
inconștiente timpurii. 

Materialul de caz prezentat descrie atacuri de panică 
declanșate de un accident minor. Pacienta considera a fi 
avut o funcționare destul de bună în viata anterior acciden- 
tului. Analiza a dezvăluit frici de singurătate inconștiente 
excesive, cauzate de transmiterea transgenerationala a 
anumitor acceptiuni ale fericirii, care poate provoca pier- 
derea a tot, precum și de transmiterea unor mesaje limita- 
toare referitoare la gen. De asemenea, mama fusese sever 
traumatizată, ceea ce îi furase capacitatea de a oferi un 
parentaj „îndeajuns de bun“. Fricile de singurătate perma- 
nente, însoțite de un sentiment de absenţă a protecției și 
siguranței, s-au menținut în memoria copilului și au nece- 
sitat inconștient noi forme de manifestare (formaţiuni de 
compromis), pentru a asigura o existență mai putin marcată 

de anxietatea legată de singurătate. Analiza a permis dez- 
valuirea treptată a unor multiple contribuții la aceste frici 
de singurătate. Ambele pulsiuni erau implicate și inhibate 
fără ca pacienta să fie conștientă de acestlucru. Dificultățile 
privind stima de sine și fricile de respingere și de denigrare 
erau apărate în mod inconștient. S-a revelat și transmite- 
rea transgenerationala a mesajelor referitoare la gen, care 
contribuia la acestea. Fricile ulterioare de singurătate se 
suprapuseseră acestor frici timpurii nesolutionate. Au fost 
descrise varii metode utile care au fost de ajutor în această 
analiză. Preventia este extrem de importantă! Acest lucru 
s-ar putea asigura prin transmiterea către mamele din vii- 
tor a importanţei cunoașterii diferitelor nevoi din timpul 
dezvoltării și a unor direcţii cu privire la furnizarea unui 
„maternaj îndeajuns de bun“. 

CA NIRO) LON: 


Frica de intimitate 


Susan Kavaler-Adler 


Frica de intimitate poate fi legată de teroarea primitivă 
de anihilare sau de frici de nivel mai înalt de pierdere a 
obiectului ori de pierdere a iubirii. Teroarea de a pierde 
sinele subiectiv diferențiat și autonomia acestuia sau 
orice sentiment primitiv al existenței ori uciderea obiec- 
tului parțial matern-celălalt prin propriile stări bazale 
de nevoie emoţională se observă în cazul tulburărilor de 
personalitate. Nivelurile mai înalte de frică de agresivi- 
tate răzbunătoare, de ucidere a obiectului de către pro- 
pria agresivitate, precum și fricile de pierdere însoțită 
de suferința doliului, dar și fricile ce însoțesc dorințele 
copleșitoare de a primi iubirea din partea unui celălalt 
iubitor, care poate, de asemenea, să își retragăiubirea și 
astfel să creeze durere iubirii neîmpărtășite — toate se pot 
observa în cazul condiţiilor nevrotice de nivel oedipian 
(Cei care trăiesc deja în majoritatea timpului în poziția 
depresivă descrisă de Melanie Klein). 

Pentru a detalia unele dintre terorile preoedipiene 
(,,anxietatile de negândit“ descrise în 1965 de Winnicott), 
precum și inhibitiile de nivel mai înalt care împreună alcă- 
tuiesc un tablou al „fricii de intimitate“, voi aloca două 
secțiuni ale acestui capitol. Prima secţiune va evidenția 


144 Frica 


conceptele aparținând principalilor teoreticieni britanici 
și americani ai relaţiilor de obiect, care vorbesc, fiecare 
în maniera sa specifică, despre blocajele în dezvoltare 
cauzate de traumele primare și despre dilemele și con- 
flictele intrapsihice de nivel mai înalt, care împiedică 
crearea intimitatii în relații. A doua secţiune va oferi exem- 
ple clinice din propria mea practică privată psihanalitică 
din domeniul relațiilor de obiect, derulată de-a lungul a 
aproape patruzeci de ani. 


Teorii 


Harry Guntrip: fenomene schizoide, 
relaţii de obiect și sinele 


„Modelul de funcționare înăuntrul-în afara relaţiei“ descris 
de Harry Guntrip (1969, p. 36) se bazează pe un clivaj pri- 
mitiv și regresiv asociat unui blocaj în dezvoltare în cazul 
tulburărilor de personalitate. Individul este damnat indife- 
rent de calea aleasă, în termenii nevoilor umane bazale de 
a se conecta cu celălalt (Fairbairn, 1952), de a evita aban- 
donul și disoluția de sine și de a fi simultan îndeajuns de 
liber de celălalt încât să-și aibă propria autonomie. Indivi- 
dul își simte autonomia amenințată de terorile captivitatii, 
sufocării și/sau claustrofobiei când nu există spațiu psi- 
hic (din perspectiva internalizării spațiului potential si 
tranzitional dintre sine și celălalt) în interiorul lumii 
interne, din cauza absenței internalizării unui celălalt 
separat (de ex., mama din separare) în timpul procesu- 
lui de separare-individuare. A fi „înăuntru“ înseamnă a 
tânji după conexiune, dar, în cazul individului ce a sufe- 
rit un blocaj în dezvoltare, care nu s-a separat, nu a par- 
curs o integrare a sinelui și nu a internalizat un celălalt 

întreg (un individ, care, în termenii lui Melanie Klein, 
este blocat în poziţia schizo-paranoidă), nu există nicio 
„conexiune“ a unui sine subiectiv cu un alt sine subiec- 
tiv, anume nicio relaţie interpersonală. Există doar fuzi- 
unea concretă. O asemenea fuziune concretă este lipsită 
de lejeritatea relationarii psihologice cu celălalt ca fiind 
cineva reprezentat prin cuvinte, imagini și semnificații 
simbolice. De asemenea, în cadrul fuziunii concrete, 
individul nu poate diferenţia dacă are gânduri și senti- 
mente despre sine însuși sau despre celălalt; și nu există 
nicio conștientizare cu privire la subiectul interpretărilor 
cuiva (Vezi Ogden, 1986, asupra „subiectului interpreta- 
tiv“). Nu există niciun dialog, ci doar un monolog psihic, 
legat de victimizarea reactivă la momentul la care „armo- 
nioasa“ fuziune fictivă se destramă. Atunci, celălalt este 
întotdeauna perceput ca punând în scenă ingerinte ostile, 
intruziuni și atacuri active. 

Așadar, nu există nicio susținere a contactului în cadrul 
unei conexiuni prin iubire și nici supraviețuire prin furie 
și ură. Există fie fuziune — care răspunde temporar nevoii 
umane primitive de conexiune, care desemnează partea 
de „înăuntru“ a soluţiei „înăuntru-în afară“ —, fie scăpa- 
rea de fuziune, prin tăierea contactului (în mod abrupt, 
dacă individul este supus clivajului și se află în poziția 
schizo-paranoidă), ceea ce constituie partea de „în afară“ 
a „modelului de funcţionare înăuntrul-în afara relației“ 
(Guntrip, 1969, p. 36). Obiectul și părțile disociate ale 
sinelui, atașate obiectelor parţiale „rele“ și idealizate, sunt 
clivate, din cauza lipsei de integrare a iubirii și urii. Indivi- 
dul iubeşte obiectul simbiotic pe care îl deține în interiorul 
lumii sale interne; obiectul premergător traumei preoedi- 
piene timpurii a rezultat ca urmare a eșecurilor de acor- 
daj matern în timpul separării și autonomiei. Individul îl 
urăște pe celălalt, separat de el însuși, care evocă obiec- 
tul traumatizant al separării. Celălalt nu este niciodată 

un celălalt/obiect întreg iubit și urât în mod ambivalent; 
iar individul nu poate resimti furie în cadrul unei relații 
susținute cu un celălalt în care celălalt să poată rămâne 
îndeajuns de bun încât să supraviețuiască furiei din min- 
tea individului, astfel încât iubirea să fie reînnoită. Ime- 
diat ce este resimţită furia, aceasta se transformă în ură, 
combinată cu un sentiment de trădare, acuzare a abuzu- 
lui și victimizare. Celălalt nu mai este un obiect „îndea- 
juns de bun“ care să poată fi acuzat și apoi iubit din nou. 
Obiectul idealizat devine imediat obiectul „rău“ urât, care 
trebuie întru totul distrus, devalorizat, demonizat, repu- 
diat și părăsit, imediat ce furia la nivelul furiei preoedi- 
piene și ura preiau controlul. Cu alte cuvinte, trauma din 
stadiul preoedipian de separare-individuare este retrăită 
și experienţa este parcursă din nou. Individul se simte 
dezamăgit, furibund și trădat! Mai târziu, același ciclu de 
dezamăgire traumatică are loc după ce individul încearcă 
să fuzioneze cu mama pretraumatică simbolică, o mamă 
ce acesta speră că va fi mama pe care n-a avut-o niciodată. 
Acum, din nou, noul obiect idealizat este devalorizat și 
devine rau și demonizat; iar individul retrăiește sentimen- 
tul de a fi la mâna acestui „obiect rău“, care a eșuat la 
negocierea acordajului în timpul separării. 

Compromisul schizoid descris de Guntrip are loc atunci 
când intimitatea trebuie evitată în cadrul unei relații, din 
cauza fricilor polarizate, fie de captivitate, fie de aban- 
don — în relaţie cu un obiect intern clivat, care devine fie 
mama simbiotică idealizată, fie mama-obiect rău demo- 
nizată din separare. În consecință, individul nu se oferă 
niciodată pe de-a-ntregul celuilalt. Acesta nu este nicio- 
dată prezent într-o intimitate deplină, întrucât părți din 
sine trebuie disociate și proiectate asupra altora din afara 
relației sau deplasate asupra altora, pentru a evita o impli- 
care totală, care este resimțită ca „a miza totul pe o singură 
carte“. Astfel, contactul este menţinut la nivelul minim (de 


147 


ex., terapie de numai o ședință pe săptămână) sau este 
evitată căsătoria în viata, precum și în psihanaliză. Com- 
promisul constă în a avea o oarecare conexiune, datorată 
unei nevoi umane profunde de un oarecare nivel de con- 
tact și conexiune, în același timp evitând nevoia de celălalt 
sau responsabilitatea față de nevoile celuilalt. În acest fel, 
individul încearcă să evite a fi prins și înghiţit de nevoile 
celuilalt, evitând și să fie abandonat, din cauza lipsei unei 
disponibilitati adecvate a celuilalt de a-i îndeplini nevoile. 


Ronald Fairbairn: studii psihanalitice 
asupra personalităţii 


Harry Guntrip a elaborat teoriile cu privire la soluția 
„înăuntrul-în afara relației“ și la „compromisul schizoid“ 
pornind de la teoriile lui Ronald Fairbairn privind sinele 
clivat și relaţiile de obiect încorporate în psihicul fiecăruia, 
dar în mod deosebit al celor care au suferit de pe urma 
eșecurilor primare de maternaj pe parcursul primilor trei 
ani de viata, perioadă în care se formează sinele. Fair- 
baim (1952) vorbeşte despre cum bebelușul și apoi copi- 
lul, care tanjeste și are o nevoie disperată de atașament 
fata de o altă ființă umană, se atașează de obiectul „rău“, 
care este traumatizant de frustrant, în termenii nevoii de 
contact cu mama primară, întrucât individul trebuie să 
aibă o conexiune pentru a supraviețui psihologic ca ființă 
umană. „Obiectul rău“ poate deriva de la o mamă (bor- 
derline) abuzivă și/sau care abandonează, de la o mamă 
detașată (schizoidă) sau de la una narcisică falsă, care 
solicită ca respectivul copil să se modeleze după imaginea 
narcisică a mamei și în funcţie de planul acesteia pentru 
el. În toate aceste cazuri, copilul este privat de contactul 
și conexiunea fundamentale cu o „mamă bună“, care i-ar 
permite acestuia să treacă mai departe și să relationeze cu 
tatăl și cu alții din lume. În absenţa unei relații adecvate cu 

o „mamă bună“ în primul an de viata și de-a lungul stadiu- 
lui tranzitional [în limbajul lui Winnicott, ulterior numit 
„de separare-individuare“ de către Mahler (1965) ], copilul 
devine atașat într-un mod neajutorat de mama externă pri- 
mară propriu-zisă, care eșuează în a-i furniza acestuia con- 
tactul și conexiunea necesare, astfel eșuând în a-și ajuta 
copilul să crească. Atunci, copilul (precum și adultul care 
deţine intern copilul încă nedezvoltat) devine dependent 
de mama „rea“. Această dependenţă are ca rezultat lupte 
agresive cu mama care fusese, la rându-i, agresivă și abu- 
zivă. De asemenea, individul poate deveni dependent și 
de o mamă excesiv de detașată și de retrasă. Consecințele 
în lumea internă constau în dramele sadomasochiste tim- 
purii cu mama detașată (schizoidă), care-și plasează copi- 
lul într-o poziţie de sclavie, ca extensie a ei înseși. De 
asemenea, acest obiect primar timpuriu poate constitui 
autoreflectia falsă grandioasă a mamei cu privire la copil 
ori un atașament fata de imaginea mamei cu privire la ea 
însăși, pentru a evita trăirea conștientă a privării de mama 
internă. Fairbairn scrie despre copilul care este forțat să 
relationeze prin identificări și nu prin relationarea sepa- 
rata a sinelui regăsită în conexiunea emoțională. Acest 
termen de ,,relationare prin identificări“ a fost preluat 
de Winnicott în lucrarea sa cu privire la „Folosirea unui 
obiect și relationarea prin intermediul identificărilor“ 
(1969). Copilul care nu are capacitatea de a-și dezvolta 
propria personalitate din cauza absenței relationarii cu 
o mamă capabilă de a fi conștientă de nevoile emoţionale 
și de personalitatea copilului, care se confruntă apoi cu 
eșecurile de relationare ale tatălui si ale altora, va rămâne 
blocat într-o poziție de relationare posibilă numai prin 
identificarea cu mama ori cu imaginea copilului creată de 
aceasta. În interiorul lumii interne a copilului va exista 
un sine nedezvoltat, primitiv, tânjind după un contact 
și o conexiune cu mama inaccesibilă (vezi conceptul lui 

Fairbairn de „eu libidinal“ atașat intern de obiectul matern 
chinuitor și seducător, dar inaccesibil), precum și o parte 
a sinelui clivată și disociată de acesta („eul antilibidinal“), 
atașată de partea respingătoare a mamei. („Obiectul res- 
pingător) “. Atât eul libidinal, cât și eul antilibidinal vor fi 
clivate în lumea internă de orice parte a sinelui înnăscut 
primitiv, numit de către Fairbairn „eu central“. Acest „eu 
central“ se va menţine încă în contact cu ceilalți din lumea 
externă prin intermediul intelectului, precum în cazul 
personalității schizoide, dar nu prin relationare și conexi- 
une emoţională, întrucât acestea au eșuat în mod trauma- 
tic în primul an de viata și, ulterior, în perioada dobândirii 
autonomiei de mișcare. (Stadiul tranzitional sau de sepa- 
rare-individuare.) Ulterior, întreaga viata emoțională va 
fi blocată în ataşamente regresate fata de „obiectele rele“ 
specifice tipurilor seducătoare și chinuitoare, precum și 
fata de „obiectele rele“ aparținând „obiectelor respinga- 
toare“. Aceasta va constitui drama perpetuă, atât în cadrul 
lumii interne, cât și în cel al lumii externe a personalității 
borderline, în contrast cu personalitatea complet ermetică 
a schizoizilor. Aceste aspecte vor fi puse în scenă în lumea 
externa ca și cum orice persoană din cadrul acesteia este 
obiectul „chinuitor“ (mama pe care individul n-a avut-o 
niciodată), dar acest fapt conduce la dezamăgiri inevita- 
bile, iar obiectul „chinuitor“ devine „obiectul respingător“. 
În consecinţă, ciclul care pornește de la dorința fata de 
obiect și de la a fi „înăuntru“ continuă întotdeauna în mod 
inevitabil prin dorința de a fi „în afară“. Repetitia lumii 
interne este fie permanent rejucată în cea externă — prin 
intermediul proiectiilor asupra obiectelor externe (pre- 
cum în cazul personalităților borderline) —, fie rejucată 
într-o lume internă schizoidă, ermetică și disociată. Fie- 
care retrăire a dezamăgirii primitive traumatice inițiază 
un nou ciclu de tânjire după un „obiect excitant“, care se 
transformă apoi în abandon al „obiectului respingător“ și/ 

sau în abuzul atacator al acestuia, care reprezintă o altă 
formă de abandon emoţional. 


Conceptele referitoare la frica 
de intimitate introduse de Winnicott 


Contribuțiile lui DW. Winnicott la înțelegerea fricii de 
intimitate sunt multiple. Voi menționa câteva concepte ale 
lui Winnicott, importante pentru înțelegerea fricii de inti- 
mitate și a teoriei asupra dezvoltării care poate fi aplicată 
în munca clinică. În primul rând, Winnicott (1960/2004) 
a vorbit despre ingerintele mamei prea „omnipotente“, 
care substituie „gestul spontan“ (Winnicott, 1963/2004) 
cu propriul ei gest. Aceasta poate fi mama care, presu- 
punând că își cunoaște extrem de bine copilul, interfe- 
rează cu descoperirea de sine a acestuia ori psihanalistul 
omnipotent care interferează cu descoperirea de către 
analizand (pacient) a propriilor experienţe interne, prin 
intermediul propriilor sentimente și gânduri, manifestând 
o prea vastă „cunoaștere“ a pacientului, prin intermediul 
ipotezelor teoretice. Aceasta poate fi mama care deține 
propriile imagini narcisice cu privire la cum își dorește să 
fie copilul său, precum și propriul plan narcisic referitor 
la dezvoltarea copilului. Așadar, copilul este cooptat în a 
se manifesta ca și cum ar constitui imaginea din mintea 
părintelui, iar orice impulsuri, sentimente și gânduri ade- 
vărate provenite din ființa individuală a copilului trebuie 
clivate, disociate și ascunse sau refulate (În cazul indivi- 
zilor care prezintă un nivel nevrotic mai înalt sau un nivel 
oedipian). Această mamă narcisică creează un sine fals 
al copilului, care să se conformeze la imaginile și planu- 
rile mamei. (Si, ulterior, de obicei, ale tatălui și fraţilor.) 
Mai există și mama schizoidă care-și modelează copilul 
în a deveni sinele fals îngrijitor descris explicit de Winni- 
cott, în vreme ce impulsurile spontane, sentimentele și 

gândurile adevărate ale copilului și, ulterior, ale adultului 
sunt disociate și înăbușite înainte de a putea fi exprimate. 
De asemenea, există și mama agresivă borderline prea 
„omnipotentă“ care se opune gestului spontan al copilu- 
lui prin propriul gest atacator. Acest fapt are ca rezultat 
supunerea și, ulterior, identificarea copilului cu o domi- 
nare excesiv de agresivă ori cu o submisivitate excesiv de 
pasivă, ambele împiedicând contactul și conexiunea cu 
celălalt, care stau la baza intimitatii. 

Intimitatea necesită ca o persoană să ajungă să 
cunoască sinele adevărat al celuilalt și viceversa, într-o 
evoluţie reciprocă a cunoașterii identității celuilalt și o 
disponibilitate reciprocă de a-și dezvălui identitatea fata 
de celălalt. Acest lucru nu poate avea loc în absenţa dezvol- 
tării în copilărie a sinelui adevărat, întrucât relationarea 
autentică este împiedicată de punerea în scenă de către 
„sinele fals“ (Winnicott, 1960/2004) a mecanismului de 
funcționare narcisică coercitivă, a modelului borderline 
de luptă și fugă sau a îngrijirii coercitive schizoide. De 
asemenea, contactul și conexiunea cu sinele adevărat al 
individului au fost atât de blocate de ermetizarea și cliva- 
rea ori, la un nivel mai înalt, de refularea sentimentelor 
și impulsurilor autentice, încât individul nu-și va dezvălui 
niciodată sinele față de celălalt. Așadar, celălalt nu ajunge 
niciodată să-l cunoască cu adevărat, ceea ce constituie 
esența intimităţii, precum și a exprimării și reactivitatii 
interpersonale a relațiilor intime reciproce. 

Alte concepte elaborate de Winnicott (1965a/2004, 
1971/2006) extrem de relevante pentru înțelegerea fricii 
sau eșecului intimitatii sunt următoarele: „capacitatea de 
a fi singur“, „capacitatea de îngrijorare“, „supraviețuirea 
obiectului“ (a mamei și a psihoterapeutului care utili- 
zează tehnica relaţiilor de obiect în fata celor mai agresive 
aspecte ale sinelui adevărat) și capacitatea de „joc“. De ase- 
menea, există teoria spațiului potential sau tranzitional, 

o a treia arie în care pot avea loc relaţiile intime — între 
sine și celălalt —, care oferă „un spaţiu potenţial“. 
(Initial numit spaţiu tranzitional, în timpul unui stadiu 
tranzitional, asociat, în termenii dezvoltării, cu stadiul de 
separare-individuare descris în 1965 de Margaret Mahler.) 
În plus, există contrastul dintre rolul mamei de oglindă a 
sinelui adevărat al copilului versus mama cu rol de oglindă 
narcisică. Mama cu rol de oglindă narcisică îi reflectă îna- 
poi bebelușului sau copilului propriul ei sine, astfel că 
respectivul copil nu se poate simți văzut sau cunoscut, 
ceea ce, evident, elimină orice speranţă la atingerea unei 
intimitati cu celălalt. 

„Capacitatea de a fi singur“ descrisă de Winnicott (1958/ 
2004) constituie o înţelegere, în termenii dezvoltării, a 
faptului că individul trebuie să aibă capacitatea de a inter- 
naliza un mediu de susţinere matern îndeajuns de bun 
înainte de a dobândi capacitatea de a fi singur cu el însuși. 
Aceasta înseamnă că individul trebuie să aibă o mamă care 
să poată rămâne doar cu ea însăși, în contrast cu intruzi- 
unea asupra copilului prin nevoile sau cerințele ei. Dacă 
individul nu dispune de un mediu matern internalizat, 
care să se afle la baza dezvoltării capacității de a fi singur, 
acesta nu poate să atingă intimitatea. Acest lucru este ade- 
vărat, de vreme ce un individ trebuie să aibă capacitatea 
de a fi un celălalt separat, care poate fi singur cu el însuși, 
pentru a se putea conecta cu un „celălalt“ drept un celă- 
lalt și nu drept o proiecție a unei parti a propriului psihic. 
În fapt, cu cât este mai mare capacitatea de a fi singur a 
individului, cu atât este mai mare și capacitatea acestuia 
de a fi cu un altul, întrucât nu se va agăța de acesta, nu va 
fi intruziv și nu va încerca să fuzioneze cu el. Individul îl 
poate tolera pe celălalt numai dacă deține un spațiu psi- 
hic în care să fie el însuși. Dacă individul nu dispune de 
capacitatea de a fi singur, acestuia îi va fi frică de nevoile 
celuilalt de intimitate, pentru că aceasta va fi resimțită 

ca o intruziune asupra dorinţei persoanei de fuzionare 
sau agatare de celălalt pentru a putea propriu-zis sa 
supraviețuiască. (Aspect denumit ,,codependenta“ în lim- 
bajul colocvial.) „Capacitatea de îngrijorare“ (Winnicott, 
1963/2004) se dezvoltă pe măsură ce mama (sau terape- 
utul) îi permite copilului (sau pacientului) să trăiască o 
vinovăţie tolerabilă pentru propria-i agresivitate, însoțită 
de o doză adecvată de recunoaștere a aspectelor sale „bune“ 
sau iubitoare. Acest lucru permite ca vinovăția să se trans- 
forme în îngrijorare. Vinovatia poate atunci să fie tolerată 
și să nu fie lăsată să se transforme în agresivitate ostilă și 
razbunatoare ori în negarea responsabilitatii în viata. (Din 
cauza agresivitatii intolerabile.) Individul nu poate atinge 
intimitatea decât prin intermediul unei îngrijorări auten- 
tice fata de celălalt. Absența sentimentului de îngrijorare 
fata de identitatea celuilalt, alături de toate dorințele si 
nevoile individuale ale acestuia, are ca rezultat utiliza- 
rea celuilalt pentru îndeplinirea propriilor nevoi. Acest 
lucru conduce la exploatarea celuilalt, și nu la cunoașterea 
și aprofundarea cunoașterii celuilalt, ceea ce constituie 
esența intimitatii. Atunci când mama nu i-a arătat copi- 
lului îngrijorarea și empatia necesare pentru dezvoltarea 
de către acesta a capacităţii de îngrijorare și a empatiei, 
copilului îi va fi frică de orice posibilitate de intimitate 
(care i-ar crea vulnerabilitate), de vreme ce celălalt este 
temut pentru că este lipsit de o capacitate de îngrijorare. 
Atunci, individul va exploata, pentru a-l folosi pe celălalt 
în îndeplinirea nevoilor de supravieţuire și, prin proiecții, 
îi va fi frică de exploatare în situaţiile în care celălalt ar 
putea să caute intimitatea. 

În accepțiunea lui Winnicott (1971/2006), „jocul“ se 
referă la capacitatea de a-l imagina pe celălalt drept un 
altul subiectiv și nu de a-l vedea pe celălalt numai ca pe 
un obiect concret pe care ar putea încerca să-l manipu- 
leze. Imaginarea celuilalt este necesară pentru a putea fi 

atinsă intimitatea, iar aceasta va fi temută dacă individul 
nu poate resimti plăcerea de a-l imagina pe celălalt. Daca 
individul îl poate imagina pe celălalt, atunci se poate și 
juca cu el, ceea ce va evoca bucuria asociată cunoașterii 
aprofundate a celuilalt în intimitate, astfel resimtind 
plăcerea de a-și imagina din ce în ce mai multe despre 
celălalt. Dacă celălalt nu este decât „ceva“ (nu un sine 
subiectiv, ci un lucru concret), nu va exista o imaginaţie 
în minte care să creeze jocul, precum nici gestul spontan 
din relationare care-l însoțește. Mama care-și oglindește 
propria imagine sau propria imagine a copilului nu-i va 
reflecta înapoi acestuia o recunoaștere a cine este acel 
copil ca ființă spontană. Aceasta îi va crea copilului o frică 
de a nu fi modelat de celălalt după propria imagine, în con- 
trast cu a fi perceput și recunoscut pe măsură ce încearcă 
să se dezvăluie în intimitate. 


Margaret Mahler și frica de intimitate 


Teoriile asupra dezvoltării prezentate de Margaret Mahler 
atât în lucrarea sa din 1971 — intitulată „Un studiu asu- 
pra procesului de separare-individuare — și posibilele 
sale aplicaţii asupra fenomenelor borderline în situația 
psihanalitică“ —, precum și în cartea sa din 1975, cu pri- 
vire la Nașterea psihologică a bebelușului uman: simbioză 
și individuare (The Psychological Birth of the Human Infant: 
Symbiosis and Individuation), semnată alături de Fred 
Pine și Anni Bergman, se referă la frica de intimitate și la 
dinamica defensivă din jurul posibilității sau amenințării 
intimităţii. Paradigma separării-individuării elaborată de 
Mahler, bazată pe observarea interacțiunii dintre mame și 
copiii lor, aflați în jurul vârstei dobândirii autonomiei de 
mișcare, ne ajută să înțelegem dinamica schizoidă „înăun- 
trul-în afara relației“ descrisă de Guntrip. (Bazată pe tul- 
burarea traumatică preoedipiană a legăturii mamă-copil.) 

Teoria lui Mahler ne ajută și să înțelegem dinamica con- 
flictelor de nivel oedipian cu privire la conexiune și sepa- 
rare în relaţiile intime, de vreme ce, la acest nivel mai 
înalt, nu predomină clivajul primitiv și poate fi resimțit 
conflictul dintre dorinţa de intimitate și frica de intimitate 
din cadrul conexiunii. Mahler oferă o perspectivă asupra 
punerilor în scenă clivate centrate în jurul conexiunii sine- 
celălalt, care exprimă conflictul dintre dorința aprinsă de 
apropiere și frica de intimitate. 

Simbioza originară mamă-bebeluș descrisă de Mahler ca 
situându-se la începuturile vieții bebelușului (renunțând 
la „stadiul autist“, care constituia o adaptare la perspec- 
tiva freudiană asupra „narcisismului primar“ care nu se 
susţine), reprezintă un stadiu al vieții după care individul 
va continua întotdeauna să tânjească. La nevrotici, care 
parcurg stadiul de separare-individuare și ajung la sta- 
diul oedipian, dorința intensă poate rămâne o fantasmă 
inconștientă, însoțită de nazuintele specifice acesteia, care 
poate fi trăită conștient în timpul unei experiențe nor- 
male de „îndrăgostire“, dar acești nevrotici pot renunța 
la fantasmă și la nazuinte odată ce se dezvoltă o intimi- 
tate autentică, în cadrul căreia doi indivizi separați cu 
identități distincte ajung să se cunoască cu adevăratunul 
pe celălalt. Cu toate acestea, în cazul persoanei care a 
suferit un blocaj în dezvoltare în timpul fazelor de sepa- 
rare-individuare (din cauza eșecului mamei de a menține 
un acordaj și o conexiune emoţională suficiente cu micuțul 
aflat în acest stadiu) va persista o dorință puternică, adic- 
tivă, perpetuă de recuperare a mamei simbiotice pierdute. 
Mama simbiotică primitivă („mama htonică“ jungiană) nu 
va fi doar dorită cu ardoare, ci va fi continuu recreată în 
fantasmă. (Precum în „fantasma de reuniune“ descrisă în 
1981 de James Masterson.) Acest fapt va compromite toate 
încercările de a susţine o stare de conexiune cu un altul, 
de vreme ce nazuinta de a trăi o reuniune simbiotica va fi 


156 Frica 


constant dezamăgitoare, într-o manieră traumatică, ceea 
ce va avea ca rezultat faptul că celălalt va fi resimţit drept 
„mama rea“ care a „eșuat“ în timpul separării-individuă- 
rii. Un asemenea clivaj petrecut la momentul dezamăgirii 
va continua să perturbe orice relație, celălalt fiind initial 
perceput drept mama simbiotică idealizată, apoi, drept 
„mama rea“ din separare. Astfel că relaţia este constant 
perturbată, înainte de a putea evolua orice intimitate, o 
intimitate care ar presupune ca doi indivizi separați să 
ajungă să se cunoască, să se accepte și să se iubească unul 
pe celălalt. În fapt, nu doar că o persoană care a suferit 
o perturbare primitivă traumatică în timpul stadiilor de 
separare-individuare nu poate să susțină conexiunea, dar 
odată ce celălalt devine „obiectul (mama) rea“, partea din 
sine clivată atașată mamei rele va deveni și partea agre- 
sivă, plină de ură, a sinelui. În consecință, însăși identi- 
tatea individului ca ființă capabilă de iubire este pierdută. 

În lucrarea sa din 1971, Mahler se referă la era sim- 
biotică, anterioară în cadrul dezvoltării tuturor stadiilor 
de separare-individuare, denumind-o stadiul de „unitate 
duală“. Acesta este un concept utilizat de D.W. Winnicott, 
precum și de alți teoreticieni britanici ai relațiilor de obiect, 
precum Margaret Little. Michael Balint (1968) folosește 
termenul de „iubire primară“ pentru acest stadiu timpuriu 
de unitate duală, pentru a distinge o axiomă a relaţiilor de 
obiect, referitoare la nevoia primară de conexiune (axi- 
oma prezentată și de Fairbairn), de concepţia freudiană 
de „narcisism primar“, anterior dorințelor de relationare 
cu mama și cu alții. Balint se opunea ideii de narcisism 
primar, perspectivă care a fost susținută de toate cerce- 
tările întreprinse asupra bebelușului, incluzând-o pe cea 
a lui Mahler. Autoarea a renunţat la ideea referitoare la 
un ipotetic stadiu primar „autist“ și și-a revizuit perspec- 
tiva, desemnând „stadiul simbiotic“ ca fiind cel mai pri- 
mitiv stadiu al dezvoltării umane. Nașterea emoțională 

are loc în timpul „incubaţiei“ sinelui separat, în perioada 
de separare-individuare, atunci când mama din separare 
este internalizată și se formează o identitate individuală 
diferențiată. Mahler (1971) vorbește și despre sentimentul 
„cenestezic“ de a fi una cu celălalt, care se creează fizic în 
timpul simbiozei și după care, ulterior, individul tânjește, 
în căutarea confortului. Sentimentul cenestezic este mai 
dramatic râvnit, ca manieră de întoarcere la viață, de câtre 
copilașul părăsit psihologic de mama nesupusă unui acor- 
daj, care îl abandonează psihologic, din stadiile de sepa- 
rare-individuare. Copilașul care se confruntă cu niveluri 
tolerabile de perturbare ale prezenței materne și ale acor- 
dajului pe parcursul stadiilor de separare-individuare va 
fi capabil să „imagineze“ mama atunci când aceasta este 
indisponibilă temporar. Copilul va fi capabil să tolereze 
„tonalitatea afectivă scăzută“ sau tristeţea infantilă timpu- 
rie legată de sentimentul de pierdere a mamei, atâta vreme 
cât pierderea este îndeajuns de temporară încât imaginea 
mamei să fie menținută și supusă focusului copilașului, 
în interiorul lumii interne a acestuia. Gestionarea aces- 
tei dileme a pierderii temporare a mamei este un semn 
al internalizării cu succes a prezenței mamei în timpul 
separării-individuării. (Fazele de diferenţiere, practică și 
apropiere.) Unui asemenea copilaș sănătos nu-i va fi per- 
turbat psihicul de către un acces de furie nestăpânită și 
copleșitoare, care nu poate fi calmată, ci acesta va deține 
un sine-eu îndeajuns de solid pentru a reuși să tolereze 
afectul de tristeţe, o experiență primitivă de doliu, denu- 
mită de Mahler „tonalitate afectivă scăzută“. Un astfel de 
copilaș o va dori cu ardoare pe mama, dar nu va simţi ca 
se prăbușește. În schimb, un copilaș care deţine o imagine 
„neintegrată“ a mamei va fi cuprins de puseuri frenetice de 
„plâns disperat“ sau de permanente accese de furie nestă- 
pânită. Atunci când copilașul din urmă crește, va încerca 
să se agate de altcineva pentru a reatinge faza simbiotica 

extatică a „unităţii duale“ cu mama. Însă, atunci când 
iluzia simbiotică eșuează din cauza faptului că celălalt 
are nevoi separate și autonome, nu va exista o imagine 
susținută intern a acestuia, care să mențină sentimentul ca 
celălalt este „bun“. Celălalt va deveni „rău“, pentru că nu 
există nicio imagine interna a mamei din separare drept 
o mamă „îndeajuns de bună“ (termenul lui Winnicott), 
care este absentă fizic (dar nu și psihologic) și trăiește o 
existență separată. Așadar, intimitatea autentică va eșua 
din cauza încercării disperate de a-l controla pe celălalt 
și de a-l menţine drept o parte a sinelui sau o extensie a 
sinelui propriu, ceea ce va submina orice relationare prin 
contact emoţional și comunicare ce creează conexiune. În 
loc de comunicare și cunoaștere reciprocă interpenetrantă 
a celuilalt, precum între doi indivizi separați care au o 
mamă „îndeajuns de bună“ internalizată, va exista furie 
fata de celălalt, ce pare acum a fi un obiect „rău“. Mama- 
celălalt va fi apoi resimţită ca trădătoare, pentru a nu se 
fi dovedit a fi jumătatea simbiotică a sinelui individului. 
Mama-celălalt va fi atunci percepută ca abandonând și 
abuzând ori ca intruzând și încălcând limitele. Astfel că, 
frica de intimitate din paradigma lui Mahler este întot- 
deauna legată de o frică referitoare la faptul că celălalt 
îl va abandona pe individ (dacă sunt atinse apropierea 
și dependenţa) ori că îl va prinde în cursă și-l va înghiți, 
din cauza nevoilor celuilalt, care este perceput ca străin, 
intruziv, controlator și posesiv atunci când nu este cealaltă 
jumătate simbiotică. Mama care încearcă să-l posede pe 
copil, încercând să-l menţină într-o stare de simbioză cu 
ea, va crea întotdeauna o puternica teroare de intimitate. 
Acest lucru se dovedește a fi adevărat, întrucât adultul care 
deține un asemenea copil în interiorul lumii sale interne 
se va teme de a nu fi stăpânit de celălalt și va vorbi perma- 
nent în timpul tratamentului analitic de dorința de a pleca. 
(Pacientul poate ajunge să conștientizeze existența unei 

obsesii continue cu „evadarea“, a fantasmelor de evadare.) 
Atunci când mama a făcut o eroare traumatică din celălalt 
punct de vedere — cel al abandonului —, acest fapt poate 
crea frici constante de a fi părăsit. Persoana care suferă de 
aceste frici de abandon poate găsi un partener care este 
iniţial imaginat a fi cealaltă jumătate simbiotică și râvnită, 
dar care este, de fapt, o persoană însoțită de „fantasmele 
de evadare“, care vor crea un impas în confruntarea cu 
fantasmele de „sufocare și captivitate“ ale celui care a avut 
o mamă cu o tendinţă excesivă de abandon. 


Teoriile elaborate de Melanie Klein si de kleinieni 


Teoria liniară a lui Margaret Mahler asupra separării și 
individuării sinelui în procesul de dezvoltare are părți 
comune cu teoria britanică a lui Melanie Klein, centrată 
în jurul integrării sinelui, pornind de la ipoteza existenței 
unui clivaj primitiv normal, care devine integrat în cazul 
individului sănătos; în vreme ce blocajele patologice în 
starea de clivaj au ca rezultat fragmentarea din ce în ce mai 
mare a personalității pe tot parcursul vieţii, cu excepția 
cazului în care tratamentul clinic permite integrarea stă- 
rilor clivate ale sinelui și a obiectelor interne clivate. Un 
astfel de tratament implică întotdeauna un proces de doliu 
în urma pierderii obiectului matern primar. (Care devine 
combinat cu pierderea obiectului legată de tată și cu pier- 
derile ulterioare.) 

În teoria lui Klein, există două poziții psihice bazale, 
iar fiecare dintre acestea deține o întreagă constelație de 
anxietati, stări ale sinelui și apărări (vezi Kavaler-Adler, 
1993C), fiecare se caracterizează prin propriile-i frici 
individuale de relaţie între sine și celălalt în lume și, ast- 
fel, fiecare poziție psihică deţine propria-i frică de inti- 
mitate. Aceste două poziţii psihice pot alterna în stările 
conștiente și inconștiente ale individului, așa încât are 

loc mai degrabă o dezvoltare calitativă de la o poziție la 
cealaltă, în absenţa unei evoluţii liniare, precum cea pro- 
pusă de Mahler. Cu toate acestea, mișcarea dinspre poziția 
mai primitivă către poziția mai avansată are un parcurs 
progresiv liniar de dezvoltare, deși starea mai primitivă 
de percepţie se reinstituie întotdeauna în stările de furie, 
mânie, traumă și regresie. Poziția mai timpurie nu este 
niciodată părăsită întru totul. Kleinienii moderni acordă 
o mai mare importanță rolului mamei reale, indiferent 
de poziţia propriu-zisă atinsă de psihic. În mod curent, 
este acordată o mai mare importanţă rolului traumei 
decât îi fusese acordat de Klein, trauma fiind considerată 
ca reprezentând punctul de fixatie sau blocajul în poziția 
mai primitivă. 

Poziţia psihică mai primitivă este numită poziția 
„schizo-paranoidă“. În starea psihică a poziţiei schizo-para- 
noide, individul este reactiv și se resimte pe sine însuși 
mai degrabă ca pe un „ceva“ decât ca pe un „eu“. Indivi- 
dul este mereu o victimă, de vreme ce doar reacționează 
la ceilalți și nu simte că deține autonomie sau un control 
de inițiativă al sinelui. În această poziţie, individul nu 
este un sine subiectiv, iar ceilalți nu sunt decât niște alții 
monstruoși, intruzivi, cu tendinţă la punere în scenă, ori 
niște alții idealizati, cu care individul fuzionează și care nu 
dețin propriile subiectivitati. (Propriile sentimente, gân- 
duri, opinii și fantasme.) Individul este fie un sine ideali- 
zat, fie unul devalorizat, unul grandios sau unul rău. Nu 
există nicio cale de mijloc și nicio ambivalenta. Gândirea 
este în alb și negru, iar individul nu deţine capacitatea de 
a face interpretări. Lumea este un amestec de fenomene 
concrete. O persoană care funcționează conform obiec- 
telor parțiale pune în scenă scenarii sadomasochiste in 
raport cu celălalt. Celălalt se răzbună. Răzbunarea reci- 
procă poate să continue la nesfârșit, reflectând dramele 
din lumea internă. Individul fie îl adoră pe celălalt și 

încearcă să fuzioneze cu acesta (figură-obiect parțial de 
tip sân sau penis), fie se protejează pentru a nu fi ucis 
sau distrus de celălalt-obiect parţial răuvoitor. Lumea 
internă, populată de obiecte interne clivate, idealizate și 
rele, este proiectată în exterior, obiectele fiind puse în 
scenă în raport cu ceilalți, fie pentru a-i face pe aceștia să 
se simtă precum dușmani-obiecte rele — prin identificare 
proiectivă —, fie pentru a-i face să se simtă precum niște 
altii-obiecte parțiale idealizate, perfecte, omnipotente. 
Obiectul idealizat se transformă mereu într-un celălalt per- 
secutor rău (sânul persecutor din stadiul oral sau obiectul 
anal persecutor din stadiul anal) odată ce are loc inevita- 
bila dezamăgire. Individul trebuie să părăsească obiectul 
idealizat, devenit rău, pentru a evita să fie persecutat, ast- 
fel că nu-l iubește și urăște niciodată pe același celălalt. În 
această poziţie psihică, nu există așa ceva precum o relație 
susținută, întrucât obiectul idealizat al proiecției devine 
întotdeauna rău. În consecinţă, furia și agresivitatea nu 
pot fi simţite într-un context de iubire susținută. Groaza 
specifică acestei poziţii psihice este de anihilare și distru- 
gere a sinelui prin abandon și persecuție. Așadar, o relație 
cu un altul idealizat, aflat într-o stare narcisică primitivă 
de pasiune nebună — în comparaţie cu luna de miere de 
la nivelul oedipian —, nu poate niciodată să conducă la o 
adevărată intimitate. Pentru a proteja sinele atunci când 
celălalt devine rău, individul trebuie să plece, să evadeze, 
să-l atace și să-l ucidă pe celălalt pentru a face acest lucru. 
Altfel, se va teme de propria pieire, iar această pieire este 
anihilare, nu doar o moarte care ar lăsa în urmă în lume 
imagini simbolice, amintiri simbolice și efecte simbolice 
ale propriei existente. Aceasta este o poziţie presimbolică, 
așa că, dacă individul este persecutat și ucis, pur și simplu 
va dispărea fără urmă. La moartea respectivului individ, 
nu rămân în urmă expresii simbolice ale identității aces- 
tuia. În această poziţie, frica de intimitate este frica de 

anihilare și „dispariție“, la mâna unui alt străin, pentru că 
nimic nu dăinuie în timp. Odată ce individul devine furios 
pe celălalt, pe care îl idealizează și cu care își dorește să 
fuzioneze, totul se termină. Ura din furie șterge imaginea 
dezirabilă a celuilalt și nu mai există iubire. Nu rămâne în 
amintire istoria relației. Devine fantoma unei relaţii, in 
care individul a fost atras fără voia lui, până să descopere 
adevărata „trădare“ si rea-vointa a celuilalt. Plecarea sau 
destrămarea relaţiei fuzionale nu lasă nicio urmă a unei 
relaţii semnificative. În absenţa experientierii simbolice a 
subiectivitatii proprii individului și a subiectivitatii celui- 
lalt nu există semnificaţie. Relaţia trecută, care stârnise 
o fantasmă de iubire veșnică și o pseudointimitate fuzio- 
nală, devine o păcăleală de prost-gust. Deziluzionarea în 
cadrul iubirii nu poate fi tolerată. Totul se termină atunci 
când celălalt devine rău, până când tot celălalt (individ) 
este încă o dată readus la viata sub forma proiecției unui 
celălalt idealizat. Acest cerc vicios al idealizării și devalori- 
zării, corespunzând și soluţiei „înăuntrul-în afara relației“ 
a lui Guntrip, se poate modifica numai atunci când furia și 
ura care apar în timpul devalorizării pot fi tolerate de celă- 
lalt, printr-un acordaj iubitor susținut. Acest lucru nu se 
poate întâmpla decât atunci când psihanalistul creează un 
„mediu de susţinere“ (Winnicott) și conţine afecte și părți 
clivate urâte ale pacientului care sunt proiectate asupra 
celuilalt. (Wilfred Bion.) Numai în cadrul relaţiei cu psih- 
analistul pot fi tolerate furia și ura legate de dezamăgirea 
transferentiala și de devalorizarea aferentă. Atunci când 
o asemenea agresivitate este tolerată și conținută afectiv, 
rezultatul este o conexiune mai intimă între pacient și 
analist, care poate servi ca relaţie tranzitionala (Winni- 
cott) înspre relaţiile intime cu ceilalți din lumea externa 
din viaţa pacientului. În lipsa acestei relaţii terapeutice 
tranziționale, cercul vicios de clivare a obiectului în obiect 
idealizat, iar apoi în obiect rău, demonizat și devalorizat, 

continuă. Așadar, soluția „înăuntrul-în afara relației“, prin 
care se încearcă fuzionarea cu obiectul când este idealizat 
și încercarea de întrerupere a contactului cu acesta atunci 
când este devalorizat și demonizat, continuă la nesfârșit. 

În poziţia psihologică mai sofisticată, „poziţia depre- 
sivă“, individul trăiește experiența subiectivitatii sinelui, 
pe măsură ce devine conștient că are gânduri, senti- 
mente și nevoi. Individul depășește nivelul la care doar 
reacționează la ceilalți. Ceea ce este cel mai important, în 
termenii capacităţii de a avea relaţii obiectale autentice 
și, deci, de a crea intimitate, este că, în poziţia depresivă, 
individul poate susţine relaţii, pentru că poate tolera 
ambivalenta, anume să iubească și sa urască același obiect, 
iar iubirea să-i supraviețuiască urii din furie, pentru că 
individul funcționează și la nivelul simbolic, având, de 
asemenea, capacitatea de a comunica semnificația pro- 
priei furii, astfel încât aceasta să nu dureze veșnic, ci să 
se poată renunța la ea odată ce iubirea se reînnoiește 
și supraviețuiește. Odată ce intră în poziţia depresivă, 
individul poate tolera conflictele de iubire și ură fata de 
o altă persoană. Ura nu distruge niciodată în totalitate 
iubirea, întrucât celălalt este resimţit drept o persoană 
subiectivă, nu un „ceva“. Celălalt poate avea un punct de 
vedere diferit și poate avea sentimente și gânduri pro- 
prii. Astfel că devine posibilă intimitatea prin comuni- 
care. Chiar și în stările de furie, comunicarea motivelor 
din spatele furiei individului sau motivelor din spatele 
sentimentelor sale rănite poate avea ca rezultat faptul de 
a se simți înțeles și de a-l înțelege pe celălalt, dacă poate 
vorbi cu celălalt/partenerul despre motivele furiei. Așadar, 
chiar și în momente de furie, relationarea se menţine. În 
consecință, intimitatea poate evolua pe măsură ce indi- 
vidul se cunoaște din ce în ce mai bine pe sine însuși, 
precum și pe cel lângă care se află, prin intermediul comu- 
nicării furiei. 

Fricile din această poziţie psihică sunt de a-l pierde 
pe celălalt, pe care individul și-l dorește cu ardoare, în 
comparație cu a încerca să-l posede. Dorintele fata de celă- 
lalt pot fi tolerate, dar individului îi este frică de a-l pierde 
pe cel pe care-l iubește și-l dorește, după care tânjește, 
subiectivitatea din contextul instinctelor sexuale transfor- 
mându-se în dorinţe diferenţiate ale sinelui față de celălalt. 
În loc de frica privind propria pieire, individului îi este 
frică de pierderea obiectului ori de pierderea celuilalt, pe 
care îl iubește, fiindu-i, de asemenea, frică și de regretul 
că l-a rănit pe cel pe care-l iubește. Individului îi mai este 
frică și de pierderea iubirii din partea celuilalt, de a-l dez- 
amăgi pe celălalt, dar și de pierderea propriu-zisă, literală, 
a celuilalt. Separarea și încheierile relaţiilor pot fi tolerate, 
întrucât semnificaţia relaţiei și istoria acesteia se mențin, 
permițându-i individului ca, dacă pierde o iubire, să o 
recreeze cu altcineva. 


Contribuțiile lui Masud Khan 


În articolul său din 1972 cu privire la „Groaza pacientu- 
lui de a se preda dependenţei neajutorate în situaţia ana- 
litică“, Masud Khan vorbește despre teroarea intimitatii 
în cazul oamenilor care au fost supuși unei posesiuni 
excesive din partea mamelor în timpul stadiului de „uni- 
tate duală“, pe care acesta îl numește de „simbioză omni- 
potentă“, perioadă în care individul a fost satisfăcut la 
un nivel atât de extrem, încât o simbioză regresivă se va 
menține mult peste durata necesară, având ca rezultat 
eșecul exprimării agresivitatii infantile, care să permită 
dezvoltarea autonomă a unui sine separat, cu propriul 
sistem de control. Khan aseamănă cerințele consecutive 
de întoarcere la o asemenea „simbioză omnipotentă“ în 
situația analitică cu ceea ce Michael Balint (1959) a con- 
ceptualizat drept „regresia malignă“ versus una benignă, 

în cursul tratamentului analitic. Pacienţii lui Balint care 
manifestau o „regresie malignă“ cereau ca analistul să le 
ofere relaţia pe care aceștia o avuseseră în timpul sim- 
biozei regresive, ba chiar relaţia pe care nu o avuseseră 
niciodată, precum în fantasma unei simbioze omnipo- 
tente totale. Cerinţele ca analistul să furnizeze această 
relație constituie o apărare fata de resimtirea groazei de 
regresie la dependenţă de un altul, care nu este întru totul 
controlat drept o extensie a sinelui. În cadrul „regresiei 
benigne“, pacientul poate simți pierderea și suferința de 
doliu fata de un celălalt dorit și omnipotent, care ar satis- 
face sinele pe deplin și care nu ar solicita nicio formă de 
funcţionare autonomă sau de control de sine. În cazul 
regresiei maligne însă, persistă dorințele ca analistul să 
fie un celălalt simbiotic și omnipotent. Masud Khan sem- 
nalează, în legătură cu teoria lui D.W. Winnicott cu pri- 
vire la dezvoltarea sinelui adevărat și la „supraviețuirea 
obiectului“ /analistului fata de cea mai primitivă furie a 
pacientului, cât de esenţial este ca analistul să-i permită 
pacientului să riște confruntarea cu groaza „dependenței 
neajutorate“ pentru a-și dezvolta un sistem de control de 
sine autentic — prin intermediul unor cereri agresive și 
critici, precum și al furiei față de analist pentru a nu-i 
furniza ceea ce nu a avut niciodată. Analistul permite și 
întâmpină acuzele pacientului cu privire la eșecul analis- 
tului de a fi mama-celălalt fantasmat, mama fantasmată 
care nu ar înceta niciodată să fie omnipotentă și într-un 
acordaj perfect. Atunci când pacientului i se permite să-și 
exprime toată furia, care emerge din interior pe cale natu- 
rală și spontană, adevărata dezvoltare a sinelui poate reîn- 
cepe, chiar și ulterior blocajului acesteia în urma stadiului 
simbiotic sau de „unitate duală“. Khan (1972) scrie: 


Așadar, sarcina fundamentală în situaţia clinică și în 
relația analitică era ca analistul să se prezinte pe el 

însuși vizavi de pacientă în contextul acelei autenticitati 
a unui raport reciproc în care ea putea să resimtă 
maniera în care el a eșuat fata de ea și să se înfurie din 
această cauză, dar și cum ea a eșuat față de el și să aibă 
o atitudine reparatoare într-o manieră autentică (p. 6). 


Frica de intimitate la acest nivel este legată de groaza 
de a fi prins într-o profundă dependență, în care agresi- 
vitatea individului este stăvilită și/sau înăbușită. Este o 
frică de a fi incapabil să aibă o voce care să exprime nive- 
lul primitiv de furie și agresivitate a individului (aflată la 
baza dezvoltării unei voci proprii, independente), iar un 
sine independent (cu un control de inițiativă al sinelui) 
este împiedicat să se creeze, prin opoziția la agresivita- 
tea individului. Situaţia analitică constituie unicul spaţiu 
în care agresivitatea primară poate fi permisă fără a pro- 
voca o răzbunare ostilă sau un abandon. (,,Supravietuirea 
obiectului“, descrisă de Winnicott.) Acesta este mediul 
de susţinere winnicottian, care necesită și abilitățile de 
continere și de procesare ale analistului. În cele din urmă, 
pacientul învață să aprecieze si să înțeleagă, la un nivel 
simbolic, afectul agresiv primar, iar plângerile din „regre- 
sia malignă“ îi permit pacientului să dezvolte capacitatea 
de a-și procesa agresivitatea și, astfel, de a o comunica 
simbolic în cadrul relației. (Sub varii forme, de la sar- 
casm la exprimarea directă a furiei.) Acest fapt îi per- 
mite, de asemenea, pacientului să progreseze, pe calea 
dezvoltării, până la nivelul suferinței de doliu, anume să 
progreseze până la doliul cu privire la pierderea obiectu- 
lui primar drept o mamă externă. Prin suferința de doliu, 
afectele devin mai subtile, iar părțile sinelui sunt inte- 
grate. Ura și iubirea devin furie simbolică și comunicare 
susținută. Acest lucru diminuează radical frica de intimi- 
tate, de vreme ce intimitatea poate fi tolerată atunci când 
dependenţa nu-i provoacă individului un sentiment de 

neajutorare, ci mai degrabă îi permite acestuia să comu- 
nice tot ce simte. Furia, ura și agresivitatea nu trebuie să 
fie clivate ori evitate prin fuga din relaţie. Întâmpinarea 
agresivitatii pacientului înseamnă, de asemenea, stabilirea 
de limite și menţinerea expresiilor agresivitatii la un nivel 
tolerabil — prin circumscrierea acestora, pe cât posibil, în 
cadrul analitic. Atât Michael Balint, cât și Masud Khan 
propun stabilirea de limite prin exemple clinice, cu scopul 
transformării regresiei maligne într-o regresie benignă. 


Otto Kernberg: relaţiile de iubire 


În cartea sa despre Relațiile de iubire, Otto Kernberg 
(1995/2009) vorbește despre o diferenţiere de gen în 
ce privește natura conflictelor (fricilor) de intimitate. 
Kernberg susține că bărbaţii se confruntă cu dificultăți 
de a se încredința angajamentului din căsnicie, în timp ce 
femeile întâmpină dificultăți de a se încredința intimitatii 
sexuale din cadrul căsniciei. Autorul afirmă că 


Discontinuitatea între atitudinile erotice și tandre 
ale bărbaţilor față de femei este reflectată în disocie- 
rea „madonă-prostituată“, apărarea lor cea mai tipică 
împotriva relației sexuale oedipiene cu mama în mod 
inconștient niciodată abandonată, interzisă și dorită. 
Dar dincolo de această disociere, conflictele profunde 
preoedipiene cu mama tind să reapară în moduri nedi- 
luate în relaţiile bărbaţilor cu femeile, interferând cu 
capacitatea lor de a se dedica total unei femei. Pentru 
femei, care deja s-au reorientat de la mamă la tată în 
copilăria mică, problema lor nu este incapacitatea de 
a se implica într-o relație de dependenţă cu un băr- 
bat. Este vorba, mai degrabă, despre incapacitatea de 
a tolera și de a accepta propria libertate sexuală în 
acea relaţie. În contrast cu afirmarea de către bărbați 

a genitalitatii lor falice încă din copilăria mică, în 
contextul unei erotizări inconștiente a relației mamă- 
bebeluș, femeile trebuie să redescopere sexualitatea 
lor vaginală originară, în mod inconștient inhibată în 
cadrul relației mamă-fiică. S-ar putea spune că, în sta- 
bilirea unei relații de iubire, bărbaţii și femeile trebuie 
să înveţe în timp ceea ce celălalt deţine deja: bărbații, 
implicarea profundă, iar femeile, libertatea sexuală. 
Evident, există excepţii semnificative de la această 
evoluţie, cum ar fi patologia narcisică la femei și tipu- 
rile severe de angoasă a castrării de orice origine la 
bărbați (pp. 148-149). 


În cadrul secţiunii dedicate cazurilor clinice, căsni- 
cia dintre Judith și Allan ilustrează o astfel de dinamică. 
Kernberg (ibid.) vorbește și despre frica de a primi iubire 
sau de a simți iubire, care poate fi observată în cazul Paulei 
(ce va urma), caz în care o asemenea frică se află în relație 
cu conceptul lui Fairbairn de dependenţă de un obiect 
intern „rău“, precum și cu o groază de dependența nea- 
jutorată, așa cum a fost aceasta descrisă de Masud Khan. 


Salman Akhtar: disconfort în iubire 


Adresând diferite sindroame psihopatologice ale vieții sen- 
timentale (ex., incapacitatea individului de a se îndrăgosti, 
incapacitatea de a rămâne îndrăgostit, îndrăgostirea de 
persoane nepotrivite, incapacitatea de a renunța la iubirea 
neîmpărtășită și incapacitatea de a se simţi iubit), Salman 
Akhtar (1996) descrie variatele niveluri de dezvoltare care 
interacționează în cazul modurilor inhibate și patologice 
de a iubi. Akhtar scrie: 


[...] adevărul este că fiecare dintre acestea [fiecare sin- 
drom] conține deficite și conflicte ce aparțin variilor 

niveluri de dezvoltare. Spre exemplu, incapacitatea 
individului de a se îndrăgosti ar putea reprezenta 
lipsa de activare a erotismului psihofizic timpuriu 
prin intermediul unei experiențe simbiotice satisfă- 
cătoare și o apărare împotriva invidiei inconștiente 
fata de obiectul iubirii, precum și, uneori, chiar și 
o inhibitie pronunțată, ce constituie rezultatul unei 
intense anxietati de castrare. În mod similar, incapa- 
citatea de a rămâne îndrăgostit poate emana dintr-o 
căutare zadarnică a unui obiect transformational, din 
anxietati cu privire la fuziunea cu obiectul iubirii și/ 
sau din conflicte legate de narcisism, agresivitate și 
complexul Oedip (p. 173). 


În critica adusă viziunilor lui Person (1988), Akhtar 
(1999, p. 78) scrie că aceasta a subliniat faptul că o carac- 
teristică esenţială a iubirii pasionale este durata redusă. 
Totuși, capacitatea a doi parteneri de a întreține relații 
de obiect mature îi ajută să preschimbe flacăra emoţiilor 
intense în strălucirea stabilă a unui parteneriat plin de 
afecţiune. 


Perspectiva mea 


Frica de intimitate poate fi înțeleasă din perspectiva 
unui eșec al individului de a face un doliu după pierderea 
obiectelor parentale primare și de a le internaliza sim- 
bolic și, astfel, de a beneficia psihologic de resursele de 
relationare pe care le oferă acestea, în același timp sepa- 
rându-se de ele ca obiecte externe, așa încât individul să 
poată relationa cu alții, în prezent, drept indivizi autentic 
diferentiati. Teoria mea cu privire la „doliul de dezvol- 
tare“ (Kavaler-Adler, 1985, 1988, 1989, 1993a, 1993b, 1996, 

2003a, 2003b, 2005a, 2005b, 2006-2007, 2010, 20133) 
se refera la doliu ca reprezentand un proces primar din 
cadrul dezvoltarii, pornind de la contributiile lui Mela- 
nie Klein (1940) din articolul ,,Doliul si relatia sa cu sta- 
rile maniaco-depresive“ și perspectiva lui Klein asupra 
vinovatiei și pierderii ca desemnând o parte esenţială a 
integrării sinelui în cadrul „poziției depresive“. Klein a 
fost prima care a privit doliul ca pe un proces clinic și de 
dezvoltare primar și fundamental. 

Teoria mea cu privire la „doliul de dezvoltare“ se 
bazează pe teoria kleiniana, dar integrează și aspecte din 
scrierile lui Margaret Mahler despre tonalitatea afectivă 
scăzută, ale lui James Masterson despre depresia de aban- 
don și ale lui D.W. Winnicott despre „supraviețuirea obiec- 
tului“. Doliul de dezvoltare se poate desfășura atâta vreme 
cât individul a atins nivelul relațiilor de obiect întreg atât 
în cadrul lumii externe, cât și al lumii interne. Atunci când 
are loc, în mod traumatic, un blocaj în dezvoltare cauzat 
de un eșec al maternajului preoedipian, nu mai poate avea 
loc doliul în urma pierderii celuilalt ca obiect întreg sepa- 
rat și simbolizat. În acest caz, clivarea obiectului devine 
patologică și perpetuă, având ca rezultat ermetizarea sine- 
lui afectiv intern sau proiecția compulsivă externalizantă 
a lumii interne afective, alături de constelatiile sale de 
partialitati ale sinelui si ale celuilalt. Atâta vreme cât o 
asemenea clivare se perpetuează, nu poate fi atinsă nicio 
intimitate, întrucât celălalt este privit ca o cealaltă jumă- 
tate simbiotică idealizată sau este temut, fie ca fiind un 
obiect răuvoitor, persecutor, intruziv, fie ca fiind un obiect 
inadecvat sau mort, care l-ar seca pe individ de viata. 

Atunci când doliul de dezvoltare după obiectele primare 
are loc începând din perioada preoedipiană timpurie de 
separare-individuare și continuând pe parcursul vieții, stă- 
rile afective agresive sunt conținute, într-o formă simbo- 
lizată, de o relaţie între sine și celălalt în care predomină 

iubirea și atașamentul. (Vezi Kavaler-Adler, 1992, 2013b.) 
În acest caz, există mai multă iubire decât ură implicată 
în pierderile din cursul vieţii atât ale figurilor primare, cât 
și ale altora de care individul trebuie să se separe. Furia 
și agresivitatea cedează în fata afectelor și amintirilor 
impregnate cu suferința de doliu. Tristetea transforma 
ura în experienţe tolerabile de furie în cadrul relațiilor de 
iubire, iar durerea doliului cedează în fata iubirii din cadrul 
pierderii și a pierderii din cadrul iubirii. Apoi dezamăgirile 
și deziluzionarile din relaţii sunt din ce în ce mai bine tole- 
rate, astfel încât relațiile pot fi susținute până în punctul în 
care se poate crea intimitatea autentică, în contextul căreia 
o persoană ajunge să o cunoască pe cealaltă și viceversa. 
Pe măsură ce experiența subiectivă a unui individ poate fi 
transmisă celuilalt, se creează reciprocitatea. Experiența 
subiectivă a celuilalt poate fi percepută, ascultată, înțeleasă 
și internalizată. Internalizarea relaţiilor afective la nivelul 
de intimitate constituie o parte dintr-o relaţie de „doliu de 
dezvoltare“ care se desfășoară pe tot parcursul vieţii. În 
contextul internalizărilor benigne, frica de intimitate se 
diminuează, întrucât individul nu se teme că ar putea fi dis- 
trus de celălalt și nu-i mai este teamă că l-ar putea distruge 
sau răni pe celălalt doar prin a fi întru totul el însuși. Agre- 
sivitatea inconștientă a individului devine mai conștientă 
și mai bine înțeleasă, deci, din ce în ce mai putin înspăi- 
mântătoare. Pe măsură ce agresivitatea proprie devine mai 
putin înspăimântătoare, la fel devine și agresivitatea celui- 
lalt, care este întotdeauna partial percepută prin proiecţiile 
propriei agresivitati și prin proiecţiile agresivitatii pro- 
priilor obiecte interne. Agresivitatea obiectelor interne 
se modifică pe măsură ce iubirea câștigă asupra urii prin 
tolerarea furiei și a pierderii în cadrul procesului de doliu 
de dezvoltare. 

Delimitarea pe care o fac cu privire la „complexul iubi- 
tului-demon“ se referă la perpetuarea clivajului primar, 

care cauzează transformarea continuă a obiectului 
divin-muză idealizat într-un obiect rău, pe baza repetitiei 
traumei primare din separare-individuare. Cu toate aces- 
tea, în plus fata de ciclul vicios imediat al transformării 
obiectului idealizat în obiect rău, se mai petrece și ero- 
tizarea „obiectului rău“, care are ca rezultat imaginea 
proiectată și experiența în cadrul lumii interne a unui 
„iubit-demon“. De asemenea, conceptul jungian referitor 
la un arhetip „iubit-demon“ poate interactiona cu obiectul 
matern-patern rău din copilăria preoedipiana timpurie. 
Acest fapt este legat de un complex care rezultă de pe urma 
unui eșec de maternaj anterior formării unui sine întreg 
și subiectiv prin internalizările de obiecte întregi. Atunci 
când psihicul este clivat și erotizat în această manieră, 
intimitatea este înspăimântătoare, pentru că ameninţă să 
fie o experiență în care fie individul este distrus de celălalt, 
fie individului îi sunt luate în stăpânire sinele și identita- 
tea, fie acesta este sedus și abandonat de celălalt la nive- 
lul sadismului oral și anal, căruia îi sunt asociate imagini 
interne terifiante și de coșmar. Individul își pierde vali- 
ditatea, controlul de sine și identitatea de sine în cadrul 
fuziunii cu figura divină-muză idealizată, care este căutată 
cu scopul fuziunii. Această fuziune cu muza este trăită ca 
experiență de transformare a muzei în iubitul-demon dia- 
bolic; ceea ce are loc este un fenomen de posesiune, nu 
unul de transcendenta. Muza râvnită, la care individul 
caută inspiraţie și transcendenta, se transformă într-un 
iubit-demon dominator, într-un obiect rău-traumatic pri- 
mar erotizat. Iubitul-demon se transformă apoi în imagi- 
nea morții, pe măsură ce emerge caracterul său dominator 
și violator și care, în cele din urmă, abandonează sau ucide. 
(Kavaler-Adler, 1993b, 1995-1996, 2003a, 2003b.) 

Ilustrări clinice 


Cazul lui Leonard 


Leonard manifestă nivelul preoedipian al fricii de intimi- 
tate. În cuvintele sale, a tânjit intens după intimitate, fiind 
în același timp intens terifiat de aceasta. Cu toate acestea, 
printr-un „proces de doliu de dezvoltare“ care își are rădă- 
cinile în moartea mamei la tinereţe și chiar mai timpuriu, 
în traume suferite în primul an de viață și în copilăria 
foarte mică, Leonard intră într-o căsnicie care îi gratifică 
dorinţele sexuale și emoţionale. Începe să se confrunte cu 
groaza de a susține relaţia. Anterior acestei relații mari- 
tale aflate în evoluţie, Leonard a trăit într-o profundă 
izolare. Automedicatia administrată consta în deținerea 
unor relații sexuale parțiale de obiect cu maseuze, precum 
și în relaţii onirice și fantasmate cu analista sa, în rolul 
unui „sclav sexual“, dar fusese prea înspăimântat de res- 
pingere (legată de neparcurgerea unui doliu de pierdere) 
pentru a risca să intre într-o relaţie cu o femeie-obiect 
întreg. Cu toate acestea, Leonard continuă să fantasmeze 
cu privire la evadări din angajament. Intimitatea susținută 
este înspăimântătoare, atât din cauza rușinii pe care i-o 
provoacă frica de a fi văzut și cunoscut, cât și din cauza 
groazei de a fi înapoi în scaunul înalt de bebeluș (în care 
este neajutorat, controlat și abandonat). I se declanșează 
anxietatea de anihilare și o senzaţie de paralizie, in care 
se simte invizibil. Leonard, ca bebeluș în scaunul înalt, 
a trebuit să se cliveze de el însuși și să privească înapoi 
spre sine din capătul celălalt al încăperii. Mama sa plecase 
de atâta timp, resimțit ca intolerabil, traumatizându-l si 
aproape ștergându-l (psihologic) de pe fata pământului. 
Dependenţa neajutorată se leagă de acest nivel de teroare. 
La fel ca în cazul pacientului lui Masud Khan, atunci când 
se simțea atât de neajutorat intern, Leonard era nevoit 

să-și exprime permanent agresivitatea pentru a putea avea 
orice sentiment de putere. Trebuia să răspundă cu „nu“ 
oricărui lucru din mintea lui și, adesea, din realitate, până 
la punctul de autosabotaj și pierdere devastatoare. Prin 
intermediul procesului psihanalitic, Leonard a făcut din 
ce în ce mai multe progrese înspre atingerea intimitatii 
emoționale autentice, necontinuând să umple pur și sim- 
plu golul interior printr-o hipersexualitate, apoi o relaţie 
romantică suprasexualizată și, ulterior, maritală. Cu toate 
acestea, pe parcursul primilor ani ai curei sale psihanali- 
tice, circumscrisă teoriei relațiilor de obiect, evita orice 
raport de reciprocitate cu analistul. Se plasa pe sine și pe 
analist la poli opuși, distorsionând afirmaţiile analistului 
și menținând o atitudine de opoziție, cu scopul de a-și 
proteja în mod patologic fragilul sentiment de autonomie. 
Uneori, se întâmpla să permită câteva momente de raport 
autentic, în care renunța la această manieră opozitionista 
de impiedicare a relationarii. Avea însă grijă inconștient să 
aleagă momentul astfel încât să aibă loc numai la sfârșitul 
ședinței. Apoi ieșea imediat din cabinet. (Soluţia „înăun- 
trul-în afara relaţiei“ a lui Guntrip.) Această opoziție de 
stadiu anal, care reflecta trauma blocajului în dezvoltare 
din timpul separării-individuării, s-a instituit în urma 
unei perioade anterioare de armonie simbiotică în relația 
cu analista. Acesta este un aspect simptomatic al copi- 
lului aflat în stadiul de separare-individuare descris de 
Mahler, care nu-și poate „imagina“ mama îndeajuns încât 
să susțină o internalizare pozitivă a acesteia, din cauză 
că mama este prea absentă în timpul perioadei de sepa- 
rare, în condiţiile în care a fost mai prezentă în cadrul 
unei simbioze mai timpurii. Abandonul matern suferit 
de Leonard era asociat cu perioada în care era lăsat în 
scaunul înalt pentru atâta timp, încât trebuia să se cliveze 
de el însuși și să se privească din celălalt capăt al încăpe- 
rii. În analiză, divanul a devenit scaunul înalt în care îi 

era frică să nu devină captiv și încarcerat, într-o stare de 
„dependenţă neajutorată“, având întotdeauna fantasme de 
evadare, care-i însoțeau punerile în scenă opozitioniste 
polarizate. Atunci când Leonard își permitea întâlnirea 
autentică, avea grijă să poată evada de pe divan și din 
cabinet la sfârşitul ședinței. 


Cazul lui Judith 


Frica de intimitate a lui Judith implica o suprareactivitate 
la afirmaţiile soțului său, care reevocau insultele, atitu- 
dinile dispretuitoare și comentariile critice din copilărie 
ale fratelui și părinţilor ei. Îi era frică de propria furie și 
evita să-i răspundă soțului. Apoi furia se întorcea asupra 
ei înseși și dezvolta tot felul de tensiuni corporale visce- 
rale și somatice, senzaţii de nod în stomac, dureri de spate 
și de picioare, precum și cârcei la picioare. De asemenea, 
se supunea unui autoatac, prin furia întoarsă asupra ei 
înseși, spunându-și că nu era la fel de bună ca alții din 
comunitatea sa academică și inhibându-se, prin a nu lua 
cuvântul și a nu avea o voce. Acest lucru o trăgea în jos 
la locul de muncă, la fel cum reticenta în cadrul căsniciei 
sau mult-amânata exprimare a furiei inhibau posibilita- 
tea intimitatii. 

În termeni kleinieni, Judith prezintă un conflict 
de poziţie depresivă cu privire la furie, și nu o groază 
schizo-paranoidă de răzbunare externă, dar acestea erau 
intretesute. În termenii fricilor de dependență neajutorată, 
lui Judith îi era teamă de o umilire care s-ar putea ampli- 
fica, transformându-se într-o groază de anihilare a sinelui. 
Amintirile din copilărie care au ieșit la suprafață în proce- 
sul psihanalitic ilustrează cauza. O amintire o înfățișa pe 
ea pe masa din bucătăria casei în care-și petrecuse copi- 
lăria, la 4 ani, în timp ce un medic se ocupa de rănile pro- 
duse atunci când fratele ei o lovise „accidental“ cu o bâtă 

de baseball. Aflată într-o stare de extremă vulnerabilitate 
fizică și emoțională, era torturată de doctor, același doctor 
care fusese angajat de mama ei pentru a o salva și vindeca. 
Atunci cand tipa din cauza durerii îngrozitoare provocate 
de copcile pe care doctorul le punea rănilor, acesta tipa la 
ea să nu mai plângă. Doctorul îi spusese furios să tacă, în 
timp ce flirta cu mama ei, atât el, cât și mama ignorându-i 
durerea. Deloc de mirare că Judith a devenit înspăimân- 
tată de furie, precum și de potentiala ei furie internă, frică 
ce a fortat-o să-și reprime în permanență agresivitatea, 
astfel încât trebuia să se distanteze de intimitate în cas- 
nicie pentru a se proteja. 

Un alt lucru care interfera cu intimitatea maritală era 
frica lui Judith de a fi etichetată de celălalt sau de a fi 
modelată după imaginea celuilalt, în loc de a avea pro- 
pria autonomie de autodefinire. Îi era frică de faptul că 
experiența sa subiectivă ar fi vizibilă pentru oricine alt- 
cineva și mai ales experiența cu partenerul în potentiala 
intimitate a căsniciei, soțul ei. Părinţii săi întotdeauna o 
etichetaseră în loc de a o auzi. Judith era adesea numită 
cea „sensibilă“, mama fantasmând să-i fie confidentă, în 
același timp exploatând-o în mod constant. Fusese etiche- 
tată de părinți și cea „grasă“ sau cea „prea sensibilă“, toată 
vulnerabilitatea ei fiind percepută drept o povară pentru 
ei. Dacă, adolescentă fiind, mergea pe stradă alături de 
mama sa intruzivă și cu tendinţă la sexualizare, iar aceasta 
îi spunea că vreun bărbat mai în vârstă o privea insistent, 
ca pe un obiect sexual, propria experienţă de dezgust, pro- 
vocată de comentariile mamei, era complet ignorată. Sta- 
rea subiectivă a lui Judith era negată. Negându-i-se starea 
subiectivă, Judith putea să fie etichetată mai departe de 
mamă — o mamă care se simțea, de asemenea, liberă să 
dea buzna oricând în dormitorul ei și să-i ceară s-o asculte, 
indiferent ce făcea Judith în acel moment. Atunci când 
soţul lui Judith începea s-o eticheteze și s-o modeleze 

după imaginea sa, definindu-i opiniile politice, se simţea 
furioasă, dar furia fusese inconștientă înainte de psihote- 
rapia psihanalitică. Acum, furia refulată apărea în vise și 
sub forma unor senzaţii de somnolenta ale terapeutului. 
Aceste vise pline de furie dispăreau întotdeauna imediat 
ce Judith își putea exprima și înțelege furia. Adesea, furia 
îi devenea conștientă abia în ziua următoare, iar între 
timp ea nu realiza de ce se distanța în timpul sexului, se 
cliva și se privea pe ea însăși implicată în actul sexual, 
nefiind în schimb capabilă să se predea emotional, chiar 
și atunci când corpul ei avea orgasme. Faptul de a-și fi 
conștientizat furia, în timp ce era întinsă pe divan, a aju- 
tat-o să își comunice furia fata de soțul său și să renunțe 
la control în timpul sexului, predându-se fără a fi inhibată 
de o frică inconștientă de supunere. 

Judith a adus multe vise în terapie. Însă unul dintre 
acestea se distinge drept o transformare a sinelui prin 
modificarea refulării. Visul este următorul: 


Era un tsunami, valurile de apă enorme se îndreptau 
către mine. Apoi, deodată, valurile imense de apă s-au 
oprit și au rămas pur și simplu suspendate deasupra 
mea, ca o boltă, așa încât nu eram în niciun pericol de 
a fi rănită sau de a mă îneca. Mai erau și niște ziduri 
care îndiguiseră apa, care s-au prăbușit treptat. Și, cu 
toate astea, apele rămăseseră nemișcate deasupra mea 
și în jur, iar eu mă simțeam în siguranță. 

Asociațiile pacientei la vis: „Mă întrebam de ce puteau 
să se prăbușească zidurile, iar eu să mă simt totuși 
în siguranță și să nu mă înece valurile furioase. Mă 
simțeam de parcă puteam să renunţ la ceva, care fusese 
ca un zid de protecţie, de care aveam nevoie înainte 
ca să supraviețuiesc. Acum zidurile puteau să dispară, 
iar eu totuși să supraviețuiesc, ba chiar să mă simt 
în siguranță. Cred că valurile furioase sunt multiplele 

niveluri ale furiei mele, dar și sentimentele mele sexu- 
ale și erotice, toate amestecate, dar care acum nu mai 
amenințau să mă copleseasca, în ciuda forței enorme 
a apelor. Cumva, apele se conțin acum. Nu mai am 
nevoie de ziduri rigide în jur, ca zidurile represive de 
protecție din mintea mea sau zidul de obstructie mus- 
culară pe care il resimteam înainte, într-o senzație de 
constipare fizică și emoţională. 

Când aveam cam 6 ani, îmi amintesc că eram înspăi- 
mântată când eram în mașina noastră cu familia și tre- 
ceam prin tuneluri. Îmi era frică tot timpul că zidurile, 
pereţii tunelului, se vor prăbuși și că vom fi distruși 
de apele care vor năvăli asupra noastră, înecându-ne. 
Totuși, părinții mei mă alinau și mă linișteau când 
aveam frica asta, nu ca în momentele când râdeau de 
mine că aveam coșmaruri sau când mi-au ignorat dure- 
rea, la 4 ani, când eram pe masă, operată de doctor. 
Poate că le-am reînviat alinarea, pe măsură ce renunt 
la zidurile rigide și represive care mi-au ţinut furia fata 
de ei sub tăcere. Îmi mentinusem sub tăcere și dragos- 
tea fata de mama, de vreme ce-mi era teamă că mama 
m-ar manipula, creându-mi vreo obligație, dacă mi-aș 
fi exprimat dragostea fata de ea. Asta era o altă fateta 
a lor ca părinţi. În plus, mama a fost foarte tandră și 
iubitoare cu copiii mei când erau bebeluși. Poate că 
dragostea maternă fusese acolo pentru mine foarte 
timpuriu, înainte să înceapă problemele“. 


Aceasta a fost interpretarea analistei: 


Da, visul dumneavoastră pare să exprime o imagine a 
zidurilor rigide defensive, care se prăbușesc, pentru că 
nu mai sunt necesare. Pare că declaraţi inconștient că 
vă puteți acum preda vieții dumneavoastră emoţionale 
interne, fără să vă fie teamă că fie furia, fie sexualitatea 

ar fi prea copleșitoare. Pe măsură ce permiteti patrun- 
derea furiei în planul conștient și depistăm toate dife- 
ritele motive din spatele furiei dumneavoastră, v-aţi 
simțit mai liberă să îi vorbiti clar și asertiv soțului dum- 
neavoastră atunci când ati simţit că nu vă aude sau ca 
încearcă să vă modeleze după imaginea lui ori să vă 
folosească în îndeplinirea propriului plan, neobser- 
vând experiența dumneavoastră subiectivă. De aseme- 
nea, furioasă fiind, vă puteţi face mai repede auzită 
(„în timp real“), pe măsură ce valurile imense de furie 
devin momente de furie ce poate fi înțeleasă, care 
poate fi pusă în cuvinte, permițându-vă să renuntati 
la zidurile rigide de opoziție fata de viata dumneavoas- 
tra internă. Ati reușit să îmi vorbiti si mie acum, când 
sunteți furioasă, clar si răspicat, cu mai puţină frică de 
a mă înstrăina sau de a provoca înstrăinare. 


Cazul lui Carol 


Carol își menţine familia de obiecte interne rele, expri- 
mand judecatile dezaprobatoare fata de ea însăși ale mem- 
brilor acesteia atunci când se simte judecată de soţul său. 
Întoarcerea împotriva sieși, alături de un atașament regre- 
siv faţă de atitudinile ostile ale obiectelor sale rele tocmai 
când are nevoie de înțelegere, este o manifestare a fricii 
ei de intimitate. În loc să-i vorbească deschis soţului său 
în aceste momente pentru ca acesta s-o înțeleagă, frica 
ei de a-l pierde (frică de poziție depresivă) îi cauzează 
autoatacul prin întocmai acele acuzații pe care familia ei 
i le aducea în copilărie: considerându-se egoistă pentru 
că are propriile nevoi și dorinţe, plangareata și veșnic 
nemulțumită, „prea furioasă“ și agresivă. 

Cazul lui Richard 


Richard vorbește despre „timpul din afara timpului“ sau 
de „timp de pauză“, precum și de timpuri de muncă com- 
pulsivă. „Unde se găsește al treilea mod de a fi?“, întreabă. 
Numai în acest al treilea mod de a fi, pe care începe să-l 
descopere în situaţia analitică, poate deveni posibilă inti- 
mitatea, precum și reciprocitatea și spontaneitatea sinelui 
adevărat, necesare pentru atingerea intimitatii. Această 
evoluţie, pentru a-ți permite să fii, nu doar sa faci, se leagă 
de teoriile lui Winnicott. Mersul la culcare cu scopul eva- 
dării și incapacitatea de a se trezi dimineața, precum și 
zilele libere luate de la serviciu și, anterior, de la doctorat, 
toate sunt moduri prin care Richard încearcă să-și creeze 
o experienţă de „timp în afara timpului“ sau de „timp de 
pauză“, de vreme ce nu poate nicicum tolera tensiunea 
și anxietatea suscitate de modul sau de lucru defensiv, 
în care „a face“ a dominat toate stările de „a fi“. Odată 
ce, în cadrul tratamentului, începe un proces de doliu 
de dezvoltare, Richard începe să perceapă starea alter- 
nativă de existență spontană sau de repaus, pe care și-o 
poate permite în cadrul mediului terapeutic ,,tranzitional* 
și „susţinător“, alături de analistul ,,continator“. Aceste 
momente de libertate (de a fi în loc de a face) apar trep- 
tat și, cel mai adesea, la sfârșitul sedintelor duble ale lui 
Richard, când acesta reușește să se predea în a fi în pro- 
priul corp și în propriile sentimente. Întâi, apare furia. 
Apoi, suferința de doliu și pierdere. Apoi, durerea cauzată 
de tânjirea după intimitate și angajament în relația cu par- 
tenerul. Pe măsură ce Richard își permite, în tratament, să 
simtă durerea, realizează că furia sa este stârnită de faptul 
că partenerul nu-l poate salva. Se confruntă cu un senti- 
ment de neajutorare, că viata i se impotriveste, resimţit 
în urma schimbării școlii, în primul an de liceu. Odată cu 
această conștientizare, compulsia lui Richard de a munci 

non-stop atunci când se întoarce la serviciu cedează în fata 
unei mai mari libertăţi de a se implica emotional si, de ase- 
menea, de a lua pauze de la muncă și de a lăsa lucrurile să 
curgă. În consecință, evadează prin a dormi zi și noapte 
ori prin vacanțe perpetue. Dobândește capacitatea de a 
exprima imensul „nu“ împotriva căruia a lucrat compulsiv 
toată viata. Este posibil ca acest „nu“ să-și aibă originile în 
nevoia de autonomie de la vârsta de 2 ani. Însă acest „nu“ 
a devenit un „nu“ de mari proporții fata de viata in gene- 
ral. În spatele acestui „nu“ se află furia că nu mai putea 
să facă doar cum voia, fiind pur și simplu propriul sine 
narcisic și pulsional, așa cum fusese în școala generală. 
În primul an de liceu, a fost respins de prima iubită și a 
apărut competiția. Richard a renunţat în mod inconștient 
la relaţii, fiindu-i frică de faptul că toate ar putea sfârși 
prin respingere. Apoi, după vârsta de 30 de ani, Richard 
își asumă în cele din urmă riscul de a avea o relaţie. Este 
curtat de un bărbat homosexual mai tânăr și cedează în 
fata unei puternice nevoi emoţionale fata de acest bărbat, 
însă deschizându-se lent la relaţii sexuale și simțind ade- 
sea că opune rezistență. Această nouă relaţie este supusă 
amenințării până în momentul în care el își poate regăsi 
amintirile, visele și dorințele refulate în cadrul tratamen- 
tului. Întins pe divan și descoperindu-și sentimentele, pre- 
cum și fantasmele, amintirile, visele și gândurile legate de 
aceste sentimente, care circumscriu un proces de doliu de 
dezvoltare, Richard reușește treptat să depășească soluția 
emoțională schizoidă „înăuntrul-în afara relaţiei“ ori com- 
promisul schizoid descris de Guntrip. Începe să rămână 
în relaţie, pe măsură ce devine capabil să fie mai mult 
în el însuși. În loc de a se plasa pentru iubitul său doar 
în poziția de mentor și în loc de a-și dori inconștient ca 
iubitul să fie mama lui sau ca psihanalistul să fie o mamă 
care să-l salveze de la viata, Richard începe să realizeze ca 
își poate fi propriul mentor. Însă acest lucru îi solicită să 

susțină o conexiune cu el însuși care să-i permită empa- 
tia și compasiunea fata de propria persoană, în locul unui 
raport de judecată severă fata de sine, care îi perpetua pro- 
priul mod compulsiv de gândire negativă. Renuntarea la 
control în cadrul sedintelor analitice a fost fundamentală. 
Plânge și suspină pe divan, astfel descoperind sinele copi- 
lului de doi ani în cadrul acelor dorinţe de a lovi, a tipa 
și a se agăța de mama. A realizat că a spune „Nu“ vieţii 
constituia o cerere defensivă de autonomie opozitionista 
atunci când provocarea de a risca autonomia adevărată 
și autentică prin a spune „Da“ era prea înspăimântătoare. 
Exprimându-și prin lacrimi durerea cauzată de tânjirea 
după mama pierdută, în vreme ce încerca să se împace cu 
iubitul în urma unei separări, a realizat că era foarte furios. 
Apoi a realizat că-i era teamă că această conștientizare a 
furiei l-ar lăsa singur, fără nimeni. A ajuns să realizeze 
că adevărul era tocmai opusul. Conștientizarea de către 
Richard a furiei sale a devenit o parte a îndreptării sale 
către atingerea unei mai mari intimitati cu iubitul, cât si 
cu alții. A început să simtă că era mai putin singur. A înce- 
put treptat să-și exprime iubirea. A început, de asemenea, 
să-și exprime dorinţele sexuale, care îi fuseseră extrem de 
inhibate, cauzând o mare distanţă între el și iubitul său. 


Cazul lui Phillip 


Cazul lui Phillip constituie un alt exemplu de dependență 
neajutorată, în fantasma unui pacient aflat într-o regresie 
transferentiala, pacient care atinsese poziția depresivă si 
nivelul de dezvoltare al stadiului oedipian. Fantasma-vis 
îi simbolizează frica, dar o și soluţionează printr-o lume 
internă care a găzduit deja o „mamă îndeajuns de bună“. 

În al treilea an al tratamentului său psihanalitic de trei 
ședințe pe săptămână, Philip are o fantasmă bogată și vie 
de a fi un mic bebeluș, tocmai așezat pe un pat de către 

mine, mama sa transferentiala. În fantasmă, îl las pe pat 
și mă duc în altă cameră. În fantasma sa, Phillip resimte o 
furie atât de intensă, încât crede că furia lui a urmat-o pe 
mamă și a ucis-o. Aceasta exprimă groaza de abandon a lui 
Phillip în cadrul unei stări psihice circumscrise „poziţiei 
depresive“. În această stare psihică matură, așa cum o 
descrie Melanie Klein, anxietatea principală a lui Phillip 
nu este legată de pierderea sinelui, nici nu este o frică de 
răzbunare furioasă a altuia și nici măcar o groază de aban- 
don din partea mamei înseși. Este mai degrabă vorba des- 
pre groaza de un nivel mai înalt de propria furie, prin care 
individul ar putea ucide persoana pe care o iubește. De 
asemenea, de vreme ce se percepe ca fiind un bebeluș, cea 
pe care o iubește drept mama sa internă din lumea externă, 
analista sa, care este mama sa transferentiala, este și cea 
de care se simte total dependent atunci când este întins 
pe divan, aflat într-o regresie terapeutică. Cu toate acestea, 
în locul dependenţei neajutorate, Phillip resimte puterea 
de a-l ucide pe celălalt cu furia sa. Trăiește, de asemenea, 
puterea sexualității sale. Pe măsură ce Phillip progre- 
sează în propria-i fantasmă, spune că, atunci când mama 
se întoarce în cameră și-l ridică pe sinele său bebeluș de 
pe pat, nu se simte doar ușurat, ci este și brusc cuprins de 
stupefactia de a mă vedea pe mine, mama sa transferentiala, 
ca fiind o mamă iubită-demon, întrucât își resimte dorința 
sexuală fata de mine, ceea ce mă face sexuală și, deci, male- 
fică. În această fantasmă, el regăsește puterea dorințelor 
sale sexuale, alături de puterea agresivitatii sale, iar capa- 
citatea sa de a simboliza aceste sentimente pasionale în 
fantasma psihică îi permite să nu-i mai fie atât de frică 
nici de distrugerea provocată de agresivitatea sa și nici 
de sexualitatea sa. Acest fapt îi permite să se implice mult 
mai pe deplin în relaţia cu soţia sa și să-și păstreze întregul 
sine erotic pentru aceasta, lucru pe care nu avea anterior 
capacitatea de a-l face. 

În cuvintele lui Phillip, povestea fantasmată are un 
scenariu bazat pe frica de dependența neajutorată, dar și 
propria soluţie. Phillip îmi narează această fantasmă vie 
mie, analista lui, conștient fiind de transferul său matern. 
(Vezi Kavaler-Adler, 2003a, pp. 182-183.) 


Mă văd pe mine însumi într-o cameră ca bebeluș. Vă 
vad și pe dumneavoastră în cameră. Sunteţi mama mea. 
Stati acolo, într-un sutien negru și un combinezon 
negru, ținându-mă în brațe. Mă așezați sus pe patul 
dublu, de unde nu pot să mă rostogolesc și să cad. Apoi 
plecați din cameră, ca să mergeţi in camera de lângă, să 
luați rochia cu care vreți să vă îmbrăcați. Eu stau pe pat 
și nu știu dacă o să vă intoarceti sau nu. Nu pot să-mi 
dau seama dacă o să intrați înapoi în cameră douăzeci 
de secunde mai târziu sau dacă o să iesiti si nu o să vă 
mai văd niciodată. Poate că o să muriti. Sunt întins 
pe pat uitându-mă la tavan, iar gâtul meu nici măcar 
nu-mi poate sălta capul să văd ce se întâmplă. Picioa- 
rele îmi sunt doar aceste bucăţi de carne de jucărie. Nu 
pot să le folosesc ca să merg. Vreau să vorbesc și tot 
ce îmi iese din gură este acest scâncet nearticulat. Nu 
am nicio putere să-mi port de grijă [plânge] — nicio 
putere să mă hrănesc. Nicio putere să spun ce vreau 
şi ce am nevoie — nicio putere să mă mișc. Sunt așa, 
pur și simplu, complet, total dependent de dumnea- 
voastră; nu vreau să simt toate lucrurile astea. Stiti că 
nu vreau să trăiesc această experiență de vulnerabili- 
tate, nevoie de afecțiune și neajutorare. Nu vreau să 
mă simt atât de dependent de cineva care în mod clar 
nu dispune de capacitatea de judecată sau de iubirea 
fata de mine cât să nu iasă din cameră tot timpul. Nu 
pot să-mi port de grijă. Nu pot nici măcar să merg. 
Nu vorbesc. Nu pot nici măcar să-mi ridic capul. Pur 
și simplu, simt această uimire văzând că toate astea 

sunt adevărate — văzând că sunt complet neajutorat și 
dependent în felul acela. lar dumneavoastră ati putea 
ieși din camera lui, știind care sunt implicaţiile, ceea 
ce mă umple cu furia asta fata de dumneavoastră, senti- 
mentul ăsta că aș putea pur și simplu să vă strivesc sau 
să vă strâng de gât pentru a-mi fi greșit atât de acut și 
atât de insensibil, încât văd forța asta care emană din 
micul meu sine de bebeluș, o forță de furie care mi se 
desprinde din inimă și corp, ca-ntr-o a treia dimen- 
siune, care pleacă să-și îndeplinească intenţia. O văd 
cum se desprinde din mine și iese, iar fantoma asta 
care a ieșit din corpul meu a dispărut. Și-a îndeplinit 
misiunea și s-a dizolvat. Ce a rămas în locul ei este 
conştientizarea faptului că am creat tocmai lucrul de 
care mi-era cel mai frică. Cu adevărat sunt singur. Nu 
se mai întoarce nimeni după mine. 

Deodată, sunt conștient de ciripitul păsărilor, de 
bătaia vântului, de perdele și de lumina soarelui care 
repătrunde în cameră. Realizez că sunt complet sin- 
gur. Deodată, mă trezesc la momentul prezent, la 
frumuseţea a tot ce mă înconjoară. E o nebunie! Mă 
așteptam ca fantoma asta să iasă și să vă distrugă, iar 
eu să fiu singur. De asta îmi fusese frică. În schimb, 
deodată, gânguresc fericit, iar păsările ciripesc. Sunt 
viu, în contact cu momentul prezent — odată ce mi-am 
eliberat furia și frica. Incredibil! OK, deci acum sunt 
pe pat, viu, în contact cu momentul prezent — un 
bebeluș fericit care gângurește pe pat. Intraţi înapoi 
în cameră cu o rochie pe un umeras. Spuneţi ceva dra- 
găstos. Totul e din nou OK. Apoi începem un nou ciclu. 
Vă puneţi rochia și apoi iesiti din nou din cameră si 
euiarmă gândesc, stai! Asteapta! Picioarele mele nu 
funcționează și mă lași singur! 


Frica 


Cazul Paulei 


Paula reprezintă un caz de traumă preoedipiana con- 
struită de-a lungul copilăriei și care a cauzat ridicarea 
unui zid împotriva intimitatii. Paula relatează un vis de 
„dependenţă neajutorată“ (Kahn, 1972) legat de blocajul în 
dezvoltare cauzat de trauma din perioada preoedipiană de 
bebeluș-copil foarte mic — în contrast cu fantasma simbo- 
lizată a lui Phillip de abandon transferential matern, care 
dezvăluie o regresie transferentiala la frica de pierdere a 
obiectului primar. Se evidenţiază contrastul dintre groaza 
schizo-paranoidă de anihilare a sinelui a Paulei și fricile de 
pierdere a obiectului, aparținând poziţiei depresive, ale lui 
Phillip. (Care regresa din stadiul oedipian prin fantasma 
sa intrapsihică.) Acesta este visul Paulei: 


Paula se află în capul scărilor, într-o casă mare. Casa 
seamănă cu casa copilăriei. Se simte captivă și prizo- 
nieră într-o stare de singurătate și izolare. Povesteste 
cum încearcă să se țină de stâlpii de lemn ai balustra- 
dei, dar cade, rostogolindu-se pe trepte. Stâlpii de lemn 
se rup si se fărâmițează toți, pe măsură ce ea încearcă 
să se prindă de ei. Povesteste cum se rostogolește la 
vale și nu este nimic de care să se prindă, care să o 
oprească din cădere. Urmează să se zdrobească puter- 
nic de o podea rece de marmură albă, întinsă la baza 
scărilor cu balustrade de lemn, care se fărâmițează. Eu, 
ca analista ei, îi interpretez ulterior Paulei că se află 
într-o versiune de coșmar a casei copilăriei sale, care 
pare să reflecte groaza ei de anihilare în fața unui tată 
detașat și inaccesibil care nu a fost niciodată acolo s-o 
protejeze ori s-o sprijine, adică balustradele de lemn. 
Dar soarta ei este chiar mai crudă, căzând pe sânul 
matern rece ca gheața, de marmură. Cade pe această 
mamă care ar putea mai degrabă s-o ucidă decât s-o 

tina în braţe tocmai când ea căuta sprijin din partea 
tatălui ei în a se menține deasupra acestei mame de 
marmură rece. În acest vis, părinţii săi sunt amândoi 
obiecte parțiale circumscrise poziției schizo-parano- 
ide. Tatăl este reprezentat de balustradele de lemn care 
se fărâmițează în confruntarea cu nevoia ei depen- 
dentă și care eșuează în a-i oferi sprijin. Obiectul său 
parțial primar matern (de la bază) ia forma obiec- 
tală a unei podele reci, inerte de marmură. Din cauza 
nevoii dependente a Paulei fata de mama sa, coșmarul 
ameninţă cu anihilarea ucigasa, ea părând că urmează 
să se zdrobească de podeaua rece, care este precum 
zidul impenetrabil al unui sân matern rece, care nu o 
poate susține, conține sau hrăni. Visul este un coșmar, 
pentru că nu există nicio soluționare a groazei primare 
de anihilare a sinelui. Nu există decât sfârșitul criminal 
și distructiv al nucleului său intern, al sinelui adevărat 
al ființei copilului, în confruntarea cu dependența de 
doi parinti-obiecte rele și parțiale. 


Așadar, dependența Paulei este dependenţa neajuto- 
rată la care se referea Masud Khan. Astfel că, în mod evi- 
dent, ea trebuie să se lupte împotriva oricărei dependențe 
emoționale de analista sau de soțul ei, de vreme ce această 
dependență ar amenința să-l trezească pe copilul blocat 
în dezvoltarea preoedipiană din interiorul ei. Are multe 
amintiri în care mama o amenință cu moartea sau îi ignoră 
prezenţa și o abandonează. Paulei îi revine o amintire care 
evidențiază încă o dată starea de pericol din copilăria ei. 
Coșmarurile Paulei, în care se regăsesc terori arhetipale, 
sunt interpretate în relație cu distantarea și devalorizarea 
procesului analitic. Propriile interpretări ale Paulei, pe 
măsură ce devine „un subiect care interpretează“, reflectă 
capacitatea ei din ce în ce mai mare de a-și tolera furia, 
astfel încât să-și poată simboliza dilema în cheia „faci, nu 

faci, tot în iad ajungi“ (dilema nevoie/frica) și să-și poată 
înţelege „pactul“ inconștient „cu diavolul“. (Reprezentând 
dependenţa de obiectul rău descrisă de Fairbairn.) 
Amintirea o înfățișează pe Paula fugind într-o baie din 
casă, în perioada adolescenţei (în jurul vârstei de 13 ani), 
pentru a scăpa de mama sa furibundă, care tipa că Paula 
merita să moară și că ea (mama) o va omori. Paula își 
amintește că a fugit în baie pentru a scăpa de mama ei, 
apoi își amintește cum stătea în spatele ușii de la baie, 
tipand la mama sa: „Te urăsc!“, tremurând din tot cor- 
pul în spatele ușii. Tremurând de groază, Paula se ruga 
ca încuietoarea de la ușa băii să țină. Nu era prima oară 
când mama o ameninţa cu moartea. Când avea doar 4 ani, 
mama a încercat s-o prindă pentru a o ţine cu forța în 
poală. A sedus-o, propunându-i să se joace cu urechea ei 
sau să-i sugă degetul mare. Mama voia s-o tina în brațe, 
pentru propria-i alinare. Paula se simţea prizonieră în 
această postură, la fel cum urma să se simtă uneori stând 
întinsă pe divan în analiză. La doar 4 ani, Paula scapă 
din strânsoarea mamei și fuge în curtea din spatele casei, 
unde sunt niște pui de găină cu care îi place să se joace. 
Reacţia de răzbunare a mamei se răsfrânge asupra pui- 
lor. Într-o criză de furie, mama Paulei înșfacă puii vii și-i 
bagă într-o plasă. Apoi merge glonț la măcelar, ca să le 
taie capetele și să-i gătească. Paula este forțată să meargă 
în grabă cu mama sa la măcelar. Mama îi înșfacă mâna 
și o târăște după ea. Când Paula ţipă și refuză să meargă, 
mama o amenință: „Te omor dacă spui cuiva despre asta!“ 
În acea seară, mama Paulei o strigă să vină jos la cină cu 
o voce care Paulei îi provoacă greață. Acolo, pe masa din 
sufragerie, sunt puii care-i țineau companie, tăiați și gatiti. 
Paula nu vrea să mănânce, dar tatăl ei se comportă ca și 
cum totul ar fi în regulă, iar fratele său se află în starea lui 
obișnuită de disociere și lipsă de contact. Nu are ce să facă 
altceva decât să mănânce din puii prieteni uciși și, până în 

ziua de astăzi, resimte senzaţia de greață. Propria ei furie 
îi provoacă greață, dar la fel se întâmplă și când retrăiește 
inconștient momentul când a fost hranita cu de-a sila din 
puii ei prieteni uciși. 

Problemele Paulei cu intimitatea devin evidente când 
cineva intră în contact cu lumea ei internă. În cadrul 
acestei lumi interne, Paula este „dependentă“ (prin 
atașamentul primar) de mama sa răuvoitoare, detestată 
si ucigașă. Întinsă pe divan, Paula devine conștientă că 
nu și-a dat niciodată voie să primească atenţia iubitoare 
susținută a unui bărbat. De curând, Paula a realizat că 
sabota atenţia unui bărbat, cu care ieșise la întâlniri și 
făcuse sex în trecut și care încearcă să reia legătura cu ea. 
Devine conștientă că, la fel ca în alte cazuri, a interpretat 
interesele acestuia ca fiind pur sexuale. Devine conștientă 
că nu a putut niciodată să creadă că cineva ar fi fost in mod 
autentic interesat de ea pentru cine este și nu pentru sex. 
În linie cu descrierea făcută de Otto Kernberg (1995) a 
celor care nu pot primi iubire, Paula a uitat de o invitaţie 
la o petrecere importantă, la care urma s-o cunoască pe 
mama respectivului bărbat. În lumea sa intemă, mentinuse 
„un pact cu diavolul“, prin care putea să scape de ucide- 
rea obiectului său matern primar daca rămânea cununata 
cu această mamă vorace și furibundă pentru vecie, conti- 
nuând să creadă că ea, Paula, era „copilul stricat“ care o 
acuza mama sa că este. Paula era dependentă de obiectul 
său intern rău și de imaginea pe care o avea acest obiect 
rău cu privire la personalitatea ei (Fairbairn, 1952), ast- 
fel încât cum ar fi putut vreodată să creadă că cineva ar 
dori-o? Putea înțelege foamea sexuală a unui bărbat fata 
de ea, fapt care nu făcea decât ca ea să interpreteze poziția 
pe care o avea fata de respectivul bărbat drept poziţia unui 
obiect sexual exploatat. Poziția îi conferea un confort psi- 
hic de familiaritate, de vreme ce fusese un copil exploa- 
tat. Cu toate acestea, să creadă că era dorită pentru ea 

însăși era de negândit, întrucât nu avusese niciodată o 
asemenea experienţă în raport cu relaţiile sale primare. În 
consecință, era blocată într-o stare de alienare fata de orice 
intimitate, în spatele zidurilor care o desparteau de sta- 
rea emoţională de intimitate. În fapt, se întâmplase să se 
ridice din pat și să se întindă pe podea după ce făcuse sex 
cu un bărbat, de frica de a nu deveni prizonieră în fuziu- 
nea cu celălalt. (Fuziunea pe care i-o cerea mama ei atunci 
când nu o amenința sau abandona în mod activ.) Paula a 
trebuit să-și construiască ziduri care s-o păzească de con- 
tactul emoţional, pentru a evita să retrăiască dependența 
neajutorată pe care o suferise fata de mama sa. (Fiind hra- 
nită cu forța din puii prieteni uciși.) Așa că trăia „în capul 
ei“ și comunicarea cu ceilalți era numai pe cale intelectu- 
ală. Sau trăia în corpul ei în timpul sexului ori când făcea 
yoga. Dar nu putea trăi experiența conexiunii emoționale 
care i-ar permite relații intime din toată inima. Deci, cum 
ar fi putut ea să creadă că era dorită numai pentru cine 
era? Îi uita pe bărbaţii care chiar ar fi dorit-o cu adevă- 
rat, la fel cum „uita“ de ședințele de terapie avute în care 
ajunsese la sentimentele sale mai vulnerabile, de nevoie 
și tânjire după conexiune. Toate puteau deveni vagi, abs- 
tracte sau complet uitate în mintea sa, în ciuda scurtei 
sale deschideri la tristeţe și lacrimi. Nu-i interpretam 
niciodată în ședințele de tratament frica de a-și aminti 
orice conexiune emoțională autentică, înțelegând cât de 
periculos era pentru ea să-și amintească ședințele noas- 
tre, care ar fi făcut-o conștientă de nevoile ei emoționale. 
A susţine conexiunea cu analistul ar fi însemnat ca ea să 
simtă nevoia de analist, ceea ce ar fi plasat-o într-o poziţie 
de posesiune ori ar fi făcut-o să-i fie rușine, în cuvintele ei, 
de „cerșitul de afecțiune“. Rămânând, în schimb, cunu- 
nată cu mama ucigașă internă (pactul său cu diavolul), 
își crease ziduri de protecţie împotriva amenințării că 
ar putea fi ucisă de relaţia externă cu analista. Pentru a 

putea susține conexiunea cu analista, trebuia să devină 
mai conștientă de frica ei de abandon. Treptat, Paula a 
început să conștientizeze cealaltă fateta a poziţiei „faci, 
nu faci, tot în iad ajungi“, fateta conform căreia, fiindu-i 
frică de a fi abandonată de mamă, se menținea într-o 
stare de izolare totală, o stare, deci, nesustenabilă. Uita- 
rea analistei și a sedintelor de analiză, la fel cum îi uita 
pe bărbații care erau autentic interesați de ea, constituia 
maniera sa inconștientă de a controla abandonul. Deve- 
nea ea cea care abandona, cea care era mai mult în control 
(controlul sinelui fals), în loc de a simți nevoia de celălalt, 
care ar abandona-o. În termenii lui Wilfred Bion (1989), 
ataca legăturile de relationare din mintea sa pentru a se 
proteja de poziţia vulnerabilă de nevoie emoţională care 
amenința să aducă „dependenţa neajutorată“ descrisă de 
Masud Khan (1974). În termenii lui Klein (1940, 1946, 
1957), utiliza o defensă maniacală pentru a se apăra de 
vulnerabilitatile poziţiei depresive. Uitând, Paula s-a 
opus în mod defensiv progresului în dezvoltare descris de 
Mahler (1971) în cadrul prezentării situaţiei în care copilul 
„imaginează“ mama absentă extern. O asemenea „imagi- 
nare“ în cursul etapelor de dezvoltare de separare-indivi- 
duare pot menţine o mama buna vie și prezentă psihologic, 
astfel construindu-se în lumea internă imagoul susținut 
al unei mame prezente, permițându-i acesteia să „conti- 
nue să existe“, în termenii lui Winnicott (1971). Uitând, 
Paula regresa la nivelul schizo-paranoid descris de Klein 
(1971), la care continua să se teamă de propria furie și de 
furia răzbunătoare a mamei sale, în loc de a pătrunde în 
starea mai vulnerabilă a poziției depresive, unde ar tânji 
după mama sa, simțind astfel pierderea în absența acesteia. 
Uitarea a împiedicat progresul în dezvoltare al doliului 
după mama primară, cu scopul de separare și integrare a 
sinelui, conform descrierii teoriei „doliului de dezvoltare“ 
elaborate de Kavaler-Adler. 

Paula își retrăia în mod repetat furia, dar evita tristețea 
şi suferinţa de doliu aferente sentimentului de nevoie de 
celălalt. Paula a devenit însă conștientă de acest fapt în 
cadrul tratamentului, începând treptat să permită mai 
des contactul cu tristețea și lacrimile pe care le încuiase 
în interiorul său. Cu toate acestea, Paula revenea încă 
la dependenţa de o mama-demon, pe care o erotiza in 
contextul fuziunii cu tatăl distant și absent, care trăia 
ca obiect intern în interiorul ei. Acestea erau propria sa 
temă și propriul său complex al iubitului-demon. Numai 
treptat a reușit Paula să renunțe la legăturile sale primare 
și profunde cu parintii-obiecte interne rele și să riște a 
avea orice nevoie de obiectul extern, psihanalistul femeie. 
Numai pe măsură ce a început să devină din ce în ce mai 
conștientă de cât de singură și de izolată se simțea intern 
(atunci când nu trăia intelectual în propria minte) putea 
să tolereze să fie singură și să tolereze să-i împărtășească 
această singurătate analistei. Numai pe măsură ce sin- 
guratatea și-a făcut apariţia în vise — în care ea era pe 
dinafară, fiind cea exclusă, ori se rătăcea sau se pierdea, 
pierzând posesiuni importante, precum mașina sau che- 
ile de la casă — Paula a început să admită că încercările 
ei de a evita relațiile au mentinut-o blocată într-o stare 
temătoare, de singurătate, în absența oricărei intimitati 
necesare emoţional. 


Revenire la cazul lui Phillip 


În contrast, mama internă a lui Phillip este o mamă-obiect 
întreg care îl părăsește pentru câteva minute, dar se 
întoarce să-l îngrijească, să-i ofere afecțiune și să-l conțină. 
Se asigură că el este așezat în siguranţă pe pat înainte 
să plece din încăpere. Lui îi este frică de pierderea ei, în 
urma căreia, se teme, ar rămâne singur, într-o dependență 
neajutorată, dar, în schimb, furia sa îi demonstrează că 

deține un sentiment de control de sine și de intenţie și 
putere, chiar și în contextul stării de dependență totală 
a bebelușului. Îi este frică de pierderea obiectului, dar 
nu și de anihilarea sinelui. De fapt, Phillip simbolizează 
întreaga experienţă a unei temute pierderi a obiectului la 
un nivel fantasmat conștient, astfel solutionand frica prin 
întoarcerea mamei. El vede că furiei sale îi pot supraviețui 
atât el însuși, cât și mama sa, și atât el însuși, cât și eu, în 
contextul stării sale de transfer matern în analiză, pre- 
cum și în căsnicia sa. Acest fapt îi permite lui Phillip să 
aibă gânduri erotice fără teamă în analiza sa și, în para- 
lel, să se bucure de intimitate erotică în cadrul căsniciei. 
Phillip renunță la toate căile de evadare din monogamie 
odată ce realizează că relaţiile sale pot supravieţui furiei 
și agresivitatii lui, ba chiar și furiei sale preoedipiene 
inconstiente, de bebelus. Chiar si in contextul fantasmei 
de dependenta a bebelusului, el detine puterea furiei sale 
și nu este neajutorat. 

Fricile de intimitate in casnicie ale lui Phillip emerg 
sub forma fantasmelor transferentiale din cadrul trata- 
mentului. Îi este frică de faptul că analistul-femeie va fi fie 
o mamă traumatizată, care ar putea fi devastată de orice 
reacție onestă fata de ea, fie un tată dispretuitor, care 
poate să-l umilească și să-l ridiculizeze. Îi este teamă că 
analista îl supune în secret la judecăţi pline de dispreț, pe 
care nu le exprimă fățiș. Îi este frică de faptul că aceasta 
ar fi devastată dacă el ar critica-o, în loc doar să devalo- 
rizeze în mod generic tratamentul timp de ani la rând. 
Atunci când progresează până la punctul în care simte că 
analista sa îl înțelege cu adevărat și-i furnizează, în cuvin- 
tele lui, „o prezenţă susținătoare constantă“, acest lucru 
este legat de capacitatea sa de a vedea că ea nu este mama 
visată drept o mamă care-și scapă bebelușul din braţe sau 
îl etalează pentru a-și consolida narcisismul, în cadrul stă- 
rii ei interne de nesiguranță. Ajunge acolo și cu ajutorul 

conștientizării empatiei pe care analista i-o arată timp de 
mulți ani, într-o manieră care, se convinge într-un sfârșit, 
o diferențiază de tatăl-obiect rău dispretuitor pe care l-a 
menținut în lumea sa internă. Acum, este mai capabil de 
intimitate ca niciodată. Cu toate acestea, pentru a deveni 
astfel, trebuie să se confrunte din nou cu fricile de inti- 
mitate ale soţiei sale, pe care aceasta încă le exprimă prin 
proiecţiile pe care le face asupra lui, în care este perceput 
drept un tată iresponsabil, care respinge și exclude. Tre- 
buie să se confrunte cu faptul că soţia sa continuă sa îl 
includă în scenarii care reiau tocmai abandonul de care 
ei îi este frică, prin intermediul unor crize ostile de furie, 
deși în prezent își cere iertare pentru acestea. El insistă, 
comunicându-i soției că ea i se adresează încă într-o mani- 
eră minimizatoare, disociată, în care el este plasat în rol 
de tap ispășitor. Phillip se confruntă permanent cu difi- 
cultatea de a vedea cum poate ramane deschis la relatie, 
in conditiile in care capacitatile sale de intimitate sunt 
blocate de atacurile sotiei sale. Prin analiza sa si travaliul, 
circumscris teoriei relatiilor de obiect, de internalizare a 
unei relații mai sigure și mai continatoare, a învățat să se 
autosustina și să rămână deschis emotional, în loc de a 
se disocia și de a se închide ermetic, așa cum se întâmpla 
odată. 


Revenire la cazul Paulei 


Cazul Paulei se leagă de teoria lui Margaret Mahler, în ter- 
menii fricii de posesiune de către o mama borderline, care 
vrea să o atragă într-o simbioză regresivă ori s-o atace și s-o 
abandoneze. Paula este cel mai conștientă de fricile sale 
de prizonierat în relaţie cu analista sa, care devine ime- 
diat mama temuta in transfer. Este mai putin conștientă 
de groaza sa de abandon. Este mai puţin conștientă de 
tânjirea după mama pe care nu a avut-o niciodată decât 

de dorința ca mama să moară subit. În fapt, Paula și-o 
imaginează pe analistă murind subit în timpul vacanței. 
Fantasmează că, dacă aș muri subit, ea ar fi eliberată de 
orice alegere dificilă cu privire la implicarea în terapie sau 
părăsirea acesteia. Este mai putin conștientă de nevoia sa 
de mine. Această nevoie a fost atât de traumatizant frus- 
trată în copilărie, încât Paula s-a disociat de tot sinele ade- 
varat, infantil, intern, trăindu-și întreaga viata sub forma 
unui sine fals intelectual, pentru a evita a fi conștientă de 
nevoia interioară primară și profundă de o mama. 

În contrast cu copiii de doi ani descriși de Margaret 
Mahler, care pot „imagina“ mama, putând, în consecință, 
să înceapă să mențină mama simbolic în interiorul sinelui, 
atunci când mama este temporar absentă în timpul peri- 
oadei de separare-individuare, Paula nu putea „imagina“ o 
mamă care fusese absentă emoțional chiar și când era fizic 
prezentă. A rămas golită, cu un vid interior, în locul a ce 
ar fi trebuit să fie conexiunea primară cu mama. La înce- 
putul tratamentului psihanalitic, fusese amortita. Apoi a 
devenit conștient plină de furie. Acum ajunge la un sen- 
timent de tristeţe și lacrimi, într-un „proces de doliu de 
dezvoltare“, care continuă în analiza sa, pe măsură ce furia 
și mânia alternează acum cu un sentiment de nevoie și de 
tânjire. Cu toate acestea, Paula regresează, de asemenea, 
la ermetizare, dar la un nivel mult mai scăzut decât ante- 
rior. Amintirile sale înfățișează o mamă care o amenința 
cu moartea la vârsta de 4 ani și care, mai târziu, făcea crize 
de furie și o ataca, până cand, la vârsta de 15 ani, a luat un 
cuțit și a amenintat-o pe mamă c-o va ucide. Apoi mama a 
continuat s-o atace emoțional pe Paula, renunțând numai 
la atacurile fizice. Tatăl ei era preponderent absent. Aju- 
torul în constientizarea nevoii resimtite fata de analista 
sa, de fiecare dată când se gândește, în mod repetat, la a 
fugi prematur din tratament, devine parte din procesul 
de tratament. 

Mahler (1965, 1971) vorbește despre monstrul cu două 
capete dintr-o perioadă de separare-individuare trauma- 
tică, din cauza căruia individul borderline va sfârși întot- 
deauna prin a se simți damnat, fie că face, fie că nu face 
ceva. Paulei i-a fost întotdeauna mai conștientă partea 
acestei terori legate de frica de a fi înghițită și luată prizo- 
nieră. A încercat să fie complet independentă, prin inter- 
mediul utilizării foarte finului său intelect într-o manieră 
schizoida de autosuficienta a sinelui fals-defensiv. S-a diso- 
ciat de sinele intern, în care a rămas închis ermetic sinele 
vulnerabil de bebeluș și copil foarte mic, construindu-și 
în jur ziduri de protecție fata de sentimentul de agonie 
cauzat de a avea nevoie de o mamă care nu a fost nicio- 
dată într-un acordaj emoţional ori într-un contact cu ea. 
Analista a putut să interpreteze aceasta fateta a lucruri- 
lor odată ce au fost simţite efectele procesului de doliu al 
„depresiei de abandon“ (James Masterson) și ale „procesu- 
lui de doliu de dezvoltare“. Acestea au implicat resimtirea 
unor stări de vid, stări de furie și, în cele din urmă, a unor 
stări de profundă suferință de doliu și pierdere. Așa cum 
visele vorbeau despre pierderea de sine simbolică a Paulei, 
prin pierderea mașinii, ori de sentimentul de a fi pierdută, 
lipsită de orice ghidaj sau conexiune, Paula a început să 
realizeze că se simţea la fel de terifiată de a fi singură cum 
se simţea si de a fi captivă în tratament si în căsnicie. A 
început să simtă sinele intern adevărat, plin de nevoi, care 
constituia singura sa cale către conexiune și, cu siguranță, 
către intimitatea cu celălalt. 

Paula a putut, în sfârșit, să înceapă să simtă că terape- 
uta o simte. La început, nu putea să-și amintească acest 
lucru atunci când se întâmpla. Dar, treptat, a început să-și 
amintească faptul că era cineva acolo. În urma fiecărei 
ședințe care începea cu cât de mult detesta Paula timpul si 
banii investiţi în tratament și cu planuri de călătorie care 
reprezentau, partial, o strategie de a fugi de tratamentul 

psihanalitic, a început să aibă loc o tranziţie. Pe măsură 
ce analista a început să semnaleze nevoia neconștientizată 
a Paulei fata de analista sa și fata de procesul analitic, evi- 
dente în visele sale, Paula a început și ea să le observe. 
A început, de asemenea, să se predea durerii interne în 
timpul sedintelor, în ciuda fricilor sale de a depinde de 
oricine, întrucât acum avea nevoie să depindă de analistă. 


Concluzii 


În toate aceste viniete, observăm cum există o dilemă 
nevoie-frică legată de nevoia umană de intimitate. Remar- 
cam și multiplele niveluri de frici legate de cedarea în fata 
nevoii de celălalt. Teoriile descrise inițial sunt evidenţiate 
prin intermediul acestor exemple cazuistice. În acest fel, 
pot fi insufletite concepte abstracte precum „dependența 
neajutorată“, soluţia „înăuntrul-în afara relaţiei“, „doliul 
de dezvoltare“, „complexul iubit-demon“, „imaginarea“ 
celuilalt cu scopul restaurării unei experiențe cenestezice 
necesare pentru alinarea sinelui, „poziția depresivă“ ver- 
sus „poziția schizo-paranoida“, atasamentele adictive de 


„obiecte rele“ etc. 

AOC Meelis 


Frica de vatamare 


Jerome S. Blackman 


Discipolul, aflat în căutarea sensului, ise adresează maes- 
trului Zen. Maestrul Zen îl supune unui test: „Ce este reali- 
tatea?“ Discipolul răspunde: „Realitatea este o construcție 
internă. Realitatea este manifestarea agregărilor mentale. 
Realitatea este creația personală a minţii tale“. Atunci 
maestrul Zen ia un bat?? și îi dă cu el în cap discipolului.?3 

Fără a intra prea mult în detalii, atunci când vorbim 
despre frica de vătămare corporală, ne confruntăm atât cu 
realitatea, cât și cu fantasma. Uneori, este dificil să distin- 
gem între cele două. Cu toate acestea, în viata noastră 
cotidiană, observăm funcţionarea principiului realității 
(Freud, 1920/2010; Schur, 1966). Nu am conduce pe auto- 
stradă dacă nu am avea încredere că alți oameni nu vor să 
fie vatamati corporal. Ne bazam pe ideea că vasta majori- 
tate a ființelor umane deține o funcţie de autoconservare 
care o conduce la a încerca să evite accidentele rutiere. 
Sofam „defensiv“. Pe de altă parte, există oameni cărora 
le este frică să conducă o mașină ori chiar să fie pasageri 


22 
23 


Un kyosaku. Kapleau, Tisdale si Deshimaru (1998). 
Îi mulţumesc lui Albert P. Koy, M.D. pentru a-mi fi facut pentru 
prima oară cunoscut acest ritual. 

într-una, citând statistica de aproximativ 40 ooo de decese 
cauzate pe an de accidente rutiere în SUA.24 Cât de realiști 
sunt aceștia? 

Să pornim cu câteva consideraţii cu privire la maniera în 
care frica de vătămare corporală se dezvoltă în cursul copi- 
lariei și adolescenţei, atât la băieți, cât și la fete. Deși o tema 
vastă, voi încerca să ating unele dintre punctele cele mai 
importante din cadrul dezvoltării, care contribuie atât la 
testarea realității privind pericolul fizic, cât și la inhibitie și 
la formarea simptomului (Freud, 1926/2010). Ulterior exa- 
minării câtorva exemple clinice, voi face câteva observații 
cu privire la impactul acesteia asupra diagnosticului și a 
selecției tratamentului.?5 Nu în cele din urmă, voi face 
câteva scurte comentarii cu privire la implicaţiile culturale, 
naționale și internaționale ale acestei frici omniprezente. 


Consideraţii din perspectiva dezvoltării 


Începuturile fricii de vătămare corporală sunt similare în 
rândul fetelor și băieților, dat fiind că, în al doilea an de 
viata, atunci când încep să meargă, realizează că, atunci 


24  Biroulde Recensământ al SUA, Breviar Statistic al Statelor Unite 


(2012). 

O altă temă vastă. Ar putea fi scrisă o lucrare (sau o carte) sepa- 
rată despre, spre exemplu, persoane care au trăit deja experiența 
vătămării corporale. Acestea ar putea suferi de diferite tipuri de 
tulburări afective depresive cauzate de pierderea unei funcții, iar 
cei care se poate să fi dezvoltat o tulburare de stres posttrauma- 
tică pot trăi cu groaza unei alte vătămări. Aceste situații solicită 
diagnostic diferenţial, care să includă, dar să nu se limiteze la: 
suferință de doliu simplă, depresie cu elemente psihotice, depre- 
sii schizo-afective, PTSD autentic, simptome conversive, insta- 
larea unui doliu patologic (Volkan, 1982) și disimularea 
patologiei. Pentru detalierea acestei teme, vezi Blackman (2010). 

când cad, se lovesc. Dacă există un partener de joacă 
ori un frate sau o soră care-i împinge, își vor da seama, 
foarte de timpuriu, că vătămarea corporală poate fi cau- 
zată de acţiunea unei alte persoane, precum si de către ei 
înșiși. De asemenea, atât în cazul fetelor, cât și al băieților, 
poate fi proiectată și agresivitatea distructivă mobilizată 
înspre mame și taţi în serviciul separării (Mahler, Pine 
& Bergman, 1975). Așadar, copilul trăiește experiența 
capacității de a-i înfuria pe alții și începe să se teamă de ce 
i-ar putea face celălalt dacă acesta din urmă ar fi prea furios. 
Roiphe și Galenson (1972) au descoperit, în cadrul stu- 
diilor asupra copiilor aflați în perioada dobândirii auto- 
nomiei de mișcare, că prima etapă genitală începe exact 
înainte de vârsta de 2 ani, iar Knight (2005) a descoperit 
că această etapă durează până în jurul vârstei de aproxi- 
mativ 6 ani și jumătate la băieţi și 7 ani și jumătate la fete. 
Multiplele cercetări dedicate fetelor (de ex., Blum, 1977; 
Lerner, 1976) au dovedit că, în timpul primei etape geni- 
tale, fetiţele își descoperă vulva și orificiul vaginal, le exami- 
nează tactil și descoperă și conceptualizează canalul intern 
(vaginul), indiferent dacă mama numește aceste părți ana- 
tomice sau nu. Atunci când fetiţele află că bebelusii ies prin 
canalul vaginal, funcţia lor integrativă și capacitatea de tes- 
tare a realităţii le conduc înspre realizarea faptului că ceva 
ar putea și intra în acel orificiu, posibil rănindu-le. Sensi- 
bilitatea organelor genitale externe constituie un indiciu 
că și acestea ar putea fi vătămate — „anxietatea genitală 
feminină“ (Dorsey, 1996). Cu toate acestea, în timpul pri- 
mei etape genitale, multe fetițe neagă vulnerabilitatea la a 
fi penetrate sau rănite și, uneori, această negare persistă. 
Frica băieților de vătămare corporală pornește de la 
experienţele din realitate și este întărită de proiecţiile 
ostilitatii din cursul perioadei de separare-individuare. 
(Între vârstele de 1 și 4 ani.) În timpul suprapunerii sta- 
diului anal cu cel de separare-individuare, și aceștia încep 

să-și examineze tactil organele genitale, cu scopul produ- 
cerii de plăcere, aproape de vârsta de 2 ani. Până la atin- 
gerea vârstei de 3 ani, sentimentele lor competitive fata 
de fiecare părinte vor fi cel mai probabil proiectate, astfel 
încât fiecare părinte va fi temut, chiar dacă aceștia sunt 
blânzi. Pentru băieţi, observarea organelor genitale femi- 
nine (mama dezbrăcându-se sau fetițe cărora li se schimbă 
scutecul în grupurile de joacă) creează gândul de a fi lipsiți 
de penisul lor pendular. Acest gând contribuie la ce este 
numit, într-o manieră dramatică, „anxietate de castrare“ 
(Freud, 1905/2010). 

Realitatea experiențelor sociale împărtășite cu alți băieți 
în cursul perioadei de latenta îi va confirma oricărui băiat 
că există pericolul de vătămare corporală din partea altor 
băieţi. La această vârstă diferenţele fizice dintre băieți si 
fete sunt minime, deși începe o oarecare diferenţiere în 
termenii puterii fizice. Cu toate acestea, am avut în tra- 
tament un număr de fete care erau sportive atât de bune, 
încât băieţii de la școală insistau ca ele să facă parte, spre 
exemplu, din echipa lor de baseball. Această capacitate 
însă aproape întotdeauna se disipează pe măsură ce fetele 
intră în adolescență, de vreme ce dezvoltarea musculară 
postpubertala a băieţilor este atât de accentuată, iar slă- 
biciunea relativă a fetelor în comparaţie cu băieţii, de ase- 
menea, devine accentuată. În timpul acestei etape, fetele 
pot utiliza varii operaţiuni defensive, incluzând timidi- 
tatea dureroasă, evitarea sau devalorizarea băieților. Pe 
parcursul adolescenţei, observăm dezvoltarea tipului de 
„nebună după băieţi“, care se folosește de seductivitate con- 
trafobică (seducerea agresorului) pentru a-și gestiona anxi- 
etatea, partial bazată, din nou, pe percepţia realităţii, in 
termenii diferențelor dintre sexe. În cele din urmă, fetele 
și băieții adolescenţi sănătoși trebuie să înceapă să-i recu- 
noasca pe psihoticii paranoizi și psihopatii feroce, care 
încep să-și arate caracterul în timpul anilor de adolescenţă. 

Într-unul dintre filmele mele favorite, Înapoi în viitor (1985), 
Marty, un adolescent, se întoarce în timp pentru a-și ajuta 
tatăl să se confrunte cu un agresor psihopat. Când Marty se 
întoarce în prezent, întreaga lume s-a schimbat din cauza 
acestei acțiuni. Agresivitatea sănătoasă a bărbaților este 
adesea denumită, chiar și de către femei, „a avea coaie“. O 
femeie medic rafinată, cu educaţie sudistă, căsătorită cu 
un prieten de-ai mei medic, se plângea odată de un anumit 
grup de medici bărbaţi, pe care nu-i putea respecta, aceștia 
fiind „o adunătură de fătălăi“. 

Asemenea tuturor lucrurilor din viata, tuturor aspecte- 
lor teoriei dezvoltării și tuturor manierelor de înțelegere 
a diferențelor dintre sexe, nicio generalizare nu este vala- 
bilă sută la sută din timp. Există femei mult mai puter- 
nice decât majoritatea bărbaţilor, la fel cum există bărbați 
mult mai slabi decât majoritatea femeilor. Barbatii tra- 
iesc și ei experienţa fricii de viol în anumite situații, la fel 
cum și femeile utilizează uneori mecanisme contrafobice 
(Raphling, 1989). 


Frica de vătămare corporală la bărbaţi 


Unii oameni menționează imediat frica de vătămare cor- 
porală drept o preocupare principală. Cu toate acestea, 
se întâmplă mult mai adesea ca oamenii din cabinetele 
noastre să se plângă de alte probleme, frica de vătămare 
corporală fiind menţinută în afara planului conștient cu 
ajutorul mecanismelor de apărare (precum reprimarea — 
așa cum a folosit-o Anna Leonowens când s-a adresat Rege- 
lui Siamului)?6. Mai jos, urmează exemplul unui pacient 


25 Conform lui Rodgers și Hammerstein (1951), autorii muzicalu- 


lui Eu și regele, se presupune că Anna și-a sfătuit elevii, copiii 
regelui, să „fluiere o melodie veselă“ atunci când le este frică. 
Scrierile documentare propriu-zise ale acesteia, care relatează 
experiența acesteia în Siam la începutul anilor 1860, sugerează 


203 


ale cărui probleme majore includeau, drept una dintre 
motivațiile inconștiente din spatele problemelor sale de 
personalitate, o frică de vătămare corporală, de care, la 
începutul tratamentului, nu era absolut deloc conștient. 


Un caz din practica proprie 


Lance, un bărbat de 37 de ani, divorțat, fără copii, mi 
s-a adresat inițial din cauza unei procrastinări severe, 
a unor dificultăţi de ejaculare întârziată și a abuzu- 
lui ocazional de alcool. La momentul respectiv, avea o 
relaţie serioasă cu o femeie și discutau despre posibili- 
tatea de a se căsători. După doi ani de tratament psih- 
analitic (de patru ori pe săptămână, pe divan), Lance 
mi-a spus că „a făcut o prostie“. Într-o ieșire la plajă 
cu iubita sa și încă un cuplu, s-a hotărât să meargă 
să înoate în ocean. A luat această hotărâre, deși erau 
amplasate indicatoare cât se poate de vizibile că valu- 
rile erau înalte și periculoase și că înotul era interzis. 
Iubita lui și membrii celuilalt cuplu nu au părut să 
observe când el s-a ridicat și a sărit în apă. 

În câteva minute, se afla la câteva sute de metri de mal, 
când a fost prins de valurile puternice. Nu putea să 
înoate înapoi spre țărm, dar, fiind un bun înotător, a 
rămas la suprafaţa valurilor. Iubita și celălalt cuplu au 
observat apoi că nu reușea să se întoarcă și au început 


că Anna era mai orientată înspre realitate, mai circumspectă și 
că a devenitun sfătuitor de încredere al regelui. De asemenea, a 
fost martoră la tortura brutală prin care oamenii din subordinea 
regelui mențineau „loialitatea“ populaţiei fata de acesta și, din 
descrierile sale, a reușit să aibă doar un impact scăzut și tempo- 
rar asupra acestor ritualuri (Leonowens, 1870). Contrar poveștii 
din muzical, nu a fost prezentă la moartea regelui, dar fiul ei a 
intratulterior într-un parteneriat cu unul dintre fiii regelui, dând 
naștere extrem de profitabilei companii Louis T. Owens 
Company. 

să alerge în urma lui, ţipând, pe o lungime de mai mult 
de un kilometru și jumătate din plajă, pe măsură ce 
valurile îl duceau mai departe. În cele din urmă, a reușit 
să inoate înapoi la mal, dar comentând în ședință: „Nu 
știu de ce-am făcut asta. Puteam să mor“. lubita sa 
fusese înspăimântată, dar și furioasă pe el că „fusese 
prost“, iar membrii celuilalt cuplu nu păruseră afectați. 
Am discutat cu Lance despre această întâmplare timp 
de multe ședințe până să putem înțelege care fusese 
motivația din spatele comiterii unei asemenea teribile 
greșeli. În primul rând, nu-i plăcea să creadă că era 
vulnerabil la a fi vătămat. Puteam observa că se folo- 
sea parțial de negarea realității — negare prin faptă 
(A. Freud, 1936/2002) — și de un mecanism contra- 
fobic (Blackman, 2003), anume de a face ceva înspăi- 
mântător, pentru a-și dovedi că nu-i era frică. Cu alte 
cuvinte, comportamentul său periculos constituia o 
apărare împotriva anxietăţii. Dar ce anume îl înspăi- 
mânta? Mi-a confirmat că nu-i plăcea să creadă că 
putea fi vatamat sau ucis. Sentimentul îl insotise nu 
doar din adolescență (ceea ce este extrem de comun 
printre băieți), ci începuse în timpul anilor de școală 
generală. (Primară.) Atunci când nu se purta cum 
trebuia sau nu era ascultător, tatăl lui „îl punea cu 
botul pe labe“. Literalmente, tatăl lui Lance îl târa în 
sopronul din spatele casei și-l bătea cu cureaua. Prima 
oară, Lance a plâns și-a tipat — și-a pierdut controlul 
asupra emotiilor.?7 Ulterior, Lance mi-a spus că, atunci 

În opinia mea, bătăile (vătămarea corporală) care provoacă dure- 
rea și furia copilului îi blochează reglarea afectivă, îi cauzează 
copilului o stare psihotică tranzitorie — o „traumă“ abuzivă 
(Lansky, 2000), al cărei rezultat este o intensificare a rușinii cu 
privire la dezorganizarea astfel cauzată. Mintea instituie ulterior 
varii operațiuni defensive, pentru a gestiona atât rușinea, cât și 
dezorganizarea. 

când îl bătea tatăl său, a învățat „s-o ducă“. Nu arăta 
nicio urmă de emoție. Stoicismul său era întărit de 
avertizarea din partea tatălui că, dacă „mai plângi, iti 
dau eu motive de plâns!“ 

M-am angajat apoi într-o tehnică pe care Kanzer (1953) 
o numea „reconstrucţia prezentului“, anume, explorând 
situaţia de pe plajă exact anterioară comportamentului 
inadecvat al lui Lance. Acesta și-a amintit că, de fapt, se 
simtise plictisit și frustrat de conversaţia animată pe 
care iubita sa o întreținea cu celălalt cuplu. În mod ciu- 
dat, deși au încercat să-l atragă și pe el în conversaţie, 
el s-a opus, pentru că nu voia să se simtă „controlat“. 
Într-o anumită măsură, fusese deranjat și de apropierea 
emoțională. Foarte similar unui adolescent (ori unui 

copil foarte mic), pentru a se simți separat, a fugit. A 
făcut ceva periculos care i-a tulburat pe oamenii care-l 
iubesc (la fel cum copilul foarte mic își înfurie mama în 
timpul procesului de separare-individuare) și a devenit 
simultan centrul atenţiei acestora. În ultimul rând, a 
adus asupra-i o pedeapsă corespondentă, pentru a se 
elibera de vinovăția creată de a-și fi dorit să se răzbune 
pe tată pentru abuzul fizic al acestuia. 

Consumul compulsiv periodic de alcool al lui Lance 
era legat, de asemenea, de tatăl său. Lance nu pusese 
gura pe alcool pana la 21 de ani, moment la care tatăl, 
care era alcoolic de weekend, l-a scos în oraș să sar- 
bătorească: s-au îmbătat împreună. Puteam vedea că 
identificarea lui Lance cu tatăl îl elibera de vinovăția cu 
privire la furia fata de acesta și-l elibera de „foamea de 
tată“ (Herzog, 2001). În plus, Lance dovedea că este un 
bărbat adevărat, un „macho“: putea să supraviețuiască 
pericolului de a fi vătămat de consumul excesiv al unei 
substanţe toxice.28 


28 

Imaginea cowboy-ului „macho“ care „ține la băutură“. 

A asociat „sentimentul de a fi controlat“, provocat de 

încercările iubitei sale de a-l atrage în conversaţia cu 

celălalt cuplu, cu modul în care mama sa îl fortase să 

meargă la serate dansante în anii de școală. Ura această 

activitate; considera că dansurile erau pentru „fetițe“ 
care „nu-și murdăreau rochitele“. Atunci când Lance se 

comporta adecvat, așa cum o făcea de obicei în contexte 

profesionale și în cea mai mare parte a timpului și în 

cele sociale, „nu-și murdărea rochita“. Atunci când nu 

se purta cum trebuie sau făcea ceva periculos, se simțea 

bărbat. În vreme ce discutam despre aceste chestiuni, 
Lance și-a amintit un vis: „Un grup de oameni în vârstă 
mă găsesc vinovat de ceva. Fug și-apoi sunt înapoi într-o 

cameră undeva. În scena următoare, îmi sug propriul 

penis și are cam un metru, deci nu e nevoie să mă aplec. 
Poate că sunt pe acoperișul unui zgârie-nori“. Acest vis 

avea multiple semnificaţii, pe care le-am elucidat de-a 

lungul mai multor ședințe. O conexiune cât se poate de 

evidentă între comportamentul inadecvat al lui Lance 

si visul său era dorința de a avea un penis de un metru. 
Penisul de un metru îl făcea să se simtă masculin, ceea 

ce îl proteja de dorinţele infantile de a depinde de mama 

sa. De asemenea, penisul reprezenta, printre altele, un 

sân de la care putea să sugă singur, fără a trebui să se 

bazeze pe nimeni altcineva. Sexualizându-și dorințele 

dependente orale, Lance se simțea „masculin“ și nevul- 
nerabil la control și castrare. (Efeminare.)?9 

Lance manifesta o anxietate bazată pe conflicte derivate 

din diferite stadii de dezvoltare. Trăia o oarecare anxi- 
etate cu privire la apropiere și distanță — fuziunea cu 

obiectul sinelui și anxietatea de separare (Mahler, Pine 
& Bergman, 1975). Prezenta anxietate de castrare din 
prima etapă genitală, care fusese agravată de bătăile 


29 Asa-numita „ecuație mamă-sân-penis“ descrisă de Marcus (1971). 

pe care le primise de la tatăl său în acea perioadă și în 
cea de latenta. Asocia a fi „bun“ cu a fi o fetiță, ceea ce 
însemna, pentru el, a fi lipsit de un penis de un metru. 
Atunci când demonstra că putea face lucruri pericu- 
loase sau chiar supravieţui unor comportamente peri- 
culoase initiate de el însuși, se simțea simultan bărbat 
și pedepsit. Anxietatea cu privire la pedeapsă părea să 
derive din stadiul de latenta al dezvoltării. 
Reminiscentele din adolescenţa sa târzie (în acest caz, 
începutul fusese în jurul vârstei de 21 de ani, când, de 
asemenea, s-a angajat pentru prima oară în masturbare 
voluntară) includeau un sentiment de reverie asociat 
cu consumul de alcool și comportamentul inadecvat, 
precum și persistenta sa pseudo-independenta defen- 
sivă (Blackman, 2003) și dorința de a se autopercepe 
ca invulnerabil. 

Lance a avut o evoluţie bună, în cele din urmă începând 
să se comporte adecvat fără a se simți feminin și, într-un 
sfârșit, s-a căsătorit cu iubita sa. S-a bucurat de succes 
profesional. A încetat să mai facă lucruri periculoase și 
să abuzeze de alcool. Reacţiile sale fantasmate fata de 
mine se asemănau cu multe dintre reacțiile fata de tatăl 
său și, uneori, față de mama sa: „transferul“. Dintr-un 
vis avut înspre încheierea tratamentului, mi-a relatat: 
„Sunt întins pe spate și dumneavoastră plutiti cumva 
deasupra mea. Suntem îmbrăcați, dar e ca și cum aș 
săruta către fata dumneavoastră. Nuva sărut propriu-zis, 
dar e ca si cum aș săruta în direcția aia“. Când l-am între- 
bat care era respectiva direcţie, în jos sau în sus, Lance 
mi-a răspuns „În sus“. Interpretând direcția ascendentă 
(Loewenstein, 1957), i-am spus lui Lance că suna ca și 
cum mă „săruta în sus“.3° Mi-a răspuns: „Întotdeauna 
fac asta! Sunteţi tatăl meu!“ A râs si-am râs si eu. 


30 Pentru cititorii care nu sunt vorbitori nativi de engleză, aceasta 
[„kiss up“] este o expresie care înseamnă a fi pasiv și lingusitor 

Ar fi tentant să continui să vă povestesc mai multe des- 
pre Lance, despre dinamica și tratamentul său. Dar acum 
aș prefera să schimb viteza și să mă concentrez asupra 
problematicii conexe, dar oarecum diferite a fricii de vătă- 
mare corporală la femei. 


Frica de vătămare corporală la femei 


Frica femeilor de vătămare corporală deţine, de asemenea, 
un istoric de dezvoltare, puţin diferit de la o femeie la 
alta, în contextul copilăriei și adolescenţei fiecăreia. Din 
nou, pentru a ilustra trăsăturile care contribuie la această 
frică, să ne aplecăm asupra unui material clinic. De această 
dată, în loc de un caz propriu, vă ofer o experiență recentă 
extrasă din munca mea de supervizare. 

S-a întâmplat ca una dintre grupele formate din medici 
psihiatri rezidenţi [candidați postuniversitari] cărora 
le eram formator în cadrul Facultăţii de Medicină din 
Virginia de Est (o oră pe săptămână, timp de un an) să 
fie alcătuită întru totul din femei. În total, incluzându-i 
pe rezidenții și psihologii rezidenţi [ce lucrau în cadrul 
facultăţii], care participau prin rotaţie, cu orice ocazie, 
în încăpere erau aproximativ nouă femei. Predându-le 
teoria psihanalitică, le oferisem posibilitatea ca, în orice 
moment, să „ignore“ orice sarcină le-aș fi dat, invitându-și 
în schimb unul dintre pacienţii din ambulatoriu să vină la 
oră, iar eu să-l tratez în timpul întâlnirii. Pacientul trebuia 
să fie de acord și să înțeleagă că, pe parcursul ședinței, as 
face din timp în timp pauze, pentru a-i explica dinamica; 


fata de o figură de autoritate. Am reușit să înțelegem că această 
lingușeală era legată de varii conflicte pe care le intelesesem cu 
privire la mama și tatăl său. Cu alte cuvinte, atunci când nu se 
comporta cum trebuie, el nu „săruta în sus“ pe nimeni, cu toate 
semnificaţiile pe care le avea acest lucru pentru el. [O expresie 
echivalentă ca sens în română ar fi „a se da bine pe lângă cineva“. 


(N.t.)] 

de asemenea, aș explica tipul de intervenție pe care urma 
să-l fac înainte de o face propriu-zis. Dacă un pacient s-ar 
arăta a fi de acord, aș continua prin a le demonstra rezi- 
dentelor unele tehnici dinamice, similar cu maniera în 
care un chirurg i-ar face o demonstraţie unui rezident în 
chirurgie în timpul unei operatii.3* 


Un caz supervizat 


Jack, un om de afaceri de 35 de ani, divorțat, se afla în 
tratament la o rezidentă. Ea era îngrijorată în privința 
pacientului, pentru că acesta începuse să aibă fan- 
tasme în care întreținea raporturi sexuale cu ea. Soția 
divorțase de el când, în urma câtorva luni fără sex, 
l-a prins uitându-se la pornografie pe internet; iar el 
nu a putut să se oprească din această activitate. Era 
conștient că reprezintă o problemă, dar nu înțelegea 
de ce se simțea obligat să facă acest lucru. 

Am făcut o scurtă evaluare a stării sale psihice, care 
nu a revelat niciun deficit în capacitățile sale de inte- 
grare, abstractizare, testare a realității sau în funcțiile 
de autoconservare. Discutând cu el despre problemele 
sale, putea „mentaliza“ (Bouchard et al., 2008): și-a 
descris dificultățile de a menţine relații apropiate, în 
special cu femeile. Jack credea că unele dintre proble- 
mele sale erau legate de modul în care fusese crescut 
de mama sa. Tatăl său îi părăsise când el avea 5 ani, 
moment după care dormise timp de câțiva ani cu mama. 
În cursul acelor ani, îl imbratisa minute întregi, timp 
în care îl ciupea de obraji și-l pupa repetitiv pe gură. În 
plus, unul dintre iubiții mamei a început să se uite la 


31 Această tehnică mi-a fost pentru prima oară sugerată de Robert 
Braswell, M.D., atunci când el însuși era rezident, și a condus 
la un proiect și o lucrare despre această tehnică de formare 
(Blackman, 1997). 

pornografie împreună cu Jack când acesta avea cam 6 
ani și, deși era curios în acea privință, s-a simţit ciudat 
și inconfortabil uitându-se. 

În timpul scurtei „ședințe“ cu rezidentele în încăpere, 
le-am indicat cum am înfruntat cu blandete atitudinea 
defensivă a lui Jack atunci când el s-a oprit din vorbit 
(Gray, 2005). Acest fapt l-a condus la a dezvălui un 
sentiment de rușine care îl făcuse să se inhibe și să nu 
mai vorbească. De fapt, această rușine în fata grupu- 
lui era legată de dezvăluirea unui material sexual față 
de toate femeile. (Deși toate erau medici.) În timpul 
acestei discuţii, am reușit să-l ajut pe Jack să se gân- 
dească la relaţia sa cu mama. Reflectând la relaţia lor, 
s-a gândit că, de fapt, nu se simtise niciodată apropiat 
emotional nici de mamă, nici de tată. A confirmat ca 
putea simți o oarecare apropiere de o femeie în plan 
sexual, dar că utiliza pornografia pentru a se distanța 
defensiv de soţia sa. Folosindu-se de pornografie, se 
îndepărta de fricile de apropiere de femei reale, dar, 
simultan, își gratifica dorințele de apropiere în mod 
simbolic, imaginându-se angajat într-o fantezie sexu- 
ală în care făcea sex cu femeia din filmul porno. 
Puteam lega fantasmele sale de a face sex cu rezi- 
denta la psihiatrie de această dinamică: fantasmele 
de raporturi sexuale erau o cale de a crea apropiere 
fără a admite elementele orale (de dependenţă) ori 
dorințele de relație cu obiectul. Simultan, pacientul 
evita apropierea emoțională prin simpla imaginare a 
raporturilor sexuale, la fel cum făcea și cu fanteziile 
pornografice. Își imagina raporturi sexuale cu aceasta 
și pentru a evita jena de a-și expune dorințele de iubire 
din partea ei și de apropiere de ea. 

La sfârșitul interviului, Jack m-a întrebat ce părere 
aveam despre el. I-am răspuns că sunt impresionat 
de capacitatea sa de a se gândi la problemele lui și 

că, din acest motiv, mă simţeam optimist cu privire la 
tratabilitatea sa. Cu alte cuvinte, deși se confrunta cu 
probleme dureroase, am văzut că demonstra o bună 
capacitate de autoobservatie, de a înțelege simbolis- 
mul și de autoreflectie. În consecință, m-am gândit că 
o mai mare înțelegere a acestor conflicte i-ar fi utilă 
pentru a se simți mai bine. S-a simţit destul de ușurat, 
spunându-i într-o următoare ședință terapeutei (care 
mi-a povestit si mie) că era bucuros că auzise de la 
mine că era tratabil și că găsise ședința cu mine a fi 
„revelatoare“. 


În următoarea săptămână, la oră, le-am întrebat pe 
rezidente cum li se păruse interviul. Aproape toate, cu 
excepţia uneia singure, au spus că se simtisera „înfio- 
rate“ de acest bărbat. Toate și-au exprimat o oarecare 
surprindere că reușisem să stabilesc o relație de lucru 
cu el, să-l ajut să ajungă la o înțelegere mai profundă si 
că nu păream a fi fost „înfiorat“ de simptomul său. Pri- 
mul răspuns pe care l-am oferit acestor comentarii a 
fost că eram familiarizat cu psihopatologia care implica 
masturbarea la bărbați. Aproape fiecare bărbat (si multe 
femei) dintre pacienții mei au dezvăluit fantasme mas- 
turbatorii în timpul tratamentului; aceste fantasme de 
masturbare (Marcus & Francis, 1975), asemenea viselor 
(Freud, 1900/2010) și reveriilor diurne (Raphling, 1996) 
pot constitui „calea regală“ către înțelegerea conflicte- 
lor inconștiente. Le-am oferit rezidentelor o analogie cu 
privire la studenții la medicină și rezidenții în chirurgie, 
care se obișnuiesc să se confrunte cu situații destul de 
grotești, sângeroase, care ar putea „înfiora“ o persoană 
obișnuită. În mod similar, în psihiatria psihanalitică, 
intrăm în gândurile profunde ale oamenilor, care adesea 
ascund fantasme rușinoase sau tulburătoare, implicând, 
uneori, atât sexualitate, cât și ostilitate. Uneori, emerg 

chiar și fantasme sadomasochiste mai grafice, care tre- 
buie înţelese și deconstruite. 

Le-am întrebat dacă au înțeles mecanismul de sexua- 
lizare (Coen, 1981) utilizat de Jack ca defensă împotriva 
rușinii și anxietatii de fuziune cu obiectul sinelui, dar 
care îi exprima și dorințele de apropiere. Toate au spus 
că au remarcat acest lucru, dar, cu toate acestea, grupula 
început să râdă, discutând despre cât de „înfiorător“ era 
bărbatul respectiv. Cu permisiunea lor, le-am sugerat posi- 
bilitatea de a explora la ce se refereau toate prin „înfio- 
rat“. Unele dintre femei au tradus termenul ca însemnând 
anxietate, dar nu erau foarte sigure ce tip (i.e., conținutul 
gândirii) de anxietate le cauzase acest bărbat (Brenner, 
1982). Una dintre ele avusese impresia că l-a observat pe 
Jack „rânjind“ în timp ce-și dezvăluia plăcerea de a se uita 
la filme porno în care bărbaţii aveau raporturi sexuale cu 
femei. O alta a comentat că natura impersonală a fante- 
ziilor lui de masturbare, lipsite de orice iubire, îi stârnise 
senzaţia de „înfiorare“. 

În urma acestor clarificări, dr. Jessica Campbell, șefa 
rezidentilor, extrem de dedicată studiului teoriei psiha- 
nalitice, a intervenit: „Toţi bărbaţii te pot înfiora“. Am 
întrebat-o dacă aceasta era o generalizare. Mi-a răspuns că 
„nu. Este unul dintre lucrurile cu care se confruntă feme- 
ile: orice bărbat obișnuit este mult mai puternic decât o 
femeie obișnuită și, deci, întotdeauna există un anumit 
pericol, mai ales dacă nu-l cunoști pe respectivul bărbat, 
că ar putea să te domine fizic, să te rănească sau chiar 
să te omoare“. Această afirmaţie a lăsat grupul în tăcere. 
După câteva secunde, am spus că acest lucru părea putin 
inconfortabil și că mă întrebam dacă celelalte rezidente 
erau de acord cu dr. Campbell. Dându-le cuvântul pe rând, 
diferite rezidente au spus lucruri precum: „Ei bine, e ade- 
vărat, chiar trebuie să ai grijă, desi nu știu dacă e chiar 
așa de periculos cum a spus Jessica. Dar, dacă mă gândesc 

bine, probabil că are dreptate“. O alta a spus: „Da, e ade- 
vărat, mai ales dacă ești copil mic. Nu sunt sigură în ce 
privește femeile adulte, dar cred că în general are drep- 
tate“. Dr. Campbell a răspuns: „Trebuie să recunoaștem: 
bărbaţii sunt mai mari și mai puternici și pot să-ți facă rău. 
Trebuie să știi dacă au fost educați social și dacă le pasa 
de tine. Dacă nu cunoști bărbatul, ar putea să fie înarmat 
sau chiar să aibă un cuțit în buzunar!“ În acest punct, am 
comentat la spusele doctoritei Campbell: „Un simbolism 
interesant aici, nu-i așa?“ Am fost amândoi imediat de 
acord că acel „cuţit din buzunar“ reprezenta în mod sim- 
bolic frica de un penis periculos sau, în termeni comuni, o 
frică de viol. Celelalte femei din încăpere au fost de acord 
că aceasta constituie un risc constant, deși în general des- 
tul de minimizat, cu care se confruntă toate femeile. 
Frica lor de vătămare corporală din partea unui bărbat 
destul de timid, stânjenit, inhibat și suferind de o tulbu- 
rare sexuală a fost provocată de presupusul „rânjet“ al 
acestuia în timp ce vorbea despre sex într-un mod imper- 
sonal. Acest fapt le stârnise tuturor femeilor din încăpere, 
aproape simultan, o frică de faptul că el nu asocia activi- 
tatea sexuală cu iubirea și preocuparea, ceea ce, firește, îl 
făcea mai periculos. Rânjetul său sugerase o gratificare 
sadică, ceea ce am explicat grupului. Jack exprima furie 
și se apăra de aceasta, cam în aceeași linie cu descrierea 
de către Arlow (1980) a „motivului răzbunării din scena 
primară“. Cu alte cuvinte, Jack a obligat grupul să-i asculte 
fantasmele sexuale, în loc de a fi victima suprastimulă- 
rii de către mama sa și de către alții. Această inversiune 
defensivă ar putea în cele din urmă să-i fie interpretată, 
deși consideram că prioritară era înțelegerea conținutului 
și a defenselor care îi cauzaseră dificultatea de a stabili 
relații apropiate cu femeile. Le-am explicat că, dacă i-am 
fi semnalat de la început că-și suprastimula terapeutul 
vorbind despre asemenea lucruri, acest fapt i-ar fi cauzat 

probabil sentimentul că n-ar trebui să vorbească despre 
pornografie, astfel interferând cu tratamentul: un tip de 
contratransfer (Marcus, 1980). 

Frica de vătămare corporală resimţită de toate cele 
nouă femei implica partial capacitatea lor de testare a 
realității ca adulți: anume că, fiind de sex feminin, cele 
mai multe dintre ele ar fi oarecum inferioare într-o luptă 
corp la corp cu un bărbat care ar vrea să le rănească. Nu am 
abordat problematica proiecției și a deplasării (pe care am 
regăsit-o la atât de multe femei în analiză), în cazul cărora 
frica din realitate a unei femei de un bărbat este amplifi- 
cata de a vedea în acesta propriile-i sentimente ostil-agre- 
sive faţă de un alt bărbat din viaţa sa. (În care își dorea 
să rănească fizic un bărbat.) Adesea, furia și frica — fie 
din copilărie, fie adolescență — fuseseră deplasate asupra 
altui bărbat cu o atitudine neprietenoasă. Apoi, din cauza 
rusinii și vinovatiei stârnite de propriile impulsuri ostile, 
femeia proiecta dorințele ostile asupra bărbatului și, în 
consecinţă, îl imagina ca fiind mult mai periculos decât 
era de fapt. În cazul lui Jack, am considerat că și acest 
lucru se întâmplase în grup. 

Cu toate acestea, poate fi valabil și opusul. Am obser- 
vat că multe femei mature minimizează sever pericolul 
potential de a li se face rău de către bărbați și, bineînţeles, 
părinţii de fete adolescente sunt îngrijoraţi cu privire la 
atitudinea deseori naivă a fiicelor lor fata de pericolul 
vătămării corporale. Mai mult decât atât, femeile adulte 
care ies la întâlniri în căutarea unui partener ar putea să 
nu știe cum să evalueze empatia unui bărbat în relație 
cu obiectul, funcționarea conștiinței acestuia, capacita- 
tea de a-și controla impulsurile și dacă perspectiva lui cu 
privire la sex este legată de iubire sau de rănirea fizică 
sadică a femeii (Blackman, 2012). Am remarcat o ușoară 
inhibitie a judecății privind pericolul (Blackman, 2003; 
Freud, 1926/2010) la câteva dintre femeile rezidente în 

psihiatrie — care minimizau avertismentele materne ale 
doctoritei Campbell. Cu toate acestea, erau ,,infiorate“ — 
un soi de eufemism — de un barbat ce prezenta deficite 
in relatiile de obiect $i obsesii pornografice. Confrunta- 
rea cu ororile comise de bărbaţi ticăloși, necrutatori din 
lume, precum Uday Hussein3?, poate fi copleșitoare. Isto- 
ria atrocităților sexuale asupra femeilor în cadrul multor 
regimuri totalitare conduse de bărbați este legendara;33 
astfel de acte de ferocitate au avut loc, spre exemplu, în 
timpul naziștilor și în gulagurile sovietice. 


Aspecte diagnostice 


Cât de periculos poate să fie cineva? Și cât de frică ar tre- 
bui să-i fie cuiva de vătămarea corporală? Ce constituie o 
precauţie normală? Când este frica provocată de depla- 
sări și fantasme nevrotice? Și când este frica produsă de 
proiecţii psihotice ale ostilitatii? 


Frica de vătămare corporală din partea 
psihoticilor si psihopatilor 


Asa cum am scris in alta lucrare (Blackman, 2010), ele- 
mentele majore in evaluarea periculozitatii unei persoane 
includ functionarea Eului respectivei persoane, resursele 


32 Uday Hussein, fiul lui Saddam Hussein, mentinuse o serie de 


„camere de viol“, în care ofițerii militari ai lui Uday aduceau cu 

forța femei care fuseseră răpite de pe străzile Bagdadului, pentru 
a fi legate și violate de acesta (Harrison, 2003). 
Spre exemplu, Răpirea femeilor sabine. Inspirată din Viaţa lui 
Romulus, de Plutarh, pictura lui Poussin ilustrează momentul în 
care romanii au capturat femei sabine, pentru a deveni soțiile 
lor (Guillaume, 2013). 


33 

Eului său, relaţiile sale de obiect și funcționarea Suprae- 
ului. Aceștia sunt termenii-umbrelă pentru descrierea a 
celor cel puţin șaizeci de parametri care contribuie la peri- 
culozitatea oricărei persoane. Aceste funcții, daca sunt 
perturbate în cazul unei persoane înspăimântate (din 
cauze ereditare sau de pe urma unui afect copleșitor), pot 
crea o situaţie în care frica de vătămare corporală a per- 
soanei devine delirantă. 

În cadrul clinic, dacă, în cazul unor persoane posi- 
bil periculoase, sunt deficitare funcții precum capacita- 
tea de abstractizare, capacitatea de integrare, de testare 
a realităţii și autoconservarea (AITA), acele persoane se 
dovedesc a fi mai periculoase fizic. Dacă se adaugă un 
deficit al funcționării Supraeului (absența sentimentu- 
lui de vinovăţie sau a rușinii)34, persoana devine chiar 
mai periculoasă decât un psihotic paranoid obișnuit. Un 
coleg de-ai mei a făcut odată o referire la persoanele care 
prezintă deficite caracteristice psihozei, dar și deficite 
de control al impulsurilor (violente) și de funcţionare a 
Supraeului, numindu-i „schizopaţi “.35 Alţii au facut refe- 
riri mai formale la asemenea persoane folosind terme- 
nul de schizofrenici pseudo-psihopati. (Rosen, 1971.) 
Se presupune că sistemul multiaxial prezentat în cadrul 
DSM-IV-TR a permis includerea diagnosticului de schizo- 
frenie pe Axa I, iar a celui de tulburare de personalitate 
antisocială, pe Axa II, deși respectivul manual nu necesita 


i Funcţiile Supraeului includ: corectitudinea, integritatea, temei- 
nicia, etica, respectarea legii, capacitatea de compromis, 
vinovăția, onestitatea, capacitatea de a inspira încredere și 
rușinea. Aceste caracteristici sunt oarecum greu măsurabile în 
timpul unei evaluări și uneori sunt necesare date externe cu 
privire la activitățile propriu-zise ale persoanei (Blackman, 
2010). 

35 ji mulțumesc lui Philip Sullivan, M.D., pentru acest neologism 
ingenios. 

utilizarea sistemului axial, care se pare că va fi eliminat 
odată cu publicarea DSM-s. 

În evaluarea periculozitatii, este, de asemenea, esențială 
examinarea capacităților persoanei de a simți empatie, 
încredere și apropiere. (EIA.)3° Atunci când aceste trei 
elemente ale funcționării mentale sunt perturbate, per- 
soana nu va avea nicio empatie (sau „sentimente“) fata de 
alții și, în consecință, nu se va simți vinovată sau rusinata 
de impulsurile violente. (Niciun conflict neconducând la 
un control defensiv.) O persoană care nu are încredere în 
ceilalți poate cu ușurință să proiecteze orice ostilitate asu- 
pra altora și să-i perceapă ca periculoși. Aveţi grijă: dacă 
aveţi de-a face cu o persoană așa-zisă „borderline“, care 
are AITA intacte, dar EIA deficitare, o puteţi stimula să 
resimtă o agresivitate violentă fata de dumneavoastră dacă 
îi oferiţi prea multă apropiere emoţională. Dacă respectiva 
persoană are un Supraeu și se simte vinovată cu privire la 
aceasta, este posibil ca ulterior să-și întoarcă agresivitatea 
asupra propriei persoane; în urma unei prietenoase „întâl- 
niri a mintilor“, poate face o tentativă de suicid (pentru 
a se elibera de anxietatea de fuziune cu obiectul sinelui) 
(Harley & Sabot, 1980.) Dacă Supraeul persoanei este însă 
lacunar (Johnson & Szurek, 1952), aceasta este posibil 
să-și întoarcă dorinţele ostil-distructive asupra dumnea- 
voastră. În general, în cazul celor care suferă perturbări 
ale relațiilor de obiect, riscul ca aceștia să-i cauzeze cuiva 
o vătămare corporală este mai semnificativ decât în cazul 
oamenilor normali sau nevrotici. 

În plus, trebuie să luăm în considerare abilitățile Eului 
indivizilor sau capacitatea acestora de control al impulsu- 
rilor, de tolerare a afectelor si de menținere în suspensie a 


35 Manifestările clinice ale funcţiilor sănătoase ale relaţiilor de 


obiect sunt: căldura, empatia, încrederea, mediul susținător, 
identitatea, apropierea și stabilitatea (Blackman, 2003). 

conţinuturilor proceselor primare. Capacitatea de reglare 
afectivă și de control al impulsurilor violente, ostile este 
condiționată de: 1) un atașament îndeajuns de securizant 
organizat fata de figurile parentale în timpul copilăriei 
timpurii (Bretherton, 1992) și 2) capacitatea unor ase- 
menea copii de a stabili un sentiment al sinelui separat, 
intern (Akhtar, 1994; Kramer & Akhtar, 1988). Dezvol- 
tarea conceptului unei imagini de sine separate implică 
utilizarea unor tactici agresive ostil-distructive de către 
copil (Parens, 1980) și constituie, într-o oarecare măsură, 
reversul atasamentului. Atunci când fie nu a existat un 
atașament suficient (Bowlby, 1944a, 1944b), fie nu a exis- 
tat o suficientă separare-individuare în timpul copilăriei 
foarte mici (Mahler, Pine & Bergman, 1975) și/sau al 
adolescenţei (Blos, 1966), persoana este susceptibilă la a 
deveni mai violentă fizic. În cele din urmă, experiențele 
dintre frați din realitate adesea confirma fricile oameni- 
lor de violență fizică, ce pot persista inconștient în viata 
adultă, amplificând fricile bazate pe realitate. 


Frica de vătămare corporală în nevroză 


Atunci când funcţiile Eului, capacitățile Eului, relațiile 
de obiect și funcționarea Supraeului persoanei se înscriu 
toate în limite normale, frica de posibilitatea unei vătă- 
mări corporale din partea acelei persoane este în gene- 
ral nerealistă. Atunci când indivizii își exprimă frica de 
violenţă din partea cuiva în confruntarea cu o persoană 
care prezintă intacte funcțiile tocmai descrise (precum 
în cazul bărbatului pe care l-am evaluat în fata reziden- 
telor), fricile acestora de violenţă fizică sunt cauzate de 
obicei de alte elemente aparținând propriei gândiri. Cau- 
zele obișnuite ale fricilor acestor indivizi sunt proiecția, 

fantasmele și transferul, frica de vătămare corporală con- 
stituind în principal conținutul manifest (simbolic) al 
anxietatii, care are multe alte semnificații. 

Fobiile tipice „normale“ sau „cu prevalenta medie“ din 
cursul primului stadiu genital sunt uneori caracterizate în 
limba engleză drept cele cinci ,,D“-uri37: anume fricile de 
doctori, apă adâncă, dentiști, întuneric și câini. Fricile de 
vătămare corporală induse de fiecare dintre aceste obiecte 
sunt cauzate de simbolismul și proiecția agresivitatii ostile 
asupra acestora. lată un exemplu: 


Un alt caz din practica proprie 


Melinda, o femeie de 39 de ani, căsătorită, cu doi copii, 
mi s-a adresat pentru că dezvoltase o frică acută de a fi 
rănită în timpul călăriei. Acest lucru îi crea dificultăți, 
întrucât practica echitatia și adora să călărească. Am 
descoperit, explorând cronologia dezvoltării acestei 
frici acute, că părea să fi debutat imediat ce soţul ei 
a căzut de pe cal (în timp ce călăreau împreună) și 
și-a rupt piciorul. Pericolul „real“ în care se afla ea 
era minim, dat fiind că avea multă experiență de cala- 
rie. Frica ei de vătămare, ne gândeam, trebuie să fi 
avut semnificaţii simbolice. În cursul tratamentului 
ei psihanalitic, am descoperit că, în perioada în care 
soțul său avusese accidentul, ea îi tot găsise justificări, 
într-un efort de a nu se înfuria pe el. Se angajase în 
asemenea rationalizari, pentru că se simțea vinovată — 
pentru că poate el nu merita ca ea să se înfurie, deși 
desele lui călătorii de afaceri interferau cu viaţa lor: 
el nici măcar nu fusese prezent la nașterile copiilor. 


37 Toate cele cinci substantive care determină obiectele fricii încep 


în limba engleză cu litera „d“: „doctors“, „deep water“, „dentists“, 
„dark“ și „dogs“. (N.t.) 

Evitând defensiv călăria, se pedepsea pentru această 

furie. 

Nu întâmplător, tatăl ei murise, pe când ea avea 12 ani, 
într-un accident care implicase cai. Fusese într-o șaretă 

(cabrioletă) cu Melinda, singuri, la tara, când o roată 

a prins o piatră. Șareta s-a răsturnat, iar tatăl a suferit 
un sever traumatism cranio-cerebral închis. Câteva zile 

mai târziu, s-a dovedit a-i fi fost fatal. În mod ironic, 
acest lucru s-a întâmplat când se simţea apropiată de 

tatăl său, astfel că-i era greu de hotărât de unde se ivise 

vinovăția. Mai târziu și-a amintit că, în jurul vârstei de 

6 ani, a avut un coșmar și a vrut să meargă să doarmă în 

patul părinţilor. A găsit ușa încuiată. În loc de a bate la 

ușă, s-a înfuriat și și-a dorit ca tatăl ei să moară — pen- 
tru ca nicio altă femeie să nu-l poată avea; s-a băgat, în 

schimb, în patul fratelui ei. 

A realizat că, atunci când tatăl ei chiar a murit, s-a 

invinovatit din cauza fantasmei de a-i dori moartea pe 

care o avusese cu câţiva ani înainte — și a crezut că 

dorința ei ostil-distructivă cu privire la el se adeverise — 
ca și cum ea ar fi fost făptașa. S-a dovedit că reacția sa 

exagerată la vătămarea corporală a soţului ei inclusese 

gândul că ar fi și ea vătămată fizic dacă ar mai călări 

vreodată — ca pedeapsă pentru dorinţa ei de a-l fi rănit, 
amplificată de deplasarea asupra lui a tuturor conflic- 
telor pe care le avea cu privire la tatăl ei. 

Odată ce Melinda a înţeles toate acestea, a redobândit 
capacitatea de reintegrare și nu i-a mai fost frică de a fi 
ranita în timpul calaritului. Și-a exprimat, de asemenea, 
unele dintre frustrări soțului său, în loc să-și ascundă în 

mod pasiv sentimentele din cauza vinovatiei de „a dis- 
truge“ relația. Datorită capacităților sale de abstractizare, 
integrare, testare a realității, abilităților sale verbale, 
relațiilor de obiect și funcţionării conștiinței, înțelegerea 

profundă cu privire la ea însăși a fost vindecătoare. 

Așa cum am menţionat anterior, tabloul se schimbă pe 
măsură ce se schimbă variabilele ce privesc funcționarea 
Eului și a Supraeului, precum și capacităţile de relaţii 
de obiect. Atunci când capacitatea de abstractizare, 
funcționarea integrativă și anumite arii ale testării 
realității sunt perturbate; când capacităţile de relație de 
obiect necesare pentru empatie și încredere sunt practic 
inexistente; și când vinovăția și rușinea sunt și acestea 
aparent inexistente, pericolul ca acea persoană să facă 
rău este extrem de ridicat. Persoanele care prezintă per- 
turbări ale acestor funcții mentale bazale tind să se înca- 
dreze într-una dintre categoriile diagnostice psihotice și, 
dacă devin violente, pot ucide oameni fără nicio urmă de 
remușcare. 

Este interesant de constatat că este posibil ca defici- 
tele acestor funcții importante să nu se asocieze, în cazul 
oricui, cu abilităţile sociale. Așadar, un abuzator sexual 
și un ucigaș precum Ted Bundy poate fi atrăgător și adec- 
vat social.38 Chiar și Saddam Hussein, care a ucis sute de 
mii de oameni, avea abilitati sociale foarte dezvoltate si 
moduri rafinate de a interactiona cu diplomaţii altor tari. 


Consideraţii terapeutice 


În cabinet, aspectul unei persoane, funcţia de autoîngrijire, 
igiena, gesturile și utilizarea limbajului pot cu ușurință 
ascunde un pericol sever de care terapeutului ar trebui să-i 
fie frică. Am descoperit că această dihotomie între abilități 


38 „[...] Ted Bundy a mărturisit uciderea a 30 de femei, în șapte 


state, înainte de a fi executat pe scaunul electric pe 24 ianuarie 
1989. [...] Era cunoscut ca un bărbat fermecător, care câștiga 
încrederea victimelor înainte de a le momi într-un loc izolat pen- 
tru a le ucide. S-a întâmplat și să intre în camera unor studente, 
în timp ce acestea dormeau, și să le omoare prin lovituri repetate 
[...]“ (Epstein, 2012). 

sociale înalt dezvoltate și psihopatologie severă, pericu- 
loasă, se regăsea frecvent în cazurile atroce de abuzatori 
de copii pe care le-am evaluat. Acești bărbați violaseră 
sau seduseseră într-un alt fel copii mici în a se implica în 
activități sexuale grotești. Deși nu am evaluat niciodată 
un producător de pornografie infantilă, experienţa îmi 
spune că s-ar încadra în aceeași categorie. 

Tratarea indivizilor cărora le este frică de vătămarea 
corporală implică ajutarea acestora în a înțelege realitățile 
vieţii și în a evalua corect percepțiile de pericol din rea- 
litate. De asemenea, îi putem ajuta să determine în mod 
diferențiat situaţiile care prezintă un pericol real de vătă- 
mare corporală, în comparaţie cu cele în care au o „reacție 
exagerată“. În aceste ultime situaţii, pericolul de vătămare 
corporală este fie minim, fie absent, dar persoana are o 
atitudine inhibată, contrafobică sau utilizează alte apă- 
rări nenecesare împotriva fricilor de vătămare corporală, 
posibil dezvoltate în copilărie ori adolescență. Atunci când 
indivizii evită să se confrunte cu fricile de vătămarea cor- 
porală reală, le arătăm negarea în care sunt angajaţi, meca- 
nismele contrafobice, minimizarea, intelectualizarea și 
rationalizarea — pentru a nu ajunge în mod real într-o 
situaţie de vătămare. 

În cazul celor cu „reacții exagerate“, principalul obiec- 
tiv al terapiei este de a descoperi conflictele de dezvoltare 
care au persistat, cauzând frica de vătămare corporală 
până și în situaţiile în care nu există un asemenea risc. În 
cazul acelora care dețin capacități îndeajuns de semnifica- 
tive de abstractizare, integrare, testare a realității și auto- 
conservare, care pot forma o relație bazată pe îndeajuns 
de multă încredere cu terapeutul, care au o funcționare a 
Supraeului îndeajuns de bună încât să se prezinte la pro- 
gramari si care dețin o toleranţă afectivă suficientă pen- 
tru a suporta confruntarea cu unele emoții neplăcute, o 
abordare centrată pe insight (psihanalitică) a fricilor de 

care suferă poate fi foarte eficientă în eliminarea simpto- 
melor. În cadrul acestei abordări, încercăm să descoperim 
etapele de dezvoltare din copilăriile lor în care s-a creat 
conflictul care le-a cauzat o frică persistentă de vătămare 
corporală. Pot fi implicate oricare dintre conflictele ori o 
combinaţie dintre conflictele din stadiul de separare-indi- 
viduare din timpul copilăriei timpurii (aproximativ de la 
1 la 4 ani), din prima etapa genitală (aproximativ între 
2 și 7 ani), din perioada de latenta (între aproximativ 7 
și 10 ani), din preadolescenta și adolescenţă (Brenner, 
1982, 2006). Am scris despre conceptualizarea probleme- 
lor din diferitele stadii ale copilăriei (Freud, 1905/2010) 
ori a „planurilor“ de conflict (Blackman, 2012). În gene- 
ral, am considerat că cel mai bine este să ne menţinem 
într-un singur plan de conflict atunci când încercăm să 
le explicăm conflictele respective persoanelor aflate în 
tratament. 

În cursul tratamentului indivizilor care au suferit vătă- 
mări corporale, aceștia dețin adesea o anume fantasmă 
conform căreia terapeutul le va face rău. Atunci când ne 
confruntăm cu această situaţie, prezentându-le maniera 
în care s-au protejat de această frică și asociind-o cu etapa 
de dezvoltare din viețile lor în care această frică pare a fi 
devenit severă, îi putem ajuta să scoată de sub refulare 
incidentele propriu-zise prin care au trecut (Good, 2005). 
Pe măsură ce conștientizează natura infantilă a conflic- 
telor care le produc intensele frici de vătămare corporală, 
caracterul intact al testării realității și capacităţile inte- 
grative adulte îi vor ajuta să le diferentieze de situaţiile 
reale din vieţile lor curente și ar trebui să-i elibereze de 
atitudinea defensivă nevrotică, de inhibitii sau de meca- 
nismele contrafobice. 

În contrast, acelor indivizi care prezintă deficite de tes- 
tare a realității, abstractizare și ale capacităților de inte- 
grare (cu alte cuvinte, care prezintă trăsături psihotice), 

încercăm de obicei să le calmăm anxietatea prin admi- 
nistrarea de medicamente neuroleptice puternice. Toate 
aceste medicamente, cel putin la momentul acestei scrieri, 
în 2013, au efecte secundare extrem de severe și sunt efi- 
ciente, în funcţie de studiul după care ne ghidam (Sadock, 
Sadock & Ruiz, 2009), în proporţie de patruzeci până la 
șaptezeci la sută din cazuri. Vindecarea nu este în general 
posibilă. Cu toate acestea, menţinerea tratamentului cu 
acest tip de medicatie le poate proteja viețile, precum si 
pe ale celor din jurul lor. 


Factori culturali 


Greenspan (1994, 1996; Greenspan & Lewis, 1999) clari- 
fica, în seria sa de cărți cu privire la perioada de latenta, 
că „politicile locului de joacă“ sunt extrem de diferite 
de la băieţi la fete. Acest aspect pare să nu fie valabil 
numai în SUA. Mi s-au confirmat și mie, personal, aceste 
diferenţe între sexe de către cursanți și pacienți din India 
și China. Cursantii mei din Europa (incluzând Germania și 
România) și din America de Sud (în special din Argentina) 
mi-au confirmat și ei că experienţele de latenta diferite 
parcurse de copiii din acele țări sunt destul de similare cu 
experienţele distincte trăite de băieții și fetele din SUA în 
perioada de latenta. 


Rolul jocului 


Majoritatea băieţilor se angajează în joacă de tip „încăie- 
rare“ (Lamb & Oppenheim, 1989) și, asemenea puilor de 
urs, se lovesc și se împing într-o manieră oarecum jucăușă. 
Cu toate acestea, într-un anume punct al parcursului ani- 
lor de școală generală (primară), majoritatea băieţilor 

constientizeaza pericolul „real“ pe care îl prezintă un 
bully, precum și nevoia de autoapărare de natură fizica.39 
Romanul foarte premiat al lui Card (1985/1994), Jocul 
lui Ender, înfățișează această dificultate din dezvoltarea 
băieţilor. Pe parcursul dezvoltării lui Ender, care este 
descrisă începând de la vârsta de 3 și până la 12-13 ani, 
acesta omoară involuntar doi agresori, apărându-se de 
atacurile acestora — pe primul, la locul de joacă și pe al 
doilea, într-o toaletă. 

Nevoia de acest tip de agresivitate protectiv-distruc- 
tivă nu este în general trăită de fete, în special în timpul 
școlii primare și al gimnaziului. Pentru fete, frica de vătă- 
mare corporală derivă de obicei din contactele acestora 
cu băieţii (o femeie înaltă își amintea senzaţia de parali- 
zie totală pe care o resimtise fiind ținută la pământ de un 
băiat „mai scund“ în timpul gimnaziului. A avut atunci 
revelaţia că trebuia să aibă mare grijă în privinţa băieţilor 
de care se apropia). Fricile celei mai mari părți dintre fete 
sunt centrate în jurul ferocitatii verbale și sociale a altor 
fete, care le exclud, pe măsură ce se formează și se modi- 
fica „găștile“.40 


39 În ciuda celor mai mari eforturi ale învăţătorilor, tipologia de 


bully viclean va încerca întotdeauna să-i terorizeze pe alți băieți 
din clasă — atunci când nu se uită învăţătoarea. Deși admir incer- 
cările școlilor de a limita comportamentele de tip bullying, am 
observat din nou și din nou că majoritatea băieților tot trebuie 
la un moment dat să se apere singuri (fizic) în timpul școlii gene- 
rale — atunci când profesorul nu este atent — pentru a opri bul- 
lyingul. Deși nu cunosc situații de decese propriu-zise care să fi 
fost cauzate de bătăile din școala primară, cartea lui Card 
înfățișează în mod veridic fantasmele de ucidere pe care acești 
bully le produc chiar și în minţile băieților cu cea mai pacifistă 
natură. (Precum Ender.) 

19 Cum este atât de frumos (și destul de veridic) înfățișat în filmul 
Fete rele (Wiseman & Fey, 2004). 

Declanșatori din mediu 


Interacțiunile dintre realităţile de mediu și dezvolta- 
rea anxietatii cu privire la vătămarea corporală pot, de 
asemenea, să fie diferite de la o populaţie la alta. Spre 
exemplu, am condus odată un grup de terapie pentru 
băieți afro-americani proveniţi din medii sărace, educați 
într-un mediu de ghetou, care prezentau probleme com- 
portamentale; cu toții aveau între 9 și 11 ani, iar terapia 
avea loc la școală. Într-una dintre primele întâlniri, un 
băiat de 10 ani m-a avertizat: ,Veniti în ghetou și-o sa 
am sânge pe cuțit și rahat pe scula!“ Această atenţionare 
(care a provocat râsul celorlalți băieți) a fost destul de 
înspăimântătoare pentru mine, deși avea 10 ani și puţin 
peste un metru douăzeci înălțime. Dacă ar fi avut 16 
ani și unu optzeci, frica mea de vătămare corporală ar 
fi fost mult mai mare. Alături de el și de alti băieți din 
grup, am reușit să-mi clarific în cele din urmă multe 
motive pentru care mă înspăimântau atât de tare. Unul 
dintre motive era faptul că atitudinea lor reflecta nive- 
lul de frică pe care îl trăiseră, crescând în contexte în 
care groaza de viol și de crimă era o realitate cotidia- 
na.4 Un alt factor era identificarea acestor băieţi cu 
agresorii care spuneau și chiar făceau astfel de lucruri în 
ghetouri. 

În Statele Unite, masacrele neobișnuit de violente 
comise în ultimii ani de indivizi psihotici (ex., Colum- 
bine, CO; Newtown, CT; Virginia Tech, Blacksburg, VA) 
au fost considerate de unii ca reprezentând un fenomen 
cultural curent. Nu sunt de acord. Masacrele comise de 
indivizi psihotici au fost cunoscute de-a lungul istoriei 
în alte tari și, în trecutul mai îndepărtat, si în Statele 


41 Pentru mai multe pe această temă, vezi Meers (1970, 1973-1974). 

Unite.4? Moartea Tatianei Tarasoff, de mâna lui Prosenjit 
Poddar, la Universitatea din California, Berkeley, în 1968, 
a evidenţiat adevărata frică de violenţă fizică pe care noi, 
specialiștii în sănătatea mentală, trebuie, din nefericire, 
să o anticipăm în lucrul cu persoane psihotice. Datorită 
„Regulii Tarasoff“, specialiștii din domeniul sănătății men- 
tale au avut, în ultimele decenii, obligaţia de a avertiza 
orice potenţială victimă că o persoană aflată în tratament 
ameninţă să îi facă un rău fizic. Gestionarea unor aseme- 
nea situații din perspectivă legală, morală și profesională 
constituie o temă de discuţie permanentă atât în cadrul 
cercurilor sănătății mentale, cât și în cele legale (Walcott, 
Cerundolo & Beck, 2001). De asemenea, realitățile mediu- 
lui social al fiecărei țări se pot modifica de la o epocă la alta. 
Spre exemplu, G. William Whitehurst, PhD, un fost con- 
gresmen și profesor în cadrul Old Dominion University, 
a relatat de curând această poveste43 — pe care o aflase, la 
rândul său, de la un soldat, camarad de război în Teatrul 
de Operaţiuni Pacific, în timpul celui de-al Doilea Război 
Mondial. Camaradul avea un prieten pe nume Hans, un 
neamt care crescuse in Germania nazistă. Cand Hans avea 
6-7 ani, făcuse parte din Tineretul Hitlerist și crezuse in 
nazism. Hans a fost devastat când naziștii au pierdut al 
Doilea Război Mondial. Numai în urma acelei pierderi, 


12 Exemplele îl pot include pe Jack Spintecătorul, in Londra, spre 
sfârșitul anilor 1880, și pe Unabomber, în Statele Unite, în anii 
1978-1996 (FBI 100, 2008). 

13 Profesorul Whitehurst a prezentat acest material în cadrul unui 
forum public intitulat „Avocaţi fără drepturi: avocaţi evrei în 
Germania în timpul celui de-al Treilea Reich“, un program creat 
de Asociaţia Baroului Federal German. Programul, moderat de 
Susan R. Blackman, a fost cosponsorizat de Hampton Roads 
Chapter, din cadrul Asociaţiei Baroului Federal din SUA, și de 
Institutul de Studii Iudaice și Înţelegere Interreligioasa din 
cadrul Old Dominion University, din Norfolk, VA, unde a fost 
susținut programul pe 17 aprilie 2013. 

discutând despre nazism cu tatăl său, tatăl i-a mărturi- 
sit deschis că opinia sa era că nazismul era ceva oribil 
și că îi permisese fiului său să fie atras în acesta numai 
pentru a proteja vieţile tuturor. În mod concret, tatăl lui 
Hans fusese avocat. La un moment dat în 1934, atunci 
când Hitler, odată ce câștigase puterea (după moartea lui 
Hindenburg), interzisese imediat ca avocații și judecătorii 
evrei să mai intre în tribunale, un bărbat evreu îi solicitase 
tatălui lui Hans să-l reprezinte, întrucât guvernul nazist 
cerea ca evreii să-și vândă proprietăţile la un pret incredi- 
bil de mic comparativ cu valoarea lor. Avocatul (care nu 
era evreu) s-a oferit să-l ajute. Însă cu o săptămână înainte 
de înfățișarea la tribunal, trei brute din SS au apărut la el 
acasă, insistând să semneze o hârtie conform căreia clien- 
tul sau ar fi fost de acord să-și vândă proprietatea. Initial, 
avocatul s-a opus, spunând că acest lucru n-ar fi corect. 
Atunci, membrii SS-ului i-au spus că, dacă n-o va semna, 
va fi băgat în mașina neagră care aștepta afară, iar fami- 
lia nu l-ar mai vedea niciodată. Sub această ameninţare 
asupra sa și a familiei sale, tatăl lui Hans a semnat hârtia, 
dar acum, că războiul se terminase, i-a recunoscut fiului 
său că-i era rușine că făcuse acest lucru. 

Ideea este că frica de o vătămare corporală reală poate 
fi utilizată de orice tiran despotic pentru a le obliga la 
pasivitate și chiar la o oarecare identificare cu agresorul 
(așa-numitul Sindrom Stockholm) pe victimele care tră- 
jesc în acea tara. Acest lucru s-a dovedit destul de adevărat 
nu doar în Germania nazistă, ci și în Uniunea Sovie- 
tică și în țările ocupate de aceasta în timpul Războiului 
Rece. 

În urma celui de-al Doilea Război Mondial, Lifton 
(1986) a intervievat medici care colaboraseră cu naziștii; 
autorul a concluzionat că aceștia își dezavuaseră identita- 
tea primară (de vindecători) ca apărare împotriva fricii cu 
privire la propria vătămare corporală și moarte. Anatoly 

(Natan) Scharansky, un om extraordinar, care și-a riscat 
viata pentru a face cunoscută lumii întregi persecuția evre- 
ilor în Uniunea Sovietică, a dezvoltat ulterior teoria că 
oamenii care trăiesc sub imperiul unui guvern tiranic dez- 
voltă o manieră de gândire duală (Scharansky & Dermer, 
2004). Un aspect se identifică cu conducătorii persecu- 
tori și se supune regulilor totalitare, inumane ale acestora. 
Odată ce regimul totalitar cade, iar oamenii își recâștigă 
libertatea personală, majoritatea renunță la acea identi- 
ficare și devin conștienți de un set de valori complet dife- 
rit, bazat pe autonomia individului, care fusese anterior 
exclus din planul conștient. 


Câteva cuvinte despre apărarea națională 


Este poate o tristă realitate a vieții că frica de vătămare cor- 
porală trebuie considerată uneori a fi în serviciul propriei 
autoconservari și autoprotectii a individului. Acesta este 
motivul pentru care țările pacifiste, precum Statele Unite, 
trebuie să menţină un sistem militar robust. De-a lungul 
istoriei, numai frica de vătămare corporală pare să fi fost 
cea care să opreascăunele naţiuni și pe liderii acestora de 
la a încerca să atace, să controleze și să invadeze alte tari. 
Nu este plăcut să admitem că în alte tari există asemenea 
conducători, dar, pornind de la experiența dezastruoasă 
privindu-l pe Chamberlain in Miinchen în 1938 (Dimbleby, 
1938), pericolul nu poate fi negat. Chiar și la acea vreme, 
Churchill a psihanalizat negarea lui Chamberlain [negare 
prin cuvânt — A. Freud (1936/2002) ], spunând: „Aţi avut 
de ales între război și dezonoare. Aţi ales dezonoarea și 
veți avea război“. Începând de atunci, firește, dacă se mai 
îndoiește cineva de nevoia de a menţine un sistem mili- 
tar pentru a ne proteja de răul fizic, putem să le amintim 

despre 11 septembrie 2001, când teroriști sauditi al-Qaeda 
au ucis aproape 3000 de oameni in New York City. 

Dintr-o perspectivă psihanalitică, problema majoră pe 
care o remarc de-a lungul istoriei pare să fie utilizarea 
proiecției, a negarii și a minimizării în relaţii de obiect 
din partea indivizilor, care deţin un Supraeu solid. Este 
dificil pentru astfel de indivizi să-și imagineze înfioră- 
toarea distructivitate, sadismul și grandiozitatea unor 
oameni ca Adolf Hitler, Iosif Stalin, Saddam Hussein și, 
mai recent, Mohamed Morsi (Kirkpatrick, 2013), ayatolla- 
hii din Iran (Ledeen, 2007, 2009) și Kim Jong Un (Sanger 
& Sang-Hun, 2013). Majoritatea oamenilor normali, care 
se înfurie din când în când, proiectează imaginea proprie 
asupra acestor lideri și cred că sunt furioși din cauza a ceva 
ce li s-a întâmplat și, în consecință, nu conștientizează cu 
adevărat pericolul extrem pe care îl prezintă asemenea 
conducători. 


Rezumat și concluzii 


Reiese că frica de vătămare corporală este o chestiune 
complicată. Discipolul Zen și maestrul Zen aveau, de fapt, 
amândoi dreptate. Frica de vătămare corporală include 
aspecte care sunt percepute de ființele umane ce depind 
de testarea realității, de capacitatea de abstractizare și de 
capacitatea de autoconservare. În plus însă percepțiile 
sunt puternic afectate de conflictele interne, unele actu- 
ale și conștiente, iar altele oarecum inconștiente, dar care 
persistă din stadii anterioare ale dezvoltării. 

Dintr-o perspectivă clinică, tratamentul persoanelor 
psihotice cărora le este frică de vătămarea corporală din 
cauza proiectiilor propriei violenţe (care le cauzează deli- 
ruri axate pe conspirații violente) implică monitorizarea, 
spitalizarea frecventă și utilizarea de medicatie puter- 
nică. În cazurile în care realitatea pericolului este minimă 

sau inexistentă, dar capacitatea de testare a realităţii 
este adecvată și capacitatea de abstractizare este bună, 
lucrul centrat pe insight poate să-i ajute pe oameni să 
înţeleagă contribuţiile la fricile lor de vătămare corporală 
aparținând de varii stadii de dezvoltare în care s-au con- 
fruntat cu dificultăți. Acest tip de tratament are de obicei 
un efect de ameliorare, dacă nu de vindecare. Atunci când 
oamenii se confruntă cu pericole fizice reale, pe care se 
poate să le nege sau să le minimizeze, cea mai potrivită 
este în general o abordare a apărărilor care îi orbesc de la 
realităţile situaţiei lor curente. 

CAEL Ome 


Frica de succes 


Andrew Klafter 


Conflictele psihologice care interfereaza cu increde- 
rea și motivaţia de a urmări succesul in variile aspecte 
ale vieţii se includ printre cele mai comune dificultăți 
emoţionale observate la pacienţii care se adresează psi- 
hoterapiilor psihanalitice și intensive. Atât Dicţionarul 
Merriam-Webster, cât și Dicţionarul Oxford definesc suc- 
cesul în două feluri: (1) un rezultat dorit sau favorabil și 
(2) obţinerea bogăției, a unei poziţii înalte, a faimei și 
onoarei, astfel reflectând dimensiunile subiective și per- 
sonale ale succesului, precum și cei mai comuni indicatori 
externi ai succesului în cadrul culturii Occidentale. 
Scopul acestei discuţii este de a explora dinamica 
„nevrozei de succes“, un termen introdus de Lorand (1950). 
Acest termen se referea inițial la un fenomen prin care 
Freud (1916b/ 2010) descria deja persoanele care se rapor- 
tează la propriul succes cu sentimente de vinovăție și cu 
o puternică autocondamnare, în unele cazuri chiar auto- 
pedepsindu-se. Termenul „frică de succes“ este adesea 
atribuit lui M. Horner (1968), un psiholog experimen- 
talist, pionier al dezvoltării unui test proiectiv de studi- 
ere a anxietatilor provocate studenţilor de către succesul 
academic (Griffore, 1977; Miller, 1994). Colman (2009), 

în al său Dicţionar de psihologie, rezervă termenul „frică 
de succes“ acelor indivizi care sunt inhibati cu privire 
la exercitarea de eforturi necesare pentru o reușită, iar 
pe cel de „nevroză de succes“, pentru indivizii care au o 
reacție de autopedepsire la succesele propriu-zise. Această 
diferenţiere este însă una idiosincratică. Alți autori utili- 
zează termenul „nevroză de succes“ pentru a se referi la 
ambele fenomene. Este lesne de presupus că orice con- 
flict care induce autopedepsire în urma atingerii telurilor 
proprii ar putea și să inhibe persoana respectivă de la 
a încerca să le atingă, iar unii autori chiar menționează 
pacienţi care suferă de ambele fenomene (Levy, Seelig & 
Inderbitzin, 1995). În consecinţă, în scopul acestui capitol, 
„nevroza de succes“ și „frica de succes“ constituie termeni 
interșanjabili și se pot referi la orice conflict psihologic 
sau problemă emoțională care îi împiedică pe oameni de 
la a-și urmări telurile și ambițiile ori de la a se bucura de 
succesul atingerii acestora. 

O întrebare centrală în acest capitol este dacă aceste 
conflicte psihologice au într-adevăr la mijloc succesul și 
reușita. Cu alte cuvinte, să fie chiar succesul cel care pro- 
voacă experienţe emoționale neplăcute și care conduce la 
reacţiile defensive care împiedică sau dăunează reușitei 
cuiva? Sau nu cumva acești pacienți nu suferă de un dis- 
confort inconștient față de succes, per se, ci se confruntă 
cu dificultăți numai din cauza sporirii responsabilitatilor 
și presiunilor care însoțesc reușitele academice și profe- 
sionale mai importante? O întrebare conexă este dacă 
„autosabotarea“ este o formulare utilă în termenii modu- 
lui în care ascultăm psihanalitic materiale care dau dovada 
unor motivații inconștiente din spatele autoînfrângerii 
pacienţilor nostri. Detin într-adevăr unii pacienți o dorință 
subterană de a îngreuna sau de a împiedica posibilitatea 
de atingere a telurilor lor principale? Sau, de fapt, explo- 
rarea psihanalitică a fantasmelor inconștiente dezvăluie 

faptul că autosabotarea ar putea fi mai bine înțeleasă ca 
o manieră de a se apăra de eșec, umilire ori de vreo altă 
experiență fantasmată foarte neplăcută? 

Pentru a răspunde acestor întrebări, acest capitol va 
analiza clasica lucrare freudiană asupra nevrozei de succes, 
precum și dezvoltări ulterioare din literatură. Apoi vor fi 
prezentate trei cazuri clinice de pacienţi care își împie- 
dică sau își sabotează reușitele academice, profesionale 
sau sociale. Discutia referitoare la fiecare dintre pacienţi 
se va concentra pe explorarea psihanalitică a fantasmelor 
inconștiente asociate cu comportamentele de autosabo- 
tare şi utilizarea transferului. 


Perspective freudiene 


Generic vorbind, vederile lui Freud cu privire la așa-numita 

„nevroză de succes“ sunt echivalente cu cele enunțate in 
lucrarea sa din 1916, Câteva tipuri de caracter din practica 
psihanalitică, ce include subcapitolul intitulat „Cei care 
eșuează din cauza succesului“. Adevărul este însă că Freud 
a revenit la aceasta temă câțiva ani mai târziu și a propus o 
etiologie adițională a dificultăţilor de tolerare a succesului. 
În pasajele următoare, voi rezuma cele două perspective 
pe care Freud le avea cu privire la acest fenomen. 


Cei care eșuează din cauza succesului 


În cadrul lucrării sale din 1916, Freud descrie și formulează 
trei tulburări de personalitate distincte: (i) „excepţiile“, 
(ii) „răufăcătorii din sentiment de vinovăţie“ și „cei care 
eșuează din cauza succesului“. Freud descrie această 
ultimă categorie de indivizi ca pe cei care-și sabotează 
în mod brusc și inexplicabil realizările în urma atingerii 

unui tel pe care l-au urmărit ani la rând. Aceasta ar putea 
fi considerată o precursoare a ceea ce a fost mai târziu 
clasificat drept „tulburarea de personalitate autodistruc- 
tivă“. Freud oferă o formulare psihanalitică foarte specifică 
pentru acest simptom: atunci când telurile unor pacienţi 
nevrotici sunt inaccesibile pentru o lungă perioadă, aceste 
ambiții devin asociate cu fantasme oedipiene inconștiente. 
Din acest motiv, pentru acești pacienţi, realizarea cu suc- 
ces a acestor țeluri în urma unor îndelungate eforturi este 
resimţită ca gratificarea unor dorinţe libidinale incestu- 
oase interzise. Eul primitiv (pe care Freud nu-l definise 
încă drept ,Supraeul“) dezlantuie o pedeapsă nemiloasă 
asupra răufăcătorului, pentru a-l împiedica pe individ să 
se bucure de succesul său. În consecință, indivizii care 
își distrug realizările suferă de o vinovăţie oedipiana 
inconștientă. 

Lucrarea lui Freud, scrisă acum aproape un secol, a 
reprezentat (din cunoștințele mele) prima încercare 
din istoria domeniului nostru de a oferi formulări psi- 
hodinamice ale unor tulburări de personalitate distincte. 
Această lucrare a constituit și punctul de plecare pentru 
toate discuţiile ulterioare cu privire la frica de succes și 
la nevroza de succes. În lumina magnitudinii influenţei 
lucrării, merită amintite bazele unora dintre afirmaţiile 
remarcabile din cadrul acesteia. Dintr-o perspectivă con- 
temporană, există un număr de probleme metodologice 
cu privire la dovezile prezentate de Freud pentru a-și 
sprijini accepțiunea despre acest fenomen al indivizilor 
care-și sabotează realizările. În plus, concluziile lucrării 
sunt extrase dintr-un număr de ipoteze metapsihologice 
cărora însuși Freud le-a adus o modificare substanţială, 
odată cu inovaţia teoriei sale structurale și a aparatului 
psihic tripartit. 

În „Cei care eșuează din cauza succesului“, Freud pre- 
zintă patru exemple de indivizi care și-au sabotat reușitele. 

Două sunt ilustrări de caz ale unor pacienți, fiecare fiind 
alcătuită dintr-un rezumat scurt, de un paragraf, fără 
nicio prezentare a unui material referitor la proces ori 
a unei descrieri a tratamentului oferit. În fapt, pornind 
de la conţinutul eseului, îmi este neclar dacă Freud a fost 
sau nu cel care i-a tratat pe acești doi pacienţi sau dacă 
aceștia i-au fost descriși de colegi. Primul caz este al unei 
femei care, ca tânără adultă, într-o mișcare de rebeliune, a 
fugit de-acasă. S-a mutat împreună cu un bărbat care, după 
câţiva ani, a primit aprobarea propriei familii cu privire 
la relaţie, ceea ce le-a permis să se căsătorească. În urma 
căsătoriei, „se considera persecutată de rudele în a căror 
familie trebuia să intre“. Suferea de o „gelozie absurdă“ 
și încerca să-l izoleze pe soțul său din punct de vedere 
social. Mai târziu, „a căzut pradă unei maladii sufletești 
incurabile“. Nu sunt menţionate alte detalii despre această 
„maladie sufletească incurabilă“. Suntem cu toţii cât se 
poate de familiarizați cu pacienții ale căror relaţii de obiect 
tulburate le provoacă un sentiment sever de disconfort 
atunci când mai este și altcineva prezent în viețile iubitilor 
și soților acestora. Bazându-ne pe informaţiile prezentate 
în această lucrare, este neclar de ce povestea pacientei 
sugerează un conflict în jurul succesului, și nu o psiho- 
patologie borderline, însoțită de disconfort puternic refe- 
ritor la triangularea ce-i implica pe soţul sau și familia 
de origine a acestuia. Al doilea caz este al unui bărbat, 
„profesor universitar“, care, în urma pensionării mento- 
rului său, a fost ales să-i devină succesor. Odată ce a aflat 
de această promovare, a început „să-și diminueze singur 
meritele“ și „a devenit atât de melancolic, încât mai mulți 
ani a fost incapabil de orice activitate“. Freud nu explică 
dacă pacientul și-a mai revenit vreodată și, dacă da, cum. 
Este adevărat că, în linii mari, narațiunea acestei povești 
se potrivește tiparului pe care Freud încearcă să-l descrie. 
Cu toate acestea, nu ne sunt furnizate informaţii despre 

fantasmele pacientului, despre sentimentele sale față de 
mentorul său și nici măcar detalii cu privire la profesia 
sa și la ce anume anticipa că ar fi incapabil să realizeze cu 
succes în noul său rol profesional. 

Al treilea și al patrulea caz sunt personaje literare: Lady 
Macbeth a lui Shakespeare (1606) și Rebecca lui Ibsen 
(1886), personaj din capodopera acestuia, Rosmersholm. 
Cred că este important să numim ceea ce este evident: 
exemplele din literatură pot oferi ilustrări utile ale teoriei 
clinice, dar nu pot servi propriu-zis ca date care să vină 
în sprijinul acesteia. Freud chiar recunoaște următoarele 
despre Macbeth: 


Care ar putea fi aceste motive ce transformă într-un 
timp atât de scurt pe ambițiosul temător într-un tiran 
fără frâu și pe dura instigatoare la crimă într-o bolnavă 
chinuită de remușcări, iată, după părerea mea, o pro- 
blemă insolubilă (1916b/2010, p. 290). 


Deși este în afara scopului acestui capitol să supunem 
unei critici detaliate, microscopice analizele literare între- 
prinse de Freud cu privire la Macbeth și Rosmersholm, voi 
explica pe scurt de ce nu consider că studiile acestuia cu 
privire la respectivele opere ar fi convingătoare în terme- 
nii demonstrării existenței unei dorințe inconștiente de 
autopedepsire în urma obținerii succesului. Vinovatia lui 
Lady Macbeth nu este o vinovăţie inconștientă, patolo- 
gică, derivată dintr-o fantasmă oedipiană; este o vinovăţie 
conștientă, cauzată de uciderea propriu-zisă a bărbatului 
pe care ea căutase să-l elimine pentru a deschide calea 
ascensiunii soțului său la tron. Motivele lui Lady Macbeth 
sunt lăcomia și setea de putere, nu plăcerea carnală ilicita. 
Rebecca lui Ibsen este incapabilă să se bucure de relația ei 
cu Rosmer din cauza sentimentului de vinovăţie de a-i fi 
manipulat acestuia soția înspre sinucidere. Rebecca mai 

are și un istoric de relație sexuală cu profesorul și tatăl 
său vitreg, care se poate chiar să fi fost tatăl ei biologic. 
Cu toate acestea, sfârșitul Rebeccăi nu implică autosabo- 
tarea succesului său financiar, profesional sau academic. 
Mai mult decât atât, vinovăția sa este provocată de fapte 
reale. (Nu fantasmate.) 

In ce priveste detaliile metapsihologice ale teoriei lui 
Freud asupra autosabotarii, este important sa ne amintim 
de etapa în care se afla acesta, în termenii dezvoltării gân- 
dirii sale, în perioada scrierii respectivei lucrări. Anume, 
abia in 1916, cu șapte ani înainte ca Freud să-și enunte 
modelul tripartit, în care anxietatea (angoasa) va servi 
ca semnal de avertizare împotriva pulsiunilor periculoase 
și a dorințelor interzise. În paragraful de deschidere a 
subcapitolului „Cei care eșuează din cauza succesului“, 
Freud afirmă: 


Un astfel de conflict patogen ia naștere doar când 
libidoul[ului] [...] îi este refuzată o satisfacere con- 
formă cu idealurile Eului. În acest mod, frustratia, 
privatiunea de o satisfacere reală devine condiţia prin- 
cipală, deși nu singura, pentru declanșarea nevrozei 


(p. 281). 


Cu alte cuvinte, simptomele nevrotice sunt cauzate (în 
această etapă a evoluţiei ideilor lui Freud) de frustrarea 
sexuală, de absenţa gratificării libidinale. Congruent cu 
teoria mai timpurie a pulsiunilor, Freud afirmă apoi cu 
claritate că acest tipar de autopedepsire are loc numai 
după ce a fost obținut un succes: 


[...] oamenii se îmbolnăvesc tocmai când li se împli- 
nește o dorință puternică, pe care o nutresc de multă 
vreme. [...] în privinţa legăturii cauzale dintre succes 
și îmbolnăvire nu există nicio îndoială (ibid.). 

Ceea ce este esenţial scopurilor noastre este că Freud 
susține aici că explică doar tipul de autosabotare deter- 
minat de vinovăția apărută după realizarea succesului. 
Freud afirmă acest lucru foarte limpede. Cu toate acestea, 
pacienţii ale căror conflicte îi conduc la evitarea urmări- 
rii succesului, pe care cu toţii îi avem în cabinete și care 
sunt probabil mai tipic încadraţi în categoria subscrisă 
termenului „frică de succes“, nu fac subiectul lucrării 
lui Freud. Așadar, teoria nevrozei de succes enunțată in 
„Cei care eșuează din cauza succesului“ nu poate explica 
dificultăţile acestora. 


Scrisoarea lui Freud către Ernest Jones, 4 iunie 1922 


La șase ani de la publicarea subcapitolului „Cei care 
eșuează din cauza succesului“, Freud i-a scris lui Ernest 
Jones despre o pacientă psihanalitică dificilă căreia Jones 
i-l recomandase pe Freud. În această scrisoare, Freud pre- 
zintă un alt caz în care o pacientă manifestă simptome 
atunci când are un succes sau i se arată apreciere. În con- 
trast cu cazurile exemplificate în lucrarea sa din 1916, 
Freud furnizează aici un rezumat descriptiv al travaliu- 
lui analitic cu această pacientă: 


Să revenim la dna Riviere. Dacă ar fi fost o adevărată 
intrigantd, ar fi insistat cu dulcegăriile la adresa mea, 
până când ar fi obținut ce-și dorea de la mine. Totuși, 
n-a făcut-o. Curând, a devenit aspră, neplăcută, chiar 
critică la adresa mea, a încercat să mă provoace, la 
fel cum făcuse cu dumneavoastră. Nu pot încă să vă 
prezint rezultatul analizei noastre, întrucât nu este 
încă finalizată sau completă. Dar s-a desprins curând 
un aspect important. Nu poate tolera aprecierea, tri- 
umful sau succesul cu nimic mai mult decât eșecul, 
invinovatirea sau respingerea. Este nefericită in 

ambele cazuri, în al doilea, în mod direct, iar în pri- 
mul, prin intermediul reacției avute. Așa că și-a creat 
ceea ce numim eine Zwickmiihle [o dilemă], rugati-o pe 
soția dumneavoastră să vă explice termenul. De fiecare 
dată când i se oferă o recunoaștere, un favor ori un 
cadou, în mod sigur va deveni neplăcută și agresivă și 
isi va pierde respectul fata de analist. Stiti ce înseamnă 
asta, este un semn infailibil al unui profund sentiment 
de vinovăţie, al unui conflict între Eu și Ideal. Așa că 
interesul în cazul ei este direcționat înspre problema 
narcisică, fiind un caz de analiză de caracter, supra- 
pusă analizei nevrozei. Cu siguranţă că acest conflict, 
care constituie cauza continuei sale insatisfactii, nu 
este constientizat; de fiecare data când acesta se reac- 
tivează, ea își proiectează autocritica asupra altora, își 
transformă mustrările de conștiință într-un comporta- 
ment sadic, încearcă să-i facă pe alții nefericiti, pentru 
ca așa se simte ea însăși. Teoria noastră nu stăpânește 
deocamdată mecanismul acestor cazuri. Pare proba- 
bil ca pacienta să fi suferit formarea unui ideal înalt 
şi sever la o vârstă foarte timpurie, dar acest ideal a 
fost înlocuit, „refulat“ odată cu instalarea maturității 
sexuale și a funcționat de atunci în subteran. Se poate 
ca libertatea ei sexuală să fie una numai aparentă, iar 
menținerea acesteia să fi necesitat aceste atitudini com- 
pensatorii evidente, de tipul trufiei, al comportamen- 
tului grandios etc. 

Nu știu acum dacă voi avea un mai mare succes cu 
ea sau până în ce punct poate exista un succes, dar 
până la acest moment procesul în care ne aflăm este 
destul de satisfăcător, iar analiza prezintă un mare 
interes. Mărturisesc că am un sentiment bun fata de 
ea, în parte datorită capacității sale intelectuale și a 
eficacitatii practice. Nu i-aș da nicio șansă dacă nu ar 
deține aceste calități extrem de valoroase. Dar le deține, 

iar „terapeutica activă“ se poate folosi de acestea pen- 
tru a initia o reconciliere între Idealul și Eul său. O 
recunoaștere cuvenită a capacităţilor ei, în vreme ce 
tratamentul va învinge incapacitatea sa de a se bucura 
de succes, este în avantajul ei, precum și al nostru 
(Freud, 1922, citat în Paskauskas, 1995, pp. 484-485). 


Această prețioasă scrisoare relevă câteva aspecte de 
mare importanță din prisma înțelegerii ideilor freudiene cu 
privire la nevroza de succes. Spre deosebire de exemplele 
literare și clinice din „Cei care eșuează din cauza succesu- 
lui“, Freud descrie aici în detaliu travaliul său psihanali- 
tic propriu-zis cu pacienta și este limpede că accepțiunea 
sa asupra problemelor acesteia se bazează pe experiența 
sa directă cu conflictele pacientei, prin intermediul tran- 
sferului. Merită notat faptul că Freud nu formulează dis- 
confortul pacientei referitor la succes ca reprezentând o 
vinovăție oedipiană. Ceea ce remarcă însă Freud sunt deri- 
vatele fantasmelor inconștiente de grandoare. Un derivat 
manifest al unor astfel de fantasme este faptul că pacienta 
își stabilise țeluri nerealiste și inaccesibile. Acest lucru îi 
crea imposibilitatea de a se bucura de orice realizări pozi- 
tive, întrucât acestea nu i-ar îndeplini niciodată ambițiile 
inaccesibile. Formularea lui Freud, „| un] conflict între Eu 
și Ideal“, se referă la o discrepanta între reprezentările de 
sine și Idealul Eului. În termeni simpli, aceasta descrie 
sentimentul (conștient și inconștient, cognitiv și afectiv) 
pacientei că a eșuat în a deveni persoana care ar trebui să 
fie și a eșuat în a realiza ceea ce crede că este capabilă să 
realizeze. Freud anticipează aici definiția „stimei de sine“, 
pe care o va dezvolta mai târziu Edith Jacobson (1964). 
Așadar, Freud definește nevroza de succes a pacientei drept 
un simptom al patologiei caracteriale narcisice și nu drept 
un conflict structural. Este, de asemenea, semnificativă 
sugestia lui Freud cu privire la tipul de intervenţie necesar. 

Enigmatica formulare „terapeutica activă“ se referă la 

intervenţii nonanalitice, de tipul sfaturilor, sugestiilor și 

îndrumării practice. ,Terapeutica activă“ are scopul de a 
diferenţia astfel de intervenţii de abstinenta și neutralita- 
tea care Freud considera că ar trebui să caracterizeze în 

mod tipic travaliul psihanalitic. Într-o altă lucrare, Freud 

își elaborase deja în detaliu atitudinea ambivalentă fata de 

„terapia activă“, ceea ce reprezenta neîndoielnic o aluzie 

voalată la aspectele suportive și noninterpretative ale teh- 
nicii analitice a lui Ferenczi (Freud, 1919/2010). În cazul 

pe care îl pune în discuţie în scrisoarea adresată lui Jones, 
Freud afirmă că ar fi de ajutor ca pacientei să i se ofere spri- 
jin și îndrumare în alegerea unei cariere sau în cultivarea 

altor activităţi care i-ar permite să se folosească de însem- 
natele sale talente, precum și de abilitățile sale intelectu- 
ale, astfel reducându-i sentimentul de eșec. Vedem deci, 
din scrisoarea lui Freud către Jones, că generalizările sale 

radicale din „Cei care eșuează din cauza succesului“ nu 

constituiseră opiniile sale definitive asupra acestui subiect. 
În cadrul muncii sale clinice propriu-zise, Freud nu aplica 

o formulare standard tuturor pacienţilor care sufereau de 

nevroză de succes. În același timp, își permitea să devi- 
eze de la tehnica sa obișnuită atunci când considera că 

acest lucru era în beneficiul pacientului. Așadar, în lumina 

acestei anecdote clinice, ne este clar că nici măcar Freud 

însuși nu lua afirmaţiile îndrăzneţe din „Cei care eșuează 

din cauza succesului“ întru totul de bune. 


Contribuţii psihanalitice ulterioare 


Ovesey (1963) a continuat dezvoltarea conceptualizării din 
„Cei care eșuează din cauza succesului“. Ovesey susține că 
frica de succes este cauzată de înăbușirea asertivitatii unui 

copil prin intimidarea patogenă a acestuia de către părinți 
sau alti îngrijitori. Desi este adevărat că o asemenea intimi- 
dare poate avea loc prin intermediul anxietatii de castrare 
oedipiene, Ovesey sugerează că ar putea fi la fel de ușor 
cauzată de un stil de parentaj înspăimântător sau agresiv. 
Szekely (1960) a subliniat rolul complexului Oedip negativ. 
Acesta descrie detaliat cazul unui tânăr ale cărui nazuinte 
inconștiente, conflictuale, fata de tatăl sau și fata de iubi- 
rea tatălui au jucat un rol substanţial în dezvoltarea ulteri- 
oară în viata a unor probleme legate de succes și realizări. 
În aceeași notă, deși nu s-au referit în mod dedicat la tema 
nevrozei de succes, atât Blos, cât și Herzog au avut mari 
contribuţii la extinderea înțelegerii noastre în privința 
importanţei esenţiale a unei relații apropiate, timpurii de 
iubire între tată și fiu, în vederea dezvoltării ambitiei și a 
încrederii în sine pe parcursul adolescenţei și a vieții adulte. 

Psihologia sinelui elaborată de Kohut a oferit o nouă 
paradigmă de înţelegere a ambitiei și succesului în con- 
textul tulburărilor de personalitate narcisică, precum 
și în cel al pacienţilor sănătoși. Conform modelului lui 
Kohut, dezvoltarea unei stime de sine normale și sana- 
toase începe de la nevoile grandioase de iubire, apreciere 
și adoratie ale copilului mic și de la capacitatea părinților 
și a îngrijitorilor de a le îndeplini într-un mod empatic și 
adecvat. Kohut a accentuat faptul că această grandiozi- 
tate este normală în copilărie. Mai târziu, copilul necesită 
prezența unor modele de rol pe care să le admire și care 
să-i inspire dezvoltarea telurilor, a ambițiilor și a valorilor. 
Esecurile ocazionale ale părinților în întâmpinarea nevo- 
ilor narcisice ale copiilor sunt inevitabile; atâta vreme cât 
aceste deficite se supun capacităţii de a face fata a copilu- 
lui, astfel de eșecuri chiar susțin maturizarea și autonomia 
emoţională. Dar neglijarea pervazivă și severă a acestor 
nevoi va avea drept rezultat tulburări narcisice semnifi- 
cative, care fie vor cauza inhibitia acestor indivizi în ce 

privește căutarea îndeplinirii ambițiilor sau exprimarea 
unei asertivitati normale, fie îi vor conduce înspre a-și 
urma cu frenezie nevoile narcisice și a apela la o grandi- 
ozitate și un exhibitionism exagerate. Întrucât succesul 
profesional și academic are o semnificație narcisică atât 
de profundă, conflictele cu privire la realizările academice 
și profesionale constituie marca pacienţilor cu probleme 
narcisice de personalitate. 

Levy, Seelig și Inderbitzin (1995) prezintă cazul unui 
bărbat care punea la cale catastrofe în serie în urma fiecă- 
rui moment important din viata sa, incluzând acceptarea 
în cadrul unui program doctoral de prestigiu, noi locuri 
de muncă și promovări, precum și logodna cu partenera. 
În cursul prezentării de caz, autorii afirmă că, din punctul 
lor de vedere, împărțirea pacienţilor în grupuri distincte, 
centrate fie pe evitarea succesului, fie pe distrugerea suc- 
cesului, este artificială, întrucât pacienții pot manifesta 
ambele probleme, înscrise pe un continuum. Autorii pre- 
zintă și observaţia că pacienţii care suferă de nevroză de 
succes dețin adesea înzestrări sau talente speciale. Sub- 
liniază rolul important al invidiei, al grandiozitatii și al 
exhibitionismului în cadrul tratamentului psihanalitic 
al pacienţilor care manifestă aceste probleme. Observă 
diferențele dintre bărbaţii și femeile care suferă de frică 
de succes, în termenii constelatiilor familiale ale aces- 
tora. Diferenţele în funcţie de gen au fost descrise și de 
alți autori. Ruderman (2006) descrie tratamentul analitic 
pentru două femei suferind de frică de succes și sugerează 
că identificarea femeilor cu rolul mamei ca îngrijitor le 
poate îngreuna asertivitatea și ambiția. Miller (1994) dis- 
cută, dintr-o perspectivă psihanalitică, despre semnificația 
studiilor empirice care prezintă diferențe în privinţa fri- 
cii de succes între bărbați și femei și sugerează nevoia de 
cercetări care să exploreze paradigme psihanalitice teo- 
retice specifice. 

Kavaler-Adler (2006) descrie într-o manieră vie, deta- 
liată și dintr-o perspectivă contemporană a relațiilor de 
obiect analiza îndelungată a unei femei care prezenta 
inhibitii profunde în urmarea succesului profesional. 
Puncte importante din scrierea lui Kavaler-Adler includ 
inadecvarea vinovatiei oedipiene ca explicaţie a inhibitiilor 
pacientei sale, importanţa recunoașterii faptului că poziția 
paranoid-schizoidă implică un set distinct de fantasme 
inconștiente, introiectii (în acest caz, a mamei pacientei) 
ale unui sabotor intern și necesitatea capacității analistu- 
lui de a recunoaște și de a tolera fantasmele de idealizare 
și de fuziune prezente în transfer. 

Nu în cele din urmă, o perspectivă unică este oferită 
de Holmes (2006), care observă că literatura anterior 
dedicată nevrozei de succes nu a reușit să confirme pro- 
fundul rol în majoritatea societăților al apartenenţei la 
o rasă și la o clasă socioeconomică în ce privește dezvol- 
tarea stimei de sine, a încrederii în sine și a ambitiei. În 
plus fata de a fi relativ dezavantajati din punctul de vedere 
al educației, al puterii politice și al conexiunilor sociale, 
minoritățile etnice și cei defavorizati economic si politic 
sunt bombardati cu mesaje constante de lipsă de merite, 
lipsă de aptitudini sau incapacitate de a realiza un succes 
profesional și academic. Aceste mesaje au creat o formă 
adițională de nevroză de succes pentru minorități și indi- 
vizii defavorizati. Holmes susține că analiștii sunt insufici- 
ent pregătiți, în cadrul formării lor profesionale, cu privire 
la identificarea rasismului si a prejudecatilor referitoare la 
clasa socială de apartenenţă ca reprezentând factori puter- 
nici în formarea personalității, sugerând, de asemenea, că, 
până la momentul la care asociaţiile și institutele noas- 
tre analitice profesionale nu vor imbratisa diversitatea 
drept un tel explicit, concret, lacunele noastre ca analiști 
în privința chestiunilor de rasă și de clasă vor continua 
să se menţină. 

Abordări nonanalitice 


Merită menţionat că „frica de succes“ a fost studiată și 
de autori din afara domeniului psihanalizei. O exami- 
nare atentă a titlurilor din secțiunea de autoajutorare a 
oricărei librării va dezvălui faptul că „frica de succes“ a 
condus la o industrie semnificativă. Termenii ce aparțin 
psihologiei pop care-i desemnează pe pacienţii ce suferă 
de astfel de probleme includ „sindromul Peter Pan“, „sin- 
dromul impostorului“, „autosabotarea“ și „procrastinarea 
compulsivă“. Psihologii experimentali au dezvoltat nume- 
roase teste psihometrice valide și fidele care măsoară frica 
de succes. (Griffore, 1977.) Autorii nonanalitici care au 
scris, dintr-o perspectiva teoretica si clinica, despre frica 
de succes, ii includ pe unii dintre cei mai influenti si ino- 
vatori autori din cadrul psihologiei academice și cogni- 
tive. În 1935, K. Lewin a propus teoria sa cu privire la 
„conflictul apropiere-evitare“. Conform acestei paradigme, 
se sugerează că tuturor telurilor din viata le sunt asoci- 
ate atât experiențe pozitive, cât și negative, iar ființele 
umane sunt, în consecință, inerent ambivalente cu pri- 
vire la toate comportamentele direcționate spre un scop. 
Pe măsură ce indivizii se apropie de împlinirea telurilor, 
experienţele negative pot începe să cântărească mai mult 
decât experienţele pozitive, conducându-i pe indivizi către 
manifestarea unor comportamente evitante direcționate 
tocmai înspre telurile pe care își doresc să le realizeze. 
În 1971, Maslow a utilizat expresia „complexul lui Iona‘ 
pentru a-i descrie pe indivizii care sunt incapabili să-și 
urmărească ambițiile. Intocmai cum personajul biblic Iona 
încerca în zadar să nu-și urmeze destinul de profet al lui 
Dumnezeu, pacienții care suferă de acest sindrom încearcă 
să nu-și urmeze propriul potenţial de realizare și succes. 
Descrierea lui Maslow include „frica de propria măreție“, 

„fuga de cele mai mari talente individuale“ și „eludarea pro- 
priului destin“. Maslow își caracterizează perspectiva ca 
„nonfreudiană“ și afirmă că există o frică inerenta de auto- 
actualizare: „[...] Ne este frică și de ce avem de dat mai bun, 
nu doar mai rău, chiar dacă în moduri diferite“ (p. 35). Ca 
argumentatie adusă în sprijinul acestei formulări, autorul 
amintește disconfortul pe care oamenii îl resimt atunci când 
își recunosc conștient fantasmele de grandoare. Aș sugera 
că observaţiile lui Maslow constituie o buna argumentatie 
cu privire la conflictele care implică rușinea și vulnerabi- 
litatea narcisică, dar și că acestea sunt mai bine explicate 
de argumentele aparținând psihologiei sinelui a lui Kohut 
decât de ceea ce Maslow consideră a fi o frică propriu-zisă 
de autoactualizare, înnăscută la ființa umană. În cartea 
sa, Feeling Good, terapeutul cognitiv Burns (1980) include 
„frica de succes“ între ceea ce acesta consideră a fi cele trei- 
sprezece cauze ale „procrastinării patologice“. Autorul nu 
propune nicio explicaţie a dinamicii din spatele acesteia, 
dar recomandă ca, în cursul tratamentului indivizilor care 
suferă de procrastinare, clinicienii să ia în calcul faptul că 
o potenţială etiologie ar putea să constea într-o evitare a 
aspectelor anxiogene sau în alt fel neplăcute ale succesului. 

Voi menționa un ultim exemplu, din cadrul litera- 
turii jungiene: Steinberg (1987) a scris despre frica de 
succes din perspectiva psihologiei profunde (analitice) 
a lui Jung. Autorul propune conceptul jungian de pulsi- 
une independentă de regresie (care ne amintește și poate 
chiar își are originile în pulsiunea de moarte formulată 
de Freud). Această pulsiune se manifestă drept o dorință 
de a evita orice progres psihologic sau succes personal. 
În mod interesant, Steinberg prezintă o abordare tera- 
peutică ce include necesitatea ca terapeutul să proceseze 
sentimentele contratransferentiale stârnite de pacienţii 
care regresează în cursul tratamentului din cauza unei 
frici de progresul psihoterapeutic. 

Ilustrări clinice 


Odată trecute în revistă perspectivele psihanalitice și 
nonpsihanalitice cu privire la dificultățile emoţionale cau- 
zate unora de către succes, sunt acum pregătit să prezint 
trei viniete clinice detaliate. Deși similare din unele puncte 
de vedere, fiecare dintre aceste trei cazuri evidențiază o 
constelație dinamică oarecum diferită și, în consecință, o 
abordare tehnică oarecum diferită. 


Cazul lui Charlie 


Charlie se află în tratament psihanalitic de opt ani. La înce- 
put, a apelat la tratament, pentru că viata sa atinsese un 
impas. Dezvoltase deja un tipar de „a lăsa lucrurile baltă“ 
în momente critice din viata, exact înainte de atingerea 
unor țeluri importante. Spre exemplu, cu puţină vreme 
înainte de a-și începe tratamentul analitic, finalizase toate 
cursurile necesare pentru a obține un titlu de masterat in 
limba engleză. Scrisese o primă versiune a disertatiei, dar 
nu o corectase și nici nu o mai predase în vederea absol- 
virii. Între timp, îndrumătorul său de disertaţie se pen- 
sionase și se mutase în alt stat, iar Charlie presupune că 
nu va mai reuși niciodată să-și obţină titlul masteral. În 
urma unei perioade de aproximativ trei ani fără un loc de 
muncă și fără să urmeze vreun obiectiv, s-a înscris într-un 
alt program de masterat, în educaţie. Am privit acest lucru 
ca pe un semn de progres al travaliului său psihanalitic. 
Se bucura de succes academic și simțea că, în sfârșit, își 
descoperise chemarea. Și-a finalizat teza și a reușit să-și 
obțină titlul, dar apoi a amânat repetitiv, timp de mai mult 
de doi ani, finalizarea completării dosarului necesar pen- 
tru obținerea titulaturii de profesor. A procedat similar 
în privința locurilor de muncă. Recent, i-a fost oferită o 

poziție bună într-un sector școlar local, dar nu a reușit 
să-și finalizeze dosarul de verificare a antecedentelor și, 
ca rezultat, a pierdut poziţia, pentru că nu a putut începe 
la timp. Rugat să-și descrie impresia subiectivă cu privire 
la ce se întâmplă atunci când eșuează în a îndeplini aceste 
sarcini, spune că „pur și simplu nu-mi pot imagina de ce 
și-ar dori cineva să mă angajeze. Adică eu nu aș recomanda 
angajarea mea!“ În situaţii în care este deja angajat, își 
imaginează că angajatorii vor descoperi cât de ineficient 
și nedemn de încredere este și că vor regreta că l-au anga- 
jat de la bun început. 

Charlie este fiul a doi intelectuali de mare succes. Când 
Charlie avea 3 ani, mama sa și-a finalizat teza de doctorat 
și a obținut o poziție universitară. Planul era ca, până la 
momentul în care tatăl său urma să-și încheie doctora- 
tul, acesta să rămână la universitate în timpul săptămâ- 
nii $i să se alăture lui Charlie și mamei lui in weekend. 
Își amintește cum mama sa a transformat o cameră din 
noua lor casă într-un birou pentru tatăl său, cu rafturi 
pe pereți și cu un birou din lemn de stejar. Dar tatăl lui 
Charlie venea foarte rar să-i vadă, chiar și în weekenduri. 
Charlie nu era mulțumit cu faptul că mama lui tot insista 
în încercările ei de a face relația să meargă. „Mie îmi era 
foarte bine fără tată, dar ea nu accepta că el nu voia să 
aibă nimic de-a face cu noi. Era ca și cum mi-ltot flutura 
ademenitor prin fata.“ 

Părinţii sai au divorțat în cele din urmă, când Charlie 
avea 7 ani. Charlie și tatăl lui s-au vizitat rar pe parcur- 
sul următorilor câțiva ani. El era un băiețel durduliu și 
tatăl său îl implora să-și schimbe dieta și să facă mai mult 
sport. În plus fata de faptul că simţea dezamăgirea tată- 
lui său în ce-i privea corpul și lipsa de aptitudini spor- 
tive, Charlie simţea și că tatălui său îi era groază de a 
petrece timp cu el. Pe când atinsese vârsta de 10 ani, tatăl 
lui plănuise o extravagantă călătorie de o lună pe mare, 

în Oceanul Pacific. Lui Charlie i s-a dat de înțeles că va 
avea responsabilitatile unuia dintre membrii echipajului 
de navigare a ambarcatiunii. Era îngrozit de a fi departe de 
casă pentru atâta timp și își imagina cum va face o greșeală 
catastrofală, ce va pune în pericol siguranţa tuturor celor 
de pe vas. Pe de altă parte, îi era teamă că, dacă nu va 
merge în călătorie, tatăl său va crede că este un laș. La 
aeroport, exact înainte de îmbarcare, a avut o „cădere ner- 
voasă totală“ și mama sa a trebuit să-l aducă înapoi acasă. 
Tatăl lui Charlie nu l-a mai invitat niciodată într-o altă 
vizită. „Simţeam că îl dezamăgisem atât de tare, încât era 
pur și simplu dezgustat de mine.“ Pentru a evita durerea 
respingerii, Charlie a adoptat poziția „nu-mi pasă de tata, 
oricum e un nemermic“. De-a lungul următorilor câțiva ani, 
a respins toate figurile paterne din viaţa sa. Își amintește 
că, atunci când făcea parte dintr-o echipă de baseball de 
juniori, antrenorul a observat că nu exista un tată în viata 
lui care să poată să se joace de-a prinsul mingii cu el și 
s-a oferit să petreacă un timp suplimentar cu Charlie, în 
care să-l ajute în afara orelor de antrenament. Charlie s-a 
simțit profund insultat de această sugestie. „Nu voiam 
un tată de caritate.“ În fapt, „tată de caritate“ a devenit o 
expresie emblematică în analiza sa, care se referă la sen- 
timentele sale cum c-ar fi tratat cu superioritate și des- 
considerat de orice model de rol masculin care prezintă 
vreun interes fata de el. În școala generală, a avut un com- 
portament rebel, a fost hărțuit și ostracizat și, cu nume- 
roase ocazii, s-a luat la bătaie cu alții. A fost prins furând 
din magazine și a început să fumeze marijuana zilnic. La 
16 ani, Charlie s-a lansat într-un regim sportiv intens și 
într-o dietă extremă. Nu este clar ce anume a provocat 
acestlucru. După ce a pierdut douăzeci de kilograme, și-a 
sunat tatăl și i-a spus că ajunsese în formă. „În timpul 
acelei convorbiri, mă simțeam atât de penibil și de jalnic, 
încercând să-i stârnesc atenţia unui tată care nu voia să 

aibă nimic de-a face cu mine.“ Convorbirea i-a devenit atât 
de inconfortabilă lui Charlie, încât a întrerupt-o abrupt și 
nu au mai vorbit de-atunci niciodată. 

Relaţia lui Charlie cu mama sa este și ea una complexă. 
Mama sa nu a mai ieșit cu niciun bărbat în urma divorțului. 
„Mi se confesa ca și cum aș fi fost un adult. Efectiv îmi cerea 
sfaturi cu privire la probleme de serviciu sau probleme 
cu bunica mea.“ El și mama sa au dormit în același pat 
până când el avea 12 ani, când s-a simțit umilit de faptul 
că mama sa constientizase că el avea erectie. Charlie s-a 
mutat ulterior la subsol, care era amenajat ca un apar- 
tament independent. Își caracterizează mama ca foarte 
indulgentă, îndeplinindu-i toate nevoile și mofturile și 
necerându-i niciodată nimic. Este recunoscător pentru 
devotamentul ei, dar se simte infantilizat de aceasta. „Mă 
întreb, dacă mama ar fi fost mai dură și ar fi pus cât de cât 
presiune asupra mea, dacă aș fi mai realizat.“ 

Charlie se teme că îmi pierd răbdarea cu el și că îl voi 
„concedia“ ca analizand dacă nu face un oarecare progres. 
Simte în mod corect faptul că, într-adevăr, mă simt frus- 
trat când se oprește exact înaintea atingerii succesului și 
se retrage într-o lipsă de activitate. „Trebuie să vă fie greu 
să stati pur și simplu acolo și să vă uitaţi la mine cum ma 
împușc în picior din nou și din nou.“ Charlie a devenit de 
curând conștient cu câtă disperare își dorește ca eu să-l 
respect și are senzaţia că este ceva îngrozitor de în nere- 
gulă cu el că are asemenea sentimente fata de mine. 

„Pentru mine nu există nimic mai jalnic decât ideea că 
vreau să fiți mândru de mine. Cea mai mare frică a mea 
este că o să-mi obțin titularizarea ca profesor numai ca să 
vă fac fericit și nu pentru că mă interesează să-mi găsesc 
un loc de muncă. Cred că de-asta am tot amânat la nesfârșit 
să o fac. Nu vreau să fac asta pentru dumneavoastră.“ 

Aceste afirmații se aseamănă mult cu sentimentele fata 
de tatăl său. Reușise să se convingă că nu voia să aibă 

absolut nimic de-a face cu tatăl lui. Dar, discutând despre 
sentimentele sale transferentiale, a devenit conștient și de 
următoarea fantezie cu privire la tatăl său: 


„Îmi găsesc un loc de muncă, slăbesc, mă căsătoresc, îmi 
fac o familie, iar apoi fac o călătorie cu soția și cu copiii, 
ca să-l cunoască pe tata. Iar el îmi spune: «Băiete, îmi 
pare cu adevărat rău că mi-am lăsat problemele perso- 
nale, psihologice să interfereze cu posibilitatea noas- 
tra de a avea o relaţie tata—fiu, dar sincer mi-ar plăcea 
extrem de mult să încep de-acum să te cunosc». Și-apoi 
bănuiesc că am un soi de relație normală cu el“. 


Lui Charlie îi este profund rușine de această fantezie, 
care, realizează acum, i-a stăruit în minte în fiecare zi, încă 
de când era adolescent. Pentru Charlie, eforturile de a avea 
succes și realizări sunt similare cu pierderea în greutate 
pentru a-l face pe tatăl său să fie mândru de el. În schimb, 

„atunci când nu-mi pasă de serviciu sau de nimic altceva, 
este ca și când aș intra în grevă. Refuz să încerc să-l impre- 
sionez“. Dintr-o perspectivă a psihologiei sinelui, vedem 
că toate conflictele lui Charlie cu privire la nazuintele fata 
de tatăl său au contribuit la înăbușirea dezvoltării de către 
acesta a unui imago parental idealizat (i.e., capacitatea de 
a se imagina pe sine ca un bărbat puternic, matur, pro- 
ductiv, admirabil). Deși este adevărat că relaţia lui Charlie 
cu mama sa implică multe sentimente care cauzează con- 
flicte oedipiene, travaliul nostru de până acum nu a dezvă- 
luit că aceste chestiuni ar constitui un factor semnificativ 
în privința evitării succesului și a realizărilor. Explorarea 
psihanalitică a fantasmelor asociate cu frica de succes a lui 
Charlie este mai degrabă centrată în jurul tatălui său. În mod 
specific, dezavuarea dorințelor sale ca tatăl să fie mândru de 
el și să-l încurajeze îl conduce înspre sabotarea eforturilor 
de a atinge realizarea academică și succesul profesional. 

Cazul lui Melanie 


Melanie, acum în vârstă de 5o de ani, și-a început trata- 
mentul psihanalitic în urmă cu cinci ani. S-a prezentat 
suferind de depresie și insomnie, conflicte în căsnicie și o 
teamă că nora sa o urăște. Fiul ei se căsătorise cu o femeie 
care făcea parte dintr-o familie de prestigiu, iar Melanie 
îi găsea pe cuscrii ei intimidanti, snobi și condescendenti. 
Recent, nora sa o auzise accidental făcând remarci depre- 
ciative la adresa acestora și începuse ulterior să se com- 
porte distant fata de ea. Asemenea lui Melanie, soțul său 
crescuse în circumstanțe modeste. Dar devenise un dezvol- 
tator imobiliar de succes, iar acum erau bogaţi. Fac parte 
dintr-un cerc social în care există multe persoane înstărite 
și puternice. În vreme ce soţul lui Melanie s-a bucurat de 
noua sa prosperitate și de noii lor prieteni, ea a început să 
se simtă din ce în ce mai inconfortabil în propria-i piele. 
Mi-a spus: „De când soţului meu a început să-i meargă atât 
de bine, eu sunt, de fapt, foarte nefericită. Nu-mi place 
să-mi petrec timpul cu oameni care sunt peste nivelul meu“. 
Întrebată ce înseamnă „peste nivelul meu“, mi-a răspuns: 
„E, știți dumneavoastră, oameni bogați și faimoși care cred 
că sunt mai buni decât mine sau cred că n-am deloc gust 
sau rafinament, sau ceva de genul acesta“. Își făcea griji 
că hainele ei n-ar fi îndeajuns de elegante. O obseda dacă 
bijuteriile ei erau „îndeajuns de stilate“ sau dacă părea 
că „încearcă prea mult“ sau „se dă mare“. Era geloasă pe 
atenția primită de alţii în timpul conversatiilor și chiar 
măsura durata râsului la glumele ei în comparaţie cu ale 
celorlalți prezenți. Spunea: „E ca și cum aș fi iar la liceu, la 
o petrecere, cu toți copiii superpopulari și nici unul dintre 
ei nu mă vrea acolo“. Îi era groază de serate și evita să-și 
invite vecinii la ei acasă. Soţul său se simţea din ce în ce 
mai jenat de vizibilele ei absente de la evenimentele soci- 
ale și de faptul că ei doi nu întorceau niciodată invitatiile. 

Melanie a fost cea mai mare din cinci copii. O descrie 
pe mama sa ca „|...] relaxată si afectuoasă, dar simplă, si 
n-avea nici cea mai mică idee de cum să fie o mamă sau să 
se ocupe de-o casă“. Tatăl ei era un bărbat muncitor, pro- 
fund rușinat de sărăcia lor. „Era ciudat. Îi ura pe oamenii 
bogați pentru că îl priveau cu superioritate, dar cred că, de 
fapt, se considera de joasă clasă și insignifiant.“ Avea un 
temperament coleric și cerea supunere totală din partea 
soţiei și a copiilor lui. Pacienta își amintea despre cum a 
fost invitată acasă la o fată pe care o cunoscuse la școală. 
Tatăl ei a tipat la mamă că îi permisese lui Melanie să se 
împrietenească cu fiica unui medic înstărit. „Mama făcea 
orice îi spunea el să facă. Aveam senzaţia că tata încerca 
să mă protejeze de ceva periculos pe care mama îl tre- 
cuse cu vederea, dat fiind că ea nu înţelegea cum mergeau 
lucrurile.“ 

Pe măsură ce Melanie a crescut mai mare, relația cu 
tatăl său a devenit din ce în ce mai întunecată. Ea a reali- 
zat că acesta era rasist și sexist. El a început să-și exercite 
din ce în ce mai mult controlul. Când lui Melanie i s-au 
dezvoltat sânii și a căpătat o alură adultă, o făcea „grasă“ 
și oacuza că era curvă când, de fapt, ea nu fusese niciodată 
la o întâlnire și nici nu se sărutase vreodată cu un băiat. 
Când Melanie era în primul an de liceu, s-a înscris să dea 
examenul SAT. Tatăl ei i-a spus că nu aveavoie să meargă 
la facultate și că, dacă va face asta, va fi dezmoștenită de 
familie, pe baza acestui act extrem de egoist. Aceasta a 
fost una dintre ultimele lor conversații, întrucât el a murit 
în urma unui atac de cord când ea avea 16 ani. Melanie 
a devenit responsabilă de îngrijirea celor patru frați mai 
mici. A realizatimediat că mama ei era incapabilă să facă 
un bilant al plăţilor, să achite facturile, să organizeze un 
program sau chiar să gătească și să se ocupe de curățenie 
într-o manieră care să-i inspire încredere (între timp, a 
ajuns la concluzia că mama sa suferea probabil de o formă 

de retardare mentală ușoară). Lui Melanie i-a fost ofe- 
rit un post cu normă întreagă în magazinul pe care tatăl 
său îl administrase înaintea morţii sale, iar ea își făcea 
orele de muncă în weekenduri și după școală. Veniturile 
ei, împreună cu un sprijin financiar rămas în urma tatălui 
susțineau familia. 

Când și-a început analiza, era incapabilă să spună vreun 
cuvânt critic la adresa tatălui ei. Se simţea oribil de vino- 
vată atunci când relata povești despre obsesiile bizare 
ale tatălui cu privire la greutatea ei și despre obiceiurile 
stranii ale acestuia, unele dintre care erau cu adevărat 
abuzive. Întrucât frații ei erau semnificativ mai mici la 
moartea tatălui, aceștia nu dezvoltaseră niciodată o ima- 
gine realistă, adultă, a personalității lui. Idealizarea tată- 
lui de către întreaga familie contribuia la incapacitatea 
lui Melanie de a-și admite furia și ura. A dezvăluit faptul 
că simtise întotdeauna că disprețul ei fata de el îi cauzase 
moartea. S-a simţit în mod deosebit vinovată de gândul că 
viata ei este mai bună în urma morții lui și că numai dato- 
rită morţii lui a reușit ea să obțină o educaţie universitară, 
precum și propria carieră ca asistent juridic. Nenumărate 
ședințe de analiză au implicat recuperarea de către Mela- 
nie a amintirilor refulate privind obsesiile bizare ale tată- 
lui și reflectiile ei adulte în privința a cat de nociv îi fusese 
acesta. Exemplele includ cântărirea ei înainte de masă, 
interogarea în legătură cu cine a vorbit la școală, obligația 
să povestească exact pe unde a fost după școală etc. 

Un alt aspect major al travaliului nostru a fost explo- 
rarea fantasmelor sale referitoare la personajele mon- 
dene bogate, puternice, de clasă superioară, care râd de 
vestimentația ei, îi iau în batjocură limbajul nerafinat și o 
consideră a fi „o tarancuta insignifiantă“. Remarca faptul 
că așa o făcea tatăl ei să se simtă. Îi critica postura, corpul, 
motivațiile și sentimentele. „Pare că voia din tot dinadin- 
sul să se asigure că nu voi fi niciodată mândră de mine și 

cred că, într-o mare măsură, i-a reușit.“ Perlaborând toate 
acestea în cursul analizei, Melanie a dezvoltat următoarea 
teorie: „A adunat tot ce-l făcea să se rușineze de el însuși, 
și-a imaginat că așa îl considerau cei bogaţi și m-a facut 
pe mine să mă simt așa fata de mine însămi“. 

Un moment semnificativ a fost când Melanie a obser- 
vat că am adăugat un premiu universitar pentru merite 
în educaţie pe peretele pe care îmi tin licența de cabinet, 
diploma de medic și certificatul de absolvire a formării. 
Și-a exprimat uimirea că pot să-mi expun în mod deschis 
premiile. „Asta îmi spune că sunteți mândru de aceste 
premii și că aveţi nevoie de astfel de lucruri pentru a vă 
simți mai bine cu propria persoană.“ Aceasta a constituit o 
revelație uluitoare pentru ea. Mă imaginase anterior ca pe 
„[...] cineva care e în mod natural fericit cu cine e, care nu 
are nevoie de nicio validare externa și care nu are nevoie să 
se afirme in fata celorlalți“. Acest lucru i-a dezvăluit o parte 
a mea lăudăroasă, exhibitionista, mândră. „Dr. Klafter, 
sunteți genul de persoană cu care tata nu m-ar fi lăsat nici- 
odată să ma-mprietenesc. V-ar fi urât și i-ar fi fost frică de 
dumneavoastră.“ Melanie și-a solutionat o mare parte din 
dificultăţile cu care se confrunta anterior tratamentului 
analitic. A dobândit un mult mai mare acordaj la sentimen- 
tele și experienţele altora. Intelege acum că ființele umane, 
incluzându-i pe cei înstăriți și puternici, se luptă și ele cu 
varii provocări și sunt și la rândul lor pline de insecuritati. 


Cazul lui Katherine 


Katherine este o femeie de 46 de ani care, când s-a pre- 
zentat pentru începerea tratamentului, a afirmat: „Viaţa 
mea e un haos, e numai vina mea și n-am nici cea mai 
vagă idee ce să fac acum“. Evenimentul catalizator fusese 
că își dăduse impulsiv demisia cu câteva săptămâni în 
urmă, la doar câteva săptămâni după ce se angajase, și 

imediat după regretase îngrozitor gestul. După ani de 
zile în care fusese angajată în poziţii inferioare nivelu- 
lui ei profesional, pentru care fusese remunerată cu mult 
sub ce ar fi fost corespunzător specializării ei postuni- 
versitare în îngrijirea medicală, i-a fost oferit un post cu 
normă întreagă ca director al asistenței medicale în cadrul 
unui mic spital comunitar. „Aceasta a fost prima oară în 
viata mea în care aveam un salariu din care mă puteam 
susține. Puteam, în sfârșit, să-mi permit o mașină nouă, 
reparaţii în casă si un aparat dentar pentru fiica mea.“ 
Dar a devenit suspicioasă cu privire la motivele pe care 
le avuseseră cei din administraţia spitalului. „De ce m-ar 
angaja pe mine ca administrator când nu lucrasem decât 
ca asistentă cu jumătate de normă?“ Suspecta existența 
unui motiv ascuns. Își imagina că trebuie s-o fi plătit sub 
salariul obișnuit pentru o asemenea poziție. Sau poate că 
o mențineau pe post numai ca suplinitor și urmau să o 
concedieze imediat ce ar fi angajat pe cineva cu un curri- 
culum vitae mai impresionant. Avusese atacuri de panică 
la muncă și se simţea inconfortabil în preajma celorlalți 
din spital. Lipsea de la ședințe. „Am ajuns să fiu convinsă 
că urmau să-mi tragă preșul de sub picioare.“ Într-o vineri 
seară, și-a adunat toate lucrurile, și-a eliberat biroul și 
pur și simplu nu s-a mai întors. Nu le-a răspuns la tele- 
foane și nici măcar nu a deschis scrisorile oficiale pe care 
le-a primit de la spital. A revenit la lucrul pentru agenţia 
care o plasa în posturi temporare. Aceasta implică venituri 
instabile și un program neregulat, ceea ce îngreunează 
mult lucrurile pentru copiii ei adolescenţi. Presupune și o 
problemă logistică, făcându-ne dificilă aprofundarea tera- 
piei și trecerea la o analiză, care consider că ar constitui 
tratamentul de electie pentru problemele sale. 

Istoricul de viata al lui Katherine este fundamental in 
înţelegerea acestui episod de autosabotare profesională. 
A crescut într-o atmosferă haotică, cu o mama psihotică si 

o serie de bărbați invitați de către aceasta in casa lor; unul 
dintre ei a abuzat-o fizic și sexual. Printre alte orori, sora 
ei mai mică a suferit, pe când era bebeluș, un traumatism 
cranio-cerebral aproape fatal, de mâna aceluiași bărbat, și, 
ca rezultat, suferă de un retard mental moderat. La vârsta 
de 6 sau 7 ani, Katherine a fost extrasă din locuinţă de Ser- 
viciile de Protecție a Copilului și a fost trimisă să locuiască 
la bunici, unde s-a bucurat de câteva luni de grațiere de 
la tortură, până când mama ei a convins Curtea să-i resti- 
tuie custodia. „Imediat ce mi-am dat voie să-mi imaginez 
că eram în siguranță cu bunicii, s-a dus totul dracului.‘ 
Acest tipar s-a repetat de câteva ori de-a lungul copilăriei 
și adolescenţei sale. Comportamentul haotic al mamei sale 
atrăgea în cele din urmă atenţia poliției, ea era plasată 
în sânul unei familii iubitoare și stabile, dintre rude sau 
vecini, dar mama sa reușea într-un sfârșit să convingă sis- 
temul judiciar să-i permită să se întoarcă. 

Performanţele academice strălucite ale lui Katherine 
au dus la obținerea unei burse în cadrul unei școli cato- 
lice private. S-a dat drept mama sa la telefon și a falsificat 
documentele de înscriere. Lucra ca ospatarita în fiecare 
seară atât pentru a evita să meargă acasă, cât și pentru a 
plăti mica parte din taxa de școlarizare de care era res- 
ponsabilă. O profesoară de la școală și-a dat seama în ce 
situaţie se afla și a angajat personal un avocat în numele 
lui Katherine. Tribunalul a anulat definitiv toate dreptu- 
rile de custodie și i-a acordat lui Katherine statutul de 
minor emancipat. I-a fost oferită o cameră în căminul în 
care locuiau călugărițele afiliate ordinului religios al școlii. 
Katherine a reacționat la toate acestea transformându-se, 
dintr-o elevă cuminte, model, într-o rebelă perturbatoare. 
A început să fumeze în spaţiul școlii, să sfideze codul ves- 
timentar, a adus băieţi în camera ei și a devenit clovnul 
clasei. După aproximativ un an de continuare a acestui 
comportament, a fost exmatriculată (călugărițele i-au 

permis să rămână în același cămin și a absolvit un liceu de 
stat. Este încă inclusă în reuniunile absolvenţilor școlii și 
a menţinut relaţii cu unele dintre profesoare și călugăriţe). 

Mi-a împărtășit o fantasmă, pe care a resimtit-o întot- 
deauna ca pe o realitate trăită: 


„Sunt niște oameni care mă spionează, așteptând să 
cred că am scăpat și că lucrurile sunt în regulă, iar 
apoi mă vor răpi, mă vor viola și îmi vor omori sora 
sau copiii. Îmi spun: «Oamenii ăștia îmi vor lua ori- 
cum tot. Nu te relaxa prea tare. Nu le da satisfacția». 


Îi poate vedea pe acești oameni, care sunt o caricaturi- 
zare macabră a mamei și tatălui ei vitreg. În transfer, Kathe- 
rine este înspăimântată de dorinţa ei arzătoare de a primi 
o îngrijire stabilă. Resimte mesajele mele empatice ca pe 
„hrana de care am fost înfometată toată viaţa“, dar ime- 
diat se înfurie pe mine și simte că o manipulez, cu scopul 
exploatării financiare sau poate sexuale. Reușim să vor- 
bim despre acestea și realizează că sentimentele sale față 
de mine amintesc foarte mult de ceea ce a făcut în priete- 
nii, în relațiile romantice, în cariera sa și în toate celelalte 
parcursuri pozitive din viata ei. Atunci când este tratată cu 
bunătate sau cu respect, se simte ca și cum ar retrăi peri- 
oada petrecută cu bunicii, „de unde m-au luat și m-au trimis 
înapoi în iad“. A ajuns să-și conștientizeze comportamen- 
tele de autosabotare drept o protecție preventivă față de 
ceea ce percepe drepto prăbușire inevitabilă. Deși este ade- 
vărat că autosabotarea lui Katherine se aseamănă tiparului 
descris de Freud în „Cei care eșuează din cauza succesului“, 
temele desprinse din terapia analitică a lui Katherine nu 
dezvăluie o dorinţă de a se pedepsi pentru o victorie oedi- 
piană. Acestea revelează mai degrabă faptul că ea conti- 
nuă să tânjească după o mamă și un tată care s-o protejeze. 
Acest lucru provoacă o nevoie de a se proteja de violența și 

privatiunea care, în fantasmele sale inconștiente, urmează 
inevitabil oricărei încercări de a primi îngrijire și sprijin. 


Remarci de încheiere 


Observatia lui Freud că unii indivizi, odată atins țelul dorit, 
își distrug succesul în loc de a se bucura de acesta a trecut 
proba timpului. Autorii ulteriori au remarcat faptul că o 
altă manifestare a aceleiași probleme este că unii indi- 
vizi se autosabotează într-o manieră preventivă, astfel ca 
telurile lor să nu reușească de la bun început să fie atinse. 
La vremea la care Freud a scris pentru prima oară despre 
acest fenomen, modelul său cu privire la psihicul uman se 
afla la un stadiu timpuriu de incubație, încă subscriindu-se 
teoriei pulsiunii, care postula că nevroza era cauzată de 
lipsa gratificării sexuale. Așadar, în timpul elaborării capi- 
tolului „Cei care eșuează din cauza succesului“, Freud avea 
la dispoziţie un număr limitat de instrumente teoretice 
pentru formularea unei înțelegeri a acestui fenomen. Până 
în 1922, așa cum demonstrează scrisoarea sa către Jones, 
Freud dobândise libertatea de a formula aceeași prezen- 
tare simptomatologică schematică folosindu-se de un 
model de psihopatologie complet diferit, precum și de a 
devia de la tehnica sa psihanalitică tradițională, conform 
judecății și intuitiei sale clinice. Pe măsură ce gândirea 
psihanalitică a devenit din ce în ce mai vastă de-a lungul 
deceniilor, clinicienii beneficiază de un spectru mai extins 
și mai profund de perspective teoretice și instrumente cli- 
nice pentru a înțelege fenomene clinice complicate. Ast- 
fel, tratamentele ulterioare ale fricii de succes regăsite în 
literatura psihanalitică reflectă dezvoltările psihologiei 
sinelui, ale teoriilor contemporane ale relațiilor de obiect 
și ale sensibilităţii față de impactul rasei și al clasei sociale. 

Cazurile clinice prezentate in acest capitol reflectă varii 
dimensiuni ale nevrozei de succes. Charlie evită efortu- 
rile de a atinge succesul sau își sabotează progresele pe 
ultima sută de metri. Melanie se simte inconfortabil cu 
privire la noii oameni din viata sa, de când ea și soțul 
ei s-au îmbogăţit. Katherine își distruge realizările pe 
măsură ce lucrurile încep să-i meargă bine. Ceea ce au în 
comun toți acești pacienți este faptul că evită progresul 
sau își sabotează succesul atunci când acesta le stârnește 
afecte neplăcute, care își au originile în derivatele fantas- 
melor inconștiente. Charlie se simte singur, abandonat 
și respins, ca reacţie la fantasmele de dobândire a iubirii 
și respectului tatălui său. Accentuarea de către Szekely 
a dezavuării nazuintelor oedipiene negative, precum și 
concepția lui Kohut în privința ambițiilor și a imagoului 
parental idealizat sunt extrem de utile în conceptualiza- 
rea dificultăților lui Charlie. Atunci când îmbrățișează o 
viata de prosperitate și superioritate socială, Melanie se 
simte vinovată de a-și fi trădat tatăl și devalorizată de cri- 
tica abuzivă la care o supusese acesta. Problemele sale 
amintesc de pacienta lui Kavaler-Adler, ale cărei probleme 
autoarea le explică pe baza relaţiilor de obiect diadice și a 
introiectiilor unui sabotor parental. Clasa socială și genul 
sunt cu siguranţă centrale și în cazul nevrozei de succes 
a lui Melanie. Katherine trăiește fantasma unor părinți 
demonici care o torturează voit prin distrugerea oricărui 
lucru bun sau dătător de speranţă. În consecinţă, atunci 
când lucrurile în sfârșit se îndreaptă pe o cale bună, ea 
resimte o senzaţie de panică și de catastrofă iminentă. 

Nu pornim de la ipoteza că varii pacienți suferă de 
același conflict și dinamică doar pentru că simptomele 
acestora prezintă o asemănare superficială. Spre exemplu, 
doi pacienți cu istorice de viata foarte diferite, trăind în 
mijlocul unor culturi diferite, cu stiluri de personalitate 
foarte diferite ar putea să manifeste amândoi timiditate 


262 Frica 


fata de sexul opus și o incapacitate de a flirta. Același 
lucru este valabil și pentru nevroza de succes. Nu există 
un model unic de structură de personalitate, stil de 
atașament, tipar relational sau orice altă denumire psih- 
analitică, cu monopol asupra fricii de succes și de rea- 
lizări. Acest fenomen ar trebui mai degrabă considerat 
ca reprezentând un sindrom relativ comun, ce afectează 
pacienți care prezintă un spectru larg de psihopatologii. 
Tratamentul pacienţilor care se confruntă cu dificultăți în 
urmărirea ambițiilor personale, academice și profesionale 
trebuie deci să fie puternic individualizat. Dacă există o 
generalizare ce poate fi făcută cu privire la acest grup de 
pacienţi, este faptul că aceștia se protejează de deriva- 
tele înspăimântătoare ale fantasmelor inconștiente care 
implică unele consecinţe terifiante ale realizării cu succes 
a telurilor și ambițiilor. Pentru fiecare dintre pacienții 
aduși în discuţie în acest capitol, explorarea transferului 
a constituit un element-cheie, care a permis elaborarea și 
analizarea acestor fantasme. 

Acest grup de pacienţi suferă de pe urma eșecului de 
a-și realiza potenţialul de satisfacţie și succes în multi- 
ple domenii ale vieţii. De-a lungul timpului, poveștile lor 
implică locuri de muncă pierdute, oportunități irosite și 
relaţii ratate. Așadar, în ce-i privește pe acești pacienți 
care își sabotează în mod repetat eforturile de realizare, 
nu poate fi supraestimată posibilitatea existenței unor pro- 
bleme devastatoare, care i-au însoțit pe tot parcursul vieții. 
Fata in fata cu o miză de asemenea proporții, în confrun- 
tarea cu probleme atât de complexe și de cumplite, psih- 
analiza ar trebui oferită ca tratament de electie de fiecare 
dată când există această posibilitate. 

CAE Obes, A 


Frica de moarte 


Calvin A. Colarusso 


Moartea si frica de moarte sunt experiente universale. 
Cu toate acestea, nivelul la care se afla — pentru orice 
ființă umană, bărbat, femeie sau copil — frica de moarte, 
precum și conținutul acesteia sunt cât se poate de indi- 
viduale. Mai mult decât atât, infinita diversitate a acestei 
experiențe nu poate fi acoperită în vreo manieră sem- 
nificativă într-un scurt articol ori chiar într-o serie de 
articole. În cadrul acestei contribuţii, ofer exemple din 
literatura de specialitate, din propria-mi experienţă cli- 
nică, dar si din literatură și film, pentru a evidenția câteva 
moduri în care indivizii exprimă și gestionează această 
înfricoșătoare sarcină a dezvoltării. Încep însă prin inclu- 
derea unei scurte reexaminări a perspectivei lui Freud 
asupra acestei chestiuni. 


Ideile lui Freud cu privire la frica de moarte 


Freud (1926/2010) lega frica de moarte de următoa- 
rele frici, care apar în cursul dezvoltării, în timpul sta- 
diilor oral, anal, oedipian și de latenta: de pierdere a 

obiectului, de pierdere a iubirii obiectului, de castrare și 
de Supraeu. Citatul de mai jos descrie relația dintre aceste 
experienţe timpurii și frica de moarte, mai ales efectul 
Supraeului. 


Progresele în dezvoltarea copilului, creșterea inde- 
pendentei sale, diferenţierea din ce în ce mai pronun- 
tata a aparatului său psihic în mai multe instante, 
apariția unor noi trebuinte nu pot rămâne fără 
influență asupra conținutului situaţiei de pericol. Am 
urmărit traseul de la pierderea obiectului matern până 
la castrare și vedem următorul pas produs prin pute- 
rea Supraeului. Odată cu impersonalizarea instanței 
parentale, din partea căreia este temută castrarea, 
pericolul este mai indeterminat. Anxietateta de cas- 
trare se dezvoltă în anxietate morală — anxietate soci- 
ală. Acum nu mai este atât de ușor să afirmăm care-i 
conținutul anxietatii. Formula „separare, excludere din 
hoardă“ privește numai acea parte ulterioară a Suprae- 
ului care s-a dezvoltat sprijinindu-se de prototipurile 
sociale, nu corespunde nucleului Supraeului, cel al 
instanţei parentale introiectate. Exprimat mai gene- 
ral, Eul evaluează ca pericol mânia, pedeapsa Suprae- 
ului, pierderea iubirii din partea acestuia și răspunde 
cu semnalul de anxietate. Ultima transformare a aces- 
tei frici de Supraeu mi s-a părut a fi angoasa de moarte 
(de viata), angoasa faţă de proiecția Supraeului în forțele 
sorții (pp. 314-315, italicele mele). 


În lucrarea „Despre efemeritate“ (1916a/2010), scrisă 
în timpul Primului Război Mondial, când moartea plutea 
în aer, Freud avea 59 de ani, iar gândurile i se îndreptau 
înspre ideea de pierdere și vremelnicie. Autorul descrie 
frica de moarte a unui prieten poet, care interfera cu capa- 
citatea acestuia de a se bucura de frumuseţile vieţii. 

Poetul admira frumusețea peisajului din jurul nostru, 
dar nu găsea nicio bucurie în aceasta. Era tulburat de 
gândul că toată această frumuseţe era sortită pieirii, că 
va dispărea odată cu venirea iernii, asemenea oricărei 
frumuseți umane și tuturor frumuseţilor și splendo- 
rilor pe care omul le-a creat ori le-ar putea crea. Tot 
ceea ce ar fi putut altminteri iubi și admira îi părea a 
fi golit de valoare prin chiar efemeritatea care-i pecet- 
luia soarta (p. 305). 


Această descriere elocventă conţine esența luptei pe 
care adultul o duce cu sarcina de dezvoltare de a accepta 
noțiunea unui sfârșit personal. Într-adevăr, există puţine 
aspecte ale vieții noastre conștiente sau inconștiente care 
nu sunt marcate de lupta cu frica de moarte. În lucrarea 
Straniul (1919/2010), Freud comentează asupra acestei 
lupte umane universale. 


Doi factori explică această stagnare: intensitatea reac- 
tiei noastre emoționale primitive și nesiguranța cu- 
nostintelor noastre științifice. Biologia nu a putut încă 
stabili dacă moartea reprezintă încheierea necesară a 
oricărei vieți individuale sau dacă este doar un accident 
care se repetă mereu, dar care poate fi evitat. Într-adevăr, 
propoziția „toţi oamenii sunt muritori“ apare în manua- 
lele de logică drept exemplu de asertiune generală, dar ea 
nu reprezintă o evidență pentru nimeni și inconștientul 
nostru refuză astăzi, ca și odinioară, orice reprezen- 
tare a faptului că suntem ființe muritoare. (p. 344) 


Este interesant de remarcat că Freud însuși exprimă 
în acest fragment dorința ca știința să facă într-o bună zi 
în așa fel încât viata eternă să fie o realitate, pentru ca el, 
precum si noi să trăim veșnic si să nu mai trebuiască sa 
ne fie frică de moarte. 

Parcursul în dezvoltare al 
conștientizării morţii 


Înainte de a ne concentra asupra temei foarte complexe 
a fricii de moarte, avem nevoie de un punct de plecare, 
de un parcurs de dezvoltare al conștientizării morții de-a 
lungul ciclului vieţii. Această experiență — din cele mai 
multe puncte de vedere universală, normativă — ne va per- 
mite să diferentiem între frica de moarte normală si cea 
patologică. 


Copilăria timpurie 


Deși anxietatea de anihilare infantilă, numită „anxie- 
tate (angoasă) psihotică“ de Klein (1932/2010) și „anxi- 
etate (angoasă) de negândit“ de Winnicott (1962/2004), 
ar putea conferi, retrospectiv, o valoare convingătoare 
anxietatii cu privire la moarte, un astfel de conținut ide- 
atic nu este prezent la originile acesteia. De fapt, chiar și 
în cursul stadiului oedipian și, în cazul multor copii, și al 
celui de latenta, dată fiind imaturitatea cognitivă (Piaget, 
1969), nu există nicio conceptualizare a morţii ca final, 
ca sfârșit al existenţei umane. Pentru copiii mici care se 
confruntă cu experiența pierderii unei persoane iubite, 
persoana respectivă a plecat sau se află în altă parte, spre 
exemplu în rai (Colarusso, 1975). Sociologul Slater (1964) 
leagă frica de moarte de emergenta separării și individuarii. 


Frica de moarte nu este nicidecum primitivă, origi- 
nară sau bazală. Animalele nu resimt o asemenea 
frică și nici copiii mici. Dezvoltarea acesteia depinde 
de conștientizarea destul de avansată și sofisticată a 
sinelui drept o entitate separată, întru totul detașată de 
mediul natural și social. Pentru individul care se simte 

una cu lumea și cu societatea, propria sa moarte are 
puțină semnificație. Numai atunci când acesta începe 
să se perceapă drept o entitate diferențiată unică, a 
cărei existență este separabilă și distinctă de a altor 
oameni și obiecte el poate începe să resimtă anxietate 
cu privire la încheierea acelei existente (p. 19). 


În vreme ce acestea par a fi adevărate, este, de aseme- 
nea, adevărat că expunerea la moartea propriu-zisă (de 
regulă, a rudelor mai în vârstă) în copilărie poate pro- 
voca apariția unei forme premature de anxietate de moarte, 
în ciuda „nementalizării“ sale în acest stadiu. Să privim 
următoarele scurte viniete. 


Vinietă clinică: 1 


Dave avea 5 ani când a murit bunicul sau. A fost dus 
într-o casă mortuară, unde bunicul mort era întins 
pe un pat, în pijama, ca și cum ar fi dormit. Dave și 
ceilalți membri ai familiei au pupat și îmbrățișat în 
mod repetat trupul. După ce au participat la înmor- 
mântarea cu sicriul deschis, bunica lui Dave l-a întrebat 
dacă ar putea rămâne cu ea și dormi în patul ei, pen- 
tru a-i oferi alinare în timpul etapei acute a doliului. 
Când Dave s-a întors la școală, profesorii l-au descris 
ca aflându-se într-o transă. A continuat să fie în acea 
transă timp de multe luni, a rămas mult în urma cole- 
gilor săi din punct de vedere școlar și nu și-a revenit 
niciodată emoţional complet din experiența trauma- 
tică. Alcoolismul său, care a debutat în adolescenţă, ar 
putea fi atribuit parțial acestei traume foarte timpurii, 
precum și moartea sa prematură. 

Vinietă clinică: 2 


Am avut experiența pe care urmează s-o povestesc pe 
vremea când aveam poziția de consultant în cadrul 
unui sistem școlar din Pennsylvania (Colarusso, 1975). 
Am fost rugat să ofer o consultatie unei învățătoare la 
clasa întâi, întrucât mama unui elev de-ai săi murise 
în urma unei îndelungi suferinţe. În lunile anterioare 
decesului, mama fusese internată de câteva ori. Oare- 
cum obișnuit cu absența ei, Johnny a părut să ignore 
total explicaţia dată la momentul când i s-a spus că 
mama sa murise. Plângea și avea dificultăți de somn, 
dar continua să insiste că mama lui era încă la spital. 
Atunci când Johnny a început să-l învinuiască pe tată că 
nu o vizita pe mamă, acesta, tulburat, a cerutajutor din 
partea școlii, iar cei de la școală au cerut consultanță 
cu privire la gestionarea situaţiei. Mai mult decât atât, 
reactionasera puternic atât învăţătoarea — care avea in 
jur de 25 de ani —, cât și ceilalți elevi. 
Așa cum am menţionat anterior în această lucrare, 
copiii de 6 ani nu dețin capacitatea cognitivă de 
înțelegere a finitudinii morții. A fi mort înseamnă a fi 
viu în altă parte. În plus față de incapacitatea sa cogni- 
tivă de a înțelege, Johnny avea nevoie de mama lui. La 
şcoală, Johnny regresase. În general deschis și agresiv, 
Johnny devenise vulnerabil la a fi rănit. Plângea des și 
cerea atenţie specială, spunându-i uneori invatatoarei 
„mama“. Ceilalţi elevi reactionasera și ei în consecință, 
punând întrebarea: „Johnny, mama ta a murit?“ Ele- 
vii își puneau și întrebări precum: „Dacă mama mea 
ar muri, cine-ar avea grijă de mine?“ Unii dezvolta- 
seră dificultăți de a se separa de mamele lor dimineața. 
Alții începuseră să-și sugă degetul. De vreme ce copiii 
se exprimă prin joc, nu a fost surprinzător faptul că 
moartea devenise o temă frecventă în joc. Un număr 

de elevi, incluzându-l pe Johnny, făceau pe „mor- 
tul“. Confuzia și frica lui Johnny fuseseră și mai mult 
complicate de faptul că un membru al familiei bine 
intenționat îi spusese că mama lui era în rai, de unde 
îl veghea, și își dorea ca el să fie un băiețel cuminte. 
Urma să-l vegheze pentru totdeauna. Această explicație 
îi confirmase percepția cognitivă că mama sa exista, 
dar, dintr-un motiv pe care el nu-l putea înțelege, se 
hotărâse să-l părăsească. Luni la rând, Johnny stătea 
treaz noaptea, așteptând ca mama lui să se reîntoarcă. 
În timpul zilei, spunea în mod repetat că trebuia să fie 
cuminte, pentru că mama lui îl vedea. 


În vreme ce angoasa lui Dave a rămas mai degrabă 
„nementalizată“, problemele lui Johnny erau destul de 
explicite în termeni intelectuali. Motivele din spatele 
acestei diferente, deși neclare, ar putea tine de (i) faptul 
că Johnny era cu un an mai mare la momentul confrun- 
tării cu moartea, (ii) faptul că Johnny nu fusese expus la 
înmormântarea cu sicriu deschis, care putea fi șocantă 
pentru un copil mic, și (iii) pregătirea anticipatoare a 
Eului lui Johnny pentru pierdere, de vreme ce mama sa 
a murit în urma unei suferințe îndelungate și a câtorva 
spitalizări. 


Adolescenta 


Capacitatea cognitiva de a intelege finitudinea mortii este 
prezentă în adolescență, dar tendința ascendentă a maturi- 
zării fizice și sexuale favorizează o emfază internă asupra 
începuturilor, nu a sfârșiturilor, și cu siguranță nu asupra 
unui sfârșit definitiv și irevocabil. În adolescenţa târzie, 
emerge o reprezentare mai clară a celor trei instante tem- 
porale — trecut, prezent și viitor —, în contextul realizării 
că o întreagă etapă a vieții, cea a copilăriei și adolescenței, 

este în trecut și irecuperabil pierdută. Așadar, noțiunea 
unei istorii personale ce nu poate fi retrăită conţine 
sămânţa conștientizării că sinele nu va fi scutit de a avea 
o soartă similară (Colarusso, 1988). Dar această proas- 
pătă realizare este rapid înăbușită prin apărarea creată 
de falsul sentiment de nemurire care caracterizează com- 
portamentele de risc specifice adolescenţei târzii și înce- 
puturilor vieţii adulte. Am în minte imaginea unui tânăr 
gonind cu aproape 150 de kilometri pe oră pe motocicletă, 
făcând slalom printre mașinile bară la bară de pe benzile 
unei autostrăzi aglomerate. Am servit funcția de martor 
expert în multe cazuri de vătămare corporală și am văzut 
tineri cu daune cerebrale severe și membre amputate. O 
conștientizare mai serioasă a realității morţii însoțește tre- 
cerea timpului și procesul de îmbătrânire a corpului, care 
multora le devine evident dupa 30 de ani și cu siguranță 
după 40 de ani. 

Frica de moarte nu constituie o experienţă obișnuită 
la adolescenţi sau la tinerii adulți, dar unele evenimente 
de viata adesea o induc. Fragilitatea din ce în ce mai 
pronunțată și dispariţia bunicilor pot în mod deosebit 
să stârnească o asemenea anxietate. Moartea covârstni- 
cilor, în urma unor accidente rutiere sau din cauza con- 
sumului excesiv de alcool, reprezintă un alt declanșator 
comun al anxietatii de moarte în timpul adolescenţei. Mai 
putin comune, dar aduse în atenţia publicului larg sunt 
sinuciderile și atacurile armate asupra copiilor din școli — 
cel mai recent fiind uciderea în masă a unor preșcolari 
și profesori din cadrul Școlii Primare Sandy Hook din 
Connecticut. Apoi, firește, există situațiile de război; în 
America contemporană, concret, două războaie în peri- 
oada recentă. Adolescentii și adulții tineri — bărbați și 
femei — aflați în câmpul de luptă se confruntă in mod cert 
cu frici de desfigurare și de moarte. Prezența internetu- 
lui și a comunicării imediate îi obligă pe adolescenţii de 

acasă să se confrunte cu moartea, precum și să dezvolte 
frici la o intensitate și cu o frecvenţă infinit mai mari decât 
oricând până acum. 


Vârsta mijlocie 


În cadrul articolului devenit clasic „Moartea și criza 
vârstei mijlocii“ („Death and Midlife crisis“), Jacques 
(1965) scrie despre nevoia de a nega „cele două caracte- 
ristici fundamentale ale vietii omenesti: inevitabilitatea 
morții viitoare și existenţa urii și a pesimismului distruc- 
tiv“ (p. 504). Copilăria și prima tinereţe fiind lăsate în 
urmă, adulții de vârstă mijlocie normali sunt obligați să 
se confrunte cu certitudinea morţii, pe măsură ce apără- 
rile împotriva acceptării limitării temporale și a propriei 
morți se prăbușesc. 

În 1979, am descris, alături de Nemiroff, șapte ipo- 
teze fundamentale cu privire la natura dezvoltării în viata 
adultă. Cea de-a șaptea descrie următoarea sarcină de dez- 
voltare: „O temă centrală specifică stadiului din cadrul 
dezvoltării adulte este criza normativă declanșată de 
conștientizarea și acceptarea caracterului finit al timpu- 
lui și inevitabilitatii morții proprii“ (Colarusso & Nemiroff, 
1979, p. 75). Evitarea tinerească a gândurilor referitoare la 
moartea proprie este complet neputincioasă în fata pute- 
rii noilor experienţe fizice, psihologice și de mediu. Sub 
impactul procesului de îmbătrânire a corpului, al morții 
părinţilor și al celor de aceeași vârstă, al atingerii de către 
copii a vârstei adulte, al nașterii nepoților și al apropierii 
vârstei de pensionare, fiecare se confruntă, conștient și 
inconștient, cu propria-i mortalitate și face imense efor- 
turi de a accepta realizarea dureroasă, inevitabilă a fap- 
tului că viitorul este limitat. Că și ei, precum părinții lor 
și toată omenirea dinainte și de după ei, vor muri și vor 
lăsa în urmă tot ce au cunoscut și iubit. 

Îndeplinirea acestei sarcini de dezvoltare oferă bogate 
recompense emoţionale. Lipton (1979) a descris într-o 
manieră impresionantă efectul de stimulare a creșterii per- 
sonale pe care îl are această conștientizare asupra dezvol- 
tării de la vârsta mijlocie. 


Există un aspect deosebit al forței de viata, disponibil 
numai pentru cei copti în urma răzbirii prin patru sau 
mai multe decenii. Acea „coacere“ include o vastă cul- 
tivare a imaginilor și a formelor de iubire și de îngri- 
jire, de instruire și mentorat, de moduri de lucru și 
creativitate profesională, de impact al imaginilor inte- 
lectuale și artistice dimprejur si, mai presus de toate, 
de umor si de un simț al absurdului. Formele psihice 
coapte nu sunt nicidecum lipsite de imageria morții. 
Acestea sunt mai degrabă caracterizate de amestecuri 
ingenioase între echivalenți ai morții și afirmări imedi- 
ate ori între o recunoaștere melancolică a fragmentării 
și amenințării ce impregnează orice implicări esențiale 
$i o insistență îndârjită asupra propriilor conexiuni din- 
colo de sine — propriile relații cu exponenti colectivi ai 
imortalitatii simbolice. Ca și disperarea, forța de viata 
din acest stadiu poate să fie deosebit de profundă (p. 5). 


Așadar, deși în cele ce urmează vom pune în discuţie 
fricile patologice de moarte, Lipton descrie maniera în 
care o integrare a realizării sfârșitului personal poate 
conduce la o conștientizare mai profundă cu privire la 
condiția umană, amplificând bucuria de a primi tot ce are 
viaţa de oferit. Atunci când acceptarea limitării temporale 
și a morții proprii este integrată, acceptarea morții drept 
o consecință naturală a îmbătrânirii are loc fără a conduce 
la distrugerea continuității ciclului vieţii, așa cum este 
perceput intrapsihic, sau a integrității Eului. Conform lui 
Lieberman și Tobin (1983), în viata adultă târzie, timpul 

se măsoară în termenii distanței față de moarte și nu ai 
timpului trăit sau ai timpului rămas de trăit. În viaţa adultă 
târzie, problema nu este inevitabilitatea morții, ci, mai 
degrabă, momentul morţii. Citându-l pe Neugarten (1979), 


Chiar și moartea constituie un eveniment normal și de 
așteptat pentru cei bătrâni. Moartea este tragică numai 
când are loc la o vârstă prea fragedă. Chiar și moartea 
partenerului, dacă are loc la timpul așteptat, nu pro- 
voacă o criză psihiatrică pentru majoritatea bărbaţilor 
sau a femeilor (p. 889). 


Erikson (1963/2015) sugera că moartea poate fi întâm- 
pinata cu un sentiment de seninătate dacă viata a fost inde- 
lungată și împlinită și nu mai poate fi menținută o calitate 
autentică a vieţii, dacă individul nu mai are capacitatea 
de a contribui în mod semnificativ la evoluţia societăţii și 
dacă își dorește să moară cu demnitate și să nu fie o povară 
pentru persoanele iubite. 


Vârsta înaintată 


Pe măsură ce individul se apropie de bătrâneţe, con- 
știentizarea apropierii de moarte devine din ce în ce mai 
pregnantă. În funcţie de echilibrul libido-agresivitate din 
cadrul economiei interne a minţii, această conștientizare 
poate induce groază și durere sau poate conduce la o 
mai profundă sinteză a Eului și la înțelepciune. Pentru 
a evidenția această constelație din urmă, m-am folosit în 
alte prezentări și lucrări de termeni precum cei ai psiha- 
nalistului Martin Grotjahn (1984), durerea netăgăduită, 
acceptarea forțată și înțelepciunea. Nu știu să existe alte 
cuvinte, din partea unui om care s-a studiat pe sine însuși, 
precum și condiția umană, care să exprime mai bine frica 
de moarte și acceptarea ambivalentă a morții. 

Sarcina vârstei mele este acum de a atinge înțelepciunea 
care înseamnă capacitatea de a mă confrunta cu reali- 
tatea inevitabilă a morții. Aceasta pare să fie ultima 
sarcină — și pare să-mi fie inaccesibilă [...] Nu m-am 
descurcat rău în cei aproape 80 de ani ai vieții mele [...] 
Dar acum iar m-am împotmolit. Nu sunt pregătit să 
mor, nu sunt pregătit să-mi iau adio de la această viata. 
Nu sunt pregătit să-mi iau adio de la mine însumi. Asta 
îmi pare partea cea mai rea; să-mi iau adio de la mine 
însumi [...] Știu că să mori e neplăcut, dar să fii mort 
este Nimic. Asta îmi displace chiar mai mult [...] Cinci- 
zeci și cinci de ani de căsnicie s-au construit cu grijă, 
atenţie, înțelegere, învățare și răbdare și au condus lao 
iubire din ce în ce mai adâncă. Sunt o persoană extrem 
de lipsită de răbdare, cu autentice tendințe colerice, 
dar am lucrat la mine însumi: am încercat să ajung la 
o înțelegere mai profundă, să devin un terapeut mai 
bun și o persoană mai bună. lar până la urmă, toate să 
se preschimbe în cenușă? Doar pentru că inima mea 
nu mai vrea să-și joace rolul? Nu trebuie să fii un nar- 
cisic ca să găsești așa ceva ca fiind inacceptabil. Să-mi 
iau adio de la mine însumi și să dispar în nimicnicie? 
Ei, bine, se va face. Nimeni nu a afirmat că va fi ușor. 
Sper că atunci când îmi va veni timpul să-mi iau adio 
de la această lume și de la mine însumi și când mă voi 
cufunda în nimicnicie, voi avea îndeajuns de multă luci- 
ditate rămasă pentru a-mi spune ultimele cuvinte. Mi-aș 
dori să-i spun încă o dată și pentru ultima oară soţiei 
mele: „Te iubesc“ (pp. 293, 297, 302). 


În ultimul dintr-o serie de articole asupra dezvoltării 
simțului timpului pe parcursul ciclului vieții, am scris: 


Preocuparea intensă, normativă, de la vârsta mijlocie 
și ulterioara acceptare a limitării temporale și a morții 

proprii constituie o necesitate de dezvoltare pentru 
acceptarea benignă a morții la vârstă înaintată. Atunci 
când acestea sunt parcurse și integrate în timpul vieții 
mijlocii, acceptarea morții drept o consecință naturală 
a îmbătrânirii are loc fără a conduce la distrugerea 
continuității ciclului vieţii, așa cum este perceput intra- 
psihic, sau a integrității Eului (Colarusso, 2010, p. 112). 


Constientizarea, acceptarea și integrarea inevitabilitatii 
morții proprii reprezintă o componentă fundamentală a 
maturității de la vârsta înaintată. 


Fie că este văzută ca o consecinţă inevitabilă a marelui 
plan divin ori ca un mister indescifrabil, moartea per- 
sonală face parte dintr-o complexitate incomprehen- 
sibilă, de mult mai mari proporții, de vreme ce toate 
structurile și organizările animate și inanimate — fie 
ele ființe umane individuale, civilizaţii, planete, stele 
sau galaxii — există într-un cadru temporo-spatial inal- 
terabil, care evoluează în mod inevitabil de la naștere, 
prin maturizare, înspre declin și moarte. Fiinţa umană 
matură, aflată la o vârstă înaintată, trebuie să trăiască — 
și să moară — în contextul acestei conștientizări nesa- 
tisfăcătoare și tulburătoare ignorante (p. 127). 


Fricile patologice de moarte 


În această secțiune, voi descrie două constelații diferite 
de frici patologice de moarte: (i) cea care derivă dintr-un 
conflict nevrotic și (ii) cea care conduce la o simptomato- 
logie de tipul tulburării de stres posttraumatic. 

Frica de moarte derivată dintr-un conflict nevrotic 


De vreme ce moartea are potenţialul de a evoca scenarii 
reale și imaginare de separare, pierdere, înfrângere nar- 
cisică, pedeapsă, cainta și castrare, nu ar trebui să fie sur- 
prinzător faptul că anxietatile nevrotice derivate din varii 
niveluri de dezvoltare se pot prezenta ca (sau contribui 
la) o frică excesivă de moarte. 


Vinietă clinică: 3 


Domnul T, un om de afaceri de mare succes, foarte 
inteligent, era căsătorit și tatăl a trei copii adolescenți. 
A început analiza din cauza unor sentimente din ce în 
ce mai pronunțate și mai invalidante de anxietate și 
depresie. Cel mai semnificativ eveniment din copilăria 
sa fusese divorțul parental, care avuse loc când el se 
afla în stadiul de latenta târzie, divorț care a fost urmat 
de o decompensare maternă și de abandonul patern, 
ce au avut un profund impact asupra dezvoltării sale 
adolescentine și adulte. 

La șase luni de la începerea analizei, dl T a împlinit 54 
de ani. „Ce voi face cu restul vieții mele?“, se întreba 
contemplativ. Treptat, a început să emeargă frica sa de 
îmbătrânire si de moarte prematură. Pe măsură ce dl T 
se apropia de sfârșitul primului an de analiză, moni- 
torizarea propriului corp a devenit o temă din ce în ce 
mai pregnantă. În urma debutului unor dureri de spate, 
a făcut remarca: „Îmbătrânesc“. Dl T avea senzația că 
nu exista „niciun refugiu sigur în viață“. 

La câteva luni după începerea celui de-al doilea an 
de analiză, asociaţiile dlui T au luat direcția gându- 
rilor de pensionare. Nu avea niciun plan, iar subiec- 
tul îl făcea să se simtă inconfortabil. Dacă nu va mai 
lucra, ar putea la fel de bine să și moară! Moartea, 

ca subiect cu încărcătură emoţională, a intrat pentru 
prima oară în analiză. În următoarea ședință, dl T a 
început să vorbească despre mortile părinților săi. 
Într-o conștientizare bruscă, însoțită de un sentiment 
de soc, dl Ta realizat că nu era decât cu câțiva ani mai 
tânăr decât fusese tatăl său la momentul morții sale. 

La aproximativ un an și jumătate de la începutul ana- 
lizei, dl T s-a dus în cele din urmă să-și facă un control 
medical de rutină. Deși s-a concluzionat că starea sa 
de sănătate era bună, valoarea PSA44 era putin ridi- 
cată. Biopsia de prostată a ieșit negativă. Cu ușurare și 
teamă, a comentat: „Mi-a trecut un glonț pe lângă ure- 
che, dar vor mai fi și altele“. În urma extirpării de pe 

fata a unei leziuni precanceroase, dl T, apăsat de frică 
și anxietate, a spus: „Se pare că o să-mi fie fata, pros- 
tata și oasele!“ Gândul irațional că ar putea să moară 
„curând“ era „zdrobitor“. 

După doi ani de analiză, împlinind 55 de ani, dl T 
continua să refuze să facă mișcare. I-am repetat o 
interpretare pe care o făcusem, fără vreun mare 
impact, în trecut. „Rezistenţa dumneavoastră la a 
face mișcare face parte dintr-un tipar de evitare a 
unor gânduri și sentimente puternice cu privire la 
boală și moarte.“ Reacția sa emoțională, care părea 
să erupă din profunzimile sale interne, ne-a luat 
pe amândoi prin surprindere. „De ce-ar trebui să 
am grijă de mine?“, a tipat furios. „În câţiva ani o 
să mor, la fel ca tata și ca bunicul.“ Acest răspuns 
a fost primul indicator a ceea ce urma să devină o 
temă centrală a analizei — o identificare puternică, 
extrem de conflictuală, cu un tată care îl abandonase 
în copilărie. Nevoia de a recupera obiectul pierdut, 
în pofida sentimentelor de furie intensă, era atât de 


+4 Antigenul specific prostatic (N.t.) 

pregnantă, încât nici măcar moartea, la aceeași vârstă 
cu a morții tatălui, nu era un pret prea mare de plătit. 
Procesul de perlaborare cu privire la așteptarea de 
a suferi o moarte prematură a continuat pe măsură 
ce ne apropiam de sfârșitul celui de-al treilea an de 
analiză. „Tatăl meu a murit la 58 de ani, mama, la 56, 
bunicul, la 58. Ce șanse să am? Sunt exact în mijlo- 
cul zonei morții.“ Interpretările repetate ale fricii sale 
de o moarte prematură ca bazându-se pe sentimente 
conflictuale privindu-l pe tatăl său și nu pe realitatea 
stării sale de sănătate nu aveau niciun efect. „Moartea 
și timpul au fost în viața mea în fiecare zi de când au 
murit părinții mei. Dar ceva e diferit. Încep, oare, să 
cred că o să trăiesc peste 58 de ani?“ 

DI T a început să-și plănuiască în detaliu perioada de 
după 60 si 70 de ani. În acest punct, fiind din nou 
preocupat de vârsta mea și de atitudinea mea fata de 
moarte, i-am confirmat că aveam 68 de ani. Dacă eu 
puteam să fiu sănătos, activ și alert mental la 68 de ani, 
la fel putea și el. De fapt, mă putea imagina ca fiind 
plin de viata la 75 sau 80. (La momentul acestei scrieri, 
am 77 de ani.) Atunci, a adăugat, și el putea să fie. În 
ultimele luni ale analizei, au apărut și alte dovezi ale 
soluționării. „Nu-mi mai este frică de moarte. Îmi era 
frică să trăiesc. Nu ești cu adevărat viu până nu accepti 
faptul că o să mori.“ 


Frica de moarte care conduce 
la tulburarea de stres posttraumatic 


Criteriile DSM-IV care trebuie întrunite pentru stabilirea 
unui diagnostic de PTSD sunt împărţite în patru cate- 
gorii. Persoana trebuie să fi trăit sau să fi asistat la un 
eveniment ori o serie de evenimente care să fi implicat 

moartea sau lezarea gravă, ca atare sau ca ameninţare, 
sau să fi implicat amenințarea integrităţii fizice proprii 
sau a altora. Simptomele sunt împărțite în trei categorii: 
retrăirea, evitarea și hiperexcitabilitatea. Simptomele de 
PTSD pot fi înțelese prin utilizarea conceptului psihana- 
litic de compulsie la repetiție. Atunci când o traumă este 
prea copleșitoare pentru a fi integrată cu ușurință, mintea 
revine iar și iar la evenimentul sau evenimentele respec- 
tive, atât în timpul zilei, cât și al somnului. Exemplele 
includ gânduri intruzive, vise și flashbackuri. În același 
timp, folosindu-se de mecanismul de apărare al refulării, 
mintea încearcă să evite gândurile și locurile evocatoare 
ale traumei. În ce privește simptomele de hiperexcitabi- 
litate, cel mai relevant dintre acestea în termenii fricii de 
moarte este hipervigilenta. Cu alte cuvinte, frica de a se 
găsi din nou într-un pericol de moarte. 

Am făcut parte din Forţele Aeriene ale Statelor Unite 
ca psihiatru în timpul Războiului din Vietnam, lucrând în 
cadrul unei unități de triaj care desfășura evaluări inițiale 
și începea tratamentul, înainte ca aceste victime psihia- 
trice să fie trimise în instituții mai apropiate de casă. Unii 
dintre acești indivizi, care se aflau în permanență într-un 
pericol real, resimtind timp de luni la rând frica de moarte, 
continuă să prezinte simptome la mai mult de patruzeci 
de ani după încheierea războiului. Războiul din Vietnam 
a fost un război fără limite, foarte similar cu cel care are 
loc în prezent în Afganistan. Nu exista niciun loc unde 
să te simți în siguranţă. Frica de moarte era constantă si 
cauza traume psihologice profunde. 

În ultimii treizeci de ani, am îndeplinit funcția de mar- 
tor expert în procese de drept civil. Multe cazuri aveau ca 
speță dezvoltarea de PTSD ca urmare a unor diferite tipuri 
de traume. Printre cele mai extreme cazuri care au avut 
drept consecință o frică de moarte intensă și de durată se 
numără următoarele două exemple. 

Vinietă clinică: 4 


O familie compusă din cinci membri petrecea un week- 
end la un motel. Un individ înarmat a intrat prin 
efractie, i-a legat pe copii și pe tatăl lor și a violat-o 
în mod repetat pe mamă în fata membrilor familiei. A 
amenințat că-i va omori pe toți dacă ţipă. Simptomele 
de PTSD au persistat timp de zeci de ani la toți mem- 
brii familiei. Unul dintre simptomele cele mai predo- 
minante și de durată era frica de faptul că respectivul 
individ s-ar întoarce și i-ar omori. 


Vinietă clinică: 5 


Foc! O femeie de 52 de ani, necăsătorită, locuia singură 
într-o zonă rurală predispusă la incendii. Înainte de a 
merge la culcare, dna T a simțit mirosul de fum care 
venea dinspre un foc din depărtare. A avut un somn 
neliniștit din cauza vântului foarte puternic. În mijlo- 
cul nopții, s-a stins un bec din bucătărie, apoi s-a între- 
rupt curentul. Dna T a ieșit să vadă de unde se auzise 
un zgomot ciudat și a văzut cum către ea se îndrepta o 
coloană de foc. A sunat imediat la numărul de urgență. 
Singura cale de părăsire a proprietăţii era prin strada 
din fata casei, care era blocată de ceea ce devenise un 
perete de foc. I-a fost greu să încheie convorbirea cu 
departamentul de urgență, din cauza sentimentului că 
era complet singură, temându-se pentru viața ei. Dna 
T a dat pisica afară din casă și s-a îmbrăcat. 

La ieșirea din casă, dna T a încuiat ușa, gândindu-se 
„Ce ridicol“. Se simțea vinovată că nu-și putea avertiza 
vecinii. Pe măsură ce focul continua să ia proportii, 
dna T a auzit o sirenă în depărtare. A strigat în direcția 
sirenei, dar în zadar. Era întuneric. Dna T nu vedea 

cum ar putea ajunge la șosea. Știind că n-avea cum să 
se miște mai repede decât focul, dna T a pornit îna- 
poi, înspre un râu care curgea prin spatele casei. În 
vreme ce pe deasupra capului îi zburau tăciuni, dna T 
și-a dat seama că trebuia să intre în râu. A încercat să 
stingă tăciunii din jur, dara realizat cât de stupid era. 
„Mi-am luat rămas-bun de la casă și de la tot ce era în 
ea.“ În ciuda faptului că ştia că era ridicol, dna T stin- 
gea tăciunii cu piciorul în timp ce începuse să coboare 
panta înspre râu. 
Apa râului era rece ca gheața! Dna T și-a udat hainele în 
întregime, întrebându-se ce se va întâmpla. „Mă bucur 
că s-a întâmplat asta după ce-a murit mama.“ Știind că 
se afla în pericol de moarte și ca probabil va muri, dnei 
T îi treceau prin minte gânduri fanteziste că focul ar 
putea să treacă pe deasupra ei, iar ea să supraviețuiască. 
Se gândea la teribilul pericol în care erau ea și vecinii 
ei și a început să se roage, repetând iar și iar Psalmul 91. 
Dna T se ruga ca focul să nu ajungă la râu, dar știa că va 
ajunge. Va muri din cauza fumului? Trebuia să aștepte 
să treacă focul. Imense perdele de tăciuni zburau pe 
deasupra ei. Îi era greu să respire din cauza fumului 
fierbinte. Dna T era înspăimântată și îngrijorată că va 
leșina și se va îneca. Încerca să se așeze în diferite poziţii 
în apă, gândindu-se: „Ce se va întâmpla dacă mor?“ În 
vreme ce focul se apropia de marginea râului, dna T s-a 
gândit: „Nu mai poate dura mult“. Și-a revizuit viața. 
„Cine va fi afectat de moartea mea? Nu mi-am folosit 
destul inteligența. Tata va simți că a eșuat. Matusa mea 
va suferi teribil. Am prieteni pe internet care-mi vor 
resimti pierderea. Iubesc locul ăsta. Mi-am petrecut 
multă vreme din copilărie aici. Nu vreau ca oamenii să 
se gândească la locul ăsta ca la locul în care am murit.“ 
A început să-i fie și mai greu să respire. Dna T a incer- 
cat să se mute într-un loc unde să se poată întinde, 

ținându-și însă capul deasupra apei. Și-a lăsat com- 
puterul pe mal, încercând să înainteze cu greu prin 
mâl. Dna T s-a băgat cu totul în apă și și-a tras fusta 
deasupra capului. Fumul era din ce în ce mai gros. A 
început să negocieze cu Dumnezeu: „Dacă scap din 
asta, o să fiu mai bună“. „Mă simţeam plină de rușine“. 
Dna T și-a acoperit ochii cu fusta, sperând să nu mai 
vadă imaginile din jur, dar focul se vedea prin material. 
Focul era la marginea râului. „Aveam un sentiment de 
groază. În faţa mea se înălța un perete de foc.“ 

Odată ce focul a început să se stingă, dna T a văzut o 
imensă vâlvătaie roșie. „Era casa mea.“ Șopotul apei 
suna ca niște voci de oameni. „Mă simțeam atât de 
singură. Erau fantezii. Era agonizant de frig. Trebuia 
să rezist în continuare. Pentru o clipă, căldura focu- 
lui mi-a părut plăcută.“ Perdele de tăciuni continuau 
să-i gonească pe deasupra capului. „Ar trebui să mă 
bucur de asta“, glumea dna T cu ea însăși. Și-a pierdut 
un pantof în mâl. După ce focul s-a liniștit, dna T s-a 
hotărât să iasă din râu. Nu venise nimeni. A trebuit 
să găsească singură un loc pe unde să iasă, dar malul 
era acoperit de tăciuni aprinși, iar ea nu avea decât 
un singur pantof. Dna T a găsit tabla metalică a unei 
lopeti și a încercat să-și facă o potecă prin tăciuni și 
cenușă, dar tot și-a ars piciorul. Pisica ei a apărut la 
marginea râului. Dna T a început să plângă. Credea că 
pisica murise în incendiu. Fumul era încă greoi. Dna 
T şi-a ars din nou piciorul și s-a întors in apă. A incer- 
cat pentru a treia oară să-și croiască o potecă. La acel 
moment, dna T avăzutlumini intermitente pe șosea și 
a început să strige. Vocile i-au răspuns și s-au îndrep- 
tat către ea. Patru pompieri au ajutat-o să iasă din râu, 
așa încât să nu-și ardă piciorul. Pe drumul către spi- 
tal, dna T a resimţit „un sentiment enorm de pace și 
recunoștință“. Trăia. 

Deloc surprinzător, dna T a dezvoltat simptome cla- 
sice de PTSD și se află în terapie de câțiva ani. Cele 
mai înspăimântătoare simptome sunt cosmarurile 
recurente și flashbackurile, care o obligă să retrăiască 
experiența din nou și din nou, de fiecare dată crezând 
ca o să moară. 


Conștientizarea morţii și fantasmele 
de întinerire 


Materialul care urmează a fost extras dintr-o lucrare minu- 
nată, dar, din nefericire, rară, despre analiza unei paci- 
ente de 70 de ani, desfășurată de psihanalistul Eli Miller 
(1986). Îi încurajez pe toţi cei interesaţi de vitalitate, con- 
flicte nevrotice și capacitatea indivizilor mai în vârstă de a 
se folosi de analiză pentru a soluţiona conflicte din trecut, 
precum și din prezentul de la vârstă înaintată, să citească 
lucrarea doctorului Miller. Voi prezenta viniete din cadrul 
acestei lucrări care ilustrează maniera în care această per- 
soană extraordinară și-a gestionat propriile frici de moarte 
și dorinţe de întinerire. 

„În cele din urmă, au început să apară teme legate de 
moarte și am întrebat-o dacă moartea era unul dintre 
lucrurile despre care sperase să vorbească în analiză. Mi-a 
răspuns: «Poate, dar nu sunt pregătită. Nu e un punct fix, 
poate e în continuă mișcare». Am întrebat-o și dacă faptul 
că eu eram mai tânăr decât ea o inhiba în a aborda acest 
subiect [la momentul respectiv, analistul avea în jur de 35 
de ani]. A râs și mi-a spus: «Îmi puneţi cele mai ciudate 
întrebări! Dacă aș putea fi invidioasă pe dumneavoastră? 
Nu simt nimic de acest fel. Ati putea să vă împiedicaţi pe 
stradă și să vă calce pur și simplu o mașină! V-aș putea 

supraviețui. Oamenii n-ar trebui să își petreacă timpul 
gândindu-se «o să mor». Ar trebui să fie ocupați cu altele. 
Dar dacă ai 69 de ani, ca mine, e cam stupid dacă nu știi 
că se apropie și nu e prea departe». 

Dr. Miller i-a cerut pacientei permisiunea de a folosi 
materialul clinic din ședințele ei în cadrul unei lucrări 
despre îmbătrânire. Aceasta a fost imediat de acord și a 
adăugat: „Îmbătrânirea e pur și simplu un proces care se 
întâmplă. Nu e plăcut. Pentru mine, maturizarea a fost 
grea. Mă uit acum la oameni mai tineri, cum se chinuie 
pe motiv că ating un alt nivel de vârstă. Pe prietenul nos- 
tru care are 44 de ani îl dor picioarele și-și face griji din 
cauza asta. Dumneavoastră aveţi 35 de ani... Mi-ati spus 
la un moment dat că unii analiști cred că o persoană mai 
în vârstă ar putea să devină depresivă în analiză, dându-și 
seama ce i-a lipsit în viata, iar eu v-am spus că «n-aș fi 
putut să fiu mai depresivă decât eram când am început». 

Următorul paragraf este extras dintr-o secțiune a lucră- 
rii cu privire la intensul transfer erotic pe care pacienta 
îl dezvoltase fata de analist. Era la fel de vie din punct de 
vedere sexual ca orice pacient mai tânăr, de orice vârstă. 
Dar această intensă centrare pe sexualitate și întinerire 
era amestecată cu frecvente gânduri intruzive cu privire 
la îmbătrânire și moarte. 

„Dna T a avut în curând un vis în care cineva îi dăduse 
un buchet de flori de primăvară, iar ea renunţa la tinerețe. 
Visul a condus-o la gânduri despre bătrâneţe și la faptul 
că văzuse într-un magazin medicamentul antiimbatrdanire 
Gerovital. Au urmat gânduri legate de apropierea împli- 
nirii a 70 de ani: «Nu pot să cred că am 70 de ani. Sună 
ca și cum sunt cu un picior în groapă. Nu pot să mă uit 
în oglindă și să cred că am 70 de ani, ca și cum n-aș fi eu. 
Persoanele care ajung la go de ani sunt babute mărunte 
și dragalase, care stau în balansoar, cu părul lor cu cărare 
pe mijloc și cu multe, multe riduri și gropite. Femeile de 

70 de ani poartă dresuri groase închise la culoare care li 
se cutează pe picioare. Ultima părticică de viata e greu 
de gestionat. Nu poți să faci nimic cu adevărat măreț în 
ultimii zece ani din viata. Cumva, e ca și cum o iei incon- 
tinuu tot mai la vale». 

Dna T și-a reamintit de «criza de vârstă mijlocie» prin 
care trecuse după 40 de ani, agonizând cu privire la «sen- 
sul vieții și al morții», iar acum se întreba: «Ce voi face cu 
ultimii ani ai vieţii mele? Nu s-a terminat!» Am întrebat-o 
ce-și dorea să facă. «Să mă joc», a răspuns. «Cred în mor- 
talitate, dar trebuie s-o amâni cât de mult poţi!» A adău- 
gat că venise în analiză pentru a afla ce se întâmplase cu 
sentimentul unei «armonii cu universul» pe care îl trăise 
cu mulți ani înainte, dar îl pierduse cumva. Pentru ea, 
mortalitatea și trecerea timpului erau legate de această 
dorinţă de armonie. 

Pe măsură ce analiza a avansat, dna T a continuat să 
facă aluzii la aspecte privind întinerirea în contextul tre- 
cerii timpului și al reactivării dorințelor oedipiene. Vor- 
bea despre faptul că-și dorea un al doilea lifting facial si 
descria un vis recurent în care apărea un ceas corintian 
mare, de alamă, agăţat pe o ușă. Asociaţiile ei făceau refe- 
rire la un timp limitat: «O ușă prin care să treci. Timpul 
în care să treci prin ea. Doar câteva trepte. Timpul limi- 
tat de-aici. Interesant că spun aici». Acum, presupun că 
prin aici se referea atât la analiză, cât și la timpul ei pe 
pământ“. 


Câteva filme hollywoodiene despre moarte 


Frica de moarte este o temă frecvent abordată în filme, 
dintre care s-au distins în mod deosebit trei filme clasice, 
Pe heleșteul auriu (1981), Pisica pe acoperișul fierbinte (1958) 

și Cocoon (1985). Fiecare dintre acestea înfățișează frica 
de moarte într-o manieră diferită, stârnind reacții diferite. 


Pe heleșteul auriu 
(producţie IPC Films, regizat de M. Rydell, 1981) 


Norman Thayer (Henry Fonda) urmează să împlinească 
80 de ani. În scenele de început ale filmului, el și soţia sa, 
Ethel, interpretată de Katharine Hepburn, au venit să-și 
petreacă vara în casa de la ţară. În vreme ce ea este plină 
de viata și entuziasm, el este morocanos și deprimat. Con- 
trastul dintre ei continuă, Norman spunându-i lui Ethel că 
ea este „bătrână“ (aproape de 70 de ani), iar el este „antic“. 
El vorbește despre moarte, în timp ce ea vorbește despre 
viata și se întreabă ce e cu „fascinația ta cu moartea“. După 
ce intră în casă, îl vedem pe Norman uitându-se la o poză 
de familie făcută cu zece ani în urmă și nerecunoscându-se. 
Ethel se pregătește să meargă să culeagă căpșune, în vreme 
ce Norman, de o manieră total nerealistă, își caută un loc 
de muncă în ziar. Ethel îl încurajează afectuos să i se ală- 
ture, în timp ce se pregătește să culeagă căpșune. Dar el 
nu are timp pentru asemenea aiureli: „Trăiesc din timp 
împrumutat“. După ce se întoarce, Ethel îl împinge pe Nor- 
man pe ușă afară, cu găletușa în mână, să culeagă fructe 
de pădure. Pe măsură ce el rătăcește prin pădure, singur 
și pierdut, ne dăm seama că nu este doar un bătrân moro- 
canos, putin uituc, ci și că suferă de demenţă. 

Primind o vizită de la Chelsey (fiica sa în viata reală, 
Jane Fonda), Norman se implică treptat într-o prietenie 
cu fiul de 13 ani al iubitului acesteia. Într-o ieșire împre- 
ună la pescuit, suntem martorii retrezirii unei fațete mai 
blânde și mai iubitoare a personalităţii lui. Bătrânul și 
băiatul sunt hotărâți să-l prindă pe Walter, păstrăvul de 
lac devenit mitic, care i-a scăpat lui Norman ani la rând. 
Odată ce Billy îl prinde pe Walter, lupta dintre viata și 

moarte și dorința de nemurire sunt simbolizate de decizia 
lui Norman și Billy de a lăsa peștele să trăiască. 

Pe parcursul filmului, este limpede că frica de moarte 
a lui Norman este puternic influențată de dementa sa. 
Fost profesor universitar, este acum lipsit de prezența 
funcţiilor mentale superioare, care l-ar putea ajuta să 
se confrunte cu faptul că are 80 de ani și cu anticiparea 
morții, fiind în schimb consumat de frică și furie. Filmul 
se termină cu Ethel si Norman închizând casa peste iarnă. 
Norman își pierde echilibrul și aproape se prăbușește. 
Ethel fuge repede lângă el și se roagă lui Dumnezeu să 
nu-l ia. Într-un sfârșit, trebuie să se confrunte cu frica sa 
că soțul ei de atâția ani va muri și o va părăsi. Cu blandete 
și tandrete, îi spune că, dacă are de gând să moară, ea ar 
prefera să n-o facă. În timp ce el își revine, Ethel îi spune 
lui Norman că e pentru prima oară când și-a imaginat 
moartea lui. 


Pisica pe acoperișul fierbinte 
(producție MGM, regizat de E. Kazan, 1958) 


În cadrul ecranizării din 1958 a piesei de teatru pentru 
care Tennessee Williams a câștigat Premiul Pulitzer, Big 
Daddy, întruchipat într-o manieră extrem de convingă- 
toare de Burl Ives, este stăpânul unei moșii de 15 000 de 
hectare din Mississippi, administrată printr-o atitudine 
omnipotentă și o mână de fier, rece și insensibilă. Nimeni 
și nimic nu-l poate atinge până la momentul în care află 
că este pe moarte. Tema morții și a apropierii acesteia 
este introdusă odată cu întoarcerea lui Big Daddy de la 
un consult în cadrul unei clinici medicale renumite, unde, 
în loc de a i se spune că suferă de o boală fatală (acesta 
fiind adevărul), i se spune că are o bună stare de sănătate 
și nu suferă decât de o colită. Acesta se bucură nespus de 
a doua șansă la viata care i s-a dat și își jură să-și gratifice 

toate sentimentele și dorințele, fără a tine cont de nevoile 
sau dorinţele familiei sale. Într-o tiradă, strigă că-și urăște 
soția credincioasă, cu care este căsătorit de patruzeci de 
ani, și Că va găsi o femeie nouă, mai tânără, care să-i sati- 
sfacă dorințele sexuale, si acum la fel de puternice ca în 
tinereţe. În cele din urmă, fiul său favorit, Brick (Paul 
Newman) îi spune adevărul. Big Daddy fuge în pivniţă, 
care este intesata de obiecte de antichitate valoroase, care 
nu au fost niciodată folosite. Acestea simbolizează totala 
lipsă de valoare a posesiunilor în confruntarea cu moartea. 
În urma unei discuţii aprinse încheiate în lacrimi, în care 
tatăl și fiul își depășesc distantarea și își spun unul altuia 
că tot ce și-au dorit vreodată a fost iubirea, Big Daddy își 
înfruntă propria mortalitate. Închină un pahar „pentru 
ultima mea aniversare“. Ţine un discurs de laudă la adresa 
puterii și bogăției sale. Dar, apropiindu-se de moarte, 
realizează că este neputincios. Toţi banii, pământurile și 
avutiile nu-l pot salva. „Un singur lucru nu-ţi poţi cumpăra 
dintr-o piață de vechituri. Nu-ţi poți cumpăra înapoi viata." 
Dar poţi încerca să indrepti unele lucruri înainte de a muri. 
Își va dedica timpul rămas acelora pe care ar fi trebuit 
să-i iubească. În acest film, în opoziţie cu rolul lui Henry 
Fonda din Pe heleșteul auriu, Big Daddy înfruntă moartea 
cu o minte limpede, nu cu una incetosata de progresul 
treptat al dementei. Mai mult decât atât, conştientizarea 
de către Big Daddy a faptului că va muri curând îi sporește 
capacitatea de a gândi și de a rationa, obligându-l să se 
confrunte cu neputinta, precum și cu frica de moarte. 


4 


Cocoon (productie Twentieth Century Fox, 
regizat de R. Howard, 1985) 


Reacțiile la frica de moarte pot fi fantasme de tine- 
rete veşnică și viata fara de moarte. Naratiunile stiinti- 
fico-fantastice pot constitui un cadru excelent pentru 

exprimarea acestor dorințe, datorită fantasmei că există 
civilizaţii, în galaxii foarte, foarte îndepărtate, care să 
poată să fi învins îmbătrânirea și moartea. În acest film 
din 1985, regizorul Ron Howard, care avea la acel moment 
30 de ani, ridică întrebarea cu privire la ce s-ar întâmpla 
dacă întinerirea și nemurirea ar fi posibilităţi reale, așa 
cum devin pentru personajele acestui film. Dacă cineva ar 
putea alege să plece pe o navă spaţială și să trăiască veșnic, 
ar face-o? Ar putea să-i lase în urmă pe toţi cei pe care 
i-a cunoscut vreodată, prieteni, persoane iubite, nepoți? 
Ar alege să lase în urmă tot ce i-a fost familiar și care i-a 
reprezentat întreaga viata, zeci de ani la rând, pentru a 
explora necunoscutul, alături de ființe stranii? Ar putea 
trăi fără Beatles, Beethoven, meciul de fotbal de duminică 
seară sau fără canalul public de televiziune? 

Primele imagini ale filmului înfățișează o navă spaţială 
prăbușindu-se în ocean, urmate de trecerea la cadrul unui 
azil de bătrâni, unde urmărim moartea unei persoane și 
auzim că alta „e pe ducă“. Moartea este în aer. Trei cama- 
razi de 80 de ani — remarcabil interpretati de Don Ame- 
che, Wilford Brimley și Hume Cronyn — observă declinul 
uman care îi înconjoară, în vreme ce se duc să înoate. Pe 
drumul către piscina unui conac părăsit, deplâng pier- 
derea importanţei sexului în viețile lor și îl întreabă pe 
Cronyn, care are cancer, cum se simte. Tema îmbătrânirii 
și a pierderii functionalitatii continua pe măsură ce vedem 
cum Brimley nu reușește să treacă o testare oftalmologică 
și i se retrage permisul de conducere. Își acoperă mașina, 
în mod simbolic îngropând acea etapă a vieţii sale, sub 
privirile fiicei și nepotului său, reprezentanți ai nemuri- 
rii sale genetice. 

Un număr de extratereștri, creatori ai Atlantidei, se 
întorc pe pământ pentru a-și recupera camarazii care au 
rămas de mii de ani îngropaţi în ocean în niște cocoane 
împietrite. Plasarea temporară a cocoanelor în piscina 

părăsită transformă apa acesteia într-o fântână a tinereţii. 
Odată ce cei trei bărbaţi se scaldă în piscina în care se află 
cocoanele, sunt intineriti. Se simt „grozav!“, „extraordi- 
nar!“ și merg înapoi spre casă cu erectii robuste. Sunt 
din nou tineri. Văzând transformarea, întreaga comuni- 
tate de vârstnici de la azil merge să facă baie în piscină 
și, în consecință, o seacă de energia susținătoare de viata, 
cauzând moartea unora dintre extratereștrii din cocoane. 
Căpitanul navei spaţiale, care îi cunoscuse pe octogenari 
și le permisese să folosească piscina, plânge: „Nu am trăit 
niciodată experienţa morţii. Nu am pierdut niciodată 
pe cineva apropiat“. În aceasta constă esenţa condiţiei 
umane, anume un ciclu de viata alcătuit din naștere, matu- 
rizare, îmbătrânire și moarte. În absenţa conștientizării 
morții, anume a pierderii, poate fi cu adevărat trăită esența 
condiției umane, relațiile cu persoanele iubite? Atunci 
când extratereștrii se pregătesc să plece înapoi pe pla- 
neta lor, Antarea, căpitanul se oferă să-i ia cu ei pe cei 
trei bătrâni și pe prietenii lor. Aceștia ar fi acolo atât elevi, 
cât și profesori. Pentru câtă vreme vor fi plecaţi? „Pentru 
totdeauna“, răspunde el. „Nu știm ce înseamnă pentru 
totdeauna“, replică ei. 

Conflictul dintre alegerea vieții eterne și părăsirea 
tuturor și a tot ce le este familiar este exprimat la finalul 
filmului în câteva forme. Personajul interpretat de Wil- 
ford Brimley îi spune nepotului său că urmează să plece 
departe și că nu se vor mai revedea niciodată. Nu vor mai 
juca baseball împreună, nu vor mai mânca hotdogi și nici 
nu vor mai merge la pescuit. Soţia sa își ia rămas-bun îndu- 
rerata de la fiica și nepotul său. Există un pret de plătit 
pentru nemurire. „Păcălim Natura.“ Într-un puseu mani- 
acal, Don Ameche își golește contul din bancă și aruncă 
bancnotele străinilor de pe stradă. Hume Cronyn îi spune 
soţiei sale că o iubește și că își dorește să plece împreună, 
dar că, dacă ea alege să rămână, el preferă „încă șase luni 


cu tine decât o veșnicie singur“. Un prieten vine să-și ia 
rămas-bun. Nu le mai poartă ranchiună pentru că pleacă, 
dar spune: „Asta e casa mea, aici mi-e locul“. Filmul se 
încheie cu imaginea navei spaţiale care se ridică într-un 
nor de ceață, ascunzandu-i pe cei care aleg să plece, pre- 
cum și viitorul lor nesigur, dar veșnic. 


Remarci de încheiere 


În cadrul acestui capitol, am prospectat literatura dedi- 
cata anxietatilor legate de moarte si am încercat să des- 
prind o „linie de dezvoltare“ (A. Freud, 1981) cu privire la 
astfel de preocupări. Am descris, de asemenea, anumite 
constelații psihopatologice din acest palier și am pus în 
discuţie fantasmele de întinerire adesea asociate confrun- 
tării cu moartea. Am încercat să ilustrez aceste fenomene 
cu ajutorul unor scurte viniete clinice, precum și prin trei 
filme hollywoodiene. Deși m-am referit la o arie vastă de 
domenii, două paliere nu au fost încă incluse în discurs, 
anume cel al religiei și cel al culturii. Drept urmare, îna- 
inte de a încheia, aș dori să fac câteva scurte comentarii 
cu privire la aceste două paliere. 


Religia și frica de moarte 


Din punctul meu de vedere, credința religioasă răspunde 
la două nevoi umane foarte bazale, pe de o parte furni- 
zând un cod de conduită a indivizilor într-o societate, iar 
pe de alta oferind un răspuns întrebării lipsite de răspuns, 
anume dacă există ceva după moarte. Religiile monote- 
iste vestice aderă, în măsuri diferite, la coduri de condu- 
ită stabilite de Divinitate, ce urmează cele zece porunci, 
cred cu tărie într-o viata de apoi și leagă comportamentul 

din timpul existenței pământești cu locul ocupat în viața 
de apoi, fie în rai, fie în iad. Nu trebuie să-ți fie frică de 
sfârșitul vieții pe pământ dacă ai trăit o viata supusă 
poruncilor lui Dumnezeu. (Sau ale profeților.) Exemplele 
includ fericirea veșnică în rai sau plăcerile de tip pămân- 
tesc, precum gratificarea sexuală, pe parcursul vieţii acolo. 
Moartea este de temut numai dacă soarta individului în 
viata de apoi este una de suferință și pedeapsă eterne. Reli- 
giile estice, care cred în reîncarnare, diminuează frica de 
moarte prin faptul că plasează pedeapsa în cursul vieţii 
de apoi și, de mai mare importanţă în discuția noastră, 
acestea afirmă existența unei a doua șanse prin încarnarea 
ulterioară. Pentru agnostici și atei, credințele într-un dum- 
nezeu personal și variile dogme nu reprezintă decât rodul 
imaginaţiei, inculcat în toate culturile, pe întregul parcurs 
al istoriei cunoscute, pentru a gestiona incapacitatea omu- 
lui primitiv, dar și a omului modern de a tolera incerti- 
tudinea cauzată de fenomene naturale precum eclipsele 
și pentru a explica sfârșitul existenţei individuale. Una 
dintre cele mai clare descrieri ale acestui tip de gândire a 
fost făcută de Salman Akhtar (2010). 


Anxietatea cu privire la natura limitată a existenței 
noastre ne conduce și înspre alinarea oferită de magi- 
cul transmis de la generaţie la generație. Deschidem 
ferestrele către credința religioasă și visurile legate 
de rai, iad, reîncarnare sau continuarea, sub o formă 
Sau alta, a existenţei „sufletelor“ noastre. Lăsându-ne 
ademeniti și ademenindu-i, la rându-ne, pe alţii, ne 
permitem tot soiul de iluzii și toate felurile de târgu- 
ieli rugătoare, pentru a ne salva viețile, ca să spunem 
așa. Cu toate acestea, astfel de strategii defensive nu 
acoperă lista de reacții pe care ni le provoacă gândul 
morții proprii. Suntem și nedumeriti, și intrigati. Sun- 
tem presati de instinctul nostru epistemic, astfel ca 


născocim ipoteze elaborate despre fenomenele din 
apropierea morţii și de după moarte, deși la acestea 
din urmă ne referim cu siretenie ca fiind „din viata de 
apoi“. Ne întoarcem angoasa plină de amărăciune pe 
dos și facem glume despre „doamna cu coasa“. Pero- 
ram poetic despre moarte. Pictăm scene ale morții, 
scriem povești și scenarii, facem filme despre boli ter- 
minale și punem în scenă opere referitoare la moarte. 
Impregnarea a ceea ce pare morbid și înspăimântător 
cu imaginație și plăcere ne permite să dormim liniștiți 
noaptea. Cumplita vrăjitoare a mortalităţii devine 
muza sentimentală a creativității noastre (pp. 1-2). 


Acceptarea morţii drept sfârșitul natural al vieţii 


Psihanaliștii, oamenii de știință, filosofii și multi alții con- 
sideră că acceptarea deplină a morţii proprii conduce la 
diminuarea ori dispariţia fricii de moarte, precum și la 
pace și înțelepciune la sfârșitul vieţii. Următoarele scurte 
citate, din scrierile a varii indivizi, atât din Vest, cât și din 
Est, exemplifica acest tip de gândire. 

Salman Akhtar (2010) descrie gândirea lui Mirza 
Asad-Ulla Khan Ghalib (1779-1869), poet clasic în lim- 
bile urdu și persană: cel mai mare extaz al unei picături 
de apă este să cadă într-un râu și să devină una cu el. „Un 
asemenea sentiment nu doar că integrează inevitabilita- 
tea morţii, ci o și atribuie unui fel de simţ al dezirabilitatii 
și chiar al plăcerii... Ghalib, pe de altă parte, nu este 
mulțumit de portretizarea morţii drept o fericită culmi- 
nare a unei lungi călătorii. Acesta adaugă că, în absenţa 
conștientizării caracterului sau finit, viata nu ar mai fi 
deloc la fel de agreabilă“. (p. 2) În alt cuplet ce exprima 
aceeași idee, Ghalib scrie că, „[...] la fel cum primele 
raze de soare de la mijirea zorilor îndepărtează povara 

lumânării de a trebui să ardă neîntrerupt, așa și apariția 
morții vindecă toate greutățile vieții“ (p. 11). 

Ilany Kogan (2010) oferă o concluzie similară extrasă 
din gândirea psihanalistului Heinz Kohut: 


Asemenea lui Freud, Kohut (1977) plasează adaptarea 
sănătoasă și adaptarea defectuoasă patologică într-o 
dihotomie, urmând fie linia acceptării liniștite, fie pe 
cea a nihilismului total (pp. 241-242). În viziunea sa, 
esența atingerii înțelepciunii este renunțarea maximă 
la ideile delirante narcisice, incluzând acceptarea 
inevitabilitatii morții, fără a fi necesară abandona- 
rea implicării cognitive și emoţionale. Cel mai însem- 
nat act al cognitiei, anume conștientizarea limitelor 
și caracterului finit al sinelui, nu este rezultatul unui 
proces intelectual izolat, ci constituie deznodământul 
victorios al muncii depuse întreaga viață de personali- 
tatea totală pentru a dobândi o cunoaștere cu origini 
vaste și a transforma modurile arhaice ale narcisismu- 
lui în idealuri, umor și o participare supraindividuală 
în lume (p. 83). 


Fondatorul Institutului Psihanalitic Iranian, Tooraj 
Moradi, face referire la asemănările și diferențele dintre 
perspectivele persane și vestice asupra morții. Acesta scrie, 
cu privire la societatea iraniană: „Deși, în mod tradițional, 
nu fugim de doliu, suntem, de asemenea, plini de viata și 
pretuim foarte mult momentele prezente ale vieţii, în vreme 
ce suntem conștienți de moarte“ (Moradi, 2010, p. 141). 

Această scurtă incursiune în gândirea vestică și estică 
cu privire la frica de moarte și acceptarea acesteia nu ar fi 
completă în absenţa cuvintelor adesea citate ale psihana- 
listului Erik Erikson (1963/2015), care sugerează că frica 
de moarte se trage dintr-o uniune mistică între individ 
și cosmos: „Este vorba despre dragostea postnarcisică a 

Eului uman — nu a sinelui — ca o experienţă ce exprimă 
un sentiment de armonie universală și de spiritualitate 
[...] acceptarea unicului ciclu de viata care ne este dat ca 
fiind ceva necesar [...] Este vorba despre o afinitate cu 
ordinea ce caracterizează timpuri îndepărtate sau diverse 
îndeletniciri“ (pp. 330-331). 

EPILOG 


CAI OMNES 


Frica pe parcursul vieţii 


M. Hossein Etezady 


Frica, drept un semnal intern înnăscut, este indispensa- 
bilă, în termenii unei atitudini comportamentale precaute 
și de succes, în serviciul supravieţuirii. În absenţa fricii, 
ne-am afla la mila necazurilor cotidiene și a pericolelor 
obișnuite ale vieţii de zi cu zi. În absenţa fricii, una din- 
tre cele mai mari virtuţi ale omului, curajul, îndrăzneala 
de asumare a riscului în fata pericolului, ar putea să nu 
existe. La om, ca și la animalele inferioare, ariile cerebrale 
subcorticale și limbice, uneori numite „creierul reptilian“, 
scanează, înregistrează și diagnostichează frica aproape 
imediat ce apare pericolul sau chiar înainte ca acesta să 
fie prezent, ca pregătire anticipatorie pentru o reacţie de 
tip luptă-sau-fugă. Regiunile subcorticale își conectează 
apoi emisiile integrate la cortex și la ariile orbital-frontale, 
cu scopul procesării emoționale și al elaborării cognitive. 
Acest fapt poate conduce la măsuri de acțiune imediate, 
pe termen scurt sau pe termen lung. Dintre acestea, unele 
sunt reflexive, unele sunt bazate pe abilități sau rutiniere, 
iar altele sunt orientate spre contingenta și se supun mai 
mult sau mai putin reflectiei și deliberării. 

În accepțiunea generală, deși frica reprezintă un afect 
normativ bazal, aceasta diferă de anxietate, care nu este 

cauzată de prezența sau probabilitatea unui pericol real, 
ci derivă dintr-un pericolimaginar, independent de orice 
origine externă. Acest aspect poate fi exemplificat prin 
fobii, care declanșează stări de anxietate severă, manifes- 
tată sub forma unor frici inadecvate. În plus fata de frică, 
alte emoții provocatoare de stres pot deveni o sursă de dis- 
confort intern și de acumulare de neplăcere. Acestea pot fi 
clasificate în două grupuri distincte: cel al anxietatii și cel 
al afectului depresiv. Anxietatea este considerată a consti- 
tui anticiparea unei pierderi sau vătămări iminente, drept 
consecinţă a propriilor dorinţe inacceptabile, în vreme 
ce afectul depresiv reprezintă neplăcerea rezultată din 
noțiunea că o astfel de consecință de ispășire a avut deja 
loc ca pedeapsă pentru transgresiunea comisă în urmări- 
rea dorințelor interzise. 

Frica, atunci când nu se calmează sau durează un timp 
îndelungat, poate conduce la disconfort pe bază de stres 
și la o stare cronică de anxietate. O asemenea anxietate 
cronică ar trebui în mod obișnuit să dispară odată ce nu 
mai este prezentă ameninţarea sau pericolul extern exis- 
tent. Încă din vremea lui Freud, în cadrul metapsihologiei 
psihanalitice, anxietatea, ca termen tehnic, a fost echiva- 
lată cu neplăcerea, necesitând acțiune psihologică pentru 
producerea calmării. În plus fata de acumularea stresului 
sau a anxietatii rezultate în urma conflictului intrapsihic, 
anxietatea mai poate fi și rezultatul diferitelor forme de 
traumă. 

Conform acestei scheme teoretice, fricile sunt normale, 
protective și adaptative, bazate pe elemente din realitate. 
Anxietatea și neplăcerea asociată afectelor depresive, pre- 
cum în cazul vinovatiei nevrotice, se bazează pe realitatea 
psihică, și nu pe realitatea obiectivă externă. Alături de o 
dorință ori de un derivat pulsional și de continerea acelor 
dorințe inacceptabile, anxietatea constituie o componentă 
a conflictului intrapsihic. Sub forma unui semnal afectiv, 

aceasta reprezintă un ingredient esenţial al funcțiilor de 
modulare afectivă ale Eului, fiind implicată în reglarea 
sinelui și în cea interactivă. Ca simptom nevrotic, este 
patologică și patogenă, constituind un obstacol în adap- 
tarea optimă și în dezvoltarea normală. 

În ariile fricii puse în discuţie în acest volum, o 
diferenţiere de acest tip este esențială. Aspectele de tipul 
succesului și al intimitatii sunt in general caracterizate 
de dezirabilitate și presupun un ton afectiv pozitiv. Aceia 
dintre pacienţii noștri cărora le este frică de succes sau 
de intimitate trăiesc conflicte intrapsihice cu privire la 
împlinire și triumful final. Acest conflict conţine fantasme 
inconștiente unice pentru fiecare persoană și construite 
individual de către aceasta. Acest construct inconștient 
este cel care menține și perpetuează semnificaţia latentă 
a experienţei. Pentru fiecare persoană, problematica tine 
de semnificaţia unică individuală și întru totul subiectivă 
a obiectului unei asemenea frici, în contextul istoricului 
unic de viata al acesteia și al propriului mod individual 
de mentalizare. 

În cazul altor aspecte, precum moartea, vătămarea, 
prăbușirea psihică și chiar și singurătatea, care se caracte- 
rizează în principal printr-un ton afectiv negativ și repre- 
zintă un rău real și obiectiv, frica ar putea fi adecvată și 
chiar salutară, atâta vreme cât nu constituie o consecință 
secundară a unui conflict intrapsihic. Frica de moarte, 
drept o posibilitate omniprezentă și un aspect obiectiv 
de netăgăduit al realității externe, ne directioneaza com- 
portamentul înspre autoconservare, autoprotectie și adap- 
tare creativă. Fiind cea mai puternică amenințare fata de 
viata omenească și fata de supravieţuire, moartea circum- 
scrie pe deplin toate cele „trei calamitati ale copilăriei“, 
anume pierderea obiectului, pierderea iubirii obiectului 
și pierderea integrităţii fizice. (Anxietatea de castrare.) 
Deși frica de moarte poate conduce la anxietate, de una 

singură nu constituie o neplăcere sau un simptom nevro- 
tic întâlnit drept componentă a unui conflict intrapsihic. 
Cu toate acestea, o asemenea frică poate conduce, în anu- 
mite condiţii, la anxietate nevrotică și formare a simpto- 
mului, pornind de la un exces de disconfort, traume sau 
conflict nevrotic. 

Frica de succes, ca exemplu în opoziţie cu frica de 
moarte, este, într-un mod atât de evident, contraintuitivă 
și neașteptată, încât să sune imediat a patologie și a dera- 
iere de la un parcurs normativ. În orice caz, fie că obiec- 
tele fricii sunt terifiante, fie că sunt dezirabile, interne ori 
externe, adaptative sau nocive, impactul acestora depinde 
de semnificația unică și individuală pe care fiecare per- 
soană a construit-o în relaţie cu ele. Mai depinde și de 
existența posibilităţii ca individul să fie liber și capabil 
să-și creeze propria combinaţie de diverse elemente ale 
confruntării și să nu fie pur și simplu obligat sa se supună 
uneia singure, fiind complet separat de celelalte. 

În lucrul clinic cu pacienţii noștri, descoperim că fricile 
nevrotice constituie formaţiuni de compromis care rezultă 
dintr-un conflict intrapsihic. Acestea reprezintă ele- 
mente de pulsiuni, anxietate-semnal (sau rușine-semnal, 
vinovatie-semnal și alte afecte-semnal de evitare), apărări 
și formaţiuni de compromis, fiecare având o semnificație 
personală unică, conținută în cadrul constructului unei 
fantasme inconștiente centrale. Fie că sunt neobișnuit de 
contraintuitive sau universal acceptate, fricile, asemenea 
altor stări emoţionale, deţin propriul construct indivi- 
dualunic, bazat pe o naraţiune personală, în cadrul unei 
fantasme inconștiente centrale, alcătuită din formaţiuni 
de compromis rezultate din conflicte nevrotice sau de 
dezvoltare. 

Humpty Dumpty”: frica de prăbușire 


Fiindu-mi imposibil să fac în vreun fel dreptate bogatului 
conținut al acestei contribuții remarcabil de cuprinzătoare 
a doctorului Elaine Zickler (Capitolul Doi din această 
carte), mă voi limita în cele ce urmează la prăbușirea psi- 
hică așa cum a fost conceptualizată de Winnicott, făcând 
referire la dilema privind caracterul întreg al lucruri- 
lor și unitatea integratoare care le menține, individual 
și împreună, într-un întreg. Echilibrul implacabil nece- 
sar pentru funcționarea fiecărui organism depinde de 
nenumărați factori și circumstanțe. Acest echilibru deli- 
cat sprijină stadiile succesive ale existenței, evoluţiei, 
atingerii maturității, reproducerii, declinului și, într-un 
sfârșit, dispariției. Miracolul vieţii și al trăirii vieții constă 
în maniera spectaculoasă în care, în permanenţă, atât de 
multe se petrec, sunt în mișcare, se combină și iau formă, 
una nouă sau una repetitivă. În mod previzibil, lucrurile se 
întâmplă într-o avalanșă nesfârșit imprevizibilă de eveni- 
mente și acțiuni. Acestea amestecă haosul și dezintegrarea 
cu ordinea și alianţa în cursul timpului, materiei și pro- 
ceselor. Sistemele vii sunt reactive, adaptabile și vulne- 
rabile la influențe, ingerinte sau amenințări atât interne, 
cât și externe. Există foarte puţine și sunt foarte specifice 
combinațiile de factori și condiții care pot sprijini conti- 
nuarea și menținerea dinamicii existenţei care permite 
și perpetuează viata. Un organism este un sistem unitar 


+5 Humpty Dumpty este un personaj dintr-un cântec de leagăn 
englezesc, cu origini necunoscute, bazat probabil pe o ghicitoare, 
datând cel putin de la sfârșitul secolului al XVIII-lea. Personajul 
a căpătat o mare popularitate odată ce a fost inclus de Lewis 
Carroll în cartea Alice în țara oglinzilor (1871), unde este descris 
ca un ou antropomorf. Este numit „Hopa Mitică“ sau „Gră- 
sun-Grăsan“ în unele traduceri în limba română ale cărții. (N.t.) 

care face el însuși parte dintr-un sistem mai vast. Acestea, 
precum și sisteme cu atât mai vaste sunt interrelationate 
printr-o legătură unificatoare de interconexiuni intricate, 
intentionale și fin reglate care tin împreună totalitatea 
întregii vieți. Într-un moment efemer de realitate, există 
o extensie înnăscută înspre potentialitatea nelimitată de 
nenumărate momente viitoare. 

În vreme ce unicul lucru constant este însăși schim- 
barea, viaţa și stabilitatea circumstanțelor care o susțin 
se bazează pe continuitate, uniformitate, predictibilitate 
și permanenta stărilor. În cadrul și dincolo de polii care 
alternează între ordine și haos, schimbare și permanenţă, 
neogeneză și dispariţie, tot sau nimic și pozitiv versus 
negativ, există o realitate imuabilă. Aceasta este inclu- 
zivă și permanent victorioasă asupra a orice s-ar întâm- 
pla. Existența noastră și registrul experiential al stării de 
a fi viu nu constituie decât un mijloc, dar și un rezultat al 
perceperii unor manifestări, de fapt, fragmentare și dez- 
binate ale unei asemenea realități. Aceasta este împărțită 
în porțiuni și versiuni individuale unice care constituie 
simțul nostru longitudinal de a fi angajaţi în viata și in 
continuitatea existenței. Realitatea ne determină și ne 
domină viata. Cu toate acestea, nu avem capacitatea de a o 
cunoaște sau cuprinde în întregime. O imaginăm, o creăm 
în minţile noastre și punem marca propriilor noastre nevoi 
și perspective asupra ei. În vreme ce totalitatea realității 
se află dincolo de capacitatea noastră de cunoaștere, noi 
nu avem acces decât la aspecte și fragmente ale acesteia. 
Aceste fragmente pot fi eterogene, incompatibile, contra- 
dictorii și chiar indicatoare de piste greșite. Pe măsură ce 
evităm, negăm, distorsionăm și percepem eronat realita- 
tea, căutarea noastră a unei părți mai mari din adevăr nu 
poate niciodată înceta. 

Date fiind complexitatea infinită și multitudinea de 
elemente care se includ în varii sisteme de substanţă, 

conexiune și interdependenta si dat fiind accesul nostru 
limitat la doar un număr limitat de resurse pentru utiliza- 
rea acestora, întrebarea ar trebui să fie: cum facem acest 
lucru? Cum reușim cu adevărat să ne descurcăm, așa cum 
o facem, de unii singuri, împreună cu alții ori uneori in 
ciuda altora? Cum se întâmplă acest lucru? Ce anume tine 
toate aceste piese împreună și ce anume le organizează 
într-un mod atât de inteligent, de intentional, de irevoca- 
bil? Încotro merg toate și de ce? De unde se trage această 
mișcare unitară de timp și energie și care este sursa cre- 
ativă a unei naratiuni atât de fascinante și producătorul 
derulării inevitabile a acestei marete reprezentații? Aces- 
tea sunt întrebări simple, naive și eterne pe care nu înce- 
tăm niciodată să ni le punem. Aici întrebările devin din ce 
în ce mai elementare, iar răspunsurile, mereu mai com- 
plexe. Nu știm nimic despre aceste aspecte elementare ale 
realității, dar contemplăm, deliberăm și suntem fascinati 
de ele. Fiecare dintre noi este mulțumit sau într-un alt 
fel afectat de propria porțiune individuală de realitate a 
prezentului trăit, în propriul nostru palier contextual de 
timp și spaţiu. Tinem separat ceea ce stim de ceea ce cre- 
dem. Pentru cunoaștere, avem nevoie de dovezi de spri- 
jin, dar, pentru credinţă, nu avem nevoie decât să alegem 
să credem într-o iluzie care își creează propria putere de 
convingere indiferent de amploarea sau absenţa oricăror 
dovezi. În vreme ce cercetătorul științific caută aspecte 
probatorii ale realităţii, credinciosul loial își află mângâ- 
ierea în certitudinea propriilor convingeri și nu are nevoie 
de nicio cercetare. În timp ce omul de știință avansează 
cu entuziasm, pentru a ajunge, după o vreme îndelungată, 
într-un sfârșit, la destinaţie, credinciosul a ajuns deja și 
se simte în siguranță, ca acasă. Credința noastră plină 
de convingere în iluzia unei certitudini poate elimina 
multe îndoieli, frici și anxietati, precum și înspăimântă- 
torul abis al ignoranței întunecate. Pe cât de întunecate și 

înspăimântătoare sunt incertitudinea și ignoranta, certitu- 
dinea născută din credinţă este liniștitoare și inaltatoare. 
Numai oamenii dispun de capacitatea de a-și forma o ilu- 
zie si de alegerea de a crede în propriile iluzii și în propri- 
ile creații. Acest aspect poate deveni patologic în măsura 
în care o asemenea alegere este absentă sau irelevantă. 
Iluziile, așa cum descria Winnicott, sunt create în 
cadrul unui spațiu tranzitional, un tărâm al nimănui, care 
nu aparține de intern, extern, sine, obiect, dorinţă, actua- 
litate ori adevărat sau fals. Acestea ne permit să detinem 
și să consumăm obiectul, în același timp, fiind liberi de 
acesta, să fim împreună cu el fără a fi împreună cu el. În 
această manieră, ele servesc la coeziunea sinelui. Cu sco- 
pul de a nu pierde coeziunea, de a nu suferi o prăbușire 
și de a nu ne destrăma, precum în cazul fragmentării sau 
anihilării, resursele, apărările și sublimările Eului nos- 
tru sunt mereu vigilente. Prăbușirea descrisă de Winni- 
cott descrie o asemenea panică organismică derivată din 
absenţa completă a disponibilitatii materne și din opri- 
rea totală a unor astfel de funcţii auxiliare ale eului. Acest 
lucru are loc indiferent de vreo legătură cu consideraţii 
senzuale, sexuale, bazate pe conflict sau de dezvoltare. 
Conform acestei perspective, retrăirea și învingerea acestei 
amenințări constituie piatra de temelie a oricărei analize. 
Alte variaţii ale unei asemenea fragmentări sau disolutii a 
sinelui ar putea fi observate în cazul pierderii granițelor 
eului și sinelui, fapt care conduce la dediferentiere. Retra- 
geri regresive similare pot fi observate în cazul defuziu- 
nii, situaţie in care ambivalenta nu mai poate fi tolerată, 
iar libidoul și agresivitatea sunt clivate, pierzându-se 
constanta sinelui si a obiectului. În acest caz, coeziunea 
sinelui necesită funcții magice ale obiectelor sinelui și 
refugierea în stări arhaice de sine grandios și obiecte ide- 
alizate. Atunci când graniţele sinelui și eului sunt fragile 
și există o presiune a dorințelor de simbioză, obiectul, 

prin intermediul proiecției de impulsuri oral-distructive, 
poate reprezenta o amenințare de devorare și consum tră- 
ita drept o frică de reinghitire. Proiectia impulsurilor pri- 
mitive sadic-anale ale individului poate avea ca rezultat 
perceperea obiectului ca sadic, persecutor și deținând o 
tendinţă la dominare și distrugere a sinelui, atâta vreme 
cât obiectul sadic nu este supus unui control rigid. 

Fie că aderăm la primatul prăbușirii indiferent de 
soarta pulsiunilor, conform teoriei lui Winnicott, ori la 
insertia libidoului in orice acțiune mentală sau fizică cu 
origini biologice, conform teoriilor lui Freud și Lalplanche, 
putem găsi spațiu pentru ambele perspective. Calamitatile 
copilăriei, precum și pierderea coeziunii sinelui sau dez- 
integrarea pot reprezenta — separat, dar și împreună, 
combinându-se — cea mai însemnată frică. Anxietatea de 
castrare constituie una dintre aceste frici de mare însem- 
nătate atunci când este privită ca pierdere a integrității 
corporale. O asemenea anxietate poate deriva din frica de 
obiect sau din autoritatea integrată sub forma dictatelor 
Supraeului. Indiferent de natura deficitului sau a traumei 
originare și indiferent de nivelul conflictului intrapsihic, 
sarcina unei experienţe analitice este de a dezvălui, de a 
reconstrui, de a reelabora și de a restabili resursele interne 
care ar putea face posibil ca „Unde a fost Se să se facă Eu“.4® 


Fii al meu! Frica de singurătate 


Integritatea psihologică și un sentiment de sine solid se 
dezvoltă în contextul unei relații de încredere, iubire și 


46 Citat din Freud, S. (1932/2010) „Prelegerea a 31-a. Descompu- 
nerea în elemente a personalității psihice“, în Opere esențiale, 
vol. 1 — Introducere în psihanaliză, p. 602. București: Editura Trei. 
(N.t.) 

stabilitate cu o figură maternă capabilă de a furniza un 
nivel îndeajuns de bun de acordaj, susţinere, continere 
și îngrijire. Formarea sentimentului sinelui și procesul 
de diferenţiere își au rădăcinile în capacitatea mamei de 
a primi, percepe, metaboliza, filtra (de către eul mamei) 
și prezenta înapoi bebelușului experiența internă a aces- 
tuia într-o formă mai obiectivă. Experiențele de gratificare 
repetate prin intermediul disponibilitatii materne conduc 
la anticiparea încrezătoare, la constanta obiectului libidi- 
nal și la capacitatea de autoreglare, în paralel cu reglarea 
interactivă și coeziunea sinelui. Relaţia cu obiectul primar 
este cea care furnizează aceste posibilităţi în contextul 
siguranţei unui asemenea atașament. Când mama nu are 
capacitatea de a crea un asemenea context, atunci anti- 
ciparea încrezătoare, separarea-individuarea și formarea 
identităţii vor fi compromise în consecință. Mamele ale 
căror experiențe timpurii proprii conduc la atașament 
nesecurizant vor avea cel mai probabil copii care suferă 
de varii tipuri de ataşamente nesecurizante. 

Se presupune că oamenii sunt „animale sociale“, în 
sensul ca au nevoie unii de alții și depind de resursele 
puse la dispoziţie de ceilalți pentru a-și asigura propriile 
resurse fizice, emoţionale și sociale. Modelele interne 
de relaţii care guvernează și determină cursul și cali- 
tatea relaţiilor pe parcursul vieţii sunt internalizate de 
timpuriu, în timpul întâlnirilor interactive cotidiene cu 
obiectul primar și substitutele disponibile. Aspectele 
coercitive, evitante, dezorganizate sau în alt mod nesi- 
gure ale tiparelor timpurii de atașament impregnează 
și modelează caracterul legăturilor ulterioare cu alții. 
Maniera în care ne simțim și ne comportam în prezența 
unui „celălalt“ se bazează pe calitatea stilurilor noastre 
de atașament și a modelelor interne formate timpuriu în 
viata. Totul începe cu învățarea capacităţii de a fi „singur“ 
în prezenţa mamei. 

Într-o mulțime, putem să ne simțim singuri, dar mul- 
tumiti, la fel cum ne putem simți deconectati, insignifianti 
sau alienati, tanjind dupa recunoastere, conexiune, atentie 
si afirmare. Cand ne simtim respinsi, neluati in conside- 
rare, ignorati cu nepasare sau dati la o parte, ne simțim 
raniti, furiosi, anxiosi, deprimati si poate vindicativi. Este 
necesar sa ne consideram demni de ingrijire, recunoastere 
și atenţie din partea celor pe care îi pretuim si de care 
avem nevoie. Sentimentul nostru de sine și valoarea noas- 
tra personală sunt puternic influențate și semnificativ 
determinate de cum credem că suntem văzuți de ceilalți. 
Când simțim că nu ne ridicăm la nivelul așteptărilor celor 
importanți pentru noi, putem fi dureros atacați de un sen- 
timent de eșec, rușine și umilire. Avem nevoie de ceilalți 
pe parcursul vieții și ne naștem pentru a ne atașa de o bază 
de siguranţă și acceptare necondiționată. Așadar, nu este 
surprinzător că cea mai profundă și fundamentală anxie- 
tate este de pierdere a obiectului, care evoluează în timp, 
în contextul dezvoltării, în pierderea iubirii obiectului. 
Din aceste motive, frica de a fi singur, atunci când izola- 
rea este impusă, iar solitudinea nu este căutată în mod 
deliberat, poate fi universală, normativă și, din punctul 
de vedere al dezvoltării, atât adecvată, cât si intaritoare. 
Când suntem respinși, lăsaţi în urmă, excluși sau lăsaţi 
să ne purtam singuri de grijă, resimtim o vastă varietate 
de emoţii dureroase și tulburătoare, care pot fi dificil de 
depășit, mai ales de cei care deţin o vulnerabilitate rezi- 
duală, dezvoltată de timpuriu în relaţiile lor de obiect din 
cauza insuficientei mediului de susținere și a inadecvarii 
ene, atașament nesecurizant și un sentiment al sinelui 
instabil sau deficitar au nevoie ca alții, ca obiecte parţiale 
ale sinelui, să le întâmpine nevoile timpurii ale obiectelor 
sinelui. Obiectele parțiale sunt lipsite de subiectivitate și 
controlate prin intermediul grandiozitatii omnipotente. 

Așa cum a arătat Kohut (1977), avem nevoie de obiecte ale 
sinelui de-a lungul întregii vieţi, la fel cum avem nevoie 
de oxigen pentru a supravieţui. 

Din acest punct de vedere, patologia poate fi văzută în 
termenii nivelului de control organizational care a fost 
atins și nivelului de relationare posibil, stabilităţii narci- 
sismului secundar și a proceselor de gândire secundare, 
precum și a posibilității de a se fi renunțat la omnipotenta 
infantilă în favoarea poziţiei depresive. Obiectele arha- 
ice infantile ale sinelui, aparținând de o stare monadică 
de relationare dintr-o poziție schizo-paranoida, sunt 
alcătuite într-o manieră subiectivă, departe de tărâmul 
obiectivitatii. Nevoile obiectului sinelui de maturitate, de 
siguranța și de productivitatea unei mame, a unui profe- 
sor, a unui bunic sau a unui conducător de succes sunt în 
relaţie cu obiectul, intersubiective și sublimatorii. Acest 
lucru înseamnă că, tineri sau bătrâni, sănătoși sau defici- 
tari, de gen masculin sau feminin, speciali sau obișnuiți, 
cu toții avem nevoie de ceilalți. Putem să fim singuri când 
alegem acest lucru, chiar dacă nu ne place prea mult, în 
mod deosebit atunci când ne folosim de autoizolare ca 
formă de autoprotectie sau când ne retragem cu scopul 
autoreflectiei sau ca strategie interpersonala. 

Atunci când izolarea este impusă sau individul este 
separat involuntar de persoanele iubite sau abandonat, a 
fi singur va fi mai dificil de îndurat. Groaza de o aseme- 
nea posibilitate este firească din punct de vedere psihofi- 
ziologic, în cel mai adaptativ interes al oricui și, în mod 
obișnuit, nu constituie o slăbiciune. În ce-i privește însă pe 
cei descriși atât de clar și de empatic de dr. Hutson (Capi- 
tolul Trei din această carte) și care au suferit un blocaj la 
nivelul unor conflicte preoedipiene de separare-individu- 
are nesolutionate, un sentiment de control și de putere 
poate fi furnizat numai prin intermediul altora drept 
obiecte ale sinelui omnipotente, în cadrul unui mod de 

relationare diadic și sadomasochist, în care totul rămâne 
pe loc și schimbarea nu este posibilă. Atunci când a fi sin- 
gur înseamnă pierderea și distrugerea acestei conexiuni 
ferme cu astfel de obiecte ale sinelui arhaice, rezultatul 
constă în frica de anihilare și dezintegrare. 

„Uciderea sufletului“ sau rolul părinţilor care, într-un 
mod obișnuit sau inconștient, dar crud, își înjosesc și 
umilesc copiii indică absența empatiei parentale. Aceștia 
sunt părinți care nu au reușit să-și neutralizeze pe calea 
normalitatii propria agresivitate primitivă și cel mai pro- 
babil vor eșua în îndeplinirea acestei funcții de obiect al 
sinelui pentru copilul lor. Propria agresivitate neneu- 
tralizată a copilului va împiedica atunci stabilirea unor 
introiecte pozitive, cu scopul fuzionării pulsiunilor, al vin- 
decării clivajului vertical și al creării posibilității de reglare 
afectivă și autocontrol. Vindecarea acestui clivaj este nece- 
sară pentru a permite tolerarea ambivalentei si pentru a 
supraviețui pierderilor, aceasta devenind piatra de temelie 
a procesării realităţii, a poziţiei depresive, a constantei 
obiectului, a capacităţii de a fi singur, a capacității de 
îngrijorare, a empatiei și a triangulării. Atunci când dis- 
ponibilitatea libidinală, susținerea, funcţiile de continere 
și resursele empatice ale mamelor eșuează, agresivitatea 
bebelușului nu poate fi neutralizată suficient încât să per- 
mită vindecarea clivajului și dezvoltarea ulterioară a eului. 

Într-o relaţie terapeutică, funcţiile de obiect al sinelui 
susținător, continator și oglinditor îndeplinite de ana- 
list, în contextul unui acordaj empatic, pot crea spațiu 
de expresie și recunoaștere a afectelor primare și de cla- 
rificare a conexiunilor dintre acestea și comportament, 
gândire și fantasmă, fiecare în contextul relațiilor din 
trecutul istoric și preistoric, în circumstanţele de viata 
curente și în mod deosebit în transfer. Acordajul empa- 
tic al analistului și capacitatea acestuia de a supraviețui la 
agresivitatea pacientului sunt esenţiale pentru vindecarea 

terapeutică a clivajului vertical, conducând la posibilitatea 
de menţinere a unui sentiment al sinelui stabil, de utili- 
zare a afectelor ca semnale și de formare a începuturilor 
constantei obiectului libidinal. Odată cu soluționarea ulte- 
rioară a conflictelor de ambivalenta și cu renunțarea la 
omnipotenta infantilă, devin posibile nevroza de transfer 
și soluționarea oedipiana în cadrul unui mod triangular 
de relationare. 


Apropierea aricilor®’: frica de intimitate 


Susan Kavaler-Adler a prezentat, în cadrul contribuţiei 
sale extrem de cuprinzătoare și multifatetate, o definire 
vastă și bine argumentată a intimitatii. (Capitolul Patru 
din această carte.) Odată ce există intimitate, apropierea 
de celălalt și accesul la subiectivitatea și universul intern 
al acestuia nu numai că devin posibile, ci și o sursă de 
îmbogăţire și de vitalitate sporită. Acest lucru este de 
la sine înțeles. Totuși, ar fi discutabil de presupus daca 
deținerea sau dobândirea accesului la lumea internă și 
viata privată a celuilalt, precum și cunoașterea multor 
lucruri despre acesta sunt echivalente cu intimitatea. 
Acestea ar putea la fel de bine să echivaleze cu intruziu- 
nea, încălcarea limitelor, exploatarea narcisică, disoluția 
granițelor eului și altele asemenea, nu cu intimitatea. 


17 Aluzie la „dilema ariciului“, concept introdus în 1851 de filosoful 
Arthur Schopenhauer și reluat de Sigmund Freud în „Psihologia 
colectivă și analiza Eului“ (1921), metaforă privind stabilirea 
intimitatii și a distanţei optime între oameni; situația descrisă 
este cea în care un grup de arici se confruntă, pe timp de iarnă, 
cu dificultatea de a sta îndeajuns de aproape unul de celălalt cât 
să se încălzească, dar și îndeajuns de departe încât să nu se 
rănească. (N.t.) 

Când este vorba despre intimitate, ne așteptăm la des- 
chidere și la reciprocitate. Această deschidere conduce la 
tolerarea și permiterea vulnerabilitatii și deziluzionării. 
Atunci când există o reciprocitate a îngrijirii și preocupării 
fata de celălalt, în loc de un comportament minimizator și 
exploatator, conexiunea are efect de întărire, autoafirmare 
și creștere a puterii. Atunci când există intimitate, fiecare 
parte o recunoaște, o cultivă și și-o dorește cu ardoare. 
Fiecare parte contribuie la facilitarea ei și găsește satis- 
făcătoare căutarea și eforturile depuse pentru a o deţine, 
asumarea de riscuri și de sacrificii, precum și încrederea 
deplină în siguranța oferită de aceasta și în promisiunea 
de gratificare. 

Ca stare ideală de relationare, acest tip de intimitate 
constituie cea mai insemnata realizare pe care nu ori- 
cine are marele noroc de a o atinge. În vederea acestui 
lucru, cerința minimă ar fi existența unor condiții de 
dezvoltare optime sau îndeajuns de bune, mai ales în 
cadrul unei copilării lipsite de traume, caracterizată de 
siguranţă, atașament securizant și spațiu de împlinire de 
sine și de autonomie. Conflictele oedipiene si preoedi- 
piene nesolutionate împiedică sau distrug posibilitatea 
unei asemenea stări ideale. „Intimitatea autentică“, în sen- 
sul ideal descris mai sus, ar necesita doi adulți extrem de 
norocosi și neobișnuit de intacti, care ar stârni invidia 
majorității ființelor umane obișnuite. Dar mai există și 
alte tipuri și niveluri de intimitate, în cazul cărora o parte 
ar putea fi, spre exemplu, un copil, iar cealaltă, o mamă 
imatură, labilă emoţional, fragilă și cu mari nevoi afec- 
tive. Există „intimitatea“ violent forțată și intensificată 
din cadrul unei împletiri sadomasochiste sau din cel al 
unei bătălii a vointelor între o mama si un copilas aflat la 
„teribila vârstă de 2 ani“; acest lucru se reia uneori în trans- 
fer. Există tipuri diferite și varii niveluri ale intimitatii, 
în contextul căreia deschiderea și fluiditatea granițelor 

interpersonale pot fi perturbatoare, intruzive, exploata- 
toare, distructive etc., cu siguranță neconstituind o stare 
de relationare ideală, reciprocă sau benigna. 

Una dintre realizările procesului de separare-indi- 
viduare este stabilirea distanţei optime. Distantarea 
optimă include atât dimensiuni fizice/spatiale, cât și 
reprezentationale/relationale. Distantarea optimă con- 
stituie o achiziţie de dezvoltare care devine un ingredi- 
ent integral al „cunoașterii relationale implicite“, întrucât 
determină cât de apropiat sau de deschis poate fi individul, 
în prezenţa cui și în ce context temporal sau actual. Apro- 
pierea, care începe în jurul celei de-a cincisprezecea luni 
de viata, coincide cu emergenta exprimării verbale a lui 
„nu“, considerat de Spitz (1965) ca fiind al treilea organi- 
zator. Aceasta constituie o perioadă critică în stabilirea 
limitelor, a definirii diferențelor și a evitării sau respinge- 
rii asertive voluntare a copilului. Pentru fiecare persoană, 
în fiecare relaţie, există o distanță optimă. Aceasta con- 
stă într-un punct de apropiere sau deschidere pe care 
persoana il va căuta într-o anumită conjunctură. Această 
distanţă poate fi diferită cu altă ocazie sau fata de alta 
persoană ori fata de aceeași persoană, dar în alt context. 
Calcularea și reglarea acestei distanţe este o funcție sofis- 
ticată și sensibilă a eului și a reglării interactive. 

Distanţa optimă pentru fiecare parte implicată în cone- 
xiunea intimă depinde de alți factori, incluzând vârsta și 
achizițiile de dezvoltare ale fiecărui participant. Intimita- 
tea dintre o mamă și copilul ei nu este neapărat reciprocă. 
Nu este în mod cert simetrică, iar contribuţiile individu- 
ale ale fiecăreia dintre parti nu sunt egale, de vreme ce 
mama deține aportul cel mai mare în privinţa determină- 
rii distanței optime. Același lucru se poate spune despre 
intimitatea din cadrul unei relaţii terapeutice cu privire 
la asimetria și diferența de rol și de așteptări ale fiecărui 
participant în diada terapeutică. Ca și în cazul îngrijirii 

materne, acordajul, empatia și facilitarea unui mediu 
tranzitional, precum și cerințele funcţiilor de susținere, 
continere și oglindire în timpul tratamentului sunt ele- 
mente care solicită, dar și amplifică o capacitate de a tolera 
intimitatea. Atunci când terapeutul este prins în punerea 
în scenă a unui transfer parental, acesta poate fi împins 
cu forţa în intimitatea satisfăcătoare de nevoi asociată 
unui sân/obiect dorit idealizat, astfel pierzându-și pro- 
pria identitate ca terapeut real, însemnând capacitatea 
de a fi un observator terțiar, fiind martor și identificând, 
dar neimplicându-se, neluând cu adevărat locul unei părți 
sau a celeilalte din diada terapeutică. 

Dar intimitatea ascunde multe capcane. Îi rănești 
numai pe cei pe care-i iubești cel mai mult. Sunt înșirate 
atâtea inimi frânte în drumul înspre intimitate și atâtea 
deziluzionări înainte de atingerea unei împliniri trainice. 
În fapt, intimitatea pierdută sau inaccesibilă lasă în urmă 
un șir nesfârșit de suflete frânte, regrete, frământări și 
angoasă neexprimată. Intimitatea pierdută constituie 
întotdeauna un pret costisitor de plătit pentru încheie- 
rea cu succes a unei relaţii cu un pacient care a ocupat 
pentru atâta vreme un spațiu intim atât de vast în univer- 
sul nostru subiectiv. Exact acest tip de intimitate în cursul 
muncii noastre cotidiene este cel care plasează cea mai 
mare povară asupra noastră, indiferent dacă avem nevoie 
de ea pentru noi înșine, pentru pacient sau în beneficiul 
rezultatului. Aricii nu se pot apropia fără să se rănească. 
Agresivitatea cu care suntem înzestrați biologic ne poate 
transforma pe toți în arici, de ambele parti ale unei relaţii, 
și nu rar. În contextul unei ,intimitati adevărate“, există 
posibilitatea de a reduce distanța optimă aproape până la 
zero, în același timp menţinând ori chiar amplificând afir- 
marea de sine și individualitatea autentică. În alte cazuri, 
sunt căutate mai degrabă stări de fuziune, și nu de inti- 
mitate. Aceste stări fuzionale sunt narcisice, reprezintă o 

stare simbiotică de unitate duală și, într-o manieră de pro- 
ces primar, sunt constrângătoare și neînscrise limitelor 
sau limitărilor realității. Acestea caută să deconstruiască 
diferenţierea și să nege sau să distrugă autoactualizarea 
și individualitatea. De asemenea, deposedează obiectul 
de orice conținut sau existență subiectivă. 

În mod obișnuit, în ultimul sfert al primului an de viata, 
diferenţierea începe prin delimitarea reprezentării de sine 
de cea a obiectului, fapt anunţat de apariţia anxietatii de 
străini. (Al doilea organizator, conform lui Spitz.) Stem 
a arătat că cel mai însemnat eveniment din cursul acestui 
substadiu nu este locomotia verticală, asa cum propusese 
initial Mahler, ci nașterea intersubiectivitatii. În acest sta- 
diu, bebelușul a învățat că poate influenţa stările interne 
ale celorlalți prin propriile-i stări. Descifrează aceste stări 
afective, le sortează, alege să le amplifice sau să le atenu- 
eze și le provoacă sau le întrerupe. În vreme ce identita- 
tea unui „obiect întreg“ include componentele subiective 
ale acestuia, un „obiect parțial“ nu poate fi recunoscut în 
termenii intregimiitotalitatii sale, cu structura sa interna 
unică. Tolerarea existenței și a legitimitatii subiectivitatii 
altora, în cadrul unei adaptări diadice și, ulterior, capacita- 
tea de a tolera și de a respecta conexiunea intersubiectivă 
dintre ceilalți doi poli ai unei triade ar putea fi împiedicate. 
Această dezvoltare este deraiată în cazul psihopatologiei 
severe, caz în care începuturile constantei obiectului și 
sinelui nu au fost încă stabilite, astfel făcând ca atingerea 
intimitatii mature să nu fie plauzibilă. 

O frică realistă de intimitate, drept afect semnal, 
care reglează distantarea optimă și ajustarea strategiei 
relationale, constituie un factor contributiv important și 
necesar la adaptarea normală. Această frică adecvată și 
realistă, la fel ca alte frici rezonabile și comune, poate fi 
prinsă într-un conflict oedipian sau preoedipian, având 
ca rezultat o formaţiune de compromis simptomatică 

ce reprezintă o fantasmă inconștientă centrală, din 
cadrul unei naratiuni individuale unice. Scopul este de 
perpetuare a trecutului și de recreere a evenimentelor 
nesolutionate din experiențele timpurii, care continua 
să aibă un impact asupra prezentului. Aici, ca și în alte 
situaţii abordate în fiecare capitol al volumului de fata, 
observăm că frica realistă, adaptativă, normală se află 
într-o juxtapunere cu anxietatea, generată intrapsihic și 
contrară implicatiilor evidente ale realității. 

Ar trebui adăugat faptul că intimitatea nu constă numai 
în lapte și miere, parafrazând cuvintele unui pacient. Cu 
toții am trăit varii forme și stări ale acesteia, nu întot- 
deauna în absenţa durerii sau de bunăvoie. Avem nevoie 
de ea, tânjim după ea și aspirăm la a o atinge, în aceeași 
măsură în care ne este frică de ea sau ne simţim nesi- 
guri sau conflictuali în ce o privește. Existenţa și umani- 
tatea noastră depind de ea drept context al atasamentului 
securizant, al dezvoltării sinelui și al emergentei sensu- 
lui, limbajului, abstractizării și mentalizării. Intimitatea 
are loc în circumstanţe diferite, la niveluri diferite și în 
diferite stări de relationare. Aceasta constituie terenul 
fertil în care sunt cultivate umanitatea și dezvoltarea 
vieții emoţionale. Provocările intimitatii sunt într-adevăr 
extrem de mari și frecvent grave. Nu doar bucuria și tri- 
umful, ci mai adesea pierderea, durerea și regretele sunt 
cele care ne conduc către înțelegerea realităţii la un nivel 
tridimensional, care include sinele, pe celălalt și pe un 
tert, într-un camp intersubiectiv, acoperit de nenumărați 
alții. Abia la sfârșitul celui de-al treilea an de viata, copi- 
lul are capacitatea de a concepe că mințile celorlalți ar 
putea fi, și de obicei sunt, diferite de a sa și că versiu- 
nea sa de realitate ar putea să nu coincidă cu versiunile 
celorlalți. Până la acel moment, cunoașterea mintilor 
celorlalți nu este posibilă, dată fiind imaturitatea neuro- 
cognitivă și prevalența echivalentei psihice. Odată ce este 

atinsă această dezvoltare neurocognitiva, se poate trece, 
din acestpunct, la un nivel oedipian triadic de soluţionare 
a conflictelor, plecând de la premisa că parcursul relaţiilor 
de obiect nu a fost deraiat, blocat sau împins într-o regre- 
sie defensivă. 


Teribila vârstă de 2 ani și tranziţia: 
frica de vătămare 


Jerome Blackman, M.D., propune o perspectivă de dez- 
voltare destul de detaliată asupra fricii de vătămare cor- 
porală, atât în contextul normalitatii, cât și al patologiei, 
al trecutului și prezentului individului, al bărbaţilor și 
femeilor, al celor trecuți prin vătămări și al celor „încă 
nevătămați“, al diferențelor între indivizi, precum și al 
diferențelor între culturi. (Capitolul Cinci din această 
carte.) Utilizarea de către autor a unor materiale clinice 
pertinente și descrierea tehnicilor sale de intervenţie sunt 
atât revelatoare, cât și convingătoare. Aceste ilustrări cli- 
nice ne aduc în atenţie elemente importante, dar subtil 
nuantate, fie că operează inconștient, fie că sunt deli- 
berate, ușor recognoscibile sau evidente intuitiv. Ni se 
prezintă, într-o manieră oarecum surprinzătoare, o per- 
spectivă inedită asupra vulnerabilitatii resimtite de femei 
ca fiind inferioare bărbaţilor din punct de vedere fizic. Des- 
coperim cum niște aspecte banale ale vieţii cotidiene se 
transformă în înțelegerea revelatoare a strategiilor fobice/ 
contrafobice ori de minimizare/negare pe care femeile le 
manifestă ca reacții la această frică instinctiv inculcată. 
Observăm aici, de asemenea, cum un afect-semnal, pre- 
cum frica de vătămare corporală, poate, în circumstanțe 
normale, să ajute eul în a găsi soluții sigure și adapta- 
tive, în vreme ce, în cazul patologiei, în mod contrar, 

soluţiile constituie indicatori simptomatici ai conflictului 
inconștient nesolutionat, manifestate sub o forma deghi- 
zată și ca formaţiuni de compromis, adesea aflate departe 
de a fi sigure sau adaptative. 

Conflictele preoedipiene nerezolvate pot interfera cu 
formarea afectelor-semnal, cu reglarea afectivă, cu dez- 
voltarea eului, cu gândirea simbolică și de proces secun- 
dar, cu capacitatea empatică, cu mentalizarea, cu întărirea 
Eului și cu formarea Supraeului. În alte cazuri, realita- 
tea acestei vulnerabilitati înnăscute și bazate pe gen este 
împletită în țesătura unei constelații nevrotice. La acest 
nivel al dezvoltării, simptomele sau trăsăturile de persona- 
litate pot fi înțelese simbolic, comunicate narativ si retră- 
ite și perlaborate în transfer, utilizând tehnica analitică 
standard. Ni se aduce în atenţie și faptul că anticiparea 
pericolului reprezentat de cei pe care îi tratăm constituie 
o necesitate practică și clinică. Se arată probabilitatea 
mai mare de manifestare a comportamentului periculos 
în cazul indivizilor care prezintă o listă specifică de tră- 
sături, care pot fi evaluate de clinician. Atunci când există 
un istoric de traumă, deficit sau privatiune, iar conflictele 
preoedipiene rămân nesolutionate, descoperim absența 
controlului impulsurilor, puterii Eului, funcţiilor Suprae- 
ului, empatiei și mentalizării. Afectele traumatice legate 
de experienţe ale obiectelor sinelui deficitare ori care au 
eșuat într-un mod dureros sunt conținute ca stări disoci- 
ate ale sinelui și sub forma unor fragmente disparate. În 
aceste cazuri, proiecția agresivității proprii îi poate face 
pe alții să pară periculoși și ar putea, în consecinţă, nece- 
sita atacuri preventive. 

Relaţiile preoedipiene se bazează pe moduri de rela- 
tionare timpurii, orale ori anale, coercitive, diadice. A fi 
devorat sau a devora obiectul, a controla/distruge sau a 
fi controlat/distrus de obiectele parțiale sadice desem- 
nează caracteristicile acestor relaţii, în care limitele sunt 

fragile, absente sau disfunctionale, iar începuturile rudi- 
mentare ale constantei obiectului/sinelui încă nu au fost 
atinse. Conflictele diadice rămânând nesolutionate, cli- 
vajul și disocierea, și nu refularea continuă să consti- 
tuie principalele mecanisme de apărare. Definim această 
situație drept „un clivaj vertical“. „Vindecarea clivajului‘ 
are loc în mod normal în timpul separării-individuării 
sau, cu aproximație, în al doilea și al treilea an de viata. 
Aceștia sunt, în consecinţă, ani de tranziţie și de fenomene 
tranziționale, care stabilesc și sprijină intersubiectivita- 
tea și „caracterul terțiar“. În timpul acestor doi ani, ne 
așteptăm în mod obișnuit să fim martorii unei tranzitii 
de la narcisismul primar la cel secundar, de la gândirea 
de proces primar la secundarizare și de la un mod de 
relationare diadic, preoedipian, la unul triadic, oedipian, 
insotit de capacitatile mentale abstracte si de reprezentare. 
Abia la inceputul celui de-al patrulea an de viata, matu- 
ritatea neuronala si de dezvoltare specifica varstei si sta- 
diului, precum si noile unelte cognitive se pot adapta la 
cerintele formarii de naratiuni, ale abstractizarii si ale 
comunicarii verbale. Substadiul de apropiere, care are loc 
între 16 și 24 de luni, este esenţial pentru „vindecarea“ cu 
succes „a clivajului“ si pentru depășirea vârfurilor extreme 
ale tendintelor comportamentale opuse si ale conflictelor 
referitoare la limite, specifice „teribilei vârste de 2 ani“. 
Când acest lucru eșuează, eșuează și vindecarea clivajului. 
Fuziunea pulsională, formarea afectelor-semnal, reglarea 
afectivă, refularea, simbolizarea și funcţiile Eului/Suprae- 
ului nu se pot dezvolta. Constanţa sinelui și a obiectului și 
poziţia depresivă nu pot fi atinse, iar procesarea realității 
rămâne sub influența dăinuitoare a narcisismului primar 
și a gândirii de proces primar. Magicul, idealizarea, des- 
considerarea, omnipotenta și proiecţiile primitive sunt 
cele care predomină, în scopul apărării de vulnerabili- 
tatea narcisică. Reglarea afectivă, controlul impulsurilor, 

empatia, sublimarea și capacitatea reflexivă eșuează, la 
fel cum o fac și alte puteri majore ale Eului. Toate acestea 
se combină cu tipuri de atașament care nu pot fi securi- 
zante, de vreme ce reprezentările sinelui și ale obiectului 
sunt clivate, disociate sau fragmentate, aflându-se în pri- 
zonieratul blocant al experienţelor afective copleșitoare, 
neintegrate, ale relaţiilor timpurii, care se tot repetă sub 
forma punerilor în scenă. 

Mentalizarea sau procesul de gândire reprezentationala, 
utilizat în a face transformarea de la concret la abstract, de 
la somatic la psihic și de la conţinut neprocesat la sens și 
capacitate reflectivă, capacitatea de formare a narațiunii 
și soluționarea conflictului triadic de nivel oedipian nece- 
sită soluționarea optimă a apropierii. Aceasta se presu- 
pune a avea loc în mod obișnuit pe parcursul celei de-a 
doua jumătăți a celui de-al doilea an. Ulterior, de la 24 la 
36 de luni are loc o perioadă de consolidare. Aceasta con- 
stituie ultimul substadiu al separării-individuării. În cur- 
sul acestui substadiu, mama și copilul consolidează ceea 
ce au reușit să înveţe despre a fi singur în prezența unui 
„celălalt“, acum „într-o manieră nouă“, una intersubiec- 
tivă, în care este tolerată o oarecare ambivalenta. Odată 
cu fuziunea pulsiunilor și cu vindecarea clivajului, pul- 
siunile agresive primitive pot fi neutralizate, astfel încât 
energia neutralizată a acestora să poată fi utilizată pentru 
creșterea și extinderea Eului. Acest fapt solicită un surplus 
de energie libidinală, în mod obișnuit furnizat prin inter- 
acesteia. Atunci când mama eșuează în termenii libidi- 
nizării suficiente a interacțiunii sale cu copilul, cum se 
întâmplă de pildă în depresie, surplusul de energie agre- 
sivă distruge reprezentările obiectului bun și lasă în urmă 
un vid care tânjește la împlinire, căutând și distrugând cu 
ferocitate obiectul, fără ca acesta să fie capabil să-l „folo- 
sească“, așa cum descria Winnicott. 

În cadrul acestei prezentări, evidentiez perspectiva 
subapreciată și deseori neglijată a procesului de sepa- 
rare-individuare și, în mod deosebit, substadiul esenţial 
al apropierii, drept punct nodal al tranziției de la un mod 
de reglare si relationare narcisic/diadic la un mod tria- 
dic/oedipian de soluționare a conflictului dintr-o poziție 
depresivă. Eșecul în acest punct nodal poate avea drept 
rezultat consecințe de dezvoltare ce prezintă riscul de a 
deveni pervazive și în care predomină manifestările carac- 
terologice, simptomatice și transferentiale în contextul 
confruntărilor clinice cu psihopatologii severe și la aceia 
care pot prezenta un pericol sever fata de ei înșiși și/sau 
fata de alţii. Acest aspect presupune, cred, implicaţii pro- 
funde pentru modul în care înţelegem formațiunile pato- 
logice preoedipiene și etiologia acestora, precum și în 
vederea tehnicilor de intervenție, preventie și tratament. 


Cu ce preţ? Frica de succes 


Când ne gândim la succes, evocăm o senzaţie de împli- 
nire sau realizare, indreptatita sau nu, obținută din noroc 
sau prin curaj și perseverență, cauzată de satisfacerea 
unei nevoi sau de îndeplinirea unei dorinţe. Atunci când 
succesul este dorit și plănuit, obiectivele și telurile sunt 
investite atât cu pulsiunile instinctuale ale individului, 
cât și cu cele dobândite și direcționate. Aceste pulsiuni 
tintesc la plăcerea oferită de gratificarea semnificativă și la 
satisfacția dobândirii de putere. Ori vor îndeplini cerințele 
unor ambiţii mai înalte și ale unor permanente solicitări 
ale îndatoririlor obligatorii. În acest sens, succesul poate 
fi considerat, în contextul uneia dintre manifestările sale 
generice, drept obținerea, în linia dezvoltării, a controlu- 
lui organizational. Primul an de viata, perioada din jurul 

vârstei de 2 ani, perioada preșcolară și etapele școlare, ca 
și adolescența reprezintă, fiecare în parte, un anumit nivel 
de organizare, care, în mod ideal, este atins și stăpânit 
înainte ca următorul nivel ontogenetic și de reorganizare 
să solicite noi niveluri de control, la un grad mai înalt de 
resintetizare. Succesul care are loc de-a lungul acestei tra- 
iectorii este în mod obișnuit luat de bun ca reprezentând 
un aspect normal al dezvoltării medii obișnuite. 

Acest nivel de realizare este însă atins cu dificul- 
tate, din cauza unei multitudini de factori, fie aceștia 
constitutionali, dobanditi, ereditari ori de mediu, cauzati 
de deficit, privatiune, trauma, ghinion sau conflicte nevro- 
tice nesolutionate. Daca succesiunea normala a niveluri- 
lor de dezvoltare ale controlului organizational mai inalt 
eșuează sau deraiază, succesul — în termenii împlinirii 
promisiunii date de potenţialul înnăscut al individului — 
devine un tel iluzoriu, lipsit de mijloacele de a-l atinge. 
Într-o altă abordare a acestei chestiuni, în loc să privim 
tema succesului în aspectele sale vaste și cuprinzătoare, 
am putea să ne concentrăm atenţia asupra manifestărilor 
succesului în termenii circumscriși ai realizărilor speci- 
fice și distincte, precum, spre exemplu, a trece un test, a 
se înscrie într-un termen-limită, a înfrunta o provocare 
sau a soluţiona o anumită dificultate. Fie că ne situăm în 
termenii mai ampli ai achiziţiei de dezvoltare a contro- 
lului organizational, fie că ne referim la situații specifice 
ale unor realizări cotidiene distincte, succesul se poate 
la fel de bine dovedi a crea un sentiment de putere, vita- 
litate, autoafirmare și creștere, în același timp putând fi 
perceput ca înspăimântător, copleșitor, provocator, ba 
chiar amenintator. Odată ce individul a avut succes, acesta 
poate ocupa o poziţie de respect, deferenta și importanță 
socială sau, în mod contrar, să devină obiectul invidiei, 
al rivalitatii și ținta ostilitatii. Situaţia propriu-zisă este 
de obicei o combinaţie a amândurora, anume afirmare 

narcisică și mândrie, împreună cu o îndelungă vulnera- 
bilitate și vigilenta anticipatoare. 

Pe cât se consideră succesul a fi de dulce uneori, alteori 
poate crea provocări proaspete, poate deschide noi orizon- 
turi de complexitate și incertitudine și poate aduce cu sine 
mai mari sau insurmontabile poveri de responsabilitate 
și îndatoriri din ce în ce mai solicitante. Succesul este în 
general atins cu un pret și adesea implică investiții de scop 
și speranţă, hotărâre, perseverență, curaj și energie. (Ca să 
nu mai spunem noroc sau a-ţi crea singur norocul.) Presu- 
pune depășirea de obstacole și suferirea de eșecuri, con- 
fruntarea cu propria vulnerabilitate și propriile carente, 
precum și evaluarea realistă a depozitelor de resurse dis- 
ponibile obținute personal. Drumul către succes este pavat 
cu nenumărate capcane de dezamăgire, pierdere și eșec. 
Atingem succesul numai odată ce am învățat să ne con- 
struim câștigurile pe vestigiile pierderilor trecute și odată 
ce ne-am croit drum printre variile povârnișuri surpate de 
eșec, dezamăgiri și înfrângere. Succesul, am putea spune, 
este atins cu un foarte mare pret și cu nicio garantie. Da, 
dulcele succes ar putea la un moment dat crea senzația 
că a meritat întru totul, dar cu siguranţă că unde nu-i 
suferință, nu-i nici câștig. 

Pentru a avea succes în atingerea unui țel urmărit, indi- 
vidul trebuie să hotărască, să plănuiască, să execute și să 
reevalueze, să facă uneori pași cu intenţie deliberată, iar 
alteori să reacționeze reflexiv, intuitiv sau rutinier. Unele 
dintre aceste reacţii, fie că au loc în urma unei reflecții 
sau a unui reflex, pot conduce la consecințe neașteptate 
sau costisitoare. Sentimentele contradictorii, neliniștea 
și regretul nu sunt rare în urmărirea succesului, multe 
lecții putând fi învăţate „luptând cu greutăţile“. Așadar, 
se înțelege de la sine că sunt multe cu adevărat de temut 
pe drumul către succes și încă și mai multe de înfruntat 
odată ajunși la destinaţia finală. Pentru a găsi calea către 

finalul dorit, sunt necesare respectarea realistă și adap- 
tarea raţională la aceste frici și îndoieli. Însă judecarea 
greșită, negarea sau exagerarea fricii poate constitui un 
mare obstacol în calea către succes. Și aici, dacă distin- 
gem frica determinată de o sursă obiectivă a unui pericol 
prezent de anxietatea cauzată de o tulburare intrapsihică, 
putem separa mai bine elementele adaptative ce tin de 
capacitatea normală de a face fata patologiei simptomatice. 

În cadrul fascinantului material clinic prezentat de dr. 
Klafter (Capitolul Șase din această carte), ne sunt oferite 
o serie de descrieri și de contribuţii neobișnuit de ilus- 
trative, exponente ale istoriei, etiologiei, psihodinami- 
cii, conflictelor, simptomelor și procesului analitic ale 
fiecăruia dintre cele trei cazuri. Ni se reamintește că frica 
de succes este cea mai comună dintre fricile cu care ne 
întâlnim în cadrul clinic. Această observaţie îmi confirmă 
în mod cert propria experiență personală dintr-o vastă 
varietate de circumstanţe clinice și cadre de tratament. 
Autosabotarea înainte de atingerea succesului complet și 
colapsul catastrofic sau decompensarea emoţională care 
survin în urma realizării unor îndelung pretuite obiec- 
tive sunt întâlnite în mod repetat în multe situaţii clinice. 
În aceste situații, nu ne confruntăm tocmai cu preocupa- 
rea realistă sau cu frica justificată. Faptasul este vinovăția 
sau anxietatea inconștientă, care trebuie căutată, iden- 
tificată, categorisită, clarificată și elaborată, în termenii 
conținuturilor unei fantasme inconștiente centrale. Acest 
construct este cel care conţine în mod enigmatic elemente 
aflate în conflict, implicate în crearea și susținerea simp- 
tomelor în forma finală a unei formațiuni de compromis. 
Atunci când această constelație simptomatică constituie 
produsul secundar al conflictului oedipian nesolutionat 
al unui individ care se caracterizează în rest prin struc- 
turi psihologice intacte și o capacitate de autoreflectie 
suficientă, poate fi utilizată eficient tehnica psihanalitică 

standard. Cu toate acestea, se întâmplă mai des să ne con- 
fruntăm cu provocări clinice impuse de tratamentul aces- 
tor manifestări simptomatice ale victimelor unor deficite 
biologice și constituționale, deficite sau conflicte de dez- 
voltare, traume, abuz, neglijență, privatiune, precum și ale 
vicisitudinilor etern imprevizibile și ghinioanelor inevita- 
bile ale vieţii. În aceste situaţii, teoria psihanalitică poate 
aduce lumină asupra câmpului de operațiuni și poate for- 
mula tehnici aplicate, însoțite de adaptarea și introducerea 
necesară a unor parametri terapeutici, pentru a permite 
reparația, reorganizarea și depășirea punctelor de fixatie 
sau regresiei defensive. 

Se întâmplă frecvent ca prezentarea inițială a proble- 
mei să pară în mod cert oedipiană, dar această aparență 
se dizolvă imediat, scoțând la iveală elemente diadice sau 
narcisice, care implică semnificativ de mult timp și efort 
înainte de a deveni posibilă stabilirea unei organizări oedi- 
piene a soluționării de conflicte, într-o poziţie durabilă și 
autosustenabilă. În aceste circumstanţe, conflictele narci- 
sice și diadice nesolutionate conduc inevitabil la probleme 
de trecere la act, repunere în scenă și poate de reacție tera- 
peutică negativă. Tiparele organizate diadic ale sinelui și 
reglării interactive nu permit existența niciunui spaţiu de 
pierdere a controlului asupra obiectului. O parte domină, 
iar cealaltă parte este dominată. Omnipotenta tronează, iar 
furia calcă totul în picioare. Pierderea nu poate fi tolerată 
decât prin negare, apărare maniacală, clivaj sau disociere. 
Refularea, gândirea reprezentationala și abstractă, empatia 
și capacitatea de autoreflectie nu sunt disponibile, iar subli- 
marea nu este posibilă. Ceea ce își dorește cu adevărat paci- 
entul este gratificarea necondiționată a tuturor dorințelor, 
în permanenţă, prin adaptarea magică și supunerea com- 
pletă a lumii întregi și nu recurgând la renunțarea la vreun 
lucru cu scopul adaptării la pierdere și schimbare. Nu ana- 
lizandul, ci analistul este cel care trebuie să se schimbe. 

O parte a acestui conflict de apropiere este omni- 
prezent în cadrul oricărei experienţe analitice, întrucât 
regresia din transfer conduce la exercitarea de măsuri 
coercitive, cu scopul transformării mamei deficitare, 
supuse eșecului, din separare într-o întoarcere la para- 
disul utopic pierdut al extazului simbiotic și al unităţii 
duale oceanice. În vreme ce, în cazul patologiei preoedipi- 
ene, nu există o bază în principiul realității și în refulare, 
iar obiectul parţial narcisic nu poate fi cedat sau pierdut, 
în cazul patologiei oedipiene, o asemenea renunțare nu 
este problematică, dat fiind că pacientul poate să se miște, 
într-o manieră productivă, înainte și înapoi între dorință 
și realitate, bucurându-se de avantajele adaptării la cadrul 
analitic, implicându-se profund în a trăi în transfer, a se 

„juca“ cu acesta și a-l perlabora. În acest ultim caz, emfaza 
cade asupra soluționării nevrozei infantile și a creșterii 
autonomiei. 

În cazuri severe de patologie preoedipiană, până la 
momentul elaborării suficiente a conflictelor de apropiere 
nesolutionate, ne putem aștepta la foarte puține progrese 
sau chiar la niciunul. În ce-i privește pe acești pacienți, 
continerea furiei distructive în transferul negativ consti- 
tuie mijlocul de vindecare a clivajului. În absenţa unei ast- 
fel de constante și contineri, clivajul vertical nu se poate 
vindeca, fuziunea pulsiunilor nu este fezabilă, iar dezvol- 
tarea Eului rămâne blocată, în special în privința reglării 
afective și a constantei sinelui și obiectului. În termenii lui 
Winnicott, obiectul poate fi „folosit“, anume „distrus“ în 
mod repetat, totuși supraviețuind, doar dacă benevolenta 
și constanta acestuia vor fi astfel internalizate. Constanta 
obiectului libidinal este amplificată atunci când analistul 
reușește să primească, să conţină și să metabolizeze ploaia 
de săgeți a deziluzionării, fără a dispărea sau a se răzbuna. 
În mod normal, suntem martorii reproducerii în transfer a 
conflictelor interpersonale diadice de ambivalenta, putere 

și autonomie. Problemele de natură diadică nesolutionate 
timpuriu sau nedepășite odată cu reproducerea lor în 
cursul adolescenţei pot deveni o provocare semnificativă 
în tratament, necesitând atenţie specială și o deosebită 
grijă. În cazul unuia dintre pacienţii mei tineri, autosa- 
botarea și frecventele sale eșecuri constituiau apărarea sa 
magică și infailibilă de a câștiga prin înfrângerea și frus- 
trarea celuilalt, aflat în control. „Celălalt“ o reprezenta pe 
mama sa ambițioasă și extrem de productivă, care fusese, 
la rândul ei, copilul „parentalizat“ al unei mame distante, 
exigente și instabile emoțional, pe care nu se putuse nici- 
odată baza. Lipsită de capacitatea empatică de a simți și 
de a percepe nivelul anxietatii de separare a fiului său, îl 
lăsase frecvent să se descurce singur, așteptându-se ca 
acesta să exceleze, conform inteligenței sale net superi- 
oare. Era dispusă să recurgă la orice pentru a-l salva la 
nevoie, dar apoi eșua din nou în a-i oferi un sprijin adecvat 
atunci când acesta avea nevoie ca ea să-i ofere o disponi- 
bilitate maternă cotidiană. Comportamentul de trecere la 
act al lui Jim se asemăna cu ,,tasnitul înainte“ al copilului 
care tocmai ce a început să meargă, care reușește în mod 
magic s-o activeze imediat pe mama neatentă, care fuge 
într-o suflare înspre copilașul care se aruncă nepăsător 
înainte, pentru a-l ridica îndată în braţe și a-l salva de la 
amenințarea pericolului. 

Jim putea fi sigur de a o avea pe mamă lângă el numai 
dacă era neajutorat, înfrânt sau în pericol. Pe măsură ce 
mama continua să îl împingă nerăbdătoare înspre autono- 
mie și independenţă, simțindu-se umilit și neluat în seamă, 
el se răzbuna proptindu-se în călcâie sau târșâindu-și 
picioarele când se simțea controlat, împins înainte sau 
tras cu de-a sila. Furia de nesuportat fata de mamă nu 
putea fi recunoscută, procesată și neutralizată, iar în 
consecinţă, el era incapabil de a renunța la legătura sa 
masochistă cu introiectele materne sadice. Era obișnuit 

să-și externalizeze propriul dispreț de sine și intolera- 
bilul sentiment de vinovăţie, transformandu-i pe ceilalți 
în figuri dispretuitoare, dezaprobatoare și constrângă- 
toare, caracterizați printr-o autoritate persecutorie, pe 
care putea s-o reducă la o înfrângere neajutorată esuand 
sfidător. În acest mod de funcţionare, se regăseau și iden- 
tificarea cu agresorul, și schimbarea de poziţii cu sadicul 
creator de victime. M-am regăsit frecvent în situaţii de 
repunere în scenă sau fiind provocat să reactionez con- 
form rolului care-mi fusese desemnat. Atunci când eram 
conștient de această tentatie, deveneam atent, mă jucam 
cu ea, puneam întrebări în această privință, uneori cedând, 
alteori stabilind limite, însă întotdeauna observând inten- 
sitatea dorințelor sale pasive, pe care le resimțea ca pro- 
fund rușinoase, dar neînduplecate. Treptat, a început 
să se simtă mai puternic, mai deschis către aventură și 
mai capabil să-și asume și să se supună responsabilitatii, 
incluzând responsabilitatea de a urmări îndeplinirea pro- 
priilor nazuinte pasive de a se bucura de îngrijire si de 
o intimitate plină de iubire. Se descurca bine, începând 
acum să pornească pe o cale mai independentă și mai 
autodirectionata înspre succes. 


Sfârșitul, așa cum îl știm: frica de moarte 


Ca ființe umane, spre deosebire de alte ființe inteligente, 
suntem impovarati cu constientizarea irepresibilă a 
inevitabilitatii dispariţiei noastre, a finalitatii ciclului 
nostru de viata și a ireversibilitatii imuabile a timpului. 
Suntem în permanență obligați să observăm mișcarea neo- 
prită a timpului numai înainte și faptul că, odată pierdut, 
nu mai poate fi niciodată recuperat. „Toate trec“ este con- 
solarea stoică la care apelăm în vremuri de restriște, iar 

întoarcerea plină de dor la fericirea liniștitoare a ispiti- 
toarelor amintiri ale „bunelor vremuri de odinioară“, de 
mult apuse, ne aduce o liniște nostalgică și o retrezire a 
speranţei, alinându-ne cu promisiunea că vor mai veni și 
alte vremuri bune, cândva în viitor. Nu putem fugi de rea- 
lizarea că viata noastră, conținută și organizată în cadrul 
limitelor și constrângerilor timpului, se îndreaptă într-o 
singură direcție: implacabil înainte, înspre moarte. Moar- 
tea este acea pierdere, cea mai însemnată și ultima, de 
care ne este cel mai frică, cu care trebuie să ne confrun- 
tăm într-o formă sau alta și sub a cărei umbră suntem 
obligați să trăim, distrăgându-ne prin ignoranță sau pe 
deplin conștienți. Asemenea unui companion insepara- 
bil, moartea ne urmează mereu pașii, iar umbra sa rău 
prevestitoare crește și capătă greutate pe măsura înain- 
tării noastre în viata si a succesiunii etapelor acesteia. 
Ne urmează în vreme ce parcurgem suișuri și coborâșuri, 
simțim încântarea fericitei extinderi a orizonturilor noas- 
tre, ne este groază de durerea provocată de răni anticipate 
sau neașteptate și ne confruntăm cu întunecimea imagi- 
nată sau inevitabil sortită a potrivniciilor viitoare. Trăim 
în cunoștința faptului că există certitudinea unui sfârșit, 
la care vom ajunge mai devreme sau mai târziu, fără a-l 
înţelege, un sfârșit la care contemplăm, fără a ni-l clarifica 
vreodată, un sfârșit in fata căruia cedăm cu inima strânsă, 
dar pe care rareori il îmbrățișăm de bunăvoie. Aceia dintre 
noi care întâmpină moartea cu seninătate, se pregătesc să 
moară de bunăvoie sau își urmăresc cu onestitate propria 
dispariție se caracterizează prin trăsături excepţionale sau 
se găsesc în circumstanţe extreme, necesitând considerații 
speciale și deosebit de neobișnuite în termenii elemente- 
lor de rațiune, motivaţie, capabilitate și alegere de alter- 
native. Cunoaștem moartea prin descrierile dispariţiei 
curente sau trecute a altora, fiind martorii destinului 
celor care au atins sfârșitul, consolându-ne cu scenarii 

și cugetări speculative ori aderând la credinţa fermă cu 
privire la ce urmează sfârșitului vieții și cum ar putea fi 
dincolo. Dar, de vreme ce moartea constituie o stare pe 
care nu o putem trăi personal în timpul vieţii noastre pro- 
priu-zise, nu avem capacitatea de a dobândi o cunoaștere 
directă în privința acesteia ori o completă înţelegere a 
sa. Cât timp suntem in viata, cunoașterea noastră nu are 
capacitatea de a pătrunde în acest tărâm, iar odată ce 
ajungem la capătul vieţii, cunoașterea noastră încetează 
să mai existe. Nici măcar inconstientul, cu nesfarsita sa 
întindere și capacitate de a depăși toate permutările de 
posibilități, contradicții și negări, nu este capabil de a ima- 
gina realitatea morţii. Cu toate acestea, ne este mai frică 
de moarte decât de oricare alte ameninţări, iar totalitatea 
naturii noastre fiziologice și genetice este organizată în 
jurul primatului incontestabil al evitării, împiedicării și 
eliminării, cu orice pret, chiar și a celor mai vagi indicații 
a posibilității acesteia. 

Din punct de vedere psihologic, limitele externe ale 
înţelegerii noastre conceptuale a morții sunt circumscrise 
reprezentării mentale a acesteia sub forma complexelor 
extensii ale Supraeului și ale proiecției calamitatilor copi- 
lăriei, anume de pierdere a obiectului, pierdere a iubirii 
și pierdere a integrităţii corporale, care, în comparaţie 
cu moartea, constituie elemente esenţiale ale experienței 
noastre existenţiale propriu-zise. Psihicul nostru și apa- 
ratul psihologic subscris acestuia nu reușesc să învingă 
moartea, la fel cum nu reușesc nici înzestrările noastre 
fizice şi resursele noastre somatice. În continua noas- 
tră confruntare și preocupare cu mortalitatea, apelăm la 
negare, evitare, rationalizare, fantasme de omnipotenta 
și grandiozitate narcisică, religie, tradiţie, cultura, artă, 
creativitate, joc și ironie. În acest sens, am putea spune că 
omul a încercat, a cunoscut și a creat nenumărate mijloace 
și căi de a gestiona și de a se lupta cu problema morții, dar 


nu a găsit niciun răspuns prin care să o rezolve, ca pe-o 
enigmă, ori să o depășească, ca pe un obstacol, deși, cu 
certitudine că în viitor, ca și în trecut, aceste straduinte 
nu vor înceta. 

Din perspectivă de clinicieni, suntem familiarizați cu 
luptele și suferințele parcurse de pacienţii care s-au con- 
fruntat cu pierderea sau care retrăiesc în transfer varii 
aspecte ale acesteia, la diferite niveluri de experienţă. 
Ne amintim de propriile confruntări, din istoria noas- 
tră timpurie și din anii de creștere, dar și din perioade 
ulterioare, precum și din cadrul variilor transformări 
și contexte transferentiale din propriile analize, dar si 
contratransferentiale, în cazul reacţiilor la conflictele 
interne și la suferința pacienţilor noștri. Atunci când o 
asemenea pierdere constă într-o moarte (a unui pacient 
ori a unei persoane iubite a unui pacient), putem resimti 
cu o mare intensitate profunda suferință a finitudinii aces- 
teia, dezarmanta stare de neajutorare pe care o provoacă 
și tulburarea pe care o creează atât în cadrul vieții anali- 
tice, cât și în al celei din afara analizei, de ambele părți 
ale divanului. Când și dacă abilitățile noastre empatice 
pot rezista îndeajuns, ne regăsim, în asemenea momente, 
mai implicați intim în relaţia cu pacienții noștri decât cu 
aproape orice altă ocazie și ne simțim cel mai intens în 
contact cu deosebita vulnerabilitate care se dezvăluie pe 
ambele părți ale relaţiei. Aceste momente extrem de soli- 
citante ne pun la încercare resursele tehnice, tactice și per- 
sonale și pot exercita influenţe cu un impact decisiv asupra 
cursului și procesului analitic, uneori remarcabil de salutar. 

Datorită acestor motive de amploare existențială, dar 
și clinice specifice, găsesc tratarea multifatetata de către 
Colarusso a acestei teme (Capitolul Șapte din această 
carte) ca fiind extraordinar de rodnică. Consider că acest 
efort — similar altor numeroase contribuţii dedicate 
tuturor aspectelor ciclului vieţii și acoperind varii arii de 

interes pentru psihanaliză, precum și conform cu ce ne-am 
învăţat să așteptăm din partea scrierilor sale — este carac- 
terizat de o mare măiestrie a muncii, un conţinut infor- 
mativ bogat, un spectru tematic cuprinzător și amănunțit 
și o includere generoasă a unor exemple vii, extrase nu 
doar din metapsihologie, din experienţa clinică și din 
surse literare, ci, în mod particular în acest caz, și din 
aria sa recunoscută de competenţă, cinematografia. Per- 
spectiva longitudinală a lui Colarusso asupra variatiunilor 
de dezvoltare ale gestionării fricii de moarte, atât în cazul 
sănătății mentale, cât și în cel al patologiei, este deose- 
bit de atrăgătoare, fiindu-ne ușor să rezonăm cu aceasta. 
Urmează traiectoria normală a derulării acestor variatiuni 
în sensul subiectiv al conștientizării mortalității proprii 
și impactului acesteia asupra adaptării. 

În ce privește capacitatea copilului mic de a înţelege 
moartea, ar putea fi necesare unele clarificări. Îmi vine 
în minte o interacțiune grăitoare între o fetiță de 6 ani 
și fratele ei de aproape 4 ani. Din spusele mamei, după 
ce băieţelul a observat o pasăre moartă pe peluză, s-a 
îndreptat către ea, a ezitat, apoi a strigat, „O pasăre!... 
o pasăre moartă... E moartă...“ Sora, mergând repede 
către el, a tipat: „Stai, las-o in pace, nu e moartă!“ Băia- 
tul, acum așezându-se în genunchi și privind-o cu atenţie, 
nesigur, a insistat: „Ba da, e moartă, e o pasăre moartă“. 
Mama a fost impresionată de faptul că în cursul perioadei 
lungi a acestei interacțiuni, sora, căreia îi place adesea 
să îl păcălească și să îl deruteze victorioasă pe fratele său 
excitabil și lăudăros, nu a reușit să-l descurajeze de la a 
insista asupra concluziei sale, ferm menținute, că pasă- 
rea era cu adevărat și irevocabil moartă. Observăm aici 
un copil de 4 ani care recunoaște moartea când o vede. 
Convingerea sa nu este clătinată de persuasiunea auto- 
ritară, iar din punct de vedere cognitiv, el se încrede în 
propria-i observație. 


CA 


Piaget descrie apariția ,permanentei obiectului“ încă 
din ultimul sfert al primului an de viata. În vreme ce, 
până la acea vârstă, un obiect care a căzut nu mai există 
din momentul în care nu se mai află în spectrul vizual, 
începând din acest moment, copilul urmărește traiecto- 
ria și sunetul făcut de obiectul pierdut pentru a-l putea 
localiza. Obiectul deține acum permanență din punct de 
vedere cognitiv, deși a fost pierdut vizual. Ca obiect per- 
manent, poate fi căutat și posibil găsit. Până la vârsta de 
4 ani, „obiectul libidinal“ — anume reprezentarea men- 
tală a mamei —, precum și reprezentările de sine au ajuns, 
în condiții optime, la începuturile constantei sinelui și a 
obiectului. Aceasta înseamnă că acea calitate afectivă pozi- 
tivă a sinelui și a reprezentărilor de obiect nu mai poate 
fi atât de ușor pierdută din cauza acceselor de furie și a 
momentelor obișnuite de frustrare. Atunci când mama dis- 
pare pentru scurtă vreme din câmpul vizual, atașamentul 
sigur al copilului și așteptarea încrezătoare a acestuia cu 
privire la bunăvoința și disponibilitatea neîntreruptă ale 
acesteia nu se pierd. Imaginea ei liniștitoare din mintea 
copilului rămâne intactă dacă întoarcerea ei nu este exce- 
siv amânată. Pentru a-și menţine coeziunea sinelui, copi- 
lul trebuie să știe că mama se va întoarce, la fel cum a 
făcut-o și cu alte ocazii. În cazuri de absenţă îndelungată 
sau în cazul morții mamei, realitatea intolerabila poate 
conduce la regresie, gândire magică și de proces primar, 
precum și la apărări narcisice. Copilul de 6 ani știe foarte 
bine ce înseamnă că mama lui a murit, dar noţiunea că 
aceasta „este, de fapt, vie în altă parte, iubindu-l și veghind 
asupra lui“ îi susține gândirea magica și apărările narci- 
sice, face ca agonizanta durere să fie mai suportabilă și 
construiește o narațiune îndeajuns de coerentă încât să 
menţină o oarecare coeziune a sinelui, pe măsură ce pier- 
derea este elaborată, în contextul unei suferințe de doliu. 
Este aici vorba despre mentalizarea elementelor cognitive 

conform achizițiilor de dezvoltare ale copilului. Atunci 
când o asemenea narațiune este implementată sau întă- 
rită de către mediu, fantasma defensivă capătă un caracter 
mai puternic de „adevăr“ și realitate. 

Motivul pentru care preșcolarii mai mari și unii dintre 
scolarii din clasele primare continuă să rămână agatati de 
iluzia basmelor, a Zânei Maseluta și a lui Moș Crăciun este 
dat, cel puţin în parte, de confirmările de întărire oferite 
de adulţii care îi îngrijesc. În jurul acestei vârste, copiii 
au dobândit recent capacitatea de a juxtapune modul de 
gândire centrat pe închipuire cu realitatea obiectivă și 
au câștigat o oarecare distanță de echivalenta psihică. În 
vreme ce anterior își considerau percepţia intrapsihică 
drept echivalentă cu realitatea obiectivă, până la acest 
moment a devenit posibilă diferenţierea între cele două. 
În vreme ce, anterior acestei vârste, realitatea și modul 
de gândire centrat pe închipuire erau incompatibile, la 
acest moment, cele două pot fi menținute împreună și 
chiar combinate, dacă este cazul. Cu toate acestea, copi- 
lul va continua să resimtă o atracţie irezistibilă fata de 
jocul de tip „ne facem că“ și fata de o lume autocreată, 
alcătuită din fantasme calmante și omnipotente. Adulții 
mențin un sentiment intuitiv al acestei înclinații a copi- 
ilor și au capacitatea de a profita de influența acesteia în 
interacțiunile cu copiii lor, de calmare și alinare, motivare 
și, uneori, intimidare și manipulare. Pe măsură ce proce- 
sarea realității și maturitatea cognitivă se instituie ferm 
la putere, distincţia dintre cele două moduri de gândire 
crește, iar individul devine capabil să aleagă dacă să ape- 
leze la unul sau la celălalt, sau să navigheze într-un tărâm 
tranzitional între cele două, tărâm în care pot fi cultivate 
creativitatea, arta, ideile originale și soluţiile inovatoare. 
Acest mod mental și acest tărâm tranzitional al experienţei 
sunt cele la care apelăm adesea când căutăm răspunsuri 
la întrebări la care nu se poate răspunde în termenii unor 

fapte obiective. Aceasta constituie o capacitate calitativă 
care nu discriminează între preșcolari, adolescenți sau 
adulți ori indivizi aflați în etape de vârstă ulterioare. Men- 
talizarea de către noi a morții se folosește de aceasta capa- 
citate la toate vârstele, diferit, dar și similar pentru noi 
toți, cu propriile noastre naratiuni unice si cu cele mai 
bune formaţiuni de compromis pe care suntem capabili 
să le creăm la varii niveluri de dezvoltare. 


Moștenirea integrării 


Pe măsură ce pune în discuție frica în contextul diverselor 
circumstanţe ale vieții, materialul prezentat în acest volum 
se dovedește a fi unul impresionant, atât ca profunzime, 
cât și ca anvergură. Acoperă varii surse de cunoaștere 
dintr-o perspectivă longitudinală, dar și incluzând 
diferențele și punctele comune ale diverselor școli de gân- 
dire. Ceea ce este în mod remarcabil notabil cu privire la 
această incursiune extrem de cuprinzătoare este introdu- 
cerea unei din ce în ce mai mari importante acordate unor 
achiziţii procedurale anterior ambigue și misterios de ten- 
tante, care fac trecerea capacității umane de mentalizare 
de la o experiență monadică, cenestezică, globală a narci- 
sismului primar la o perioadă de diferenţiere a sinelui și a 
obiectului. Pornind de la începuturile intersubiectivitatii 
într-un mod de relationare diadic, de-a lungul unei peri- 
oade de tranziție de douăzeci și patru de luni, această 
organizare diadică evoluează într-un mod de relationare 
triadic. Triangularea se bazează pe emergenta inițială a 
germenilor originari ai constantei sinelui și obiectului. În 
urma acestei perioade, devine în sfârșit logistic posibilă 
o soluționare triadică a conflictului de natură oedipiană. 
Până la vârsta de 4 ani, considerată generic ca desemnând 

punctul de intrare în stadiul oedipian din cadrul dezvol- 
tării psihosexuale freudiene, maturitatea neurocognitiva 
permite începuturile formării naraţiunii, ale gândirii abs- 
tracte și ale procesării realității. Până la această vârstă, ne 
așteptăm în mod firesc la începuturile „drumului către 
constanta sinelui și a obiectului“, alături de emergenta 
narcisismului, a proceselor secundare de gândire și a teo- 
riei minţii. 

Dat fiind progresul normal previzibil al dezvoltă- 
rii, până la vârsta de 4 ani, am diferențiat structurile 
interne și funcțiile aferente ale acestora ce pot fi impli- 
cate într-un conflict intrapsihic, culminând în mod 
obișnuit prin „nevroza infantilă“. Până la împlinirea a 6 
ani, este de așteptat ca nevroza infantilă să fi fost adec- 
vat conținută și solutionata, structura Eului și a Supraeu- 
lui cristalizându-se odată cu declinul complexului Oedip. 
Cea mai mare parte din cercetările și literatura psihana- 
litică recentă este dedicată problematicilor preoedipiene 
și relationale, în contextul in care psihologia ce circum- 
scrie două persoane și intersubiectivitatea au început de 
ceva vreme să intre în prim-plan. În vreme ce pentru per- 
spectiva clasică, mintea este o entitate identificabilă, care 
poate fi tratată și înţeleasă obiectiv, perspectiva intersu- 
biectivă concepe mintea nu ca izolată, ci ca parte com- 
ponentă dintr-un câmp interactiv, care afectează și este 
afectat de subiectivitatea fiecăruia dintre participanți. 
Perspectiva relationala sau intersubiectivă încorporează 
implicaţii ale teoriei atasamentului, precum și cercetările 
asupra relației mamă-bebeluș. Acest fapt creează impresia 
că unele concepte clasice cu privire la sexualitate și gen nu 
mai sunt relevante. Trebuie să ne gândim aici că aspectele 
relationale ale perioadei preoedipiene sunt procedurale, 
și nu parte a sistemului conștient de experiență, fiind, în 
consecință, precognitive, nonverbale sau preverbale. Deși 
comportamentul specific de gen și descoperirea organelor 


genitale pot fi identificate încă de la sfârșitul primului an 
de viata, sexualitatea, ca nou orizont al subiectivitatii și 
al alegerii de obiect, își dobândește poziţia centrală după 
vârsta de 3 ani. În vreme ce mama rămâne acordată la 
stările subiective ale bebelușului — marcând, oglindind, 
amplificând și elaborând stările interne ale copilului —, ea 
nu se îngrijește de sfera enigmatică, misterioasă și nein- 
tegrată a sexualității. Mama nu va marca, amplifica sau 
oglindi sexualitatea. În această situație, sexualitatea este 
respinsă, refulată sau negată. Acest lucru nu este valabil 
în ce privește elementele afective din cadrul comporta- 
mentului de atașament, al reglării interactive și/sau al 
senzualitatii în forma sa nonsexuala, întrucât acestea sunt 
intuitive, procedurale, prereprezentationale, diadice și 
nesupuse refulării. 

Un individ nevrotic clasic, presupus a fi capabil 
de triangulare și de un mod triadic de relationare ori 
soluționare a conflictului, poate reflecta, urmări și crea 
noi asocieri între trecut, prezent și viitor, în același timp 
separând experienţa transferentiala de realitatea cadru- 
lui terapeutic. În acest caz, în mod ideal, ne-am confrunta 
cu un conflict intrapsihic care poate conduce la forma- 
rea unei nevroze de transfer analizabile și la perlaborarea 
apărărilor regresive, precum și la redirectionarea vieții 
înspre noi alegeri de adaptare progresivă. În asemenea 
situaţii de circumstanţe ideale, aspectele diadice de natură 
relationala nu sunt centrale, iar pacientul poate avea cele 
mai mari câștiguri de pe urma unei atentii prioritar acor- 
date elementelor intrapsihice dintr-o poziţie obiectivă 
neutră de către analist. În mod contrar, în cazul patolo- 
giei preoedipiene, aspectele de relevanţă narcisică și de 
relationare diadică, însoţite de derivate predominant orale 
și sadic-anale, se află în prim-plan și necesită reparaţie, 
restaurare sau soluţionare înainte de a putea fi atinse 
într-un mod benefic niveluri mentale oedipiene, depresive, 

triadice. Din acest motiv, tehnicile de intervenţie și obiec- 
tivele tratamentului sunt diferite pentru cele două situații. 
În cazul patologiei preoedipiene, trebuie acordate multe 
eforturi și atenție aspectelor de susținere, continere și 
oglindire ale relaţiei, iar terapeutul trebuie să fie vigilent 
în termenii reparaţiei inevitabilelor perturbari, care sunt 
frecvente și adesea deosebit de severe. La fel ca în relația 
mamă-copil, și aici perturbările sunt comune și obișnuite, 
astfel că vigilenta reparativă a terapeutului este esenţială. 
Concepte precum scena primară, Oedipul negativ, com- 
plexul de castrare, neutralitatea, frustrarea, anonimatul, 
abstinenta etc. vor rămâne întotdeauna de extraordinară 
importanţă în cadrul metapsihologiei și muncii noastre 
clinice. Acestea nu sunt desuete, eronat concepute sau 
depășite. Fiecare dintre ele și-a ocupat în mod natural 
poziția în cadrul corpului mai cuprinzător al cunoașterii 
curente și își menține relevanta la diferite niveluri de 
semnificaţie și valoare, la diferite stadii ale dezvoltării, 
cursuri de tratament, variaţii de patologie și stiluri sau 
tehnici. Suntem în acest sens vulnerabili în fata capcanei 
de a coluda cu pacienţii noștri, mai ales copii, în terme- 
nii menţinerii atenţiei asupra materialului pregenital, ca 
formă de rezistență inconștientă fata de pătrunderea în 
sectorul erotic al transferului. 

Vastul nostru ansamblu de date teoretice și bazate pe 
experiență constituie un tezaur de concepte și tehnici care 
oferă domeniului nostru o posibilitate cu mult mai mare 
de a se angaja în mod direct într-un spectru din ce în ce 
mai cuprinzător. Acesta ar putea fi un punct potrivit pen- 
tru a susține contribuţiile revoluționare ale teoriei separă- 
rii-individuării la furnizarea unui cadru conceptual pentru 
dezvoltarea constantei sinelui și a obiectului. Pornind de 
la descoperirile lui René Spitz, contribuţiile lui Winni- 
cott, ale Annei Freud, ale teoriei relatiilor de obiect si ale 
psihologiei Eului, aceasta definește și interconecteaza 

intrapsihicul și interpersonalul. Sunt incluse atât psiho- 
logia individuală, cât și cea diadică, iar experiența preo- 
edipiană este organizată în jurul principiilor universale 
ale separării și individuării. Aceasta înseamnă a învăța să 
fii singur în prezenţa unui „celălalt“ și a menţine o cone- 
xiune stabilă și sigură în ciuda inevitabilelor suișuri și 
coborâșuri ale încărcăturii afective negative provocate de 
perturbările neașteptate și dezamăgirile obișnuite. 

În comentariile mele, am încercat să evidentiez impor- 
tanta crucială a substadiului de apropiere ca reprezentând 
baza nodală a vindecării clivajului și fuzionării pulsiunilor. 
Acesta forțează desfășurarea procesului de tranziție de la 
narcisismul primar și procesele primare la cele secundare. 
Dacă totul merge bine, în urma a doi ani ai acestei tranzitii, 
care coincide cu ascendenta experienţei tranziționale 
descrise de Winnicott, poate începe îndreptarea către 
constanta obiectului. Dobândirea constantei sinelui și a 
obiectului nu face decât să pornească un proces de-o viata, 
care ar putea să nu se finalizeze niciodată. Relationarea 
triadică și gândirea simbolică disponibile în acest punct 
de cotitură permit intrarea într-o organizare oedipiană de 
soluţionare de conflict. În absenţa soluționării adecvate a 
apropierii, trebuie să ne așteptăm la patologia preoedipi- 
ana. Rezonanta extrem de amară a apropierii reverberează 
de-a lungul tratamentului psihanalitic al oricărui pacient 
care își dorește să-l distrugă pe analist și să-l transforme 
cu forța într-un obiect idealizat pe măsura propriului sine 
grandios. Detinerea și stăpânirea obiectului pentru a fi pe 
propria-ti măsură nu implică aceeași calitate a relationarii 
ca nesfârșita satisfacție de a-i îngriji și de a-i iubi pe ceilalți, 
care-și dețin propriile minţi si individualitati unice. 

În încheiere, mi se pare potrivit să fac o remarcă asupra 
admirabilului obiectiv urmărit de coordonatorul acestei 
colecții, de a aduce psihanaliza în cât se poate de multe 
arii de cercetare neexplorate și de a aduce și conecta cu 

psihanaliza cât se poate de multe entități noi. Aceasta 
constituie o moștenire de resintetizare progresivă și de 
integrare creativă care îi caracterizează acestuia gândirea, 
didactica, practica clinică și prolifica înzestrare ca autor. 
Un clinician implicat în circumstanțe numeroase și ade- 
sea acute sau critice în mod cotidian se confruntă cu mult 
mai mult decât materialul evocat de pe divan, conținut 
într-un cadru ferm și flexibil și bazându-se în principal pe 
empatie, asociere liberă și o perlaborare sistematică. Avem 
nevoie de toate uneltele pe care le putem aduna în instru- 
mentarul nostru pentru a le folosi, grijuliu alese pentru 
respectiva problemă, în contextul nativ al acesteia, într-o 
manieră eclectică, ghidându-ne după perpetua extindere 
a metapsihologiei noastre multifatetate. Ca psihanalist 
lucrând în cadrul psihiatriei generale, acoperind toate 
vârstele și aproape toate problematicile clinice, apreciez 
privilegiul și oportunitatea de a-mi prezenta perspectiva 
personală cu privire la tematica acestei cărți, în compa- 
nia ilustră și de rafinată competenţă a unui grup atât de 
remarcabil de autori și clinicieni precum cei prezenți aici. 

